
Tyrell ieşi din ghereta de la poartă şi o luă la fugă pe drum, 
spre pajiştea enormă pe care trebuia să o traverseze ca să 
ajungă la pistă. Dar, odată ajuns pe iarbă, încetini ritmul, mirat 
de ceva, fără să-şi dea seama exact de ce anume. Apoi dintr-o 
dată înţelese ce îl nedumerise. Se aşteptase ca, pe măsură ce se 
apropia de pistă, să intre din ce în ce mai mult în lumina de 
culoare gălbuie a balizelor, dar nu se vedea nici urmă de aşa 
ceva, era beznă. Reîncepu să fugă, de data asta chiar mai 
repede ca înainte, trecând grăbit printr-un fel de deschidere 
îngustă, tăiată în măgura ce mărginea pajiştea la capătul din 
care venea el. 

Presupusese că Nielsen şi Poole îl vor aştepta la vedere, pe 
pistă, împreună cu piloţii, dar nu era nimeni. Ceva era în 
neregulă. Strecură registrul de evidenţă de la poartă sub un 
boschet, îl acoperi cu pământ şi privi atent, studiind concentrat 
aeroportul particular. 

Linişte. Pustiu. Nici o mişcare. Doar silueta gălbuie a 
Gulfstream-ului. 

Apoi ceva... mişcare? Unde? Sesizase ceva, cu coada ochiului, 
spre dreapta, de cealaltă parte a pistei, oarecum în diagonală 
faţă de locul în care stătea. Işi îndreptă imediat atenţia în acea 
direcţie, ajutat de razele lunii, care păreau să se reflecte în nişte 
oglinzi uriaşe. Nu erau oglinzi, îşi aminti că era turnul de control, 
impropriu numit aşa, pentru că nu era decât o clădire fără etaj, 
făcută mai mult din sticlă, cu o antenă parabolică ridicată, mult 
deasupra acoperişului şi ancorată solid de acesta. Cineva se 
mişcase în spatele unuia dintre geamuri şi mişcarea devenise 
vizibilă datorită luminii lunii. 

Cerul se întunecă din nou, luna fiind acoperită iar de nori şi 
Hawthorne se lungi în iarbă, târându-se înapoi, în spatele 
măgurii, unde se ridică în picioare şi începu să alerge spre 
capătul pistei, trecând prin dreptul mai multor vă; tăiate în 
măgură. In mai puţin de un minut era la circa o sută de metri de 
turn, gâfâind, cu sudoarea şiroindu-i pe faţă şi pe gât şi 
îmbibându-i cămaşa. Reuşiseră oare cei doi piloţi să fie mai tari 


decât Cathy şi decât Jackson, amândoi înarmaţi? Ţinând cont de 
pregătirea lui Poole, era puţin probabil ca aşa ceva să se 
întâmple fără să fie utilizată o armă de foc şi aceştia nu aveau 
nici una la-ndemână. 

lar mişcare! O siluetă opacă - sau umbra ei - se apropiase 
rapid de imensa fereastră de sticlă, apoi, la fel de repede, se 
retrăsese... Probabil că îl văzuseră când trecuse de măgură şi 
acum îl aşteptau. Brusc îşi aminti de ceva ce se întâmplase cu 
trei zile - mai exact cu trei nopţi - în urmă, pe insula fără nume 
din nordul Strâmtorii Anegada... Focul! Una din cele mai 
fascinante şi mai înspăimântătoare imagini, atât pentru oameni, 
cât şi pentru animale, fapt confirmat de reacţia câinilor de pe 
insula lui // padrone. 

Rămânând în spatele măgurii, Tyrell începu să caute pe jos 
după crengi şi frunze uscate, arse de soare, apoi se ridică şi se 
întinse după rămurele uscate. Cu cât ajungea mai sus, cu atât 
găsea mai multe. In aproximativ patru minute reuşise să adune o 
grămadă destul de serioasă, de vreun sfert de metru înălţime, 
lată de ceva mai mult de o jumătate de metru. Probabil că o 
asemenea cantitate de lemn uscat ar fi aprins şi cărbune umed. 
Se căută în buzunar, scoase plicul de chibrituri de care nu se 
despărţea niciodată o amintire din vremurile când era fumător 
înrăit - rupse unul, îl aprinse, îl protejă în căuşul palmelor, se 
aplecă şi-l aruncă la baza grămezii, după care aruncă şi plicul tot 
acolo. Apoi o luă rapid din loc, în patru labe, ocolind mult spre 
dreapta, până ce ajunse în spatele următoarei secţiuni a măgurii 
şi apoi mai departe, până la următoarea. Acum se găsea în 
dreptul turnului, la mai puţin de optzeci de metri de uşile de 
metal ale acestuia. 

Focul se răspândea mult mai repede decât crezuse Tyrell că e 
posibil şi el îi mulţumi lui Dumnezeu pentru soarele arzător de 
vară al Virginiei. Cum briza umedă de noapte nu se pornise încă 
dinspre înălţimi, vârfurile firelor de iarbă erau perfect uscate, iar 
tulpinile verzi de mai jos făceau ca focul să se menţină deasupra, 
răspândindu-se fulgerător în toate direcţiile. In câteva secunde 
tot câmpul devenise un infern, focul ţâşnise prin cele două 
treceri din măgură la fel ca o coadă de cometă despicată de mica 
înălţime. Apoi la fereastra cea largă a clădirii apărură două - nu 
trei - siluete, evident neliniştite. Capetele se mişcau în sus şi în 
jos, sau dintr-o parte în alta, se vedeau mâini întinse şi apoi 


retrase, siluetele se mişcau de colo-colo, nehotărâte, cuprinse de 
panică. Uşa de metal se deschise şi în cadrul ei apărură cele trei 
siluete, una mai în faţă şi două mai în spate. Tyrell nu le putea 
zări figurile, dar era sigur că nici una dintre ele nu era nici 
Nielsen, nici Poole. Işi scoase pistolul de la centură şi aşteptă, 
punându-şi trei întrebări: unde erau Cathy şi Jackson? Cine erau 
oamenii ăştia? Ce legătură aveau cu dispariţia celor doi? 

— Ah, Doamne, rezervoarele! urlă bărbatul din faţă. 

— Unde sunt? Cea de-a doua voce nu-i era necunoscută lui 
Tyrell - era copilotul Gu/fstream-ului. 

— Acolo! Tye observă că silueta arăta disperată undeva, spre 
pistă. Pot să ne arunce nu în aer, până-n lună! Avem aproape 
patru sute de mii de litri de combustibil, de cea mai bună 
calitate. 

— Dar sunt subterane! protestă vocea pilotului. 

— Sigur, flăcău şi ceea ce ţine combustibilul sub pământ sunt 
capacele! Dar rezervoarele nu sunt decât pe jumătate pline şi 
deasupra sunt numai vapori, care pot exploda în contact cu 
metalul încălzit la roşu. Hai s-o ştergem repede! 

— Nu-i putem lăsa pe ăştia aici! strigă pilotul. Asta ar fi crimă, 
domnule şi nu vrem să fim implicaţi în aşa ceva. 

— Cum vreţi, dar eu am întins-o! Şi omul din faţă începu să 
alerge peste pajiştea cu iarbă. 

Cei doi piloţi dispărură înapoi, în clădire, în timp ce Hawthorne 
se strecura spre ea, mergând când aplecat, când târându-se, 
până ce ajunse la colţul acesteia. Aruncă o privire rapidă la uşă. 
Focul continua să avanseze dinspre măgură. Şi brusc, apărură 
Poole şi Nielsen, cu mâinile legate la spate, cu câte o bucată de 
bandă adezivă pe gură, împinşi cu brutalitate din spate. Cathy 
căzu, iar Jackson se aruncă deasupra ei voluntar, încercând să o 
protejeze, deoarece se aştepta să audă, probabil, o împuşcătură. 
Apoi apărură şi cei doi piloţi, după toate aparențele înspăimântați 
şi foarte nesiguri pe ei. 

— Hai, ridicaţi-vă amândoi! ordonă copilotul. Mai repede, să 
plecăm odată de aici! 

— N-o să plecaţi nicăieri! Tyrell era în picioare, cu pistolul 
îndreptat spre capetele celor doi piloţi. Ticăloşi nenorociti, 
ridicaţi-i! Dezlegaţi-i şi scoateţi-le benzile alea de la gură! 

— Hei, domnule, n-am făcut asta de bună-voie! protestă 
copilotul, pe când îi ajutau pe Cathy şi pe Jackson să se ridice, le 


dezlegau mâinile şi-i lăsau să-şi scoată singuri benzile adezive 
lipite peste gură. Operatorul radio, nenorocitul ăla ne-a ţinut pe 
toţi trei sub ameninţarea pistolului. 

— El ne-a ordonat să-i legăm şi să le punem căluş, interveni şi 
pilotul. Şi apoi şi-a amintit că lucrăm şi noi pentru Van Nostrand - 
a fost aici când am făcut aterizările alea de antrenament, de 
dimineaţă - şi ne-a lăsat în pace. 

— Mai mult decât atât, îl întrerupse copilotul, privind la 
măgura în flăcări. A zis că fusesem verificați de serviciul de 
securitate al domnului Van, dar că pe oamenii ăştia nu-i 
cunoştea şi nu avea de gând să rişte nimic... Hai să plecăm 
dracului de aici. Doar ai auzit ce-a zis despre rezervoarele de 
combustibil! 

— Unde sunt? întrebă Hawthorne. 

— La circa patru sute de metri vest de aici, răspunse Poole. 
Am văzut pompele în timp ce te aşteptam. 

— Nu mă interesează unde sunt, izbucni copilotul. Ticălosul 
ăla spunea că ne pot trimite până-n lună! 

— S-ar putea, răspunse locotenentul, dar e puţin probabil. 
Pompele alea au supape de izolare, iar capacele ar trebui să fie 
încălzite cu aparatul de sudură ca să ajungă la temperatura de 
combustie. 

— S-ar putea întâmpla una ca asta? 

— Da, Tye, probabil că există o şansă din două sute. La dracu', 
plăcuţele alea cu Fumatul Interzis nu sunt puse chiar degeaba în 
staţiile de benzină. 

Hawthorne se întoarse spre piloţii încă speriaţi. 

— Flăcăi, nu sunteţi prea norocoşi, le zise el. Daţi-mi 
portofelele, actele de identitate şi paşapoartele. 

— Da' de ce, ne arestaţi? 

— Dacă faceţi ce vă spun, nu. Hai, scoateţi-le! O să vi le dau 
înapoi. 

— Da' ce dracu eşti? Agent Federal? Pilotul se căută, indispus, 
în buzunare şi-i întinse lui Tyrell portofelul şi paşaportul. Sper că- 
ţi dai seama că am fost angajaţi legal şi că nu am transportat nici 
arme de foc, nici substanţe interzise de lege. Poţi să controlezi 
cât vrei şi pe noi şi în avion. Nu vei găsi nimic. 

— Vorbeşti de parcă ai mai fi trecut prin asta şi ai ceva 
experienţă în materie... hai şi tu, porc zburător! Parcă aşa se 
spune, nu? 


— Sunt pilot cu licenţă de zbor valabilă, un om cât se poate de 
onorabil, replică el, dându-i lucrurile pe care i le ceruse. 

— la-le numele şi toate datele interesante, doamnă maior, 
continuă Tyrell, dându-i paşapoartele şi portofelele lui Cathy. Du- 
te înăuntru şi aprinde o lumină. 

— Imediat, domnule comandant. Cathy o porni grăbită să facă 
ce i se ceruse. 

_ — Maior... comandant? strigă pilotul. Ce dracu’ mai e şi asta? 
Impuşcături, o pistă în flăcări pe un domeniu al protipendadei şi 
militari? În ce ne-au băgat ticăloşii ăia Ben? 

— lo’ mi-s doar locotenent, zise Poole, ca într-o doară. 

— Al dracului să fiu dacă ştiu Sonny, dar, dacă scăpăm cu faţa 
curată, ne ştergem numele de pe lista lor! 

— Despre a cui listă e vorba? întrebă Hawthorne. Zburătorii se 
uitară unul la altul. 

— Hai, spune-i, zise pilotul. Nu ne au cu nimic la mână! 

— Sky Transport Internaţional, răspunse copilotul. E o agenţie 
de servicii, Un fel de agenţie de plasament de lux. 

— Sunt convins. Unde are sediul? 

— La Nashville. 

— Numai bine. Cu toţi milionarii de pe acolo... 

— N-am zburat niciodată, în cunoştinţă de cauză, împreună cu 
indivizi suspectaţi legal, nici n-am înlesnit, unui individ sau unui 
grup, transportul de substanţe interzise de lege... 

— Da, ai mai spus-o, domnule pilot. Exceptând solidele 
dumitale cunoştinţe în materie de jurisprudenţă, ce pregătire ai? 
Ai fost militar? 

— Ferita sfântul, replică supărat copilotul. M-am pregătit la 
cele mai bune şcoli civile, am obţinut calificative maxime la 
testele FAA şi am la activ cinci mii de ore de zbor. 

— Ai ceva împotriva militarilor? îl întrebă Poole. 

— Rigiditatea lanțurilor de comandă exclude inițiativa 
personală. Noi suntem piloți mai buni. 

— la stai puțin măi.. 

— Termină, locotenent. Cathy Nielsen tocmai ieşise din căsuţa 
care adăpostea echipamentul radio. 

— Ceva interesant? o întrebă Hawthorne, făcându-i semn să le 
restituie celor doi actele. 

— Doar o chestiune sau două, răspunse ea, dându-le piloților 
hârtiile înapoi. Băieţii noştri zburători se numesc Benjamin şi 


Ezekiel Jones. Sunt fraţi. Dar în ultimele aproximativ douăzeci de 
luni au fost extrem de plimbăreţi. Au trecut numai prin locuri 
foarte interesante, cum ar fi Cartagena, Caracas, Port-au-Prince 
şi Estero, Florida. 

— Dreptunghiul paraşutărilor, zise Tyrell. 

— Toate zonele în care se paraşutează narcotice, de la A la Z, 
comentă şi Poole dezgustat. Scaraoţchi dă ordinul şi Ezekiel trece 
la manşă! 

— Asta e Sonny! sări pilotul. 

— Nu plecăm dracului odată de aici? Faţa copilotului era 
acoperită de sudoare şi nu-şi putea dezlipi ochii de la flăcări. 

— Ba voi o să plecaţi imediat, răspunse Hawthorne, însă o s-o 
faceţi cum vreau eu şi veți face exact ce vreau eu de la voi. 
Locotenentul mi-a spus că aveţi aprobare de zbor pentru 
Charlotte, Carolina de Nord... 

— Ora de decolare a trecut demult şi nu mai avem confirmare! 
obiectă Benjamin Jones. Şi nici nu vom primi vreuna la ora asta, 
traficul e prea intens! 

— Băieți, cred că ar fi bine să vă întoarceţi la una din şcolile 
alea faimoase ale voastre, să mai învăţaţi câte ceva, răspunse 
calm Jackson. Până ajungeţi voi la două sute de metri, ori am 
confirmarea, ori vă dau o rută nouă. 

— Poţi face asta, Poole? 

— Sigur că poate, interveni Cathy. Şi eu pot. Cu aparatura de 
aici se poate lua legătura cu toate turnurile de control, de la 
Dulles până la Atlanta. După cum spunea şi Ben în avion, Van 
Nostrand nu are decât echipament de înaltă clasă. 

— Şi ai impresia că avem de gând să aterizăm drept în braţele 
armatei ăleia de agenţi federali, care aşteaptă un pasager ce nu 
e la bord? urlă Sonny-Ezekiel. Eşti de-a dreptul sărit! 

— Voi sunteţi ţăcăniţi de-a binelea dacă n-o faceţi, răspunse 
calm Tyrell, scoțând din buzunar nişte hârtie şi un creion, pe care 
le împrumutase de la hotelul din San Juan. Uite un număr de 
telefon, unde trebuie să sunaţi atunci când veţi ajunge la 
Charlotte. Să folosiţi o cartelă de credit, pentru că e în Insulele 
Virgine şi o să vă răspundă un robot. 

— Eşti nebun de legat! urlă Benjamin Jones. 

— V-aş sfătui să faceţi exact ce vă spun eu. Pentru că, în caz 
contrar, vă promit că nici măcar nu vă veţi mai apropia de un 
avion, altfel decât clandestin. Pe de altă parte, dacă sunteţi 


băieţi ascultători, vă las în pace, ba o să vă dau chiar şi un sfat 
bun, la sfârşit. 

— Ce sfat? Şi ce vrei să facem? 

— Mai întâi vreau să vă spun că nu vă va întâmpina o armată 
şi nu vor fi agenţi federali, ci funcţionari de la Departamentul de 
Stat, escorta diplomatică a lui Van Nostrand, unul, maximum doi 
oameni. Vreau să ştiu cum îi cheamă, refuzaţi orice discuţie până 
ce nu vă semnează o descărcare. 

— Ce descărcare? 

— Data, ora şi semnătura înregistrată, cea care corespunde 
celei din dosarul lor şi numele exact al individului care i-a 
acordat presupusului vostru pasager viza diplomatică şi a 
autorizat escorta. N-o să le prea placă, dar vor înţelege, se 
practică, nu e nimic extraordinar. 

— Şi după aia? întrebă Ben Jones, ce se dovedea un pic mai 
isteţ. Van Nostrand nu e cu noi!... Şi chiar, unde e? 

— Are o migrenă. 

— Şi ce-o să le spunem ălora care-l aşteaptă? 

— Că a fost doar o înscenare. Ordinul lui Van Nostrand. 
Probabil că vor fi chiar mai înţelegători aşa. Apoi sunaţi imediat 
la numărul ăsta. Hawthorne băgă o bucată de hârtie în buzunarul 
cămăşii pilotului. 

— Hei, la dracu’, ia stai! sări Sonny-Ezekiel. Şi banii noştri? 

— Cât aveţi de primit? 

— Zece mii - câte cinci de căciulă. 

— Pentru o singură zi? E cam umflat, Zeke. Cred că suma e 
mult mai apropiată de două bătrâne de căciulă. 

— O să ne mulţumim cu patru, ori doi face opt şi asta e 
minimum, Sonny! 

— Uite ce e, Sonny. Sunt de acord să vă dăm patru mii doar 
dacă îmi parvin informaţiile de la Charlotte. Dacă nu, zero tăiat în 
patru. 

— Vorbe goale, domnule comandant, replică Ben Jones. Totul 
pare frumos, dar cum o să fim plătiţi? 

— E cel mai simplu lucru din lume. Lăsaţi-mi douăsprezece 
ore, după ce sunaţi de la Charlotte. După aia sunaţi din nou şi 
spuneţi-i robotului ăla de la St Thomas unde şi când vreţi să 
primiţi bani; va veni un curier cu ei. 

— Vorbe goale. 

— Arăt eu, sau vorbesc, precum un tâmpit care e-n stare să vă 


10 


dea un număr de telefon pe care-l puteţi depista şi după aia să 
vă lase cu ochii în soare? 

— Şi dacă nu răspunde nimeni? insistă fratele mai mic. 

— Va răspunde, obligatoriu. Uite ce e, nu facem decât să 
pierdem timpul, voi tot nu aveţi de ales! Cred că ar fi mai bine să 
băgaţi cheile - cred că vi le-aţi recuperat - în contact şi s-o 
întindeţi! 

— A fost primul lucru pe care l-am făcut, când am putut, 
răspunse Sonny. Dar cheile nu se folosesc decât la uşă. 
Motoarele de avion se pornesc cu comutatoare, terestrule. 

— Atunci rămâne valabilă ultima parte: ştergeţi-o. 

— Nici măcar să nu-ţi treacă prin capsă ne tragi ţeapă, mai 
zise Benjamin. Nu ştim ce s-a întâmplat pe aici; dar, dacă ai 
impresia că am înghiţit povestea cu poligonul de trageri din casă, 
te înşeli, iar faptul că cel care ne-a angajat nu e-n avion la 
decolare, e suspect. Eu am mai auzit de Van Nostrand ăsta - e 
un nume care apare doar pe prima pagină a ziarelor, sper că ai 
observat. Şi dacă ne duci cu zăhărelul, o să vindem toată 
povestea ziariştilor şi nu vom rămâne în pagubă. 

— Incerci să ameninţi un ofiţer al marinei SUA, mai exact al 
Serviciului de Informaţii al Marinei? 

— Dar dumneata încerci cumva să ne mituieşti, domnule 
comandant? Cu banii contribuabililor? 

— Eşti destul de isteţ, Jones, asta se întâmplă de multe ori în 
cazul fraţilor mai mici, în general în detrimentul lor... Plecaţi 
odată. O să sun la St Thomas în două ore. 

— Faceţi un tur de pistă şi luaţi legătura cu mine când ajungeţi 
la o sută de metri, adăugă Poole. [ineţi-vă aparatura pe 
frecvenţa locală. 

Cei doi fraţi se uitară unul la altul. Sonny-Ezekiel dădu din 
umeri, apoi se întoarse spre Hawthorne. 

— la legătura cu robotul ăla al tău, comandante. Şi trimite-ne 
urgent plata, dar să nu fie vreun cec, numai bani gheaţă. 

— Ben, zise Tyrell ferm, privindu-l drept în ochi pe cel mai 
tânăr dintre fraţii Jones. Dacă nu-mi transmiteţi informaţiile de la 
Charlotte, o să urmăresc Gul/fstream-ul ăla până-n pânzele albe, 
peste tot pe unde v-ar putea da prin cap că puteţi să-l vindeţi şi 
tot pun mâna pe voi. Şi acum sfatul de care vă spuneam: lăsaţi- 
vă de traficul de droguri. 

— Ticălosul! murmură copilotul pe când se răsuceau amândoi 

pe călcâie şi porneau în pas alergător spre măgură, unde focul 
începuse să se stingă, acum fiind mai mult fum decât flăcări. 

— Se stinge focul, spuse şi Cathy. 

— Vârfurile uscate de iarbă ard repede, remarcă Jackson. Mai 
mult luminează decât să se încingă, aşa că nu se aprinde şi 
tulpina verde de dedesubt. 

— Totuşi mai avem ceva emoţii. j 

— Nu, chiar de loc, zise Poole sigur pe el. Intre pajiştea cu 
iarbă şi pompe sunt cel puțin treizeci de metri de pământ gol, ca- 
n palmă. 

— De asta erai atât de sigur că rezervoarele n-o să explodeze, 
observă Nielsen. 

— Da, Cathy, dar n-am vrut să intru în amănunte... Hei, am 
treabă! li cunosc pe băieţii de la turnul de control de la Andrews, 
o să obţină aprobarea pentru planul de zbor al ălora în doi timpi 
şi trei mişcări. 

— Vino după noi, ne găseşti în bibliotecă, îi spuse Hawthorne, 
pe când locotenentul dispărea în clădirea de sticlă. Hai, continuă 
el, întorcându-se spre Cathy. Vreau să scotocim camera aia ca la 
carte. Trebuie să găsim un mod de a lua legătura cu maşina 
cealaltă. In ea e Bajaratt. 

— lisuse! Eşti sigur? 

— O să ţi-o demonstrez. Am ascuns registrul de evidenţă de la 
poartă sub un tufiş. Dovada e acolo, scrisă negru pe alb; hai să 
mergem, o să vezi. 

O luară la fugă, ocolind măgura fumegândă, spre locul în care 
ascunsese Tyrell registrul. Cu respiraţia tăiată, Hawthorne 
îngenunche, bâjbâind după el. 

Nu mai era acolo. 

La fel ca un om primitiv flămând, în căutare de rădăcini 
comestibile, Tyrell scormoni pământul, răsucindu-se într-o parte 
şi-n alta, încercând să-şi stăpânească panica. 

— A dispărut! şopti el, clipind ca să nu-i intre-n ochi 
transpiraţia care-i şiroia pe faţă. 

— Dispărut...? Nielsen se încruntase, nedumerită. Nu cumva ai 
uitat tu unde l-ai pus? 

— Aici l-am pus! Hawthorne ţâşni în picioare ca o cobră 
furioasă, cu pistolul în mână. Şi chiar când sunt grăbit, nu uit 
niciodată unde pun un lucru, doamnă maior. 

— lartă-mă. 

— Şi tu pe mine... Probabil că am uitat de sute de ori unde mi- 
am pus diverse lucruri, dar acum nu e cazul. Era un obiect prea 
mare şi prea important... Dumnezeule, încă mai e cineva aici, 
cineva care ne urmăreşte şi pe care noi nu-l putem vedea! 

— Bucătăreasa? Vreun paznic de la poartă? 

— Nu Cathy, au plecat toţi, s-au evaporat pur şi simplu, chiar 
şi bucătăreasa, eu i-am deschis poarta. Ea mi-a zis că nu reuşea 
să dea de nimeni, deşi telefonase peste tot. 

— Chiar toţi? 

— Cu excepţia unui paznic mort, împuşcat în cap. E în ghereta 
de la poartă, l-am găsit la biroul lui. 

— Dar dacă registrul nu mai e aici... 

— Exact. A mai fost cineva, care s-a ţinut de-o parte, cineva 
care ştie că Van Nostrand e mort şi vrea să pună mâna pe ceva 
de pe un domeniu plin cu lucruri preţioase. 

— Atunci de ce a ales registrul ăla? 

Tyrell se strâmbă, privind-o fix pe Cathy, în lumina lunii. 

— Mulţumesc, mi-ai atras atenţia asupra unui lucru de care ar, 
fi trebuit să-mi dau singur seama. llustrul nostru necunoscut nu e 
chiar un pungaş. Registrul ăla e de nepreţuit numai pentru 
cineva care ştie despre ce e vorba. Chiar că am stat prea mult 
timp departe de genul ăsta de viaţă. 

— Şi ce ai de gând să facem? 

— Ce e de făcut, dar cu foarte mare grijă. Ai pistol? 

— Da, Jackson mi l-a dat pe cel al operatorului radio, e de 
calibru mai mare. 

— Asta e bine. Ţine-l la vedere, în aşa fel încât să poată fi 
observat de oricine şi vino după mine. Fă exact ce fac eu, 
întoarce-te şi priveşte în urmă din doi în doi paşi, dacă se poate 
să te răsuceşti în sens invers celui în care mă răsucesc eu ar fi şi 
mai bine. Eu la stânga, tu la dreapta. Aşa vom fi acoperiţi din 
toate părţile. Poţi? 

— Pot să pilotez un minisubmarin de care n-am habar? 

— Nu e totuna, doamnă maior. Acum nu manevrezi o maşină, 
acum maşina eşti chiartu. Orice sclipire în noapte poate să fie de 
origine umană, sau poate să nu fie, dar nu ai voie să greşeşti. 
Pentru că orice greşeală sau nehotărâre ne poate costa viaţa. 

— Tye, scriu, citesc şi vorbesc curent engleza, am învăţat-o 
încă de la sânul mamei, aşa că am priceput tot. Dar, dacă ai vrut 
să mă sperii zdravăn, să ştii că ai reuşit. 

— Bun aşa! Pe mine mă îngrozeşte bravura oarbă, pentru că 
poţi muri inutil din cauza ei. 

Mişcându-se cu grijă, cele două siluete porniră să traverseze 
pajiştea spre clădirea masivă din partea cealaltă, răsucindu-se 
tot timpul. Ajunseră cu bine la fereastra spartă a bibliotecii, unde 
cioburile rămase încă înfipte în cadru erau reliefate parcă şi mai 
puternic decât înainte de lumina palidă de afară. Tyrell lovi de 
mai multe ori în cele din partea de jos cu pistolul, pentru a 
reduce riscul de a se tăia. 

— OK, eu intru primul şi după aia te trag şi pe tine, spuse el 
spre Cathy Nielsen, care stătea nervoasă în spatele lui, întoarsă 
cu faţa spre întuneric, mişcându-şi pistolul de colo-colo. 

— Nu sunt sigură că îmi surâde să mă întorc, răspunse ea. Nu- 
mi plac de loc pistoalele, dar în clipa asta mă simt foarte în largul 
meu cu porcăria asta în mână şi l-aş folosi cu dragă inimă, dacă 
ar fi nevoie. 

— Atitudinea ta mi se pare foarte constructivă, doamnă maior, 
spuse Tyrell în timp ce, sprijinit în mâna stângă, îşi făcu vânt şi 
sări înăuntru, cu pistolul în dreapta. In regulă, continuă el, 
ridicându-se în picioare, pune-ţi pistolul undeva şi apucă-te de 
mâna mea. 

— Fir-ar să fie, zgârie ca dracu', ţipă Cathy, băgându-şi arma 
în sân şi apucând braţul lui Hawthorne. Şi acum ce fac? 

— lţi sprijini tălpile de zid şi păşeşti frumos, în timp ce eu o să 
te trag în sus. Dar încearcă să nu calci pe cadrul ferestrei, pentru 
că văd că nu mai ai pantofi. 

— Nu ţii minte că aveam pantofi cu toc înalt? Nu sunt prea 
potriviţi când fugi să-ţi scapi viaţa. Cathy făcu aşa cum îi spusese 
el, după ce îşi trăsese rochia în sus, până la brâu. Ducă-se 
dracului orice pudoare, murmură ea, dacă te excită cumva 
chiloţii mei, te priveşte. 

Cadavrul lui Van Nostrand şi cel al şefului securităţii erau tot 
acolo unde căzuseră când fuseseră împuşcaţi. Nu era nici un 
semn că ar fi trecut cineva pe acolo şi, ca să fie sigur, Hawthorne 
se duse iute până la uşă, să o verifice. Era tot încuiată. 

— Eu o să stau de pază la fereastră, zise el. Verifică te rog 
consola telefonică. Trebuie să aibă o memorie, în care să scrie ce 
şi cum despre fiecare număr. Probabil că numerele telefoanelor 
din maşini sunt în secţiunea care permite apeluri rapide. 

Cu spatele lipit de zid, Hawthorne stătea lângă fereastră şi 


14 


privea încordat afară, iar Cathy se duse la birou. 

— Am găsit un pătrat mare de plastic, probabil că acoperea 
numărul de telefon scris pe aparat, spuse ea. A fost smuls cu 
forţa, pe margini au rămas bucăţi de hârtie groasă, ca şi cum 
cineva s-ar fi chinuit niţel să-l rupă. 

— Uită-te în sertare, în coşurile de gunoi, oriunde ar fi putut fi 
aruncată. 

Cathy deschise rapid sertarele biroului, dar le trânti la loc la fel 
de repede. 

— Sunt goale, zise ea, apucând un coş de hârtii din alamă şi 
punându-l pe scaunul de lângă birou. Nici aici nu e mare lucru - 
ah, stai o clipă! 

— Ce e? 

— O chitanţă de la o companie de expediţii. Sea Lane 
Containers. Am auzit de firma asta. E folosită de granguri, când 
se mută în străinătate pe mai mulţi ani. 

— Ce scrie? 

— „N. Van Nostrand, depozitare pe durată de treizeci de zile, 
Lisabona, Portugalia”. Şi ceva mai jos: „Douăzeci şi şapte de 
cutii, bunuri personale inventariate, ambalaj resigilabil pregătit 
pentru control vamal”. Este semnată de G. Alvorado, secretara 
domnului N.V.N. 

— Asta e tot? 

— Incă o singură menţiune, la /nstrucţiuni: „Expeditorul va 
ridica personal sau prin delegat bunurile de la depozitul din 
Lisabona”. Asta e tot... Pentru ce a aruncat cineva o chitanţă 
pentru douăzeci şi şapte de cutii cu lucruri personale când 
probabil că majoritatea acestora sunt teribil de valoroase? 

— Primul lucru la care te poţi gândi ar fi acela că, dacă te 
cheamă Van Nostrand, nu mai ai nevoie de chitanţă ca să-ţi ridici 
bunurile. Mai e ceva în coşul de gunoi? 

— Nimic important... Trei ambalaje de napolitane, două foi 
rupte, pe care nu scrie nimic şi nişte hârtie de imprimantă, un 
raport de la bursa, de astăzi. 

— Nesemnificative, spuse Tyrell, în continuare atent la ce se- 
ntâmpla afară. Sau poate că nu, adăugă el. De ce să fi aruncat 
Van Nostrand chitanţa aia? Sau, altfel spus, de ce să-şi fi dat 
osteneala să o arunce?... 

— Ai început s-o iei pe urma lui Poole? Nu mai înţeleg nimic. 

— Avea o secretară, de ce nu i-a dat-o pur şi simplu ei? E 

evident că toate problemele de genul ăsta erau în sarcina ei, de 
ce să fi ţinut la el tocmai chitanţa asta? 

— Ca să-şi poată ridica de la Lisabona... ah, ah! Am uitat, să 
sărim peste asta. A aruncat-o pur şi simplu. 

— De ce? 

— Să mă ia dracu' dacă ştiu, domnule comandant. Sunt pilot, 
nu ghicitor în stele sau în gândurile altora. 

— Nici eu nu sunt ghicitor, totuşi pot să-mi dau seama foarte 
repede despre ce plantă e vorba, când încearcă cineva să-mi 
vâre un cactus pe gât. 

— Deştept zis. Dar tot nu îmi dau seama ce vrei să spui. 

— Eu nu sunt prea deştept, am doar ceva experienţă. Şi pot să 
afirm că, din nişte motive pe care nu le pot înţelege. Van 
Nostrand dorea ca acea chitanţă să fie găsită acolo. 

— După moartea lui? 

— Bineînţeles că nu. Habar n-avea că va muri, el credea că la 
ora asta va fi în drum spre Charlotte, Carolina de Nord. Dar voia 
ca hârtia aia să fie găsită. 

— De cine? 

— De cineva care putea face o legătură cu ceva ce nu s-a mai 
întâmplat - probabil. Spune-i exces de imaginaţie, dar asta e 
senzaţia mea şi e foarte puternică... Caută mai departe. Peste 
tot. Scoate toate cărţile care au mai rămas în bibliotecă, uită-te 
în dulapuri, în bar, peste tot. 

— Ce să caut? 

— Orice nu este la vedere, orice lucru ascuns... Se opri brusc, 
apoi zise precipitat: Stai! Stinge lumina! 

Nielsen se execută rapid şi încăperea se cufundă în întuneric. 

— Ce e, Tye? 

— Cineva cu o lanternă - un cerc de lumină foarte mic pe 
iarbă - persoana aceea ciudată, care încă nu a plecat. 

— Ce face? 

— Vine drept încoace, spre fereastra asta... 

— Chiar şi după ce am stins lumina? 

— Bună întrebare. Nici măcar nu s-a oprit, n-am observat nici 
o ezitare. Vine drept încoace de parcă ar fi un robot. 

— Am găsit o lanternă! şopti Cathy din spatele biroului. Mi s-a 
părut că văd una pe fundul unui sertar şi nu m-am înşelat. 

— Vino mai într-o parte şi fă-i vânt pe podea spre mine. Cathy 
i-o aruncă şi el o luă de jos cu mâna stângă, în timp ce silueta 

fantomatică de afară îşi continua, imperturbabilă, marşul spre 
casă. In câteva secunde ajunse lângă fereastră. Şi liniştea fu 
spartă de nişte ţipete isterice: 

— leşiţi de acolo! N-aveţi nici un drept să intraţi în 
apartamentul lui personal! O să-i spun domnului Van. O să vă 
omoare dacă află! 

Hawthorne aprinse brusc lanterna, cu pistolul îndreptat către 
capul siluetei. Spre uimirea lui, era o femeie în vârstă, cu faţa 
foarte ridată, cu părul alb, dar coafat cu pedanterie, care purta o 
rochie neagră, cu certitudine foarte scumpă. Şi care strângea 
sub braţul ei stâng registrul de evidenţă de la poartă. Nu avea 
nici o armă, doar o lanternă micuță în mâna dreaptă. Aşa cum 
stătea acolo, rostogolindu-şi ochii în cap cu o furie câtuşi de 
puţin disimulată, era de-a dreptul patetică. 

— De ce ne-ar omori domnul Van Nostrand? o întrebă Tyrell 
calm, cu blândeţe. Dânsul ne-a chemat şi ne-a cerut să stăm aici, 
a trimis chiar avionul după noi. Şi după cum vedeţi, fereastra 
asta făcută praf demonstrează că avea toate motivele să ne 
ceară ajutorul. 

— Adică sunteţi din armata lui? întrebă bătrâna, coborându-şi 
tonul, dar vorbind încă aspru, cu un uşor accent străin. 

— Din armata lui? Tyrell mută lanterna, în aşa fel ca să bată 
pe deasupra capului bătrânei, să nu-i mai stea în ochi. 

— A lui şi a lui Marte, bineînţeles. Femeia făcu o pauză, ca şi 
cum s-ar fi luptat să-şi recapete respiraţia după un efort intens. 

— Bineînţeles... Neptun şi Marte, corect? 

— Evident. El tot zicea că o să vă cheme încoace într-o bună 
zi, ştiam amândoi că se apropie ceasul. 

— Care ceas? 

— Al revoltei, evident. Femeia inspiră din nou, adânc, iar în 
ochi i se citi un fel de nedumerire. Trebuie să ne apărăm, pe noi 
şi pe ai noştri, pe toţi cei care sunt de partea noastră! 

— De rebeli, desigur. Hawthorne îi studia atent faţa 
tensionată. Deşi era evident că nu e în toate minţile, ţinuta şi 
purtarea ei, chiar la supărare şi într-un moment de panică, 
trădau o origine aristocratică... din America de Sud? După 
accent, da, era accent spaniol sau portughez... Portughez? Rio de 
Janeiro? Marte şi Neptun, Rio! 

— De mizeria umană, de ăia! ţipase, atât cât îi permitea 
respiraţia din ce în ce mai grea. Nils s-a străduit toată viaţa să 

îmbunătăţească sistemul, să facă lucrurile mai bine, dar ei nu vor 
decât mai mult, mai mult şi iar mai mult! Şi nu merită nimic! 
Sunt leneşi şi proşti, nu ştiu decât să facă copii, nu să şi 
muncească! 

— Nils...? 

— Pentru voi e domnul Van! Femeia tuşi, respiraţia îi devenise 
greoaie, aproape că horcăia. 

— Dar evident că nu şi pentru dumneavoastră... 

— Tinere dragă, am fost împreună cu băieţii de ani de zile, 
încă de la începuturi. Pe atunci făceam pe amfitrioana pentru 
ei... ce de petreceri şi de banchete minunate, chiar şi carnavaluri 
particulare! Era minunat! 

— Aveţi dreptate, zise Tyrell dând din cap. Dar acum trebuie 
să-i apărăm pe ai noştri, pe toţi cei care sunt de partea noastră. 
De asta aţi luat registrul de la poartă, nu-i aşa? Eu îl pusesem 
acolo unde l-aţi găsit! 

— Tu-l puseseşi? Atunci eşti un prost! Nu trebuie să rămână 
nimic important după noi, nu-ţi dai seama? Parcă mă bate gândul 
să-i spun lui Nils de neglijenţa asta a ta! 

— In urmă...? 

— Dimineaţă plecăm! şopti fosta amfitrioană a lui Marte şi a 
lui Neptun, începând din nou să tuşească. Nu v-a spus? 

— Ba da. Şi facem pregătiri. 

— Totul este deja pregătit, măgarule! Brian s-a dus cu avionul, 
să facă toate rezervările necesare. Portugalia! Nu-i aşa că e 
minunat? Toate lucrurile noastre au fost deja expediate... Dar 
Nils, domnul Van, unde e? Trebuie să-i spun că am terminat. 

— Este sus, verifică încă o dată... prin lucrurile lui. 

— Ridicol. Brian şi cu mine am făcut curăţenie de dimineaţă şi 
nouă nu ne scapă nimic. Am ales chiar eu ceva haine, o pijama şi 
nişte lucruri de toaletă care pot rămâne aici, pentru arabii ăia! 

— Arabi? N-are nici o importanţă. Ce voiaţi să-i spuneţi că aţi 
terminat... domnişoară Alvorado? Cred că aşa vă numiţi, nu? 

— Sigur că da, doamna Ciretchen Alvorado. Primul soţ al 
mamei mele a fost un mare militar, erou din război, a făcut parte 
din Marele Stat Major. 

— lar dumneavoastră îi sunteţi o demnă urmaşă, doamnă. 

— Madre di Dio, continuă G. Alvorado visătoare. Zilele acelea 
de demult, de la începuturile noastre, cu Marte şi Neptun, au fost 
de-a dreptul magnifice, dar evident că acum nu mai vorbim 

despre ele... 

— Ce spuneaţi că aţi terminat pentru domnul Van? 

— Să mă rog, evident. M-a rugat să mă duc la capela de pe 
colină şi să mă rog Mântuitorului nostru, să ne ajute să ajungem 
cu bine la capătul călătoriei noastre. Cred că ştiţi ce credincios 
este domnul Van Nostrand, la fel de credincios ca un preot... Dar 
adevărul este, tinere, că ruga mea a fost ceva mai scurtă decât 
ar fi fost normal, pentru că s-a întâmplat ceva cu instalaţia de 
aer condiţionat. Mi se umpluseră ochii de lacrimi şi abia mai 
puteam să respir. Să nu cumva să-i spuneţi lui, însă mă doare 
încă foarte tare pieptul. Dar să nu scoateţi o vorbă. Ar fi îngrijorat 
pentru mine şi nu are nevoie de aşa ceva tocmai acum. 

— Şi când aţi ieşit din capelă...? 

— Am luat-o pe drum şi te-am văzut fugind, am crezut că e 
Brian, aşa că m-am luat după tine şi te-am văzut când ai ascuns 
registrul. 

— Şi apoi? 

— Nu mai ştiu exact. Am fost, evident, supărată de neglijenţa 
ta, am vrut să ţip la tine, dar dintr-o dată mi-a venit greu să 
respir - să nu cumva să-i spuneţi lui Nils - şi după aia s-a făcut 
beznă. Când mi-am revenit - când mi-am mai revenit - eram 
întinsă pe pământ şi peste tot nu vedeam decât flăcări! Acum 
arăt bine? Nils vrea să am totdeauna o ţinută ireproşabilă. 

— Arătaţi foarte bine, doamnă Alvorado, dar trebuie să vă 
întreb ceva şi să-mi răspundeţi imediat. Domnul Van mi-a zis să 
chem una dintre maşini. E nevoie urgent de ea. Cum pot face 
asta? 

— Simplu... Când am văzut lumină aici, trebuia să văd cine... 
Bătrâna nu mai putu continua, fu cuprinsă de convulsii, atât de 
puternice încât scăpă registrul de sub braţ şi-şi duse mâinile la 
piept. Faţa i se crispase şi ochii păreau că o să-i iasă din cap. 

— Uşurel! strigă Tyrell, nereuşind să ajungă la ea de la 
fereastră. Sprijiniţi-vă de zid şi faceţi un efort, trebuie să-mi 
spuneţi! Cum pot chema maşinile? Spuneaţi că e simplu, cum se 
face? 

— Era... foarte... simplu. Femeia se lupta cu vorbele, sufocată. 
Dar nu mai e. Nils m-a pus... să şterg toate numerele... 
memorate în telefon. 

— Şi care sunt numerele telefoanelor din maşini? 

— Nu... mai ştiu... de ani... Brusc femeia lăsă să-i scape un 

strigăt gâtuit. Se apucase de gât, iar faţa crispată i se învineţea 
în lumina lanternei lui Tyrell. 

Hawthorne sări pe fereastră, rostogolindu-se pe iarbă când 
ajunse jos. Lanterna îi zbură din mână. Se ridică şi se repezi la 
bătrână, pe când Cathy apărea în cadrul ferestrei. 

— Barul! urlă Tyrell. Aprinde lumina şi adu-mi nişte apă! Apoi 
începu să o maseze pe bătrână pe gât, până când se aprinse 
lumina în bibliotecă, îmblânzind şi bezna de afară. Atunci, când 
privi faţa femeii întinsă pe pământ, îngheţă şi simţi că-i vine rău. 
Era o imagine de coşmar, fiecare trăsătură era contorsionată, 
tenul căpătase o nuanţă albastru-vineţie, ochii i se înroşiseră, 
pupilele erau dilatate, iar părul perfect coafat se dovedea a fi o 
perucă, ce-i ieşise pe jumătate de pe ţeasta cheală. Gretchen 
Alvorado era moartă. 

— Poftim! Cathy apăruse la fereastră cu un pahar de cristal 
plin cu apă în mână. Apoi zări figura bătrânei, zăcând lângă 
Hawthorne: Dumnezeule, şopti ea întorcându-se ca şi cum ar fi 
fost gata să vomite şi făcea eforturi să se stăpânească. Ce i s-a 
întâmplat? Mai reuşi ea să întrebe cu glas stins. 

— Ţi-ai da seama imediat dacă ai fi lângă mine, să o poţi 
mirosi! Chimiştii ceva mai duri îi spun gaz de rupere. Îl inhalezi şi 
ţi se răspândeşte fulgerător în plămâni, distrugându-i. Dacă nu e 
spălat imediat - spălat în sensul propriu al cuvântului - cel care îl 
inspiră moare în mai puţin de o oră. 

— Şi dacă spălarea nu este făcută de un doctor cu experienţă 
în materie, se auzi vocea lui Poole din întuneric, pacientul se 
îneacă. Am citit despre marfa asta, era de maximă actualitate în 
timpul operaţiunii Deșert Storm, din Golf... Cine e femeia? 

— Omul bun la toate al lui Marte şi al lui Neptun, cândva 
amfitrioana lor adorată, răspunse Tyrell. Tocmai şi-a încasat 
pensia, pe când se ruga pentru ei în capelă. Presupun că au pus 
un cilindru cu gaz în instalaţia de aer condiţionat. 

— Drăguţi băieţi! 

— Inalta societate, Jackson. Hai, dă-mi o mână de ajutor. S-o 
ducem în bibliotecă, lângă iubitul ei patron şi să plecăm odată de 
aici. 

— Să plecăm? Cathy Nielsen era uimită. Credeam că vrei să 
faci o percheziţie serioasă, peste tot. 

— Am pierde timpul degeaba, Cathy. Hawthorne se întinse 
după registrul pătat de sânge şi îl puse la centură. Femeia asta 

nu era în toate minţile, dar era cu siguranţă un robot excelent, 
care executa cu scrupulozitate dispoziţiile lui Van Nostrand. Şi 
dacă ea a spus că a făcut curat, atunci a făcut... Să iei chitanţa 
aia, nu vreau să rămână aici. 

Şoferul era încă despuiat, legat şi inconştient. Şi nu-i deranja 
să rămână aşa, pentru că Poole trecu imediat la volan, spunând 
că face asta ţinând cont şi de oboseala fizică a unui fost ofiţer de 
marină, destul de în vârstă. 

— Toată alergătura şi săriturile alea pe fereastră, când 
înăuntru, când afară... 

— Să ştii că încă nu ai scăpat de plutonul de execuţie, îi 
răspunse Tyrell, singur pe bancheta din spate, pe când îşi 
întindea picioarele, într-adevăr obosite. Doamnă maior, verifică 
telefonul de aici, ordonă el. Vezi dacă sunt instrucţiuni sau vreun 
număr de la cealaltă maşină. Uită-te şi în torpedou. 

— Nu e nimic, răspunse Cathy, pe când maşina se năpustea 
pe poartă, după ce Poole ridicase bariera conform îndrumărilor 
lui Hawthorne. Poate pot să aflu ceva dacă sun la centrală. 

— Trebuie să cunoşti fie numărul, fie numărul de înmatriculare 
al maşinii, interveni Jackson. Altfel nici nu stau de vorbă cu tine. 

— Eşti sigur? 

— Foarte sigur, e legislaţie federală. 

— Rahat! 

— Dar căpitanul Stevens? 

— Trebuie să încerc orice! exclamă Hawthorne, întinzându-se 
după telefonul din spate, fixat pe cotiera din mijlocul banchetei. 
Apăsă rapid pe taste şi, când obţinu legătura, îi spuse 
marinarului că era într-o maşină din apropiere şi că era vorba de 
o urgenţă. 

— Urgenţă cod patru-zero, marinar! 

— Ce dracu' faci aici? urlă la el şeful NI. Parcă erai în Porto 
Rico! 

— N-am timp să-ţi explic, Henry! Trebuie să dau de o maşină a 
lui Nils Van Nostrand înmatriculată în Virginia, dar nu ştiu 
numărul de telefon... 

— A acelui Nils Van Nostrand? întrebă Stevens uimit. 

— Exact. Trebuie să aflu numărul ei de telefon! 

— Dar ştii câte maşini sunt înregistrate în Virginia, mai ales în 
apropierea Washington-ului? 

— Dar în câte se află, la ora asta, Bajaratt? 

— Ce? 

— Grăbeşte-te, căpitane! urlă Tyrell, încercând să descifreze 
cifrele roşii cu care era scris numărul de telefon pe aparat. ŞI 
sună-mă imediat, uite numărul meu. Hawthorne i-l spuse şi după 
aceea puse telefonul în furcă, ratând de două ori mişcarea, din 
cauza nerăbdării. 

— Incotro, domnule comandant? întrebă Poole. 

— Ţine-o aşa un timp. Nu vreau să ne oprim până nu ne sună 
individul. 

— Dacă asta te face mai fericit, pot să-ţi spun că Gu/fstream-ul 
are cale liberă drept spre Charlotte şi că va ateriza peste circa o 
oră şi jumătate. 

— Abia aştept să aflu cine i-a dat cale liberă ticălosului ăluia. 
Pariez cinci la unu că e cineva trecut în registrul ăsta. 

— Te simţi bine, Tye? Cathy se întorsese şi se uita la 
Hawthorne pe deasupra scaunului, privindu-l cum îşi masează 
picioarele întinse. 

— De ce mă întrebi? Mă simt perfect, dar am devenit căpitan 
de nave de agrement, nu mai am antrenament de comando. 

— Pot să mă opresc şi să iau nişte gheaţă, spuse Poole. 

Tocmai atunci sună telefonul. Tyrell îl înşfăcă imediat. 

— Da? 

— Aici operatorul de la centrala celulară sir. Aveţi numărul... 

— Nu mai e nevoie, operator, aş recunoaşte lătratul ăla şi-n 
mormânt, răsună vocea lui Henry Stevens. N-am nimerit maşina 
pe care o căutăm. 

— Vă rog să ne scuzaţi, sir... 

Hawthorne puse telefonul la loc în furcă. 

— Cel puţin se mişcă repede, comentă el. 

In timp ce continuau să meargă fără nici o ţintă şi fără să 
poată măcar să admire peisajul, din cauza întunericului, trecură 
pe lângă mai multe domenii ale unor milionari stabiliţi în patria 
vânatului, iar conversaţia lâncezea vizibil, reducându-se, în 
absenţa unor subiecte de discuţie comune tuturor, doar la scurte 
comentarii. Tensiunea aşteptării se acumula vizibil, făcându-i pe 
toţi trei aproape să se bâlbâie. Apoi, la optsprezece minute de la 
primul apel, telefonul sună din nou. 

— In ce v-aţi băgat? întrebă vocea rece a căpitanului Henry 
Stevens. 

— Ce-ai aflat? 

— Ceva ce nu-ţi place nici ţie, nici mie. Am găsit numărul de la 
telefonul celular montat în cealaltă maşină a lui Van Nostrand şi 
l-am pus pe operator să verifice un deranjament de linie. Dar tot 
ce am auzit a fost răspunsul automat, şoferul nu se găseşte în 
vehicul. 

— Şi? Insistaţi! 

— Nu mai are rost. Calculatoarele pentru verificări încrucişate 
cu alte servicii au dat la iveală un raport al poliţiei din Virginia, 
referitor la o maşină cu acelaşi număr de înmatriculare şi aceeaşi 
placă mineralogică... 

— Au fost opriţi? Retineti-i... 

— N-au fost opriţi de loc, iar tonul de obicei rece al lui Stevens 
deveni de-a dreptul glacial. Ai idee cine e Nils Van Nostrand? 

— Destul de bine, a încercat să mă înhaţe Henry. Şi cum 
Stevens, deşi mirat, se pregătea să răspundă, Tyrell i-o luă 
înainte: Ai fost ocolit, căpitane şi ar fi bine să-i mulţumeşti stelei 
tale norocoase că n-ai fost în lanţul ăsta. Pentru că, dacă ai fi 
făcut parte din el, ţi-aş fi tăiat gâtul cu mâna mea. 

— Despre ce dracu' e vorba? 

— Am primit ordin să mă prezint la propria mea execuţie, dar, 
din fericire şi din întâmplare, am supravieţuit. 

— Nu-mi vine să cred. 

— Ba să crezi, n-am obiceiul să mint când e vorba de viaţa 
mea. Trebuie să găsim cealaltă maşină, s-o găsim pe Bajaratt. 
Aşa că spune-mi unde este. 

— Pe fundul unei râpe de pe un drum lateral, puţin circulat, 
din Fairfax, răspunse şeful NI pe ton calm şi monoton. Şoferul 
este mort. 

— Şi ceilalţi? Erau doi, unul dintre ei era Little Girl Blood. 

— Vrei să spui... 

— Ştiu! Unde sunt? 

— Nu mai era nimeni, doar şoferul, împuşcat în cap... Te întreb 
din nou, Tye, ştii cine e Nils Van Nostrand? In clipa asta poliţiştii 
se îndreaptă spre domeniul lui. 

— O să-l găsească în bibliotecă, ţeapăn şi rece. La revedere, 
Henry. Hawthorne puse din nou telefonul în furcă şi se lăsă pe 
spate, simțind din plin cum îi pulsează durerea în mâini, în 
picioare şi în cap. 

— Pista cu maşina s-a dus, zise el, ducându-şi mâna la ochi şi 
frecându-şi pleoapele, pe care începea să le simtă ca şi cum ar fi 

fost de plumb. Şoferul e mort. 

— Bajaratt? întrebă Cathy smucindu-şi capul spre el. Unde e? 

— Cine poate şti? Poate fi oriunde pe o rază de o sută cincizeci 
de kilometri, putem fi siguri că n-o să punem mâna pe ea în 
noaptea asta. Poate că aflăm ceva util din registrul de la poartă, 
poate că mai aflăm ceva de la Charlotte... şi poate că şi mai 
multe din amândouă. Hai să găsim un loc în care să ne odihnim 
şi unde să putem şi mânca ceva. După cum îmi spunea un 
instructor al meu de demult, somnul şi mâncarea sunt arme 
importante, care nu trebuie neglijate niciodată. 

— Am trecut ceva mai devreme prin dreptul unui loc ce arăta 
destul de bine, zise Poole. Şi nu văd unde vom găsi altul, este 
singurul motel pe aici, cunosc zona. De fapt, Cathy şi cu mine 
trebuia să stăm chiar acolo, pe spezele lui Van Nostrand. Dar n-a 
avut nici măcar intenţia să ne lase în viaţă. 

— Parcă-i zicea Shenandoah Lodge, nu? întrebă Cathy. 

— Da, răspunse locotenentul. 

— Intoarce, adăugă Tyrell. 

Nicolo Montalvi din Portiei mergea repede prin cameră, în sus 
şi în jos, tremurând de frică şi de oboseală, pe faţă îi curgeau 
şiroaie de sudoare, avea ochii mari şi privea în gol, totul în el 
trăda panica de care era cuprins. Cu mai puţin de o oră în urmă 
comisese nu doar o crimă, ci un păcat mortal în faţa lui 
Dumnezeu! Ajutase să se ia viaţa unei fiinţe omeneşti, nu 
omorâse el cu mâna lui, slavă Domnului, dar nici nu împiedicase 
crima, în acele secunde în care o văzuse pe Cabrini scoțând 
pistolul din poşetă. Fusese încă nedumerit şi îngrozit de 
împuşcăturile ce însoţiseră fuga lor de pe acel domeniu imens, 
unde fuseseră oaspeţi. Signora îi ordonase şoferului să oprească 
maşina, după care totul se întâmplase fulgerător! Ea îşi scosese 
pistolul şi-l împuşcase în ceafă, fără nici o ezitare, ca şi cum ar fi 
omorât o muscă, da, exact aşa! Şi, câteva secunde mai târziu, îi 
poruncise lui să împingă maşina dincolo de marginea drumului, 
în adâncul râpei de acolo. lar el nu putea decât să o asculte, 
pentru că pistolul era în mâna ei, iar în adâncul sufletului era 
convins că l-ar fi omorât dacă nu o asculta, îi putea citi asta şi în 
ochi. Madonna della Tristezza. 

Amaya Bajaratt stătea pe canapeaua din micul apartament pe 
care-l, închiriaseră la motelul Shenandoah Lodge şi-l observa 
atentă pe Nicolo, sesizând perfect isteria de care era cuprins 
băiatul. 

— Dragul meu, vrei să-mi spui ceva? Dacă da, fă-o, te rog, 
însă să ai grijă să te controlezi şi să nu cumva să vorbeşti tare. 

— Eşti nebună, complet nebună! L-ai împuşcat pe omul ăla 
fără absolut nici un motiv, o să ajungem amândoi în jad. 

— Imi pare bine că înţelegi că suntem în aceeaşi oală! 

— L-ai împuşcat, la fel cum ai împuşcat-o şi pe servitoarea aia 
pe insulă, nu era decât un biet şofer! o întrerupse tânărul italian. 
Toate minciunile, hainele, acest giuoco pe care-l jucăm cu nişte 
oameni atât de importanţi... ah, bene, che cosa! Jocuri pentru 
oameni cu bani. Care pot plăti bine, nu-i prea mare diferenţă faţă 
de ceea ce se întâmplă pe docurile din Portiei... dar nu să ucizi 
oameni nevinovaţi. Dumnezeule, era un simplu şofer! 

— Nu era un simplu şofer. Când te-am pus să-l cauţi în 
buzunare, ce-ai găsit? 

— Un pistol, răspunse calm, deşi reticent, băiatul. 

— Şi este normal ca un simplu şofer să fie înarmat? 

— In Italia, da, pentru a-şi apăra patronii. 

— Posibil, dar nu şi aici, în Statele Unite. Aici sunt legi diferite 
de ale noastre. 

— Nu ştiu nimic de astfel de legi. 

— Eu ştiu şi-ţi spun că omul ăla era un criminal, un agente 
secreto, hotărât să distrugă țelul către care ne îndreptăm noi. 

— Chiar ai un asemenea ţel măreț? 

— Cel mai măreț cu putinţă, Nicolo. Nu există altul mai măreț 
pe lume, chiar şi biserica îl binecuvântează în tăcere şi ne 
binecuvântează şi pe noi, pentru că ne-am dedicat viaţa 
îndeplinirii lui. 

— II Vaticann! Dar tu nu ai aceeaşi religie ca mine! Tu nu ai 
nici o religie! 

— In privinţa asta am, îţi dau cuvântul meu de onoare şi asta 
este tot ce mi-e permis să-ţi dezvălui. Deci vezi, grijile tale sunt 
inutile, mă înţelegi? 

— Nu, nu înţeleg signora. 

— Nici nu trebuie, replică ferm Bajaratt. Gândeşte-te cât de 
bogat te fac banii tăi de la Neapole şi la familia aceea renumită, 
care te aşteaptă să te primească în sânul ei, la Ravello. Şi în timp 
ce faci asta, du-te în dormitor şi despachetează. 

— Eşti o femeie foarte dificilă, zise Nicolo pe un ton monoton, 
fără să clipească. 

— De acord. Şi acum du-te, trebuie să dau nişte telefoane. 
Tânărul italian se retrase în dormitor, iar Bajaratt se întinse după 
telefonul de pe noptieră. Formă numărul de la hotelul în care 
locuiseră la Washington şi ceru cabina portarului. Se recomandă, 
transmise dispoziţii pentru bagajul pe care-l lăsaseră în urma lor 
şi se interesă dacă primise vreun mesaj, serviciu pentru care îi 
dăduse, la plecare, un bacşiş serios omului de acolo. 

— Vă mulţumesc încă o dată foarte mult pentru generozitatea 
dumneavoastră, doamnă, îi răspunsese vocea onctuoasă din 
Washington, vă rog să fiți sigură că vă voi îndeplini toate 
dispoziţiile cu cea mai mare solicitudine. Şi sper să reveniţi la noi 
cât mai curând. 

— Vrei, te rog, să-mi transmiţi mesajele mele? 

Erau cinci, cel mai important era de la senatorul de Michigan, 
Nesbitt, celelalte erau mai mult sau mai puţin utile, dar, nu 
vitale, iar ultimul era de-a dreptul enigmatic. Era de la tânărul 
consultant politic pe care-l întâlnise la serata de la Palm Beach, 
cel care publica în Mew York Times şi care-i atrăsese atenţia 
asupra acelui extrem de periculos reporter de la Miami Herald, 
atât de periculos, încât fusese obligată să-l elimine practic 
imediat, în văzul lumii, cu o zgârietură a mortalei ei brățări. II 
sună mai întâi pe senator. 

— Am veşti bune pentru dumneavoastră, contessa. Chiar dacă 
sunt încă neconfirmate. Colegul meu, celălalt Senator de 
Michigan, a reuşit să fixeze în principiu o întâlnire cu 
Preşedintele, în următoarele trei zile. Desigur că până atunci 
înţelegerea noastră. 

— Naturalmente! îl întrerupse Bajaratt. // barone va fi extrem 
de mulţumit, iar dumneavoastră nu veţi fi în nici un caz uitat, 
domnule senator, vă rog să mă credeţi pe cuvânt. 

— Sunteţi foarte amabilă... Intâlnirea dumneavoastră va fi 
neprotocolară, nu va fi trecută în programul Preşedintelui. Nu va 
fi decât un singur fotograf, aprobat de şeful personalului de la 
Casa Albă şi va trebui să semnaţi un document prin care să vă 
angajaţi, în mod formal, să nu utilizaţi fotografia decât în scopuri 
strict personale şi să nu o daţi publicităţii, nici aici, nici în 
străinătate. Dacă această înţelegere va fi încălcată, consecinţele 
vor fi extrem de neplăcute. 

— Dar va fi o amintire strict personală! încuviinţă Bajaratt. 
Aveţi cuvântul meu, vă vorbesc în numele onoarei uneia dintre 
marile familii ale Italiei. 

— İl primesc şi-l accept cu mare plăcere, răspunse Nesbitt, în 
vocea căruia se simţea uşurare, mărturisită şi printr-un chicotit 
satisfăcut. Dar, în cazul în care interesele financiare ale baronului 
se vor dovedi util de exploatat din punct de vedere politic, vă 
garantez că şeful personalului se va grăbi să dea publicităţii 
această fotografie şi va avea grijă să apară peste tot. De aceea, 
ca un fel de contramăsură strategică, vom face şi noi - colegul 
meu şi cu mine - o fotografie împreună cu nepotul 
dumneavoastră, dar fără Preşedinte. 

— Interesant, remarcă Bajaratt, râzând încetişor. 

— Nu-l cunoaşteţi pe şeful personalului, replică Nesbitt. Unde 
vă pot găsi în continuare? De la hotel mi s-a răspuns că vă pot 

transmite numai mesaje... 

— Ne deplasăm foarte mult. Bajaratt, sesizând că asta ar 
putea fi o problemă, îl întrerupsese rapid. Sper ca într-o bună zi 
să ajungem şi în statul dumneavoastră, în Michigan, dar totul se 
desfăşoară extrem de rapid. Dante Paolo are o energie 
formidabilă, abia îi mai pot face faţă. 

— Nu e treaba mea, contessa, dar am senzaţia că ar fi, poate, 
mai bine dacă v-aţi instala un birou şi v-aţi angaja nişte oameni, 
cel puţin o secretară, care să ştie unde puteţi fi găsiţi. Sunt sigur 
că baronul are mulţi prieteni aici şi că aceştia v-ar sta cu mare 
plăcere la dispoziţie în acest sens. Ca şi mine, de altfel, împreună 
cu tot personalul meu... 

— Ar fi o adevărată binecuvântare pentru noi, dar, din păcate, 
nu este posibil. Fratele meu este de o corectitudine ireproşabilă, 
dar preţuieşte confidenţialitatea la fel de mult ca şi etica şi asta 
fără îndoială mai ales pentru că sunt atâţia oameni lipsiţi de etică 
în lumea finanţelor. Personalul şi secretarele noastre sunt numai 
la Ravello, nicăieri în altă parte. Sunăm acolo zilnic, uneori chiar 
şi de două sau de trei ori pe zi. Sunt oameni care sunt angajaţii 
familiei de ani de zile. 

— Un om într-adevăr prudent, răspunse senatorul, are al 
dracului de multă dreptate să fie aşa. Fiasco-ul de la BCCI, 
împreună cu afacerile Watergate şi lran-contras demonstrează 
asta din plin. Sper că aveţi şi nişte telefoane sigure. 

— Avem scramblere speciale cu noi, signore, sunt calibrate 
pentru uzul nostru personal, zilnic, din Italia. Ce poate fi mai 
sigur de atât? 

— Da, asta e într-adevăr ceva foarte sofisticat. Departamentul 
Apărării ne-a transmis că tehnologia asta a fost, iniţial, pusă la 
punct de terorişti. Şi rezultatele sunt impresionante. 

— Nu prea avem legătură cu asemenea oameni, domnule 
senator, dar pentru noi reprezintă o măsură de siguranţă 
acceptabilă... Dar vă promit că am să sun la hotel din oră în oră, 
sau pe aproape de ritmul ăsta. 

— Vă rog chiar, contessa. In jargonul Washington-ului, trei zile 
pot deveni oricând mâine sau ieri. 

— Am înţeles asta foarte bine. 

— Aţi primit materialele suplimentare trimise de biroul meu? 

— Chiar acum Dante Paolo vorbeşte la telefon cu tatăl lui 
despre propunerile dumneavoastră şi, vă mărturisesc, o face cu 

foarte mult entuziasm. 

— Ştiu, este un tânăr remarcabil, contessa. Un tânăr atât de 
inteligent şi de intuitiv... Baronul probabil că e foarte mândru de 
el. La fel ca şi de dumneavoastră, contessa, cu diplomaţia, 
farmecul şi tactul dumneavoastră... V-aţi gândit vreodată să 
intraţi în politică? 

— Mă gândesc tot timpul la politicieni, răspunse Bajaratt cu un 
fel de zâmbet în glas. Şi nu-mi doresc decât ca toţi să dispară 
odată, pur şi simplu mă distrug. 

— Vă rog, contessa, fiţi mai inimoasă, unii dintre noi trăiesc 
din aşa ceva... Vă voi lăsa la hotel un mesaj cu amănunte despre 
vizita la Casa Albă. Şi, desigur, dacă aveţi veşti pentru mine de la 
Ravello, ştiţi unde să mă găsiţi. 

— Nu dacă, domnule senator, ci când. Ciao. 

Bajaratt puse receptorul în furcă, privind atent la hârtia cu 
antetul hotelului, pe care notase numele şi numerele de telefon 
ce-i fuseseră date de la hotel. Trei mai puteau aştepta, ca şi 
ultimul, de altfel, dar curiozitatea o făcu să ridice din nou 
receptorul şi să-l sune pe tânărul ziarist cu părul roşu de la Palm 
Beach. 

— Vidanjorii Reilly, îi răspunse o voce vioaie, înregistrată pe 
caseta robotului. Dacă mesajul dumneavoastră este legat de o 
plată pentru serviciile mele, vă rog să formaţi unu. Dacă nu, 
lăsaţi dracului firul liber cât mai repede, poate mă caută cineva 
cu care să merite să vorbesc. Puteţi totuşi să vă lăsaţi numele şi 
numărul de telefon, dar nu promit să vă sun. 

Urmă un beep prelung, după care Bajaratt începu să 
vorbească: 

— Domnule Reilly, ne-am cunoscut la Palm Beach şi vă sun... 

— Sunt foarte bucuros să vă aud, contessa, o întrerupse vocea 
tânărului ziarist. Este greu să vă găsească cineva. 

— Dumneata cum ne-ai găsit, domnule Reilly? 

— Îmi pare rău, răspunsul la întrebarea asta vă costă, 
răspunse tânărul râzând. Pe de altă parte, cum nu aţi format 
unu, o s-o fac, totuşi, pe gratis. 

— Eşti foarte amabil. 

— A fost simplu. Mi-am amintit de câţiva urşi cu vizuina în 
Washington, care muşinau pe lângă dumneavoastră şi le-am 
sunat pe secretarele lor. Şi două din trei ştiau unde sunteţi. 

— Şi v-au spus asta aşa de uşor? 


29 


— Bineînţeles că mi-au spus, după ce au aflat de la mine că 
tocmai am sosit cu avionul de la Roma şi că trebuia să vă 
transmit un mesaj urgent şi confidenţial de la stăpânul cel mare, 
baronul, care va fi extrem de recunoscător cu cel care mă va 
ajuta în acest sens. Şi am mai menţionat că recunoştinţa asta s- 
ar putea manifesta chiar şi sub forma unei brățări cu diamante, 
pe care este gravat cuvântul Ravello. Doar ştiţi ce cheltuitori 
sunt italienii bogaţi! 

— Sunteţi foarte descurcăreţ, domnule Reilly. 

— Mă străduiesc, contessa, oraşul ăsta e plin de profesionişti 
în domeniu. 

— De ce ai vrut să iei legătura cu mine? 

— Stimată doamnă, mi-e teamă că asta chiar vă va costa. 

— Ce serviciu mi-ai putea face dumneata mie? 

— V-aş putea da nişte informaţii. 

— De ce natură şi cât de valoroase? 

— Sunt două întrebări şi, sincer să fiu, nu vă pot răspunde 
decât la prima, despre valoare însă, preţul lor rămâne la 
aprecierea dumneavoastră. 

— Atunci răspundeţi-mi la prima întrebare. 

— OK. Cineva a început să caute prin locurile mai deochiate, 
prin şanţuri, ca să zic aşa, două persoane, care s-ar putea să fiţi 
- sau să nu fiţi - dumneavoastră şi tânărul, părerea mea este că 
nu sunteţi, ar fi prea trasă de păr povestea. Dar s-ar putea ca 
imaginaţia să nu-mi joace feste. 

— Am înţeles. Bajaratt simţea că-i îngheţase sângele în vine. 
Atât de aproape de țintă! Noi suntem exact oamenii care am 
spus că suntem, domnule Reilly, zise ea, luptându-se din 
răsputeri să-şi controleze vocea. Cine ar putea fi cei de care 
vorbeşti dumneata? 

— V-am spus, nişte şobolani de canal. Terorişti, misionari din 
partea Mafiei, căutând pieţe de desfacere mai profitabile pentru 
droguri, nişte artiști din Sicilia, care vor să răpească pe cineva, în 
tot cazul, nişte persoane din branşa asta. 

— Şi cum am putea noitrece drept astfel de oameni? 

— La dracu’, la prima vedere în nici un caz. Femeia despre 
care e vorba e mult mai tânără decât dumneavoastră, iar tânărul 
care o însoţeşte e descris ca un fel de gorilă analfabetă. Un idiot 
numai muşchi. 

— Dar e ridicol! 

— Mda, asta îmi zic şi eu tot timpul, dar v-am spus, amo 
imaginaţie de-a dreptul bolnăvicioasă. N-aţi vrea să ne întâlnim, 
să vă spun mai multe? 

— Bine, dar numai dacă aşa se poate pune punct nebuniei 
ăsteia. 

— Unde? 

— In Fairfax, este un fel de hotel, Shenanaoah Lodge. 

— II ştiu, la fel de bine ca majoritatea soţilor mai nebunatici 
din Washington, mă mir că aţi găsit camere libere. Voi fi acolo 
într-o oră. 

— Vă aştept în parcare, mai spuse Bajaratt. Nu vreau să-l 
plictisesc pe Dante Paolo cu asemenea prostii. 


— Askelon! 

— Pentru vecie! Ce veşti ai? 

— Vom intra în curând în Faza Unu. Pregătiţi-vă de 
numărătoarea inversă. 

— Allah fie iubit, Allah fie slăvit! 

— Rugaţi-vă şi pentru un senator american. 

— Nu cumva glumeşti? 

— Absolut de loc. Lucrează pentru noi fără să ştie. Strategia 
noastră a fost încununată de succes! 

— Amănunte? 

— Nu aveți nevoie. Totuşi, în caz că nu voi supraviețui, numele 
lui este Nesbitt. Poate că veţi mai avea nevoie de el, dacă eu mă 
curăț. Şi doar Allah ştie cât va fi de vulnerabil. 


Maşina condusă de Poole se angaja pe aleea de la intrarea 
motelului Shenandoah Lodge. La auzul numelui lui Van Nostrand, 
în ciuda orei târzii şi a ţinutei lor cam răvăşite, li se puseră la 
dispoziţie două camere duble, alăturate. 

— Şi acum ce mai facem, Tye? întrebă Cathy, pe când intrau 
în camera pe care urmau să o împartă Tyrell şi Jackson. 

— O să comandăm ceva mâncare, o să ne odihnim niţel şi o să 
începem să dăm telefoane - /isuse! 

— Ce e? 

— Stevens! strigă Hawthorne, năpustindu-se spre telefon. 
Poliția... poate să strice totul. Dacă ăia află de Charlotte şi-i 
arestează pe piloţi, se duce totul dracului! 

— Nu-i poţi opri? întrebă Nielsen, pe când Tyrell apăsa febril 

pe tastele telefonului. 

— Depinde când au ajuns acasă la ăla... Cu căpitanul Stevens, 
urgenţă cod patru-zero!... Henry, eu sunt. Orice s-ar găsi pe 
domeniul lui Van Nostrand, apasă pe ce butoane ştii, dar fă ca 
totul să fie ţinut sub tăcere! Hawthorne tăcu şi ascultă atent, 
aproape un minut. Cred că trebuie să retrag ceva din păcatele pe 
care mă obişnuisem să ţi le pun în spinare, căpitane, rosti el în 
cele din urmă, cu uşurare în glas. In cel mult două ore o să te sun 
şi o să-ţi dau nişte nume. Vreau ca fiecare om pe care ţi-l voi 
spune atunci să fie pus sub lupă douăzeci şi patru de ore pe zi, 
mergând până la cele mai mici amănunte, înregistrarea 
convorbirilor, examinarea hârtiilor aruncate, anchetă asupra 
antecedentelor, tot tacâmul de mizerii... Bine gândit, Henry. Şi 
fiindcă veni vorba, m-am mai gândit şi eu şi am reevaluat puţin 
un alt subiect. S-ar putea să ţi se pară stupidă întrebarea, pusă 
acum în momentul ăsta, însă aş vrea să ştiu... cât de bine o 
cunoşteai tu pe Ingrid? Pe faţa lui Tyrell apăruse un zâmbet trist 
şi închisese ochii. Aşa am crezut şi eu. O să te sun pe la miezul- 
nopţii Te găsesc la birou, sau acasă?... Bine, nu trebuia să te fi 
întrebat. 

Hawthorne închise telefonul şi, cu mâna încă pe receptor, se 
întoarse spre ceilalţi şi le povesti: 

— Stevens a anticipat totul. A pus văl negru peste tot ce ţine 
de domeniul lui Van Nostrand. 

— Dar omul ăla e mort! exclamă Poole. Şi mai sunt destule 
alte cadavre acolo! Cum se poate ţine sub tăcere aşa ceva? 

— Din fericire nu a fost decât o singură maşină de poliţie, o 
patrulă normală şi Stevens a luat legătura cu Comandamentul 
Poliţiei cu câteva minute înainte ca cei doi să raporteze. A deviat 
toate comunicațiile şi datele referitoare la moartea lui Van 
Nostrand spre el, introducând un cod de securitate special al NI 
pentru accesul la baza de date unde sunt stocate. 

— Chiar aşa simplu? 

— Aşa se pare, locotenente, deşi ar trebui să ştii mai bine. Mai 
nou nu mai ordoni Să vă ţineţi gura, ordonă calculatoarele în 
locul tău. Şi nu faci nici cât o ceapă degerată, dacă nu eşti un 
manual ambulant de tehnologie informatică. Nu-i nici o mirare că 
unul ca mine este de domeniul amintirilor. 

— Până acum te-ai descurcat destul de bine, interveni Cathy. 
Mai bine decât oricine altcineva. 

— Aş vrea să fie aşa, chiar că aş vrea asta, din tot sufletul. Fie 
doar ca să fac un fel de cadou spiritelor lui Cooke şi lui 
Ardisonne, alţi doi foşti. Lua-o-ar dracu’ pe căţeaua aia şi pe toţi 
care s-au înhăitat cu ea! Vreau să pun mâna pe ticăloşii ăia! 

— Te apropii, Tye, eşti din ce în ce mai aproape. 

Mai aproape, se gândi Hawthorne, scoţându-şi jacheta de 
bumbac pe care o purta, cândva o imitație a unei mărfi de lux, 
acum pătată de transpiraţie şi de murdărie. Mai aproape...? Ah, 
da! Fusese foarte aproape, o ţinuse chiar şi în braţe, făcuse chiar 
şi dragoste cu ea şi avusese senzaţia că se regăseşte din 
noaptea în care se cufundase, că iubirea lor reprezintă zorii 
senini ai unor viitoare zile însorite. Să te ia toţi dracii, Dominique! 
Mincinoaso, mincinoaso, mincinoaso! Toate vorbele frumoase pe 
care mi le-ai spus n-au fost decât minciuni. Dar te voi găsi, căţea 
nenorocită şi o să te orbesc, cum m-ai orbit şi tu pe mine, te voi 
face să simţi aceeaşi durere ca mine. Să te ia toți dracii, 
Dominique, îţi vorbeam de iubire şi mă gândeam la iubire, tu 
doar vorbeai de iubire, restul era minciună sfruntată! Dar vei 
plăti pentru toate minciunile, jur pe viața şi pe sufletul meu. 

— Unde s-o ascunde, Jackson? întrebă Tyrell cu voce tare. Asta 
e întrebarea într-adevăr importantă, nu-i aşa? 

— Cred că neglijezi ceva extrem de important, îl întrerupse 
Cathy Nielsen. Ai aflat şi ai dovedit că ea e aici, în apropiere de 
Washington, deci măsurile de securitate din jurul Preşedintelui 
vor fi întărite la maximum. Cum ar mai putea trece prin toate 
filtrele pe care le va avea în faţă? 

— Va putea, pentru că Preşedintele trebuie să-şi facă şi el 
meseria, ca orice om. 

— Am înţeles că toate apariţiile sale în public au fost 
suspendate, că au fost anulate toate turneele. Că este complet 
izolat şi că, practic, este prizonier în propria-i casă. 

— Ştiu toate astea. Dar mă sâcâie faptul că şi ea ştie toate 
astea şi nu pare să fie de loc impresionată. 

— Da, înţeleg. Scurgerile, omorurile... Charlie, Miami, chiar şi 
tu, pe Saba şi acum, cu Van Nostrand. Cine sunt oamenii ăştia 
care o sprijină? Şi, pentru numele lui Dumnezeu, de ce o fac? 

— Aş da mult să ştiu răspunsurile, la ambele întrebări. 
Hawthorne se aşezase pe pat, apoi se întinsese, punându-şi 
capul pe pernă şi mâinile sub cap. Trebuie să-mi aduc aminte tot 
ce ştiam pe vremea când eram la Amsterdam, toate jocurile alea 

de copii tâmpiţi, crimele care nu erau niciodată date publicităţii, 
pentru că nimeni nu contează, amice, în fața ideii... A apelează la 
B pentru o chestiune oarecare, B la C pentru o alta, aparent fără 
nici o legătură cu prima, C la D pentru ceva ce pare absolut 
nevinovat şi, în cele din urmă, D apelează la E, care realizează 
penetrarea, pentru că el sau ea e persoana care are această 
posibilitate fizică şi, de fapt, asta şi dorea A, chiar de la început. 
Şirul contactelor este atât de întortocheat, încât nu poate fi 
urmărit, nu-i poţi da de capăt în timp util. 

— Dar, după toate aparențele, tu reuşeai să dai de multe 
capete, zise Nielsen cu o undă de admiraţie în glas. Dosarul tău 
de serviciu este plin de reuşite, absolut remarcabile. 

— Uneori, nu totdeauna şi, de cele mai multe ori, din 
întâmplare. 

Poole se aşezase la birou şi-şi tot trecea mâna prin părul şaten 
deschis, până când se hotări să vorbească: 

— Am scris tot ce ai spus tu despre aceşti A, B, C, D și E. Sunt 
destul de bun în domeniul matematicii, în geometrie, 
trigonometrie, calcul diferenţial şi integral şi nu mi-e foarte 
ruşine cum mă descurc nici în anumite probleme de fizică 
atomică. Aşa că aş vrea să te întreb ceva: oamenii ăştia de la 
Amsterdam, de care vorbeai tu, erau programaţi cumva în sfere 
cu metrici diferite? Sau în şiruri de vecinătăţi disjuncte? 

— Să mă ia dracu' dacă înţeleg ce spui. 

— Dar tu exact asta spuneai adineauri. 

— Atunci îmi menţin afirmaţiile. Poţi să-mi explici mai pe limba 
noastră ce înseamnă asta? 

— Că nimeni nu ştia exact despre ce e vorba, cu excepţia 
primei şi ultimei persoane din lanţ. 

— E simplificat la maximum, dar în esenţă corect. Procedeul 
se numeşte utilizare de contacte oarbe, oameni de legătură care 
s-ar putea să simtă ceva, dar care nu pot dezvălui nimic exact şi 
care, de obicei, n-au nici cea mai vagă bănuială ce fac. 

— Crezi că pe aşa ceva se bazează şi Bajaratt? întrebă Cathy. 

— Nu chiar, nucleul este prea organizat, prea puternic. Dar 
acel nucleu trebuie să utilizeze oameni, pentru treburi de rutină 
sau pentru situaţii excepţionale, pentru a executa diverse ordine, 
despre care nu trebuie să se afle de cine au fost date. Şi trebuie 
să fie totdeauna extrem de prevăzători în privinţa asta. 

— Nişte oameni precum Alfred Simon din Porto Rico? 

— Şi precum un controlor de trafic, care era totdeauna unde 
trebuie, dar al cărui nume nu-l cunoştea Simon? adăugă Cathy. 

— Amândoi erau vârâţi până-n gât în operaţia Little Girl Blood, 
încuviinţă Tyrell. Fiecare era controlat perfect şi sacrificabil. Dacă 
e să ne luăm după ce ne-a dezvăluit Simon, nici unul nu ştia 
mare lucru. 

— Dar Simon ţi-a spus, totuşi, câte ceva, obiectă Cathy. Ţi-a 
dat un nume, pardon, două nume. 

— Unul dintre ele era o pistă falsă, un avocat extrem de 
respectabil din Washington, care probabil că are nevoie de 
serviciile unui psihiatru, dar nimic altceva... iar al doilea a fost o 
întâmplare, doamnă maior. Să ştii că nu glumeam, remarcabilul 
meu dosar de serviciu e plin cu asemenea întâmplări, la fel cu 
cele ale altor foşti colegi ai mei, care s-au bucurat chiar de 
succese mai importante decât mine. Un cuvânt, o frază, o 
remarcă oarecare şi undeva se pun în mişcare nişte rotiţe, două 
imagini oarecare, vechi, de mult uitate, încep să se lege. Se 
produce un declic în capul tău - alt accident, pentru că şansele 
de a-ţi aminti acele imagini sunt foarte mici - şi totul se rezolvă. 

— Aşa a fost cu Neptun? întrebă Jackson. 

— Da, aşa a fost. Simon spusese ceva despre faptul că cel 
care îl şantajase iniţial arăta ca şi cum ar fi ieşit dintr-o reclamă 
din Gentlemeni's Quarterly, sau dintr-o revistă de genul ăsta. Şi, 
pe Dumnezeul meu, chiar avea dreptate. Van Nostrand şi atunci 
când se pregătea să ordone moartea cuiva în faţa lui, arăta tot 
ca scos din cutie. 

— Dar faptul că tu ţi-ai adus aminte de asta eu nu l-aş numi 
accident, spuse Nielsen. L-aş numi antrenament. 

— N-am vrut nici un moment să susţin că aş fi, sau că aş fi 
fost, un idiot. N-am vrut decât să pun în evidenţă nişte 
ciudăţenii. La ce te poate duce mărturia unui patron de bordel, 
trezit după o beţie crâncenă, atât de mahmur încât se clătina ca 
o frunză bătută de vânt. Nu-i chiar genul de poveşti să le ţii 
minte pentru a le spune, cândva, nepoților. Pură întâmplare. 

Hawthorne se întinse la loc pe pat şi închise ochii. Era mort de 
oboseală, îl dureau şi picioarele şi mâinile şi simţea că-i ia capul 
foc. Nu era decât vag conştient că Poole şi Cathy se mişcau prin 
cameră şi că cei doi chemaseră room-service-ul, gândurile lui 
erau mai departe concentrate asupra unor întâmplări trecute. 
Pentru că viaţa lui fusese plină de accidente, începând cu cel 

care-l adusese în marină. Era un absolvent de colegiu care 
schimbase atât de des cursurile, încât, dacă îl întreba cineva, nu 
ştia nici chiar el la ce mai e înscris şi, în cele din urmă, nimerise 
la cursul de astronomie. 

— Dinspre partea mea poţi să urmezi şi cursuri de ars ştiinţific 
gazul, îi spusese tatăl său, profesorul. Dar să nu te prind la 
cursurile mele. Probabil că maică-ta nu ar înţelege în ruptul 
capului că nu te voi putea trece. 

Şi, până la urmă, astronomia se dovedise a nu fi chiar o 
prostie. El naviga de când fusese în stare să se urce la bordul 
unei bărci singur şi ajunsese atât de experimentat în privinţa 
navigaţiei după aştri, încât o privire rapidă pe cer, noaptea, îi era 
de ajuns pentru a stabili destul de exact un cap compas pe care 
trebuia să-l urmeze. Fusese un atlet destul de bine dotat, statura 
şi greutatea îl făceau un candidat serios la o bursă universitară, 
dar lipsa de perseverenţă şi anturajul îl împiedicau să opteze 
pentru o carieră sportivă. După ce absolvise Universitatea 
Statului Oregon, se simţise pierdut. Reuşise să obţină note bune, 
pentru că urmase nişte cursuri care-l interesaseră, dar aceste 
cursuri erau prea puţin interesante pentru companii, care căutau 
specialişti în business administration, economişti, ingineri, 
informaticieni. Atunci avusese loc acel prim accident. 

Pe o stradă din Eugene, la două luni după ce tatăl său îi 
înrămase diploma inutilă şi o atârnase pe perete, Tyrell 
Hawthorne trecuse pragul unui birou de recrutare al marinei 
militare. N-a încercat să analizeze niciodată dacă-l împinsese 
spre acest pas posterul foarte inspirat, cu multe nave pe mare, 
sau nerăbdarea de a face ceva, sau câte puţin din amândouă, 
intrase pur şi simplu şi se înrolase. 

Maică-sa fusese uluită. 

— Nu eşti nici pe departe genul milităros! îi spusese ea. 
Fratele lui, care era elev în ultimul an de colegiu, avea numai 
note maxime şi era preşedintele Societăţii de Onoare, adăugase: 

— Tye, eşti conştient că va trebui să execuţi nişte ordine? 

Tatăl lui îi oferise, amuzat, un pahar cu whisky şi fusese mult 
mai tranşant decât ceilalţi doi: 

— E normal ca un om care nu e-n stare să-şi organizeze viaţa 
să lase asta în seama altora. Vânt bun din pupa, fiule şi, cum 
spuneau bătrânii. Domnul să te aibă în pază! 

Din fericire, marina devenise destul de umană ca el să nu se 

simtă frustrat. Şi, ca recompensă pentru numeroasele lui 
realizări în calitate de tânăr marinar, ce includeau comanda unor 
vase mari cu pânze şi câteva zeci de trofee câştigate în diverse 
competiţii, părăsise baza de instrucţie de la San Diego cu gradul 
de aspirant şi fusese repartizat pe un distrugător. Şi atunci 
avusese loc cel de-al doilea accident major. 

După doi ani pe mare, începuse să sufere de claustrofobie de 
navă, o reacţie alergică la culoarea gri ce domina pe navele 
militare şi fusese debarcat şi trecut pe uscat. Căuta un loc de 
muncă mai deosebit. | se oferiseră câteva posturi la diverse 
baze, dar era vorba de muncă de birou, care nu-l interesa. Insă, 
pe listele pe care le consulta atunci, apăruse şi ceva ce i se 
păruse nostim: ofiţer de protocol la Haga. 

Obţinuse postul, fusese avansat locotenent (temporar) şi nu 
avea nici cea mai vagă idee că serviciul de protocol era terenul 
de recrutare favorit pentru Naval Intelligence. Distracţia, 
recepţiile, însoţirea  diverşilor civili şi militari cu funcții 
importante, făcuseră parte dintr-un fel de test preliminar. Apoi, 
într-o dimineaţă, la şase luni după numire, ataşatul militar îl 
chemase în biroul lui, îl lăudase pentru comportamentul lui de 
până atunci şi îi spusese că fusese avansat definitiv la gradul de 
locotenent. 

— Şi mai e ceva, domnule locotenent, adăugase funcţionarul 
ambasadei, am avea nevoie să ne faci un mic serviciu. 
Accidentul numărul trei, acceptase. 

Omologul lui Tyrell, de la ambasada franceză, era suspectat că 
transmite informații de provenienţă  franco-americană 
sovieticilor. Folosindu-se de o invitaţie la cină, n-ar putea el să-l 
îmbete, să-l facă să vorbească şi să afle ce era de aflat? 

— Şi dacă omul e prea reţinut, adăugase ataşatul militar, 
întinzându-i o sticluţă în care, după etichetă, erau picături pentru 
ochi, două picături din chestia asta în băutură dezleagă şi limba 
unui mut din naştere. 

Accidentul numărul patru. Hawthorne nici măcar nu avusese 
nevoie să se gândească la picăturile minune. Nefericitul Pierre 
era la capătul puterilor şi, după câteva pahare de vin, îşi 
debitase confesiunea aproape fără nici un îndemn, adăugând că 
are foarte multe datorii şi că este încurcat cu o agentă dublă a 
sovieticilor, care ar putea face publică legătura lor şi i-ar 
distruge, astfel, cariera. 

Accidentul numărul cinci. Probabil că mai mult din cauza 
paharelor de whisky băute, Tyrell îi promisese francezului că, 
dacă îi spune cine erau cei din KGB cu care avea legături, el ar 
putea raporta că omologul său francez acţionase dintr-un impuls 
patriotic şi în interesul NATO, pentru că avea impresia că există 
scurgeri de la propria lui ambasadă. Pe Hawthorne îl usturaseră o 
săptămână întreagă obrajii, din cauza pupăturilor de mulţumire 
ale francezului. lar omul devenise un agent dublu valoros, 
convertirea lui fiind trecută în contul ofițerului de protocol. Şi 
asta condusese direct la accidentul numărul şase. 

Fusese convocat la Comandantul Şef al trupelor NATO, un 
general pe care Hawthorne îl respecta în mod sincer şi ca om şi 
ca militar. 

— Locotenente, vreau să te trimit la muncă, nu atât pentru că 
ai calificativele pe care le ai, ci mai ales pentru că nu faci caz de 
ele. Sunt sătul până peste cap de cocoşeii ăştia care se tot învârt 
pe aici. Treburile importante se fac de oameni tăcuţi, care ştiu să 
persevereze. Eşti de acord? 

De acord, cu ce? Desigur, domnule general, cum spuneţi 
dumneavoastră, sir. Tyrell îl admira atât de mult pe omul care îi 
vorbea, încât multe amănunte îi scăpaseră, altele îi fuseseră 
prezentate în jargon militar şi le trecuse cu vederea, aşa că, în 
final încuviinţase cu entuziasm să se dedice unei noi cariere. 
Ceea ce-l făcuse să ia primul avion spre Statele Unite, unde 
urmase un stagiu de instrucţie intensivă, de douăsprezece 
săptămâni, la o bază din Georgia. La terminarea stagiului, era 
ofiţer ataşat oficial la Naval Intelligence. 

La întoarcerea la Haga, unde trebuia să-şi reia vechile 
îndatoriri, accidentele şi întâmplările urmaseră unele după altele, 
unele mai accidentale ca altele. incepuse să devină cu adevărat 
valoros în meseria lui reală. Alimentat de ipocrizia şi de corupţia 
care erau cronice în NATO, Amsterdam-ul ajunsese placa 
turnantă a reţelelor de spionaj, locul în care banii ţineau loc de 
principii, fie ele majore sau minore. Coordona activitatea multor 
agenţi, din întreaga Olandă, călătorea în toată Europa, despica 
firul de păr în patru, încercând să-şi protejeze cât mai bine 
oamenii, care îşi găseau de multe ori moartea. Şi grămada de 
cadavre care creştea continuu, omorurile inutile, îl făcuse în cele 
din urmă, într-un fel, să se prăbuşească. 

Brusc Tyrell îşi dădu seama că Nielsen stătea la capul patului 


38 


şi-l privea. Îşi săltă capul. 

— Unde e locotenentul? întrebă el. 

— La mine în cameră, are de dat un telefon. Şi-a adus aminte 
că avea o întâlnire în seara asta, acum patru ore. 

— Mi-ar place să-l aud ce-i spune fetei. 

— Nu fi sigur. Probabil că-i povesteşte că a testat un avion 
experimental, foarte sofisticat şi că şi-a sucit gâtul din cauza unui 
picaj de douăsprezece mii de metri. 

— Puştiul ăsta e o adevărată figură... 

— Da, aşa e... Tu ce făceai? lar trăgeai un pui de somn cu 
ochii deschişi? 

— De loc. Doar unul dintre momentele alea ciudate, când te 
întrebi de ce eşti acolo unde eşti, ba chiar şi de ce eşti ceea ce 
eşti. 

— Răspunsul la prima întrebare ţi-l dau eu. Eşti aici pentru că 
o urmăreşti pe această Bajaratt şi faci asta pentru că ai fost unul 
dintre cei mai buni ofiţeri de informaţii din marină. 

— Nu-i adevărat, protestă Hawthorne, ridicându-se şi 
sprijinindu-şi spatele de pernă, în timp ce Cathy se aşeza pe un 
scaun, la vreun metru de pat. 

— Stevens a spus că este adevărat, chiar dacă se simţea că 
nu-i convine ce spune. 

— Incerca să-ţi adoarmă ţie temerile, asta e tot. 

— Nu prea cred. Te-am văzut la lucru, domnule comandant. 
De ce tot negi? 

— Pentru că acum câţiva ani poate că eram destul de eficient, 
doamnă maior, dar între timp s-a întâmplat ceva şi, indiferent 
dacă superiorii mei şi-au dat sau nu seama de asta, ştiu că la ora 
actuală sunt cel mai prost agent operativ cu putinţă. Vezi tu, nu- 
mi mai pasă cine câştigă sau pierde jocul ăsta stupid. Imi pasă 
de cu totul altceva. 

— Nu vrei să-mi spui şi mie despre ce e vorba? 

— Nu prea cred că ţi-ar place. Şi e şi ceva foarte intim, ceva 
despre care n-am discutat niciodată cu nimeni. 

— Hai să facem un târg, Tye. Am şi eu ceva extrem de intim, 
ceva despre care n-am discutat niciodată cu nimeni, nici măcar 
cu Jackson, cu atât mai puţin cu părinţii mei şi simt nevoia să 
vorbesc, totuşi, cu cineva despre asta. Poate că ne putem ajuta 
reciproc, mai ales că probabil nu ne vom mai vedea vreodată, 
după ce se termină povestea asta. Vrei să auzi despre ce e 

vorba? 

— Da, răspunse Tyrell, atent la expresia de pe faţa ei, parte 
nerăbdare şi parte rugăminte. Despre ce e vorba, Cathy? 

— Şi Poole şi părinţii mei sunt convinşi că sunt născută să fiu 
militar, născută să fiu pilot de elită. 

— Te rog să mă ierţi că te întrerup, spuse Hawthorne zâmbind 
blând. Cred că Jackson are impresia că ai fost emisă, nu pur şi 
simplu născută, pentru asta. 

— Total greşit, replică doamna maior Catherine Nielsen. Până 
când am fost admisă la West Point, pentru că aveam nevoie să- 
mi pot continua gratuit studiile, visul meu era să devin arheolog. 
Ceva de genul Margaret Mead, să călătoresc în toată lumea, să 
studiez culturi despre care nu mai auzise nimeni până la mine, să 
descopăr fel de fel de lucruri despre oamenii primitivi care, în 
multe privinţe, erau mai buni decât noi. Şi uneori visul ăsta încă 
mă mai atrage... Nu ţi se pare o prostie? 

— De loc. De ce nu încerci?... Eu mi-am dorit dintotdeauna să 
am propriul meu sloop, să-mi câştig pâinea navigând sub 
propriul meu pavilion, aşa cum fac acum. Am aşteptat zece ani, 
dar ce contează? 

— Sunt circumstanţe complet diferite, Tye. Tu ai început să te 
pregăteşti pentru ceea ce faci acum de când erai copil. Eu ar 
trebui să mă întorc la şcoală pentru Dumnezeu ştie câtă vreme. 

— Ce înseamnă doi ani? Nu poate fi mai mult, doar nu e 
chirurgie pe creier. Şi poţi învăţa şi practicându-ţi meseria 
actuală. 

— Ce...? 

— Tu poţi face ceva ce nu pot face nouăzeci la sută dintre 
arheologi. Eşti pilot, poţi să-i duci oriunde ar dori. 

— Asta e chiar nebunie curată! exclamă Cathy, calmă şi 
gânditoare. Apoi se ridică de pe scaun şi tuşi. Eu ţi-am spus 
secretul meu, Tye. Al tău care e? Să nu cumva să mă tragi pe 
sfoară! 

— Parcă suntem doi copii tâmpiţi! Bine, îţi spun... Mi se 
întâmplă din când în când să mă gândesc la asta, e un fel de 
cruce a mea... Într-o noapte, m-am dus să mă întâlnesc cu un 
sovietic, un tip care lucra la KGB şi care semăna mult cu mine, 
un marinar de la Marea Neagră. Amândoi ştiam că începem să 
pierdem controlul evenimentelor şi că puzderia de cadavre de 
prin canale nu avea nici un sens. Pentru ce toate astea? Celor de 

la vârf nici nu le păsa de cei ca noi, aşa că ne hotărâsem să ne 
întâlnim şi să mai potolim nebunia aia. Când l-am găsit, încă mai 
trăia, dar avea faţa numai carne vie, îi fusese crestată cu un 
brici, arăta mai rău ca un hamburger. Am înţeles ce dorea de la 
mine... şi l-am scăpat de durerea aia oribilă. Dar atunci mi-am 
dat seama ce aveam într-adevăr de făcut. Nu trebuia să-i 
urmăresc pe cei corupți, care făceau averi peste noapte, să-mi 
pierd timpul cu nişte cârtiţe banale, sau cu nişte birocraţi care 
fuseseră crescuţi să ni se opună nouă din punct de vedere 
ideologic, trebuia să-i urmăresc şi să-i distrug pe fanatici, pe 
maniacii care fuseseră în stare să-i facă aşa ceva unuia de-al lor. 
In numele unei loialităţi rigide şi de paradă, care nu va însemna 
mai mult decât nimic în super-popicăria asta care se numeşte 
istorie. 

— Grea treabă, domnule comandant, spuse Cathy blând. 
Atunci te-ai întâlnit cu Stevens, cu căpitanul Stevens? 

— Cu Henry Oribilul? 

— Aşa... aşa e? 

— Uneori. Hai să zicem că este genul devotat-agresiv. 
Adevărul e că o ştiu mai bine pe soţia lui decât pe el. Nu au copii, 
aşa că ea lucra la ambasadă. Era la serviciul transporturi, aranja 
deplasările pentru tot personalul şi eu eram cam plimbăreţ. O 
doamnă foarte drăguță şi am senzaţia că-i domolea lui excesele 
mult mai mult decât ar recunoaşte-o vreodată. 

— Acum câteva minute l-ai întrebat ceva despre soţia ta... 
Tyrell îşi smuci capul la stânga şi o privi ţintă pe Cathy, iartă-mă, 
spuse ea, privind în jos. 

— Ştiam răspunsul, dar întrebarea trebuia pusă, spuse el 
calm. Van Nostrand a făcut o afirmaţie extrem de crudă, ca să 
mă provoace, să mă facă să-mi pierd controlul. 

— Şi Stevens ţi-a spus că e o minciună, completă Cathy. Şi 
bineînţeles că l-ai crezut. 

— Fără nici o ezitare. Hawthorne rânji, nu atât de veselie cât a 
amintire, era din nou cu ochii în tavan. Făcând abstracţie de 
agresivitatea lui, Henry Stevens este un tip foarte deştept, are o 
capacitate analitică fantastică, dar principalul motiv pentru care 
a fost scos din munca operativă şi avansat şi făcut şef, a fost 
acela că este absolut incapabil să spună o minciună. Dacă are de 
gând să mintă, începe să transpire imediat, îţi dai seama de asta 
fie că-l vezi, fie că-l auzi. De asta sunt convins că ştie mai mult 

decât spune despre moartea soţiei mele, despre asasinarea ei... 
Ştii ce l-am întrebat şi poţi să-ţi dai seama ce voiam să aflu. 
Răspunsul lui a fost atât de banal şi atât de lipsit de echivoc, 
reacţia lui a fost atât de rapidă, încât am fost convins că spune 
adevărul. Mi-a spus că n-a întâlnit-o pe Ingrid decât o singură 
dată, la petrecerea pe care a dat-o ambasada pentru noi, când 
ne-am căsătorit. 

— Deci a fost o minciună, spuse Cathy. 

— N-am avut nici o îndoială în privinţa asta. Nici tu n-ai fi avut, 
dacă ai fi cunoscut-o pe Ingrid. 

— AŞ fi vrut să o cunosc. 

— Şi ei cred că i-ar fi plăcut de tine. Tyrell îşi schimbă încet 
poziţia capului, acum privea din nou la Cathy. Aveţi cam aceeaşi 
vârstă, sunteţi la fel de independente, chiar autoritare, la tine se 
vede ceva mai mult asta, ea nu avea nevoie. 

— De data asta chiar că-ţi mulţumesc al dracului de mult 
pentru un asemenea compliment, domnule comandant. 

— Hei, stai aşa, tu eşti militar, ofiţer, trebuie să fii autoritară. 
Ea era translator, la ce i-ar fi folosit? Nu era o insultă! 

— Pe Dumnezeul meu, a înghiţit-o! urlă Poole, năpustindu-se 
pe uşa care dădea în camera lui Cathy. 

— Ce-a înghiţit? întrebă Hawthorne. 

— Că m-am oferit voluntar pentru un exerciţiu subacvatic cu o 
batisferă în imponderabilitate, în cursul căruia m-am intoxicat cu 
oxigen! Să fiu al dracului! 

— Hai să mâncăm, zise Cathy. 


Room-service-ul le aduse comanda trei sferturi de oră mai 
târziu şi, aşteptând, Hawthorne citise atent registrul de evidenţă 
de poartă al lui Van Nostrand, Poole citise ziarele pe care le 
cumpărase de la standul din holul de la intrare, iar Cathy făcuse 
o baie fierbinte, sperând să spele cu ocazia asta şi vreo duzină 
de motive de îngrijorare. Televizorul era deschis, cu sonorul în 
surdină, suficient de tare însă pentru a auzi orice buletin de ştiri 
care ar fi pomenit ceva de Van Nostrand. Din fericire nu auziră 
nimic de genul acesta. După ce terminară de mâncat, Tyrell îi 
telefonă imediat lui Henry Stevens, la birou. 

— Poţi să pui în funcţiune un scrambler, să fim siguri că nu 
suntem interceptaţi? 

— Tot crezi că avem scurgeri aici? 

— Sunt al dracului de sigur. 

— Când o să ai vreo dovadă să-mi spui şi mie, aş fi tare curios 
să aflu, pentru că toate convorbirile noastre din ultimele trei zile 
s-au făcut prin scrambler bilateral. Ceea ce înseamnă, în 
principiu, că scurgerile nu pot apare decât de la tine. 

— Absolut imposibil. 

— Doamne, m-am săturat de atitudinea asta a ta de ştie-tot. 

— Nu chiar ştie-tot, Henry, doar ceva mai mult decât tine. 

— Şi de asta m-am săturat. 

— Atunci e simplu, concediază-mă. 

— Nu te-am angajat eu! 

— Dacă-mi tai fondurile de care am nevoie, va fi la fel cu o 
concediere. Ai de gând să o faci? 

— Mai taci din gură odată... Ce ai să-mi spui? Ai ceva noutăţi 
despre Litt/e Girl Blood? 

— Nu ştiu mai mult decât tine în privinţa asta, răspunse Tyrell. 
Este pe undeva pe aici, la câţiva kilometri de ţinta ei, nimeni nu 
ştie unde. 

— N-o să reuşească să dea lovitura. Preşedintele este în 
siguranţă, poţi să spui că e practic închis într-un seif. lar timpul e 
de partea noastră. 

— Imi pare bine că eşti aşa de încrezător, dar asta nu poate 
dura la infinit. Un Preşedinte invizibil nu este Preşedinte. 

— Nu-mi place deloc cum pui tu problema. Ce vrei să-mi spui? 
Ziceai că o să-mi dai nişte nume. 

— Uite-le, vreau să-i pui pe toţi oamenii ăştia sub cea mai 
puternică lupă de care dispui. Hawthorne îi citi numele pe care le 
alesese din registru, după ce eliminase personalul permanent de 
pe domeniu, un instalator, un medic veterinar şi un cvartet de 
dansatori spanioli, angajaţi pentru o petrecere în aer liber, în stil 
argentinian. 

— Dar tu ai aici unii dintre cei mai importanţi oameni ai 
administraţiei! exclamă Stevens. Cred că, de data asta, pot să-ţi 
scot liniştit certificatul de nebun! 

— Toţi l-au vizitat pe Van Nostrand în ultimele optsprezece 
zile. Şi, cum acesta este legat indisolubil de Litt/e Girl Blood, este 
perfect posibil ca unul sau mai mulţi dintre aceşti oameni, 
conştient sau inconştient, să fie implicaţi în planurile ticăloasei 
ăleia. 

— Tu-ţi dai seama ce-mi ceri să fac? Secretarul Apărării, 

directorul CIA, şeful ăla complet sărit de pe fix de la G2 şi, pe toţi 
dracii, chiar şi Secretarul de Stat! Eşti complet nebun! 

— Au fost acolo, Henry. Ca şi Bajaratt. 

— Ai dovezi? Dovezi solide, indubitabile? Pentru numele lui 
Dumnezeu, oricare dintre ei mă poate pune în frigare şi mă 
poate prăji la foc mic! Sunt, toţi, oamenii Preşedintelui! 

— Am dovada la mine în mână, căpitane. Şi singurii de pe lista 
asta care vor fi tentaţi să te ardă sunt cei ce lucrează cu Bajaratt, 
repet, conştient sau inconştient. Aşa că pune-te dracului pe 
treabă... Şi peste vreo douăzeci de minute o să-ţi mai dau ceva 
de lucru, o chestie care s-ar putea să te facă amiral, dacă 
supravieţuieşti. 

— Frumoasă perspectivă. Despre ce e vorba şi la ce ne va 
folosi acea informaţie? 

— Numele celui care a aranjat plecarea din ţară a lui Van 
Nostrand. 

— Dar Van Nostrand e mort! 

— Dar ei n-au aflat asta şi nici cei de la punctul de plecare. 
Repet Henry, pune-te pe treabă. Hawthorne închise telefonul şi 
se uită pe rând la Nielsen şi la Poole, care-l priveau ţintă, cu gura 
cam căscată. S-a întâmplat ceva? îi întrebă. 

— Joci extrem de dur, domnule comandant, răspunse Jackson. 

— Jocul ăsta nu poate fi jucat altfel, locotenente. 

— Şi dacă greşeşti? zise Cathy. Dacă nici unul dintre cei de pe 
lista ta nu are nici în din nici în mânecă cu Bajaratt? 

— Nu pot crede aşa ceva. Şi dacă Stevens nu descoperă nimic, 
o să dau totul publicităţii, o poveste plină de atâtea insinuări, 
minciuni şi jumătăţi de adevăr, încât toţi cei din conducerea 
structurilor administrative vor fi în pragul infarctului, grăbindu-se 
să dea explicaţii care mai de care. Nu se vor mai simţi în 
siguranţă nici sfinţii adevăraţi de la Washington. 

— Dar ăsta e cinism aproape iresponsabil, zise scurt Cathy. 

— Bineînţeles, doamnă maior, însă pentru a o găsi pe Litt/e 
Girl Blood este necesar ca nucleu grupului ei de sprijin să intre în 
panică. Ştim că există şi mai ştim că au reuşit să penetreze 
cercurile noastre cele mai înalte şi aceeaşi situaţie este şi la 
Londra şi la Paris. E de ajuns o greşeală din partea lor, o singură 
greşeală şi specialiştii, cu serurile lor magice de aflat adevărul, 
se pot apuca de treabă. 

— După cum spui tu, totul pare simplu. 

— Chiar ăsta e adevărul, nu e de loc prea complicat. Începem 
cu lista mea, oameni despre care suntem siguri că erau în relaţii 
strânse cu Van Nostrand, apoi lista se extinde, pentru fiecare 
individ de pe ea. Prietenii acestuia, asociaţi, angajaţi ai lor care 
au acces la informaţii secrete... Au slăbiciuni din cauza cărora ar 
putea fi şantajaţi? Totul progresează rapid şi se declanşează 
frica, urmată de panică. 

Sună telefonul şi Tyrell se repezi să-l ridice. 

— Stevens? Hawthorne se încruntă, acoperi microfonul cu 
palma şi-i făcu semn lui Poole: E pentru tine! 

Locotenentul ridică imediat aparatul de pe birou. 

— Gata, Mac?... Acum zece minute? OK, mulţumesc... De unde 
dracu' să ştiu eu? Vinde-l, dă-l dracului! Dacă ar fi avut ceva 
minte, zburau direct în Cuba. Poole închise şi se uită la Tyrell: 
Avionul lui Van Nostrand a aterizat şi se pare că a pricinuit multă 
confuzie. Escorta de la Washington a avut o discuţie aprinsă cu 
cei doi Jones, care au lăsat avionul la hangarul General Aviation, 
le-au transmis că proprietarul a renunţat la serviciile lor şi au 
plecat. 

— Deci e cazul să sun la St Thomas, spuse Tyrell, apucând 
telefonul şi începând să formeze numărul din Caraibe. 

Faţa îi era tensionată, aşteptă până se făcu legătura, apoi 
tastă codul de două cifre suplimentare care îi permitea să 
asculte mesajele ce-i fuseseră lăsate... /ubitu/ meu, sunt 
Dominique! Te sun de pe un iaht, facem o croazieră în largul 
coastei de la Portofino... Hawthorne se albi la faţă, avea ochii 
mari şi toţi muşchii îi erau încordaţi. Era fals, tot ce era legat de 
Dominique era fals, mitomania unui killer a cărui viaţă era toată 
o minciună, chiar dacă era un killer feminin. lar acea Pauline, de 
la Paris, era părtaşă la această minciună, o piesă minoră care îi 
putea apropia cu un pas de Bajaratt. 

— Ce s-a întâmplat? zise Cathy, văzându-l cât este de 
neliniştit. 

— Nimic, răspunse Tyrell calm. Tocmai am primit o veste de la 
cineva care a făcut o greşeală mare. În telefon începu să se 
deruleze un alt mesaj şi el îl ascultă tensionat. 

Brusc, de undeva de afară, se auzi un țipăt asurzitor. Se auzi 
din ce în ce mai tare, până când căpătă accente isterice. Nielsen 
şi Poole se repeziră la fereastră. 

— Jos, în parcare! strigă locotenentul. Acolo! 

În parcarea luminată de felinare montate pe stâlpi înalţi, era o 
femeie blondă şi un bărbat destul de în vârstă. Femeia urla 
îngrozită, agăţându-se de însoţitorul ei, care încerca disperat să 
o potolească şi să o ia de acolo. Jackson deschise fereastra şi se 
auziră vorbele omului cu păr cărunt: 

— Taci din gură! Trebuie să plecăm imediat de aici. Taci din 
gură, idioato, o să ne audă lumea! 

— E mort, Myron! Dumnezeule, uită-te la capul lui, e pe 
jumătate făcut praf! lisuse Cristoase! 

— Tacă-ţi gura, tâmpita dracului! 

Printr-o uşă laterală apărură câţiva chelneri în haine albe, 
fugind şi, în cele din urmă se adunară în jurul siluetei unui bărbat 
al cărui trup ieşea pe uşa deschisă a unui Porsche decapotabil, 
jumătate pe scaun, jumătate pe pavaj. Porțiunea întunecată din 
jurul capului strălucea umed sub lumina unei lanterne, era sânge 
din craniul zdrobit al omului. 

— Tye, vino aici! strigă Nielsen. 

— Ssst! Hawthorne îşi pusese palma stângă peste ureche, 
concentrat la ceea ce auzea la telefon. 

— Jos a fost omorât un om! continuă Cathy. Un bărbat dintr-o 
maşină sport. O să cheme poliţia! 

— Linişte, Cathy, trebuie să fiu atent la telefon. Tyrell scria 
ceva pe menu-ul adus de room-service. 

Pe coridor, Amaya Bajaratt trecu grăbită pe lângă uşa lui 
Hawthorne, scoţându-şi din mâini o pereche de mănuşi subţiri, 
chirurgicale. 

— Dumnezeule! E Secretarul de Stat, zise Tyrell calm, mai 
mult pentru sine. Inmărmurit, puse receptorul încet înapoi, în 
furcă, în timp ce din parcarea de sub fereastră începură să se 
audă sunete de sirenă. Nu vreau să cred una ca asta! şopti el, 
abia audibil. 

— Ce nu vrei să crezi? îl întrebă Cathy, întorcându-se spre el 
de la fereastră. Jos e o porcărie oribilă. 

— Şi aici e tot o porcărie. 

— A fost omorât un om, Tye. 

— Am înţeles, dar asta nu are nici o legătură cu noi. Noi 
suntem însă foarte implicaţi într-o altă afacere, care probabil că 
va provoca infarct în masă în toată ţara. 

— Poftim? 

— Escorta militaro-diplomatică a lui Van Nostrand acţiona din 
ordinul direct şi personal al Secretarului de Stat. 

— Ah, Doamne! zise Poole încetişor, privindu-l pe Hawthorne 
în timp ce închidea fereastra. Adineauri credeam că exagerezi 
când vorbeai de oameni de calibrul ăsta. 

— Trebuie să existe o explicaţie, îl întrerupse Nielsen, pentru 
că sunt convinsă că ai dreptate, nu poate exista nici o legătură 
între el şi o persoană precum Bajaratt. 

— Era în relaţii strânse cu Van Nostrand, destul de apropiat cu 
ei ca să-i faciliteze ieşirea din ţară în nişte împrejurări extrem de 
dubioase, iar Van Nostrand - Neptun - o ţinea ascunsă pe Little 
Girl Blond într-o casă de oaspeţi de-a sa, la câteva sute de metri 
de biblioteca aia blestemată a lui. Revenind la matematicile 
locotenentului, dacă A egal B şi B egal C, mi se pare că între A şi 
C există o relaţie bine definită. 

— Dar chiar tu spuneai că ai văzut doi bărbați urcându-se în 
maşina aia, care a plecat. Unul cu o pălărie... 

— Tipic pentru bărbaţii cu chelie, interveni Hawthorne. Ştiu, 
Jackson, aşa am spus şi am greşit de cel puţin două ori. Nu erau 
doi bărbaţi, una dintre cele două persoane era o femeie, iar 
pălăria nu ascundea neapărat o chelie, putea ascunde şi un păr 
bogat de femeie. 

— Deci era Bajaratt! şopti Cathy. Eram atât de aproape! 

— Foarte aproape, încuviinţă Tyrell calm şi foarte încruntat. Nu 
avem de ales - eu nu am de ales - nu avem timp de pierdut. 
Apucă din nou telefonul, pe când cineva bătea la uşă. Vrei te rog 
să vezi cine e, Poole? 

Afară, pe culoar, erau doi poliţişti în uniformă. 

— Acestea sunt cumva camerele unei anume doamne maior 
Nielsen, a unui locotenent Poole şi a unei rude a dânşilor, un 
unchi din Florida? întrebă omul din dreapta, citind dintr-un 
registru. 

— Da, sir, răspunse locotenentul. 

— Datele dumneavoastră din registru sunt incomplete, sir, 
spuse cel de-al doilea poliţist, aruncând o privire în cameră. 
Legile statului Virginia reclamă nişte date mai amănunțite. 

— Imi pare rău, băieţi, răspunse Poole. Eu am scris totul, ne 
grăbeam destul de tare. 

— Ne puteţi prezenta actele dumneavoastră? Polițistul cu 
registrul îşi făcu loc pe lângă locotenent şi intră în cameră, urmat 
la câţiva paşi de colegul lui, care rămase însă în pragul uşii, 
blocând-o. Şi v-aş ruga să-mi spuneţi ce aţi făcut în ultimele două 
ore, adăugă el. 

— N-am ieşit din camerele astea de când am sosit, adică de 
mai bine de două ore. Şi, din moment ce suntem adulţi trecuţi 
binişor de vârsta majoratului, nu ai dreptul să judeci 
comportamentul nostru, oricât de imoral ar părea că este. 

— Ce? Cathy Nielsen se albise la faţă, reuşind totuşi să-şi 
înăbuşe strigătul de protest. 

— Am impresia că n-aţi înţeles despre ce e vorba, sir, zise cel 
cu registrul. Jos, în parcare, a fost împuşcat un om, asasinat. li 
interogăm pe toţi cei aflaţi la faţa locului şi, dacă vreţi s-o ştiţi p- 
aia dreaptă, mai ales pe cei care nu au date complete trecute în 
registru, ceea ce pare să vi se potrivească. La unchiul Joe nu e 
trecut nici un nume de familie, nici o adresă, doar un oraş din 
florida, nici măcar numărul unei cartele de credit. 

— V-am spus că ne grăbeam şi, în afară de asta, nu plătim cu 
cartelă de credit, plătim cu bani gheaţă. 

— La preţurile de aici trebuie că aveţi o sumă serioasă asupra 
dumneavoastră. Chiar foarte serioasă. 

— Asta nu vă priveşte câtuşi de puţin, răspunse Tyrell tăios. 

— Uite ce e, domnule, victima de jos, din parcare a fost atrasă 

într-o cursă, spuse acelaşi poliţist. Cumpărase o cutie de 
bomboane de ciocolată pentru cel cu care trebuia să se 
întâlnească. Şi pe cartea de vizită scria: Generosului meu 
prieten. 

— Teribil! exclamă Hawthorne. Şi noi l-am împuşcat, ba chiar 
am rămas pe loc, fără să luăm măcar bomboanele! 

— S-au văzut şi lucruri mai ciudate. 

— Sigur că da, spuse polițistul de la uşă, căutându-se sub 
tunică şi scoțând un aparat de radio la care începu să vorbească, 
în timp ce îşi desfăcea holsterul şi punea mâna pe pistol. 
Sergent, am dat peste trei neisprăviţi, toţi trei posibili suspecți, 
camerele cinci-zero-cinci şi cinci-zero-şase. Trimite nişte oameni 
sus cât de repede poţi... Ghici pe ce mi-au căzut ochii? Grăbiţi- 
vă! 

Patru capete se întoarseră fulgerător către cealaltă parte a 
camerei, urmărind privirea sergentului. Pe birou tronau pistolul 
Walther PK al locotenentului şi revolverul de calibrul 0,38 al lui 
Hawthorne. 


Bajaratt privea de la fereastra la mulţimea de jos. Nu o 
interesa nici haosul de afară, nici cercetările poliţiei, cunoştea 
totul prea bine - amatorii de imagini morbide înghesuindu-se şi 
împingându-se să arunce măcar o privire fugară cadavrului 
mutilat, poliţiştii încercând să menţină, cât de cât, ordinea, până 
când va sosi cineva cu suficientă autoritate pentru a le spune ce 
aveau de făcut. Dar, până atunci, cadavrul trebuia să rămână pe 
loc, iar privitorii se înghesuiau cu frenezie, deloc descurajaţi de 
cearceaful însângerat cu care fusese acoperită victima. 

Pe Bajaratt n-o interesa deloc aşa ceva, ea încerca disperată 
să-l găsească pe Nicolo, pe care îl trimesese jos în clipa în care 
intrase în apartamentul lor, după ce fusese cât se poate de 
explicită: „S-a întâmplat ceva îngrozitor, trebuie să plecăm 
imediat de aici. Găseşte o maşină, chiar dacă trebuie s-o iei cu 
forța de la proprietarul ei! la valizele şi coboară pe scara de 
incendiu”. Ar fi fost mult mai simplu să fi putut să-i spună direct 
omoară şoferul, dar Nicolo n-ar fi ascultat-o în ruptul capului. 
Uite-l! Lângă unul dintre stâlpii de felinar, cu mâna ridicată, 
ţinând ceva în ea şi dând din cap afirmativ. Reuşise! 

Bajaratt se uită în oglindă şi-şi aranjă mai bine peruca cu păr 
alb. Lichidul adeziv de pe faţă îi ţinea bine ridurile accentuate, 

fondul de ten foarte palid, semilunile întunecate de sub ochi şi 
buzele albe completau de minune portretul unei bătrâne 
excentrice, care purta o pălărie bărbătească. 

Deschise uşa spre coridor şi fu izbită de zgomotul şi de 
mulţimea de poliţişti alergând spre o cameră ceva mai 
îndepărtată, cu pistoalele scoase. O porni spre ascensor, 
frecându-se de oamenii în uniformă, o siluetă fragilă care păşea 
încovoiată împotriva curentului vremii. 

— Ticăloşilor, luaţi-vă mâinile de pe mine! 

— Nu vă apropiaţi de mine, porci ce sunteţi, că o să vă pară 
mult mai rău decât mie! 

— Să nu îndrăzniţi să mă atingeţi! 

Bajaratt se simţi dintr-o dată paralizată, nu mai era în stare să 
mişte nici un muşchi, nici o articulaţie, nimic. Tică/oşilor, luaţi-vă 
mâinile de pe mine! Nu era decât o singură voce ca aceea, un 
singur om. Hawthorne. Instinctiv se trase la dreapta, haosul pe 
care-l simţea în interior îndemnând-o la prudenţă. 

Dar, printre siluete de poliţişti şi braţe întinse care-l ţintuiau 
pe Tyrell de perete, ochii lor se întâlniră, ai ei miciţi din cauza 
şocului, ai lui mari, uimiţi, neîncrezători la început şi în panică, 
imediat după aceea. 


Howard Davenport, stâlp recunoscut al administraţiei şi unul 
dintre giganţii domeniului industrial, cu toate astea, în fapt, nimic 
altceva decât şef înfrânt şi extrem de nemulţumit de sine al 
acestui insaţiabil Departament al Apărării, îşi turnă un al doilea 
coniac de la barul de alamă din biblioteca lui şi o porni încet spre 
birou. Era un om uşurat, o uşurare pe care începuse să o simtă 
cu mai puţin de două ore în urmă, când maşina Departamentului 
raportase prin radio că limuzina lui Van Nostrand ieşise de pe 
domeniu, cu unul sau mai mulţi pasageri pe bancheta din spate. 

„Dacă Hawthorne va pleca de aici într-o limuzină, înseamnă că 
informațiile mele sunt false şi totul trebuie dat uitării. ” 

Davenport nici nu intenţiona să procedeze altfel, în operaţia 
Little Girl Blood era şi aşa destulă isterie. A-i împovăra acum pe 
urmăritori cu nişte zvonuri oarecare n-ar fi făcut decât să 
amplifice panica - ar fi fost practic imposibil ca printre cei de la 
informaţii să nu se găsească vreun zelot care să nu se grăbească 
să introducă datele în vreun calculator şi să răspândească astfel 
şi mai multă confuzie, când un alt zelot le-ar fi găsit şi le-ar fi 

interpretat... Van Nostrand era perfect conştient de asta când îi 
ceruse să tacă, în cazul în care se dovedea că fostul locotenent- 
comandant Hawthorne nu este membru al pieței A/fa... 

Dumnezeule, ce fel de Secretar al Apărării sunt eu? se întrebă 
Davenport. Nici măcar n-am auzit de această piaţă A/fa, sau cum 
i-o fi zicând! Hotărât lucru, a venit momentul, îşi termină el 
dialogul interior. 

Şi-ar fi dorit ca soţia lui să fie acasă, nu în Colorado, la fiica lor, 
care tocmai născuse cel de-al treilea copil. Dar separe că trioul 
bunică-fiică-nepot nou-născut era inseparabil. Şi-ar fi dorit-o 
lângă el, pentru că în sfârşit îşi redactase demisia. O scrisese la 
vechea lui maşină de scris Remington, pe care i-o făcuseră 
cadou părinţii lui, pe când era foarte tânăr. Ziarele se legau 
destul de des de obiectul acesta învechit, cu ajutorul căruia 
sfinxul din Short Hills îşi redacta toate notele, deşi ar fi putut 
utiliza cele mai sofisticate calculatoare, ca să nu vorbim de o 
armată de secretare. Dar Bătrâna Rem nu era un simplu obiect, 
era un prieten care-l ajuta să gândească, iar Davenport nu vedea 
nici un motiv să-şi schimbe obiceiurile. 

Se aşeză pe scaun şi se roti spre dreapta, ajungând cu faţa la 
maşina de scris şi reciti scurta scrisoare adresată Preşedintelui. 
Da, soţia lui ar fi trebuit să fie aici, pentru că ea detesta 
Washington-ul, tânjea după ferma lor cu cai din New Jersey şi 
fusese mai mult de încântată de conspirația pe care o puseseră 
la cale amândoi. O încânta asta mai ales pentru că doctorii de la 
Mayo Clinic, unde îşi făceau ei vară de vară controale medicale, 
o declaraseră în perfectă stare de sănătate. Davenport sorbi din 
coniac şi zâmbi. 


Dragă Domnule Preşedinte, 

Datorită unor probleme grave de sănătate ale soţiei mele, mă 
văd obligat să vă prezint demisia mea, pe care vă rog să o 
aprobați de la data înaintării. 

Vă rog să-mi permiteţi să consider în continuare o mare 
onoare personală faptul ca am servit țara sub conducerea 
dumneavoastră înțeleaptă şi să vă asigur că, în conformitate cu 
principiile dumneavoastră, Departamentul Apărării se prezintă la 
un înalt nivel de pregătire. Acum, la sfârşit, vă mulțumesc încă o 
dată pentru privilegiul de a fi făcut parte din „echipă”. 

Soția mea, Elizabeth - fie ca Bunul Dumnezeu să o ocrotească 

- vă trimite cele mai afectuoase salutări, ca şi mine, de altfel. 


Al dumneavoastră sincer, 
Howard W. Davenport 


Ministrul sorbi din nou din coniac, chicotind la vederea frazei 
care-i reţinuse atenţia şi se opri câteva secunde asupra ei. Se 
întreba dacă, pentru a fi sincer şi integru până la capăt, n-ar fi 
trebuit să adauge cuvintele ar trebui să. Atunci pasajul respectiv 
ar fi sunat aşa: ... în conformitate cu principiile dumneavoastră, 
Departamentul Apărării ar trebui să se prezinte la un înalt nivel 
de pregătire... Nu, nu va reproşa nimănui nimic, nu va crea 
discuţii inutile. Poate că o serie de note scrise ar fi utile celor 
care-l vor succeda - se vor bucura fără nici o îndoială de atenţia 
lor - dar, în ultima instanţă, totul depindea de omul care ocupa 
funcţia respectivă. Dacă omul nu era potrivit, dacă nu era mână 
de fier, nu-i putea fi de folos nici un avertisment. Howard 
Wadsworth Davenport înţelesese demult că el face parte dintre 
cei nepotriviţi cu funcţia, că de aceea eşuase. 

Incercă să pună paharul cu coniac pe birou, dar acesta căzu şi 
se sparse de parchet. Ciudat, se gândi Davenport, cum îi 
scăpase? Vederea începu să i se înceţoşeze, îşi auzi dintr-o dată 
respiraţia greoaie, inspira cu mare dificultate - unde era aerul? 
Se ridică în picioare clătinându-se, convins că se defectase 
instalaţia de aer condiţionat exact în seara asta fierbinte, umedă 
şi sufocantă. Apoi brusc nu mai avu de loc aer. |n schimb simţi o 
durere crâncenă în piept, care i se răspândi rapid în tot corpul. 
Mâinile îi tremurau, nu şi le mai putea controla, apoi i se tăiară 
picioarele şi căzu cu faţa-n jos la podea. Se lovise la nas, 
sângera. Reuşi să se salte puţin, cu preţul unui efort teribil, dar 
căzu la loc, răsucindu-se spasmodic pe spate, cu ochii mari, 
aţintiţi în tavan, dar fără să mai poată vedea ceva. 

Beznă. Howard W. Davenport murise. 

Uşa bibliotecii se deschise şi apăru un bărbat îmbrăcat în 
negru, cu o mască de gaze pe faţă şi cu mănuşi tot negre, de 
mătase, în mâini. Se întoarse spre uşă şi îngenunche lângă un 
cilindru metalic, puţin mai înalt de jumătate de metru, de 
robinetul căruia era fixat un furtun, care avea la celălalt capăt un 
ajutaj plat şi lat, ce fusese pus la baza uşii. Răsuci robinetul tare, 
cu forţă şi verifică de două ori dacă era bine strâns. Apoi se ridică 

în picioare, merse până la uşile ce dădeau în patio şi le deschise. 
Aerul umed şi cald al nopţii de vară umplu încet încăperea cu 
parfumurile din grădină. Bărbatul se duse la maşina de scris şi 
citi demisia lui Davenport. Scoase afară foaia, o mototoli şi o 
băgă în buzunarul pantalonilor, apoi băgă o foaie curată în car şi 
scrise: 


Dragă Domnule Preşedinte, 

Cu deosebit regret mă văd silit să vă înaintez demisia mea, cu 
caracter imediat, din motive de sănătate, pe care până acum nu 
le-am adus la cunoştinţa nici unei alte persoane. In termeni 
simpli şi direcţi, organismul meu refuză să mai funcţioneze, fapt 
pe care probabil îl pot atesta şi unii dintre colegii mei. 

Am fost îngrijit de un doctor din Elveţia, al cărui nume am 
jurat să nu-l dezvălui, care la ultima vizită m-a anunţat că este o 
problemă de zile. 


Scrisoarea se termină brusc, iar Scorpio 24, conform ordinelor 
primite de la fostul Scorpio 1 cu o zi înainte, îşi strânse 
echipamentul aducător de moarte şi ieşi din încăpere prin patio. 


Poliţiştii din Fairfax, Virginia, părăsiseră cele două camere 
alăturate de la motelul Shenandoah Lodge şi în locul lor apăruse 
căpitanul Henry Stevens, îmbrăcat în uniformă. 

— Pentru numele lui Dumnezeu, Tye, termină cu prostia asta! 

— O să termin, Henry, o să termin, răspunse Hawthorne, încă 
palid, aşezat pe marginea unuia dintre paturi. Nielsen şi Poole 
stăteau pe scaune, în cealaltă parte a camerei. 

— Totul pare atât de neverosimil! continuă Tyrell. O ştiu bine, 
ştiu atât de bine ochii ăia, tot atât de bine pe cât mă ştie şi ea! 
Era o femeie bătrână, abia se ţinea pe picioare, dar nu m-am 
înşelat, o ştiu prea bine! 

— lţi repet, spuse Stevens aplecându-se deasupra lui Tyrell, 
femeia pe care ai văzut-o tu este o contesă italiană pe care o 
cheamă Cabarini sau ceva de genul ăsta, o doamnă foarte 
gomoasă, dacă e să ne luăm după cele spuse de cei de la 
recepţie. N-a vrut nici măcar să semneze în registrul de jos 
pentru că - fii atent - nu era îmbrăcată corespunzător, i-a pus să- 
i aducă registrul sus, în cameră. l-am verificat actele la 
Immigration. Face parte din protipendadă, aur curat, milioane. 

— Dar a plecat, de ce a plecat? 

— Au mai plecat douăzeci şi doi de oameni, iar locul ăsta nu 
poate adăposti mai mult de treizeci şi cinci. Au plecat pentru că 
jos, în parcare, a fost omorât un om şi pentru că turiştii obişnuiţi 
nu sunt tocmai genul Comanao Delta. 

— Bine, bine. O să termin. Dar nu pot să-mi scot din cap figura 
aia! repetă Hawthorne, scuturându-şi încet capul. Vârsta, era 
atât de bătrână, totuşi ochii ăia... 

— Geneticienii afirmă că nu există decât exact o sută treizeci 
şi două de forme şi culori de ochi distincte, nici mai mult, nici mai 
puţin, spuse Poole. Dacă ţinem cont de populaţia lumii, e cam 
puţin. Una dintre cele mai frecvente întrebări pe care le pun 
oamenii este: Nu ne-am mai cunoscut cumva? 

— Mulţumesc, n-am pentru ce!... Hawthorne se întoarse spre 
Henry Stevens. Inainte să înceapă toată tâmpenia asta, eram pe 
punctul de a te suna. Nu ştiu cum o să te descurci, dar trebuie să 
o faci. 

— Trebuie să fac... ce? 

— Mai întâi - şi te rog să-mi spui adevărul - ştie cineva, a 
putut afla cineva că Van Nostrand e mort? 

— Nu, informaţia este secretă, casa a fost golită şi acum e sub 
pază. Dispecerul de la poliţia din Fairfax şi ceilalţi doi poliţişti 
sunt de meserie, au înţeles despre ce e vorba. Şi, pentru ca 
nimeni să nu poată da de ei, dacă vor exista cumva scurgeri, au 
fost detaşaţi cu o misiune neprecizată. 

— OK! Atunci uzează de tot ce poţi ca să-mi aranjezi o 
întrevedere cu Secretarul de Stat. In seara asta - pardon, în 
noaptea asta, imediat. Nu mai putem pierde nici măcar un minut. 

— Eşti complet nebun. E aproape miezul nopţii! 

— Da, ştiu. Dar mai ştiu şi că Van Nostrand avea cale liberă la 
ieşirea din ţară datorită ordinului direct al Secretarului de Stat. 
Ordin oficial! 

— Nu te cred! 

— Ba să crezi. Totul a fost aranjat în urma ordinului domnului 
acela elegant, Bruce Palliser şi escorta şi trecere liberă pe 
aeroportul Charlotte, Carolina de Nord. Şi vreau să ştiu de ce. 

— Cristoase, evident că asta vreau şi eu! 

— Nu va fi chiar aşa de dificil pentru tine. Spune-i adevărul - 
probabil că oricum îl ştie - că am fost angajat de MI 6, nu detine 
sau de cineva de la Washington, pentru că n-am încredere decât 

în puţini oameni de acolo. Povesteşte-i că pretind că mă aflu în 
posesia unor informaţii despre Linie Gir/ Blood pe care nu vreau 
să i le dezvălui decât lui, deoarece omul meu de legătură cu 
englezii a fost omorât. Nu va refuza, doar este atât de apropiat 
de englezi... Ai putea să şi exagerezi puţin şi să-i spui că, deşi 
personal nu ne înţelegem prea bine, cândva eram destul de bun 
în meserie şi s-ar putea să am ceva într-adevăr important de 
transmis... Telefonul este acolo, Henry. Dã-i drumul! 

Şi şeful NI se execută, din vorbele lui adresate Secretarului de 
Stat degajându-se proporţia optimă de alarmă, urgenţă şi 
respect. După ce termină de vorbit, Hawthorne îl trase mai la o 
parte şi-i întinse o bucată de hârtie. 

— E un număr de telefon de la Paris, spuse el calm. la legătura 
cu Deuxieme şi zi-le să-l pună sub urmărire permanentă. 

— Al cui e? 

— E un număr la care a sunat Bajaratt, asta e tot ce te poate 
interesa şi tot ce-ţi voi spune. 


Taxiul opri lângă bordură, în Georgetown, cartierul select al 
Washington-ului care adăpostea elita capitalei. Casa impozantă, 
cu patru etaje, construită din gresie, se ridica deasupra unei 
coline acoperite cu iarbă, pajiştea fiind mărginită de copaci cu 
coroane bogate. Fațada era punctată de o intrare de cărămidă, 
iluminată strălucitor, cu o uşă lăcuită în negru lucind de 
curăţenie, ca şi ornamentele de alamă care o decorau. Treptele 
scării abrupte, de beton, ce ducea spre această intrare erau 
vopsite în alb, la fel, cu mâna curentă, de fier forjat, totul gândit 
evident pentru a uşura urcuşul vizitatorilor pe timp de noapte. 
Hawthorne plăti şi se dădu jos din taxi. 

— Doriţi cumva să vă aştept, domnule? îl întrebă şoferul, 
privind la jacheta safari a lui Tyrell, lipsită, evident, de orice 
marcă protocolară şi conştient de ora târzie, cât şi de faptul că 
se aflau în faţa casei Secretarului de Stat. 

— Nu ştiu cât va dura, răspunse Hawthorne încruntat, dar cred 
că ai oarece dreptate. Dacă eşti liber, treci pe aici, să zicem în 
vreo trei sferturi de oră, probabil că îmi va fi suficient. Tyrell 
băgă mâna în buzunar, scoase o bancnotă de zece dolari şi o 
lăsă să cadă prin fereastra din dreptul şoferului. Aruncă o privire, 
dacă nu sunt aici, poţi să pleci. 

— Nu-i o noapte prea plină, o să vă aştept puţin. 

— Mulţumesc. 

Hawthorne o porni pe trepte în sus, întrebându-se nedumerit 
ce l-ar putea face pe un om de peste cincizeci de ani să locuiască 
într-o asemenea casă, unde trebuia să fii rudă destul de bună cu 
o capră neagră ca să ajungi la uşa de la intrare. Răspunsul la 
întrebarea asta îl găsi imediat, atunci când zări sus, lângă 
portalul de cărămidă, un scaun-ascensor şi, imediat sub şina de 
ghidaj a acestuia, o a doua bandă metalică lată, de cupru, prin 
care mai mult ca sigur că trecea curent electric. Secretarul de 
Stat Palisser nu era în nici un caz un fraier, când era vorba de 
confortul său personal, cum nu era fraierul nimănui într-o 
mulţime de alte privinţe. Tyrell nu era un admirator prea înfocat 
al faunei din Washington, dar, până şi pentru el, era evident că 
Bruce Palisser era cu un cap deasupra restului colegilor lui din 
administraţie. Nu ştia prea multe despre el, însă din ceea ce 
citise în ziare şi de la conferințele lui de presă televizate, îşi 
formase părerea că Secretarul era iute de cap, spiritual, ba avea 
şi o doză acceptabilă de simţ al umorului. Orice politician lipsit de 
asemenea calităţi era, pentru Tyrell, un individ suspect. Oricine 
s-ar fi aflat acel politician. In orice ţară. Şi totuşi, pe moment, era 
extrem de îngrijorat şi de suspicios din cauza acestui Secretar de 
Stat. De ce făcuse ceea ce făcuse pentru Nils Van Nostrand, 
prietenul şi oblăduitorul teroristei Bajaratt? 

Ciocanul strălucitor de pe uşă era mai degrabă un ornament 
decât un obiect funcţional, aşa că Hawthorne apăsă pe butonul 
soneriei, luminat vizibil pe perete. Câteva secunde mai târziu, 
uşa îi fu deschisă de însuşi Palisser, în ţinută de casă, a cărui 
figură ridată, cu trăsături familiare, abia se zărea de sub claia de 
păr grizonat. Reputația lui de adept rigid al ţinutelor formale era 
negată complet, în afară de mânecile suflecate ale cămăşii, de 
pantalonii pe care-i purta - o pereche de blugi, tăiaţi în dreptul 
genunchilor. 

— Ai ceva vână-n dumneata, domnule comandant, ţi-o spun 
eu, îi zise în chip de salut Secretarul. Hai, intră şi începi prin a-mi 
spune imediat de ce nu te-ai dus la directorul CIA, sau la 
directorul DIA, sau la G2, sau chiar la acel afurisit de superior al 
dumitale, căpitanul Stevens de la NI. 

— Domnule Secretar, nu e superiorul meu. 

— Ah, da, replică Palisser, oprindu-se într-un mic foaier şi 
aruncându-i o privire lui Tyrell. Mi-a zis ceva despre englezi, 

parcă MI 6. Şi atunci, de ce dracu nu ai luat legătura cu ei? 

— Nu am încredere în ceea ce se întâmplă în Tower Street. 

— Nu ai încredere... 

— Domnule Secretar, nu am încredere nici în NI, nici în CIA, 
nici în DIA, nici în orice altă organizaţie de genul ăsta. Toate 
sunt, mai mult sau mai puţin, penetrate. 

— Pe Dumnezeul meu, vorbeşti serios! 

— Nu am venit aici ca să glumesc, Palisser. 

— Deja  Palisser?... Ei bine, cred că asta e oarecum 
reconfortant. Hai încoace, tocmai fierbeam nişte cafea. Trecură 
printr-o uşă batantă de stejar şi intrară într-o bucătărie mare, 
albă, cu o masă de tranşat carne în centru şi unde, pe o altă 
masă, se găsea un fierbător electric, în care apa dăduse deja în 
clocot. 

— Toată lumea nu mai foloseşte decât şmecheriile alea de 
plastic pline de electronică, ţiuie, îţi arată cât e ceasul, îţi spun 
câte ceşti de cafea mai ai în vas şi Dumnezeu ştie ce mai sunt în 
stare să facă, însă nici unul nu e în stare să umple aerul cu 
aroma de cafea adevărată. Cum o bei? 

— Neagră, sir. 

— Prima vorbă decentă pe care o spui de când ai venit. 
Secretarul turnă şi, după ce ceşti le fură pline, continuă: Şi acum, 
tinere, spune-mi te rog de ce ai vrut să vorbeşti cu mine. Accept 
toate poveştile dumitale despre penetrări, dar asta nu exclude 
faptul că tot te-ai fi putut adresa Londrei, direct la vârf şi te rog 
să nu-mi spui că ai ceva şi împotriva omului ăluia. 

— Am probleme cu orice comunicare ce poate fi interceptată 
intern, în cadrul unei organizaţii. 

— Inţeleg. Deci ai aflat ceva despre Litt/e Girl Blood, ceva ce 
nu-mi poţi spune decât mie personal? 

— E aici... 

— Ştiu asta, toţi o ştim. Şi Preşedintele e în siguranţă. 

— Dar nu de asta am insistat să vă văd personal. 

— Eşti un ticălos plin de sine, domnule comandant şi plictisitor 
pe deasupra! Hai, vorbeşte! 

— De ce l-aţi ajutat pe Nils Van Nostrand să părăsească ţara 
într-un mod ce nu poate fi calificat decât ca extrem de secret? 

— Eşti în afara subiectului, Hawthorne! Secretarul de Stat îşi 
pocni mâna liberă de masă. Ce drept ai să te amesteci în nişte 
probleme interne, strict confidenţiale, ale Departamentului de 

Stat? 

— Acum circa şapte ore Van Nostrand a încercat să mă 
omoare. Presupun că asta îmi dă, totuşi, oarecari drepturi. 

— Ce spui! 

— Abia am început! Ştiţi unde este acum Van Nostrand? 

Palliser privea fix la Tyrell, iar pe faţa lui se văzu cum 
îngrijorarea se transformă în frică, pentru ca imediat să facă loc 
panicii. Sări în picioare, vărsând parte din cafeaua pe care o mai 
avea în ceaşcă şi se repezi la telefonul cu numeroase butoane 
montat în perete. Apăsă de mai multe ori furios pe unul dintre 
ele şi, în cele din urmă, strigă supărat: 

— Janet! M-a sunat cineva în seara asta?... Şi de ce dracu' nu 
mi-ai spus nimic? Bine, bine, nu m-am uitat acolo... Ce-a făcut? 
lisuse Cristoase...! Secretarul puse încet telefonul înapoi, în furcă 
şi ochii lui speriaţi rămaseră pironiţi în ai lui Hawthorne. N-a 
ajuns la Charlotte, şopti el ca şi cum ar fi pus o întrebare. Am 
ieşit în seara asta... la club... a sunat serviciul de securitate de la 
Pentagon, ce s-a întâmplat? 

— Vă răspund numai după ce-mi răspundeţi la întrebarea pe 
care v-am pus-o mai înainte. 

— N-ai nici un drept! 

— Atunci plec. Tyrell se ridică de pe scaun. 

— Stai jos! Palisser se întoarse lângă masă, îşi înşfăcă scaunul 
şi şterse cu dosul palmei cafeaua de pe masă, aruncând-o pe jos. 
Şi răspunde-mi! ordonă el din nou, aşezându-se. 

— Răspundeţi-mi mai întâi dumneavoastră, insistă Hawthorne, 
încă în picioare. 

— Bine... stai jos... te rog. Tye se aşeză, observând în treacăt 
expresia de suferinţă dureroasă ce apăruse brusc pe faţa 
Secretarului. Am uzat de funcţia mea pentru a rezolva nişte 
probleme de natură personală, fără a afecta însă cu ceva 
Departamentul de Stat. 

— Nu puteţi fi sigur de asta, domnule Secretar. 

— Dar o ştii prea bine chiar şi dumneata! Ceea ce nu ştii este 
prin ce a trecut omul ăsta şi câte a fost în stare să facă pentru 
patria lui! 

— Dacă asta vă este explicaţia, poate că ar trebui să-mi 
spuneţi dumneavoastră ce a făcut Van Nostrand pentru ţară. 

— Da cine dracu’ te crezi dumneata? 

— Măcar omul care vă poate răspunde la o anumită întrebare 

a dumneavoastră... Nu vreţi să aflaţi ce s-a întâmplat? De ce n-a 
mai ajuns la Charlotte? 

— Cum dracu’ să nu vreau? Am eu un prieten, un general de 
brigadă de la G12, de obicei supărat rău de tot, care abia 
aşteaptă să mă taxeze de încurcă-lume în materie de 
informaţii... Bine, domnule comandant, o să-ţi spun despre ce e 
vorba, dar, exceptând cazul în care îmi poţi prezenta nişte 
motive extrem de solide susţinând contrariul, tot ce-ţi voi spune 
rămâne confidenţial. N-am de gând să sacrific un om cumsecade 
şi pe iubita lui, de dragul unor speculaţii mizerabile, referitoare la 
o anume securitate. Clar? 

— Daţi-i drumul! 

— Cu ani în urmă, în Europa, căsnicia lui Nils era pe ducă, nu 
contează de ce, dar practic se terminase totul. Şi atunci a întâlnit 
o femeie de care s-a îndrăgostit, soţia unei figuri politice 
cunoscute, dintr-o anumită ţară - nu mi-a spus care - o femeie 
chinuită de soţ şi au avut un copil, care acum, deşi nu are mult 
peste douăzeci de ani, este pe moarte... 

Hawthorne se lăsase pe spătarul scaunului şi asculta, expresia 
îi era perfect impenetrabilă şi aşa rămase până ce Secretarul de 
Stat îşi sfârşi povestea de iubire, trădare şi răzbunare. Apoi 
zâmbi. 

— Probabil că fratele meu Marc ar eticheta povestea asta ca 
tipică pentru literatura rusă a secolului nouăsprezece, ceva gen 
Tolstoi sau Cehov. Eu îi spun pur şi simplu rahat. Aţi verificat 
vreodată ceva despre mariajul ăla din Europa? 

— Dumnezeule mare, sigur că nu! Van Nostrand este unul 
dintre cei mai respectaţi şi respectabili oameni pe care-i cunosc. 
A fost consilierul nu mai ştiu câtor agenţii şi ministere, chiar şi al 
unor Preşedinţi! 

— Dacă o asemenea căsătorie a existat vreodată în realitate, 
a fost sigur o căsătorie de convenienţă, iar dacă a avut vreun 
copil, probabil că ăsta a fost un efort aproape supraomenesc 
pentru el. Van Nostrand nu era genul casnic, sir. V-a minţit cu 
neruşinare, v-a prostit în faţă, domnule Secretar de Stat şi mă 
întreb cu câţi alţii a procedat la fel. 

— Explică-te! Nu mi-ai explicat încă nimic! 

— O să vină şi vremea aia, dar mai întâi răspunsul la 
întrebarea dumneavoastră, îl meritaţi... Domnule Secretar, Van 
Nostrand este mort, a fost împuşcat în momentul în care ordona 

executarea mea. 

— Nu te pot crede! 

— Ar fi mai bine să credeţi, e adevărul curat... cum este 
adevărat şi faptul că Litt/e Girl Blood era la câteva sute de metri 
de locul ăla, într-una din casele lui de oaspeţi. 


— Ce s-a întâmplat, signora? De ce a fost omorât omul acela? 
Băiatul făcu o pauză - rostise întrebările cu supărare în glas - 
privirea lui părăsi pentru o clipă peisajul Virginiei şi se opri 
asupra lui Bajaratt. Dumnezeule, dumneata ai făcut-o? 

— Ţi-ai pierdut minţile? Scriam nişte scrisori, în timp ce tu te 
uitai la televizor în dormitor, cu sonorul dat aşa de tare, că abia 
puteam să mă concentrez!... l-am auzit pe poliţişti spunând că ar 
fi vorba de un soţ gelos, bărbatul acela mort era încurcat cu 
nevastă-sa. 

— Potriveşti atât de bine vorbele, dai atâtea explicaţii, 
contessa Cabrini. Pe care dintre ele să le înghit? 

— O să le înghiţi exact pe cele pe care ţi le dau. Altfel te 
întorci la Portiei, să fii omorât în docuri, împreună cu mama ta, 
cu fratele şi cu surorile tale! Capisci? 

Nicolo tăcu, dar faţa, care nu putea fi văzută în oglinda 
retrovizoare, i se înroşise. 

— Ce facem acum? întrebă el în cele din urmă. 

— Intră într-o pădure, undeva la întuneric, unde să nu putem fi 
văzuţi. O să ne odihnim câteva ore, iar dimineaţă, devreme, te 
întorci la hotel, să iei restul bagajelor noastre. Şi apoi ne vom 
relua rolurile de Dante Paolo şi a sa mătuşă, contessa... Uite, 
acolo! Câmpul ăla cu iarbă înaltă, seamănă cu cele de la poalele 
Pirineilor. Bagă maşina acolo! 

Nicolo răsuci atât de brusc volanul încât o aruncă pe Bajaratt 
în uşă. Incruntându-se, ea îl privi atentă. 


Secretarul de Stat Bruce Palisser sări în picioare, răsturnându- 
şi scaunul. 

— Nils nu poate fi mort! 

— Căpitanul Stevens este încă la birou. Chemaţi-vă garda din 
schimbul de noapte şi ordonaţi-i să vă facă legătura cu el, va 
confirma imediat. 

— Dumnezeule, n-ai face o asemenea afirmaţie de necrezut, 
dacă n-ai şti că e adevărată... 

— Pierdere de timp, domnule Secretar şi am impresia că nu 
prea avem prea mult la dispoziţie. 

— Nu... nu ştiu ce să mai zic. Palisser se aplecă şovăitor, ca un 
om mult mai bătrân decât era şi ridică scaunul. Se întâmplă 
lucruri de-a dreptul incredibile. 

— De asta sunt reale, răspunse Hawthorne. Pentru că sunt 
într-adevăr incredibile. Şi aici şi la Londra şi la Paris şi la 
lerusalim. Nu vor să pună mâna pe o bombă, pe o armă nucleară 
sau pe ceva de genul ăsta, n-au nevoie de aşa ceva şi ar fi 
contraproductiv. In turbarea lor, nu vor decât să producă 
instabilitate, să propage haos. Şi, fie că acceptăm sau nu una ca 
asta, o pot face. 

— Nu o pot, ea nu o poate face! 

— Timpul e de partea ei, domnule Secretar. Preşedintele nu 
poate sta ascuns o veşnicie. Cândva, undeva, o să fie obligat să- 
şi facă apariţia şi ea va putea lovi, îl poate asasina şi, cât timp 
durează aşteptarea asta, echipele de la Londra, de la Paris şi de 
la lerusalim îşi pot pregăti în linişte loviturile lor. Nu sunt nişte 
tâmpiţi, băgaţi-vă bine asta în cap! 

— Nici eu nu sunt tâmpit, domnule comandant. Ce mai e? Ce 
mai ai de spus? 

— Probabil că nu sunteţi singurul cu care a jucat Van Nostrand 
jocul ăsta. Cred că mai sunt şi alţii. 

— Ce vrei să spui? 

— Spuneaţi că voia să plece definitiv din ţară. 

— Aşa e. Cel puţin aşa mi-a spus. 

— Şi totul se întâmplase pe neaşteptate, o problemă de zile, 
aşa am înţeles de la dumneavoastră. 

— El spunea că este mai degrabă o problemă de ore. Zicea că 
trebuie să ajungă în Europa imediat, înainte ca ticălosul ăla de 
soţ să prindă de veste că e acolo. Aşa mi-a povestit! Trebuia să 
ajungă lângă copila lui, înainte ca ea să moară şi să le ia pe 
amândouă, să-şi petreacă restul zilelor lângă femeia iubită, cu 
orice preţ. 

— Asta e partea care mă sâcâie, spuse Hawthorne. Preţul. Să 
începem cu acel domeniu nu tocmai mititel, probabil că 
valorează milioane. 

— Mi se pare că zicea că l-a vândut... 

— În două zile, ca să nu vorbim de câteva ore? 

— N-a fost prea explicit şi nici nu mă aşteptam la asta. 

— Şi probabil că mai are o droaie de alte bunuri, peste tot, 
valorând alte milioane, nu chiar puţine. Un om ca Van Nostrand 
nu pleacă aşa, la întâmplare, fără să-şi pună ordine în treburi, iar 
aşa ceva cere timp, mult mai mult decât două zile. 

— Nu eşti familiarizat cu subiectul ăsta, domnule comandant. 
Trăim într-o epocă a calculatoarelor, orice împuternicire 
legalizată poate fi transmisă instantaneu până la capătul lumii. 
Asemenea probleme sunt pâinea de zi cu zi a avocaţilor şi a 
băncilor, fonduri de milioane pot fi transferate în numai câteva 
minute. 

— Dar toate aceste transferuri pot fi urmărite, nu? 

— Cea mai mare parte din ele, da. Guvernele sunt foarte 
atente cu impozitele ce li se datorează. 

— Dar ziceaţi că Van Nostrand avea de gând să dispară, că 
era obligat să dispară. Ideea unor transferuri financiare, care ar fi 
putut fi urmărite, probabil că nu l-ar fi încântat, nu credeţi? 

— La dracu’, cred şi eu că nu. ŞIi...? 

— Şi deci avea nevoie de cineva care să poată îngropa toate 
astea cât mai adânc... Domnule Secretar, în meseria pe care o 
practicam mai de mult, am învăţat că oamenii cu adevărat 
deştepţi evită să trateze cu criminali care le-ar putea satisface 
anumite necesităţi, nu atât din considerente morale cât pentru a 
se feri de un viitor şantaj. Şi atunci se adresează unor funcţionari 
superiori respectabili, fie convingându-i fie corupându-i. 

— Ticălos neruşinat! izbucni Palisser furios, lăsându-se pe 
spate în scaun cu ochii mari de uimire. Indrăzneşti să afirmi că aş 
fi fost corupt? 

— La dracu', nu, în nici un caz, dumneavoastră aţi fost 
convins, îl întrerupse Tyrell. Nu aţi minţit nici un moment, aţi 
înghiţit toată povestea pe nerăsuflate, cu tacâm cu tot. Ceea ce 
vreau să spun este că a mai fost cineva, având o funcţie similar 
de importantă cu a dumneavoastră, care l-a ajutat să dispară, să 
dispară într-adevăr, eliminând orice posibilitate de urmărire: 

— Şi cine dracu ar fi putut face asta şi ar fi vrut să o facă? 

— Un alt Secretar Palisser, convins că face un lucru bun... Şi 
fiindcă veni vorba, i-aţi dat cumva un paşaport fals? 

— Nu, pentru Dumnezeu! De ce să fi făcut aşa ceva? Nu mi-a 
cerut una ca asta! 

— Eu am cerut - la fosta mea slujbă - de zeci de ori. Nume 
false, ocupaţii false, date false, fotografii false. Aveam mare 

nevoie de ele, pentru că cel care eram în realitate trebuia să 
dispară. 

— Da, căpitanul Stevens mi-a spus că erai un ofiţer bun. 

— Probabil că i s-a întors stomacul pe dos când a spus una ca 
asta. Ştiţi, însă, de ce aveam nevoie de toate acele documente 
false? 

— Ai spus-o chiar dumneata. Comandantul Hawthorne trebuia 
să dispară şi să fie înlocuit de o altă persoană. Palisser dădea din 
cap a aprobare. lar Van Nostrand avea nevoie de un alt paşaport, 
adăugă el. Ca să dispară avea nevoie de un altul. 

— Zece puncte pentru domnul Secretar de Stat. 

— Eşti cam insolent, tinere. 

— Am făcut-o intenţionat. Sunt extrem de bine plătit şi în 
asemenea situaţii înţeleg să-mi dau toată osteneala. 

—N-o să stau să judec motivațiile dumitale, domnule 
Hawthorne, dar cred că de data asta te-am înţeles. Un paşaport 
nu poate fi emis legal decât de Departamentul de Stat şi, din 
moment ce susţii că Van Nostrand nu ar fi apelat la căi ilegale, 
de unde ar fi putut obţine unul? 

— De la o agenţie guvernamentală, sau de la un minister care 
are acces la tehnologia dumneavoastră şi care vă poate ocoli 
fără probleme. 

— Asta ar fi corupţie! 

— Sau convingere, sir. Dumneavoastră nu aţi fost corupt. 
Tyrell făcu o scurtă pauză. O ultimă întrebare, domnule Secretar, 
probabil că nu ar trebui s-o pun, dar o s-o fac, sunt obligat. Aveţi 
idee cum am ajuns în avionul personal al lui Van Nostrand, trimis 
după mine în Porto Rico şi cum m-am prezentat la ceea ce ar fi 
trebuit să fie propria-mi execuţie? 

— Nici nu m-am gândit la asta. Presupun că a fost implicat 
căpitanul Stevens. Deşi nu-l recunoşti ca superior, el este 
legătura dumitale de aici, din Statele Unite. 

— Henry Stevens aproape că a leşinat atunci când i-am spus 
că sunt aici, pe continent, pentru că nu înţelegea nimic din ceea 
ce s-a întâmplat. Toate mişcările mele au fost monitorizate - 
atunci când am lăsat să-mi fie monitorizate - exclusiv de cercul 
restrâns al celor răspunzători de operaţia Little Girl Blood. lar 
asta este o problemă care ar fi trebuit să fie comunicată la 
nivelul acela, pentru că este vorba despre unul dintre cei mai 
importanţi oameni care se ocupa de asta. A scotocit prin toate 

serviciile de informaţii, până a dat de mine şi a făcut să-mi fie 
înmânată o scrisoare de la Van Nostrand, o scrisoare care era 
mai degrabă o convocare, pe care nu puteam să nu o accept. Am 
înghiţit momeala cu cârlig cu tot şi, dacă nu ar fi fost pe lângă 
mine doi oameni absolut extraordinari, acum aş fi fost mort bine 
mersi în Fairfax, iar Van Nostrand al dumneavoastră ar ateriza la 
ora asta la Bruxelles, lăsând-o pe Bajaratt liberă să acţioneze de 
pe domeniul lui. 

— Cine a făcut asta? Cine a luat legătura cu dumneata? 

— Howard Davenport, Secretarul Apărării. 

— Nu pot crede asta! urlă Palisser. Este unul dintre cei mai 
onorabili oameni pe care i-am întâlnit de când mă ştiu! Minti! De 
data asta ai mers prea departe. leşi afară din casa mea! 

Hawthorne căută într-unul dintre multele buzunare ale 
jachetei sale şi scoase scrisoarea de la Van Nostrand, cu bandă 
roşie adezivă la vedere. 

— Domnule Palisser, sunteţi Secretar de Stat. Puteţi lua 
legătura, pe loc, cu absolut orice om din lumea asta. N-aţi vrea 
să-l chemaţi pe şeful bazei NI din Porto Rico? Să vă spună cum a 
ajuns scrisoarea asta la mine şi cui a raportat de îndeplinire? 

— Dumnezeule mare...! murmură Bruce Palisser cu ochii 
închişi şi capul cărunt dat pe spate. Suntem un guvern de 
oportunişti şi de reformatori minori, nişte spirite lipsite de 
consecvență, care nu ar trebui să aibă nici un drept să 
guverneze. Dar nu Davenport! Howard n-ar fi făcut în veci aşa 
ceva pentru profituri personale, pur şi simplu n-a ştiut despre ce 
e vorba! 

— Asta e valabil şi pentru dumneavoastră, sir. 

— Mulţumesc... Secretarul de Stat îşi recăpătă controlul şi îl 
privi ţintă pe Hawthorne. Voi accepta tot ce mi-ai spus... 

— Vreau să-mi daţi dispoziţie scrisă, îl întrerupse Tyrell. 

— De ce? 

— Pentru că Van Nostrand este singura legătură cu Bajaratt pe 
care o mai avem. Presupunând că ea nu ştie că el e mort, 
probabil că va încerca să ia legătura cu el. 

— Asta nu e răspunsul la întrebarea mea - să nu crezi din asta 
că nu o să-l pun pe căpitanul Stevens să verifice tot ce mi-ai spus 
- dar repet, de ce? 

— Pentru că vreau să mă folosesc de numele dumneavoastră 
aici, în oraşul ăsta perfid, ca să mă caţăr pas cu pas pe scara 

care mă va duce până la Bajaratt şi nu vreau să mă trezesc la 
păstrare pentru treizeci de ani la Fort Leavenworth, pe motiv de 
trafic de influenţă. 

— Atunci cred că ar trebui să discutăm ce ai de gând să faci 
de aici înainte, domnule comandant. 

Telefonul sună, făcându-i pe amândoi să tresară. Secretarul se 
ridică şi se apropie grăbit de peretele pe care era fixat aparatul. 

— Palisser la telefon. Ce? Secretarul de Stat se albi la faţă. E 
complet fără sens! Se întoarse cu faţa spre Hawthorne: Howard 
Davenport s-a sinucis. L-a găsit camerista... 

— Sinucidere? îl întrerupse Tyrell calm. Facem pariu? 


65 


22 


Bajaratt, cu faţa acoperită de un văl din dantelă neagră, 
stătea singură la biroul din camera motelului ieftin în care se 
adăpostiseră în grabă, în dimineaţa aceea. li telefonase 
senatorului de Michigan şi se scuzase că nu o făcuse mai 
devreme, pretextând o oboseală cumplită, din cauza activităţii 
neîntrerupte pe care o avuseseră la hotelul la care stătuseră mai 
înainte şi adăugând că şederea lor de o zi pe domeniul 
cunoştinţei care îi invitase se dovedise, dacă se putea imagina 
aşa ceva, chiar şi mai obositoare, întrucât acesta era un fel de 
monarh al fluturaşi lor de societate locali şi nu avuseseră nici o 
clipă de odihnă. 

— Cred că v-am prevenit că, în scurt timp, veţi fi extenuaţi, îi 
reamintise Nesbitt. De aceea v-am sugerat să vă înfiinţaţi un 
birou şi să vă angajaţi ceva personal. 

— lar eu v-am explicat, cred, de ce este imposibil! 

— Bineînţeles şi nu-i pot reproşa nimic baronului pentru 
această atitudine. Oraşul ăsta este plin de băgăreţi, care, 
evident, se bagă numai acolo unde nu le fierbe oala. 

— Totuşi poate că ne puteţi ajuta cu ceva. 

— Sunt la dispoziţia dumneavoastră, contessa. 

— Ne-aţi putea recomanda un hotel, unde să nu fim chiar în 
centrul atenţiei tuturor, dar unde să ne putem vedea de 
întâlnirile şi de convorbirile noastre? 

— Mi-am şi amintit de unul, răspunse legislatorul de Michigan. 
Hotelul The Carillon. De obicei e plin, dar acum e vară şi turiştii 
nu-şi prea pot permite să stea acolo. Dacă vreţi, vă aranjez eu 
totul. 

— V-aş fi foarte recunoscătoare, ca şi fratele meu de altfel, 
atunci când îi voi spune. 

— Plăcerea este de partea mea. Doriţi să fac rezervările pe 
numele dumneavoastră reale sau preferaţi să fiţi incognito! 

— Ah, n-aş vrea să fac o ilegalitate... _ 

— Nu e ilegal contessa, este dreptul dumneavoastră. In 
hotelurile noastre contează numai solvabilitatea, nu-i interesează 
de ce preferaţi anonimatul. Biroul meu va garanta pentru 

dumneavoastră, aşa că... Pe ce nume să fac rezervările? 

— Mă simt aşa de - cum să vă spun? - aşa de ciudat. 

— In nici un caz, nu vă faceţi griji. Ce nume preferaţi? 

— Cred că trebuie să fie un nume italian... O să uzez de 
propriul meu nume, domnule senator, fără titlu. Balzini, doamna 
Balzini şi nepotul ei. 

— S-a făcut, unde vă pot suna? 

— Cred... cred că e mai bine să vă sun eu. 

— Atunci reveniţi peste un sfert de oră. 

— Ah, sunteţi de-a dreptul minunat! 

— N-aş vrea să par necioplit, dar v-aş fi într-adevăr 
recunoscător dacă i-aţi transmite asta şi baronului. 

— Certamente, signore. 

Hotelul nou, elegant, era perfect. Bajaratt recunoscuse în hol 
patru dintre membrii mai puţin importanţi ai familiei regale 
saudite, îmbrăcaţi în costume cumpărate pe Savile Row. Mai 
demult, la începuturi, i-ar fi împuşcat de cum i-ar fi zărit şi ar fi 
dispărut, dar acum miza ei era atât de importantă, încât se 
stăpânise fără nici un efort şi-i salutase, dând politicos din cap 
când cvartetul de prinți saudiţi trecuse pe lângă ea. 

— Nicolo! strigă ea ridicându-se de la birou, când îşi dăduse 
brusc seama, după butonul roşu aprins, că se vorbeşte la telefon. 
Ce faci acolo? 

— O sun pe Angel! îi răspunse vocea băiatului din dormitor. 
Mi-a dat numărul ei de la studio. 

— Te rog să întrerupi imediat, dragul meu. Bajaratt se repezi 
la uşa dormitorului şi o deschise. Mi-e teamă că nu te pot lăsa să 
vorbeşti acum! 

Tânărul se execută, supărat şi vizibil nedumerit. 

— Nu mi-a răspuns. Mi-a zis să las să sune de cinci ori şi după 
aia să-i las un mesaj. 

— Şi i-ai transmis ceva? 

— Nu, când ai început să urli la mine nu ajunsesem decât la al 
treilea apel. 

— Bene. Imi pare rău că ţi-am vorbit aşa de aspru, dar te rog 
să nu mai foloseşti telefonul fără să-mi ceri, mai întâi, voie. 

— Să folosesc telefonul...? Dar pe cine altcineva aş putea 
suna? Eşti atât de geloasă... 

— Zău Nicolo, mi-e absolut indiferent dacă te culci cu o 
prinţesă, cu o târfă, sau cu o vacă, dar nu vreau să dai nişte 

telefoane care ne pot aduce oaspeţi nepoftiţi. 

— Când eram la celălalt hotel, mi-ai spus că pot să o sun... 

— Acolo eram înregistraţi sub numele noastre reale, aici nu 
mai e aceeaşi situaţie. 

— Nu înţeleg... 

— Nici nu-i nevoie, nu face parte din contractul nostru. 

— Dar i-am promis că o voi suna! i 

— l-ai promis...? Bajaratt îl privi din nou, cu atenție. În ultimul 
timp Nicolo se purtase straniu, contradictoriu, avusese mai multe 
izbucniri de furie, ca un animal tânăr, plictisit să mai tot stea 
închis în cuşcă. Asta era, trebuia să-i slăbească puţin lesa. 
Ajunsese aşa de aproape de ţintă, încât ar fi fost 
iresponsabilitate curată să-i dea ocazie băiatului să acumuleze 
nişte resentimente, de care tot ea ar fi trebuit să se ferească. Pe 
deasupra, avea şi ea de dat un telefon şi, cum probabil că va mai 
da şi altele, ca să evite orice surpriză, aşa cum o prevenise Van 
Nostrand, nu trebuia să folosească telefonul din apartament. 

— Bine, Nicolo, cred că ai dreptate, am exagerat eu, am ajuns 
să fiu mult prea strictă. Să-ţi spun ce-o să facem. Am nevoie de 
câteva chestii de la farmacia de peste drum, eu o să cobor şi tu o 
să poţi vorbi în voie. Cheamă-ţi fata asta frumoasă şi spune-i tot 
ce vrei, dar să nu-i dai cumva numărul de aici, sau să-i spui 
numele hotelului. Spune-i adevărul, nu trebuie să minţi o 
prietenă atât de drăguță. Dacă nu poţi vorbi cu ea şi-i laşi vreun 
mesaj, spune-i că ne vom muta imediat şi că vei reveni mai 
târziu. 

— Dar abia am ajuns aici! 

— S-a întâmplat ceva şi planurile noastre s-au schimbat. 

— Madre di Dio, ce mai e acum? ... Ştiu, ştiu, asta nu face 
parte din contractul nostru. Dacă o să mai ajungem vreodată la 
Portiei, o să-ţi fac cunoştinţă cu Enni II Coltello. Tuturor le e frică 
de el, pentru că se zice că e un ucigaş, dacă nu-i place de cineva 
îl rade cu cuțitul ceva mai jos de locul unde se termină barba şi 
nimeni nu ştie care va fi următorul. Cred însă că de tine i s-ar 
face /ui frică. 

— I s-a făcut Nico, spuse Bajaratt simplu, zâmbind. M-a ajutat 
să te găsesc în noaptea aia, dar nu trebuie să se mai teamă 
nimeni de el, niciodată. 

— Che! 

— E mort... Sun-o pe frumoasa ta, Nicolo. Mă întorc într-un 

sfert de oră. Bajaratt îşi luă poşeta de pe un scaun, o porni spre 
uşă lăsându-şi vălul şi ieşi. 

Singură în ascensor, rememora numărul pe care i-l dăduse 
Van Nostrand, cel care trebuia să o pună în legătură cu Scorpio 
1. Ordinul pe care i-l va da trebuia executat în cel mult douăzeci 
şi patru de ore, de preferat mult mai repede. La cea mai mică 
ezitare, mânia luptătorilor din Valea Baaka, mai ales a celor din 
brigada Askelon, se va năpusti asupra conducerii reţelei Scorpio. 
Moarte tuturor celor ce vor să împiedice misiunea brigăzii 
Askelon! 

Uşile se deschiseră, iar Bajaratt păşi în holul mic şi elegant, pe 
care-l traversă, în drum spre ieşire. Afară, pe trotuar, dădu din 
cap, salutându-l pe portarul în uniformă, care părea că o 
aşteaptă. 

— Doriţi cumva un taxi, doamnă Balzini? 

— Nu, grazie, drăguţ din partea dumitale că mi-ai reţinut 
numele. Bajaratt îl privi atentă din spatele vălului. 

— E una din obligaţiile de serviciu ale personalului, doamnă. 

— Impresionant... E o după-amiază atât de plăcută... cred că o 
să iau puţin aer. 

— Da, e o zi foarte bună pentru o plimbare, doamnă. Bajaratt 
dădu din nou din cap şi o porni pe trotuar, oprindu-se în faţa mai 
multor vitrine, în aşa fel încât să pară că admira mărfurile 
scumpe expuse, în realitate pentru a-l supraveghea pe portarul 
atât de curtenitor, căruia îi aruncă de mai multe ori câte o 
privire, pe când îşi aranja părul sau vălul. Nu avea încredere în 
asemenea angajaţi politicoşi, care puteau memora ieşirile şi 
revenirile tuturor oaspeţilor din hotel şi le puteau comunica şi 
altora, mituise prea mulţi până acum. Dar îngrijorarea i se 
spulberă rapid, pentru că portarul continua să se uite la pietonii 
care treceau prin faţa hotelului, fără să privească măcar o dată 
în direcţia ei. Probabil că nu s-ar fi purtat aşa dacă ar fi fost 
îmbrăcată normal şi nu ar fi fost deghizată în matroană, aşa cum 
îi displăcea atât de mult lui Nicolo. Continua să meargă pe 
trotuar, până văzu ceea ce căuta: un telefon public, aflat spre 
colţul străzii. Se grăbi spre cabină, continuând să repete în gând 
numărul care devenise atât de important. 

— Scorpione Uno? rosti ea încet în aparat, suficient de aspru 
ca să fie auzită, în ciuda claxoanelor de maşini care răsunau din 
când în când. 

— Presupun că vorbeşti italiana, îi răspunse o voce monotonă, 
puţin ezitantă. 

— lar eu presupun că numeroasele sunete ciudate, pe care le- 
am auzit după ce am format numărul ăsta, m-au pus în legătură 
cu omul cu care trebuie să vorbesc, absolut confidenţial, fără 
teama de a fi interceptată. 

— Poţi fi convinsă de asta. Cine eşti? 

— Sunt Bajaratt... 

— Abia aşteptam să mă suni! Unde eşti? Trebuie să ne 
întâlnim, cât mai repede cu putinţă. 

— De ce? 

— Prietenul nostru comun, cel care acum e pe undeva, prin 
Europa, ţi-a lăsat un pachet. Zicea că e ceva esenţial pentru... 
opera dumitale. 

— Ce anume? 

— Mi-am dat cuvântul de onoare că nu-l voi deschide. Mi-a 
spus că e mai bine pentru mine să nu ştiu nimic despre 
conţinutul lui. Şi mi-a mai spus că vei înţelege de ce. 

— Evident. Ai putea fi interogat, drogat... Deci Van Nostrand a 
supravieţuit. 

— Să supravieţuiască...? 

— Auzisem Împuşcături... 

— Împuşcături? Nu înţe... 

— Nu are nici o importanţă, îl întrerupse brusc Bajaratt. Deci 
garda lui Van Nostrand reuşise să îl salveze din ghearele 
presupusului său asasin, Hawthorne. Şi, în cele din urmă, fostul 
ofiţer se dovedise incapabil să facă faţă gândirii de şarpe a lui 
Neptun. Oamenii lui Van Nostrand îl urmăriseră pe Hawthorne şi 
apoi făcuseră în aşa fel încât să fie arestat la Shenandoah Lodge 
şi, fără îndoială, pe domeniu se găseau două sau trei cadavre, 
care-l incriminau direct. Arestat. Doar văzuse cu ochii ei! Ce 
gândire abilă, câtă subtilitate! 

— Deci fostul Scorpio 1 e în siguranţă şi nu va mai da nici un 
semn de viaţă? reluă ea discuţia. 

— Da, faptul este deja confirmat, răspunse Scorpio 1. Unde te 
afli acum? O să trimit o maşină după dumneata şi după băiat, 
bineînţeles. 

— Chiar dacă sunt nerăbdătoare să văd ce e în pachet, 
interveni Bajaratt, pe moment am o altă problemă, care trebuie 
rezolvată imediat, repet, imediat. M-am întâlnit cu un tânăr, un 

ziarist cu părul roşu, o să citeşti despre el în ziare. Se numea 
Reylli, acum e mort, dar mi-a spus ceva îngrozitor pentru 
misiunea mea, un rău care trebuie tăiat de la rădăcină. 

— Dumnezeule, despre ce e vorba? 

— Un avocat, Ingersol, David Ingersol, a dat sfoară-n ţară prin 
ghetouri că cel ce va găsi o femeie şi un tânăr, probabil străini, 
călătorind împreună, va primi o sută de mii de dolari. Pleava asta 
ar fi în stare să omoare şi mamă şi tată la banii ăştia! Căutarea 
trebuie să fie oprită, abandonată, iar avocatul trebuie omorât... 
Nu-mi pasă cum o faceţi, dar trebuie făcută în timp util pentru ca 
ştirea să apară în ziarele de dimineaţă. Trebuie. 

— lisuse Cristoase! şopti vocea de la telefon. 

— E două şi jumătate, continuă Bajaratt. Până diseară la nouă 
acest Ingersol trebuie să fie mort, altfel cuţitele din Valea Baaka 
vor începe să taie gâturi de Scorpio... O să sun după pachetul 
meu când o să aud ştirea la radio sau la televizor. Ciao Scorpione 
Uno. 


Avocatul David Ingersol, recent promovat ca Scorpio 1, chiar 
dacă numai cu numele, puse înapoi în furcă telefonul negru 
special, pe care-l ţinea într-un dulăpior de oţel ascuns în peretele 
din spatele biroului său. Privi afară, la cerul senin şi albastru. Era 
incredibil! Primise ordinul să organizeze propria sa execuţie! Nu 
putea fi adevărat, nu i se putea întâmpla tocmai lui una ca asta! 
Fusese totdeauna deasupra violenţei, deasupra mizeriilor, el era 
un coordonator, un general care orchestra evenimente prin 
influenţa şi poziţia sa socială, nu se coborâse niciodată până în 
tranşee, cot la cot cu p/eava Scorpionilor de rând. 

Reţeaua Scorpio. Dumnezeule, de ce? De ce o făcuse, de ce se 
lăsase recrutat atât de uşor?... Răspunsul era şi simplu şi patetic. 
Datorită tatălui său, Richard Ingersol, avocat eminent şi fost 
judecător la Curtea Supremă... care nu ezitase să ia mită! 

Dickie Ingersol se născuse în bogăţie, dar averea familiei 
scădea într-un ritm alarmant. Anii treizeci nu fuseseră prea 
favorabili tinerilor magnați de pe Wall Street, în cea mai mare 
parte moştenitori de averi care nu erau în stare să se debaraseze 
de amintirea vastelor lor domenii din anii douăzeci, de plutoanele 
de servitori pe care nu şi le mai puteau permite, cum nu-şi mai 
puteau permite nici limuzinele, nici petrecerile şi nici tururile de 
vară prin Europa. Incepuse o epocă nouă, o epocă lipsită de fair- 

play, căreia nu-i puteau face faţă şi, când la sfârşitul decadei 
izbucni războiul, mulţi îl considerară drept un Armaghedon al 
acelei epoci, al unui mod de viaţă pe care numai puţini dintre ei 
reuşiseră să-l abandoneze. Urmau să conducă atacuri în prima 
linie, să se prăbuşească în flăcări, sau să se scufunde odată cu 
navele lor, formând aristocrația corpului ofițeresc. Mulţi dintre ei 
nu mai aşteptaseră atacul de la Pearl Harbor, majoritatea celor 
din gaşcă se înrolaseră încă din primele zile în armata engleză, 
plini de elanuri romantice când se văzuseră în uniformele bine 
croite. Cum spusese unul dintre ei, din familia Roosvelt - familia 
Roosvelt din San Juan Hill şi Oyster Bay, nu trădătorul din Hyde 
Park: 

— Pe Dumnezeul meu, e mai plăcut decât să conduci un 
Chevrolet, e mai nostim! 

Richard Dickie Ingersol fusese printre primii care se înrolaseră 
în armata Statelor Unite, cu scopul declarat de a ajunge în 
Aviația Militară. Dar şefii militari au aflat că, de curând, Richard 
Abercrombie  Ingersol  promovase strălucit examenele de 
admitere în Baroul New York şi soarta îi fusese pecetluită: fusese 
repartizat imediat la divizia de specialitate a armatei, care ducea 
lipsă acută de oameni de înaltă calificare. Doar puţini dintre cei 
de acolo reuşiseră să-şi promoveze, la limită, examene de 
admitere în barou şi nici unul nu avusese îndrăzneala să se 
prezinte în faţa exigentului for din New York. 

Dickie Ingersol făcu războiul pledând în faţa Curţilor Marţiale, 
din Africa de nord până în Pacificul de sud, fie ca apărător fie ca 
acuzator. Când, în final, aliaţii câştigaseră războiul în ambele 
emisfere, se găsea în Orientul îndepărtat. Japonia fusese ocupată 
şi începuseră procesele criminalilor de război. Şi mulţi dintre 
foştii duşmani fuseseră judecaţi şi spânzurați datorită pledoariilor 
agresive şi bine documentate ale lui Ingersol. Dar, într-o sâmbătă 
dimineaţă, în apartamentul său din Tokyo sunase telefonul, o 
convorbire de la New York: averea familiei era pierdută, erau 
faliţi, săraci lipiţi pământului. 

Dar Dickie era convins că armata fi datora ceva, că însăşi 
națiunea îi datora ceva, atât lui cât şi clasei din care făcea parte 
şi care condusese ţara încă de la începuturi, iar această datorie 
trebuia să capete o formă mult mai lumească decât spiritualizată 
şi simpla recunoştinţă. Aşa că se apucă de afaceri, se încheiară 
înţelegeri în urma cărora zeci de criminali de război fuseseră 

achitaţi, sau se aleseseră cu condamnări minore, în schimbul 
banilor vărsaţi de marile familii de industriaşi japonezi din Tokyo, 
Osaka şi Kyoto în conturi secrete din Elveţia. Şi la aceste 
vărsăminte se adăugau cote de participatii la diverse corporaţii 
nou înfiinţate, care se vor ridica foarte repede, precum nişte 
adevărate păsări Phoenix, din cenuşa înfrântei Japonii. 

Revenit în Statele Unite şi sigur pe bunăstarea sa, Ingersol 
renunţă la Dickie, deveni Richard şi înfiinţa propria sa firmă de 
avocatură, având la dispoziţie mai mult capital decât oricare alt 
avocat de vârsta sa din New York. Se ridicase rapid, cei din vârful 
piramidei sociale întâmpinaseră cu bucurie revenirea unuia de-a/ 
lor, aplaudaseră atunci când Curtea de Apel îl numise judecător 
şi izbucniseră în urale frenetice când Senatul îi confirmase 
numirea la Curtea Supremă. Unul din gaşcă avea succes, 
reafirma cu hotărâre locul lor în sanctuarele legilor. 

Şi apoi, într-o bună zi, mulţi ani după aceea şi deja cu mulţi ani 
în urmă, într-o altă sâmbătă dimineaţă, acasă la fiul judecătorului 
Ingersol, în Melean, Virginia, apăruse un vizitator neaşteptat, un 
bărbat care se recomandase ca domnul Neptun. La data aceea 
Ingersol-fiul era deja un avocat cu reputaţie şi un partener 
extrem de căutat al firmei /ngersol and White, deşi era de la sine 
înţeles că nu pleda niciodată în faţa Curţii Supreme. Majoritatea 
clienţilor nu vedeau nici un inconvenient în asta, din moment ce 
oricum erau siguri că petiţiile lor ajungeau la urechile la care 
trebuiau să ajungă. Vizitatorul neaşteptat fusese primit cu 
plăcere de soţia lui David, eleganța lui făcând-o să treacă peste 
faptul că nu-şi anunţase vizita. 

Domnul Neptun îl rugase politicos pe strălucitul tânăr avocat 
să-i acorde câteva minute, pentru a-i prezenta o problemă 
urgentă, atât de urgentă încât considerase că nu mai are nici un 
minut de pierdut şi renunţase să mai încerce să obţină numărul 
lui Ingersol, care, de altfel, nici nu era trecut în cartea de telefon, 
ci venise direct. Era vorba de o problemă care-l privea pe tatăl 
său. 

De îndată ce fuseseră singuri în biblioteca lui David, străinul 
scosese nişte file cu extrase de cont, care părăsiseră cumva 
tainiţele uneia din cele mai vechi bănci din Berna, Elveţia. 
Extrasele nu cuprindeau numai istoricul vărsămintelor japoneze 
datând încă din 1946, ci şi pe cele actuale sau chiar în curs, 
toate ordonanţate în contul zero, zero, cinci, şapte, două mii, 

care se demonstra, la modul cel mai documentat, că aparţine 
judecătorului Richard A. Ingersol, de la Curtea Supremă a 
Statelor Unite. Vărsămintele recente proveneau de la unele 
dintre cele mai prospere companii japoneze şi de la nişte 
conglomerate internaţionale, controlate tot de japonezi. Şi totul 
era completat de o listă cu hotărâri ale judecătorului Ingersol 
privind activitatea acestor companii în Statele Unite, în care 
acesta dăduse verdicte favorabile japonezilor. 

Soluția lui Neptun era simplă şi concisă. Ori David se alătură 
reţelei Scorpio, ori cei de sus vor fi obligaţi să dea publicităţii 
povestea averii postbelice a lui Richard Ingersol, ca şi verdictele 
lui ciudate, în calitate de judecător la Curtea Supremă, 
distrugându-i astfel pe amândoi, pe tată şi pe fiu. Nu exista nici o 
altă alternativă. Fiul avusese o confruntare cu tatăl său, iar 
acesta îşi dăduse demisia, motivând că începe să resimtă un fel 
de stagnare intelectuală, datorită sedentarismului la care era 
obligat de funcţie şi că simte nevoia unei vieţi mai active. lar 
motivaţia păru atât de onestă şi universal valabilă, încât deja 
fostul judecător Ingersol fusese lăudat de toată lumea pentru 
curajul şi principialitatea sa, ba chiar se exprimaseră speranţe că 
unii dintre membrii înaltului şi îmbătrânitului for să aibă suficient 
curaj să-l imite. lar Ingersol-tatăl se mutase în sudul Spaniei, pe 
Costa del Sol unde viața lui activă consta din golf, călărie, crichet 
şi pescuit subacvatic, completate cu dineuri şi baluri în colonia 
de străini bogaţi. Comportamental, dacă nu şi geografic, Dickie 
îşi găsise, în sfârşit, căminul. lar David Ingersol, fiul, devenise 
Scorpio 3. 

lar acum era Scorpio 1 şi tocmai îi fusese transmisă propria sa 
condamnare la moarte. Nebunie curată. David se întinse spre 
interfonul de pe birou: 

— Jacqueline, anulează toate convorbirile şi toate întâlnirile pe 
care le mai am programate pentru astăzi. Dă telefon clienţilor şi 
comunică-le că am o problemă urgentă, care nu poate suferi nici 
o amânare. 

— Desigur, domnule... Vă mai pot fi de folos cu ceva? 

— Mi-e teamă că nu... ba da! Sună la agenţia de închirieri şi 
spune-le să-mi trimită imediat o maşină. O aştept la intrarea de 
serviciu, într-un sfert de oră. 

— Dar aveţi maşina dumneavoastră în garaj, sir, iar şoferul 
este în secretariat... 

— Este o problemă strict personală, Jackie. O să cobor cu 
ascensorul de mărfuri. 

— Am înţeles, David. 

Avocatul se repezi la telefonul ascuns în zid, îl ridică şi formă 
un număr. După ce auzi o serie de semnale binecunoscute, mai 
apăsă cinci taste şi apoi rosti foarte clar: 

— Presupun că vei primi acest mesaj în câteva minute. 
Folosind jargonul tău, avem o problemă cod patru-zero. Vino să 
mă întâlneşti la râu, la locul stabilit. Urgent. 


Pe malul celălalt al Potomacului, în biroul său de la sediul CIA, 
Patrick O'Ryan - Scorpio 2... doar cu numele - simţi vibraţiile 
dispozitivului electronic de avertizare pe care-l purta în 
buzunarul cămăşii. Numără împunsăturile uşoare şi înţelese: 
Sponsorii aveau o problemă urgentă. Nu pica deloc bine, în 
patruzeci şi cinci de minute avea o şedinţă cu directorul pe tema 
operaţiunii Litt/e Girl Blood şi asta era prioritatea numărul unu a 
întregii Agenţii. La dracul Dar nu avea ce face, Sponsorii şi 
problemele lor aveau totdeauna prioritate, erau totdeauna pe 
primul loc. Ridică telefonul de pe birou şi formă numărul de la 
biroul directorului. 

— Da, Pat, ce e? 

— In legătură cu şedinţa, sir... 

— Ah, da, îl întrerupse directorul, am înţeles că o să ne 
prezinţi nişte aspecte noi. Abia aştept, după mine tu eşti cel mai 
bun analist pe care-l avem aici. 

— Vă mulţumesc, sir, dar încă n-am terminat. Mai am nevoie 
de încă două ore. 

— Asta e cam neplăcut, Patrick. 

— Mai ales pentru mine, sir. Dar am dat de urma unui arab, 
cred că e un orb, care mă poate ajuta să umplu nişte goluri. 
Tocmai m-a sunat, a fost de acord să ne întâlnim, dar numai 
peste o oră, la Baltimore. 

— La dracu', du-te! O să amânăm şedinţa până când eşti gata. 
Sună-mă când te întorci. 

— Vă mulţumesc, sir. 


Podul Riverwalk nu trecea peste un râu, ci peste un braţ îngust 


al Potomacului, care intra adânc în solul Virginiei. Pe malul de est 
era un restaurant rustic, nu prea pretenţios, frecventat mai ales 

de tineri în căutare de sandvişuri, de crenvurşti, de hamburgheri 
şi de bere. Pe malul de vest erau o mulţime de cărări care intrau 
în pădure, iar gura lumii zicea că pe aceste cărări intrau fete şi 
băieţi şi ieşeau femei şi bărbaţi, într-un ritm mult mai alert decât 
pe vremea Sodomei şi Gomorei. Dar era o exagerare: cărările 
erau prea înguste, iar pământul era plin de pietre. 

Patrick O'Ryan intră în parcare, mulţumit să vadă că nu mai 
erau decât încă trei maşini. Restaurantul nu cunoştea prea multă 
animaţie până la lăsarea serii. Scorpio 2 coborî, controlă că are 
telefonul portabil cu el şi o porni spre pod, aprinzându-şi o ţigară. 
II sunase David Ingersol, era alarmat şi asta nu era un semn bun. 
Omul, deşi pe jumătate homosexual, era un avocat foarte bun, 
însă nu fusese până acum testat pe terenuri nesigure, 
alunecoase, unde se întâmpla să mai apară şi ceva sânge. Deşi 
era deştept, Davey-boy nu era decât un ticălos slab de înger. lar 
într-un fel sau altul, Sponsorii vor afla adevărul ăsta. Poate chiar 
destul de curând. 

— Hei, domnule! Un tânăr beat tocmai ieşise împleticindu-se 
pe uşa restaurantului. Puţoii ăia mi-au tăiat raţia! Imprumută-mă 
cu cinci dolari şi sunt al tău pe viaţă! Am un foc mare şi trebuie 
să mi-l sting! 

instinctele de analist, obişnuit să prevadă şi posibilul şi 
imposibilul, intrară brusc în funcţiune: 

— Dacă îţi dau zece dolari, să zicem chiar douăzeci, o să faci 
ce-ţi spun? 

— Hei, omule, mă şi plimb în pielea goală pe aici, dacă asta 
vrei. Am nevoie de mălai. 

— Nu vreau aşa ceva. Şi s-ar putea să nu ai nimic de făcut. 

— Al tău sunt, omule! 

— Mă urmezi după ce o să traversez podul, dar, când intru în 
pădure, te ţii ferit, să nu fii la vedere. Dacă fluier, fugi mâncând 
pământul până la mine. Ai înţeles? 

— Da, omule! 

— Poate că o să-ţi dau chiar cincizeci de dolari. 

— Dumnezeule! Cincizeci! Chiar că m-ar elibera, mă înţelegi, 
omule? 

— Contez pe tine... omule. 

O'Ryan traversă podul şi intră pe a doua cărare la dreapta. 
Abia apucă să înainteze zece metri că, din spatele unui copac, se 
ivi silueta lui David Ingersol. 

— Patrick, e nebună, strigă avocatul. 

— Te-a sunat Bajaratt? 

— E ţăcănită. Mi-a transmis că trebuie să fiu omorât! Că David 
Ingersol trebuie să fie omorât. Eu, Scorpio 1! 

— Nu ştie cum te cheamă, băiete! Dar de ce ţi-a cerut asta? 

— Am dat sfoară-n ţară în ghetouri, am pus să fie căutaţi... 

— Aşa? Nu e o mutare prea deşteaptă. Nu m-ai întrebat nimic 
şi pe mine, băiete. 

— Doar ajunsesem amândoi la concluzia că nebunia asta 
trebuie oprită. 

— Da, băiete, dar nu aşa. Asta a fost prostie curată, Davey, ar 
fi trebuit să utilizezi o acoperire. Te-ai gândit vreun moment că 
te pot depista? Dumnezeule, n-ai rezista ca agent operativ nici 
două minute, puişor! 

— Nu-i aşa, greşeşti, m-am gândit foarte bine înainte, totul 
părea perfect acoperit. Motivația era extrem de legitimă şi mai 
era şi acea tentantă... 

— Motivația? îl întrerupse analistul CIA. Sună bine, recunosc. 
Dar cum reuşea această legitimitate să fie atât de tentantă şi să 
acopere aşa de bine totul? 

— Am spus că oamenii ăştia sunt căutaţi de firmă, nu de un 
individ, nu de mine personal! Eu nu trebuia să fiu contactat decât 
pentru recompensă. Am întocmit chiar şi un affidavit la notariat, 
în care se precizează clar că cei doi sunt moştenitorii unei mari 
sume de bani, ceva cu şapte cifre. lar comisionul celui care-i 
descoperă este de zece la sută, perfect normal. 

— Splendid Davey! Ţi-a dat prin cap cumva că indivizii la care 
apelezi nu sunt în stare nici măcar să pronunţe affidavit şi că nu 
dau doi bani pe legitimitate? Sau că sunt în stare să miroasă că e 
vorba de o urmărire în regulă cât ai bate din palme? Nu băiete, 
n-ai rezista nici măcar un singur minut ca operativ! 

— Dar acum ce facem - ce fac eu? Mi-a zis că ştirea cu 
moartea mea trebuie să apară în ziare până mâine dimineaţă, 
sau cei din Valea Baaka... Doamne, cred că scăpăm totul de sub 
control! 

— Calmează-te, Scorpio 1! zise O'Ryan sardonic, uitându-se la 
ceas. Cred că dacă în ziare va apare o ştire despre dispariția ta, 
asta va fi de ajuns pentru o zi sau două. 

— Ce? 

— Doar o diversiune, Davey, ştiu eu ce fac. Pentru început, 

trebuie să pleci imediat din Washington, eşti totuşi o mică 
celebritate şi, pentru câteva zile, va trebui să nu fii văzut de 
nimeni. Te conduc eu la aeroport, ne oprim numai ca să-ți 
cumpăr nişte ochelari de soare... 

— Am o pereche în buzunar. 

— Bine. Atunci îţi cumperi un bilet în ce direcţie vrei, cu bani 
gheaţă, nu cumva să foloseşti vreo cartelă de credit. Ai destul la 
tine? 

— Mai mult decât am nevoie. 

— lar e bine... N-ar mai fi decât o problemă, dar s-ar putea să 
fie destul de dificil de rezolvat, băiete. Pentru câteva zile 
telefonul tău, cel cu numărul corespunzător lui Scorpio 1, ar 
trebui reprogramat să transmită toate convorbirile la mine. Dacă 
va suna Bajaratt şi nu i se răspunde, sau nu luăm legătura cu ea 
dacă lasă vreun mesaj, cei din Valea Baaka ar putea exploda, 
mai ales nebunii ăia din gruparea ei. // padrone mi-a spus că 
putem fi siguri de aşa ceva. 

— Ar trebui să mă întorc la birou... 

— În nici un caz, îl întrerupse analistul. Ai încredere în mine 
Davey, ştiu cum trebuie făcute chestii din astea. Cu cine ai vorbit 
ultima dată? 

— Cu secretara mea... nu, cu omul de la agenţia de închirieri, 
cel care mi-a adus maşina. Am condus chiar eu, n-am vrut să 
folosesc maşina mea. 

— Foarte bine. Când vor găsi maşina aici, vor începe să caute. 
Şi secretarei, ce i-ai spus? 

— Că am o problemă urgentă, o problemă strict personală. 

A înţeles, lucrează pentru mine de ani de zile. 

— Sunt convins. Ai vreun program pentru diseară? 

— Dumnezeule, am uitat complet! exclamă Ingersol. Midgie şi 
cu mine suntem invitaţi la familia Heflin, e dineul lor anual de 
aniversare. 

— Tu însă n-o să fii prezent. Patrick Timothy O'Ryan îi zâmbi 
candid avocatului cuprins de panică. Totul pică de minune, 
Davey. Dispariţia ta pentru câteva zile... Să revenim la telefonul 
din biroul tău. Unde îl ţii? 

— E în peretele din spatele biroului meu. Panoul dulapului se 
deschide cu ajutorul unui comutator fixat în sertarul din dreapta, 
jos, al biroului. 

— Bine. După ce te las la aeroport, o să mă duc să-l 

reprogramez, să transmită totul la mine. 

— O să o facă oricum, dacă eu nu răspund timp de cinci ore. 

— Cu Bajaratt asta, trebuie să o facem imediat, băiete. 

— Jacqueline, secretara mea, n-o să te lase să intri în birou. O 
să cheme imediat paza. 

— Dar dacă îi dai dispoziţie, mă va lăsa, nu crezi? 

— Bineînţeles! 

— Atunci dă-i dispoziţie. Acum, pe loc, David, adăugă O'Ryan, 
scoțând din buzunar telefonul său portabil. Chestiile astea nu 
funcţionează prea bine în maşini, din cauza caroseriei şi la 
aeroport n-o să mai avem timp. Opresc doar să sari din maşină şi 
o şterg imediat. 

— Deci ai vorbit serios? Chiar crezi că trebuie să dispar 
imediat din Washington? Ce-o să zică soţia mea? 

— Sun-o mâine şi spunei că ai nişte probleme. Mai bine să nu 
doarmă o noapte de îngrijorare, decât să rămână fără tine pentru 
tot restul zilelor. Adu-ţi aminte de nebunii ăia din Valea Baaka! 

— Dă-mi telefonul! Ingersol sună la birou şi obţinu imediat 
legătura cu secretara lui: 

— Jackie, o să vină un domn... Johnson, să ia nişte hârtii din 
biroul meu. Este ceva extrem de confidenţial, te-aş ruga mult ca, 
atunci când te va anunţa recepţia că a sosit, să laşi toate uşile de 
la noi descuiate şi tu să te duci să bei o cafea. Te rog mult Jackie, 
se poate? 

— Bineînţeles, David, nu e nici o problemă. 

— In regulă, Patrick, hai să mergem! 

— Un moment, trebuie să mă uşurez, în următoarea oră şi 
ceva o să conduc tot timpul şi n-aş vrea să fac chiar pe mine. 
Stai cu ochii pe pod, să nu ne vadă cineva împreună. O'Ryan 
înaintă câţiva paşi în pădure, privind cu coada ochiului spre 
avocat. Dar, în loc să se uşureze, se aplecă şi luă de jos o piatră 
mare, colţuroasă, cam cât o minge de fotbal. Apoi o porni fără 
nici un zgomot înapoi pe cărare, apropiindu-se de avocatul care 
privea nervos printre frunze spre pod şi izbi din răsputeri cu 
piatra grea în capul lui David Ingersol. 

O'Ryan dădu corpul la o parte din cărare şi fluieră după 
beţivanul cel tânăr, angajatul lui de moment, care răspunse 
imediat: 

— Sunt aici, omule. Tânărul sosea gonind pe cărare, atât cât îl 
lăsa băutura şi ţipând: Vin, vin, uite-mă! 

Au fost ultimele lui cuvinte, pentru că fu întâmpinat de o 
piatră colţuroasă, care-l izbi în plină faţă. Patrick O'Ryan se uită 
din nou la ceas: avea suficient timp să tragă ambele cadavre 
până pe mal şi să le arunce în apă. Şi să ia câteva lucruri de la 
unul din cadavre şi să le pună în buzunarele celuilalt. După asta 
totul se reducea la o problemă de planificare exactă: Mai întâi o 
vizită la biroul lui Ingersol, după aceea scuze profunde adresate 
directorului CIA - arabul lui nu dăduse nici un semn de viaţă, îl 
aşteptase degeaba la Baltimore - şi, în final, câteva telefoane, 
unul dintre ele poate chiar de la un martor anonim, care văzuse 
două cadavre pe malul vestic, în aval de podul Riverwalk. 


Era zece şi un sfert seara şi Bajaratt se plimba în sufrageria 
apartamentului lor de la hotelul Carillon, în timp ce Nicolo stătea 
în dormitor, se uita la televizor şi se îndopa cu cina pe care o 
comandase la room-service. Fusese surprins când îi spusese că 
nu se vor muta decât dimineaţă, dar, în cele din urmă, înghiţise 
totul fără prea multe proteste. 

Şi Bajaratt ţinea televizorul deschis, dar ea privea pe postul 
local, la ştirile de la ora zece. Şi, pe măsură ce privea, devenea 
din ce în ce mai furioasă. Apoi brusc supărarea îi trecu şi pe faţă 
îi apăru un zâmbet. Crainica se oprise în mijlocul unei fraze 
despre o echipă de baschet, atunci când cineva din studio îi 
întinsese o foaie de hârtie: 

— În acest moment am primit o nouă ştire. Proeminentul 
avocat David Ingersol, din Washington, a fost găsit mort, cu 
aproximativ o oră în urmă, lângă podul Riverwalk din Falls Fork, 
Virginia. Lângă el se găsea cadavrul unui individ îmbrăcat în 
haine murdare, identificat ca fiind Steven Cannock, un om 
despre care personalul restaurantului din apropierea podului 
afirmă că era toxicoman şi că ceva mai devreme fusese dat afară 
din localul lor, pentru că era beat şi nu mai avea cu ce-şi plăti 
consumaţia. Ambele cadavre erau pline de sânge, poliţiştii au 
impresia că avocatul Ingersol a opus o rezistenţă deosebit de 
violentă atunci când Cannock, încă beat, a încercat să-l 
jefuiască... David Ingersol, considerat ca unul dintre cei mai 
influenţi avocaţi din capitală, era fiul lui Richard Abercrombie 
Ingersol, cel care acum opt ani a stârnit uimirea întregii ţări, 
dându-şi demisia din funcţia de judecător la Curtea Supremă, sub 
motiv de stagnare intelectuală şi, prin aceasta, punând sub 

semnul întrebării însăşi procedura numirii pe viaţă a judecătorilor 
înaltului for... 

Bajaratt închise televizorul. Askelon reputase încă o victorie. 
Nu era cea importantă, dar se apropia şi clipa aceleia! 


Când Jackson Poole năvăli în camera pe care o împărțea cu 
Hawthorne, era aproape două noaptea. 

— Tye, trezeşte-te! strigă locotenentul. 

— Ce...? Abia adormisem, fir-ar a dracului de treabă! 
Hawthorne clipea des şi îşi săltă capul. Ce dracu' mai e? Până 
dimineaţă nu putem face nimic. Davenport e mort şi Stevens se 
ocupă de asta... E vorba de Davenport? Vreo scurgere? 

— Zi-i Ingersol şi ai nimerit-o, domnule comandant. 

— Ingersol...? Avocatul, pista noastră falsă? 

— Cadavrul lui, Tye. A fost omorât într-un loc numit Falls Fork. 
Poate că pilotul nostru nu te-a pus pe o pistă chiar falsă. 

— De unde ştii că a fost omorât? 

— Sincer să fiu, din întâmplare. M-am uitat la Pe Aripile 
Vântului - e un film formidabil, l-am văzut de nu ştiu câte ori - şi 
la sfârşit au dat ştirea asta. 

— Unde e telefonul? 

— Chiar lângă capul tău. 

Hawthorne se ridică în capul oaselor şi înşfăcă telefonul, în 
timp ce Jackson aprindea lumina. Formă numărul de la NI şi nu fu 
de loc surprins când îi răspunse chiar Stevens. 

— Henry... /ngersol! 

— Da, ştiu. Vocea lui Stevens era ca de om bolnav. Ştiu de 
aproape patru ore. Mă aşteptam să mă suni, pentru că eu n-am 
avut timp nici să mor. Secretarul de Stat Palisser parcă e lovit de 
apoplexie, a activat la maximum tot ce putea fi activat în 
legătură cu moartea lui Davenport, Casa Albă a luat foc, Ingersol 
era pe lista A de invitaţii, iar omorul din parkingul de la voi mi i-a 
pus în cârcă pe toţi nenorociţii de la New York Times. 

— La toţi dracii, Ingerso/. Percheziţionează-i biroul! 

— S-a făcu deja, Tye-boy. Parcă aşa îţi spune prin insule... 

— S-a făcut? Tu ai făcut-o? 

— Nu, nu eu. l-am pus pe cei de la FBI. Doar ei o pot face. 

— lisuse! Şi acum? 

— O să răsară soarele şi mizeria o să fie mult mai mare! 

— Tu nu vezi ce face aia, Henry? Am ajuns la limită. Toată 

lumea se învârte în cerc, ne izbim unii de alţii. Destabi/izare. 
Cine-i suspect, cine nu-i? Căţeaua aia nenorocită ne face să 
alergăm după propria noastră coadă şi, cu cât alergăm mai 
repede, cu atât ne lovim mai des cap în cap, mai rău ca nişte 
orbi, cu atât mai dese sunt crăpăturile în zidul din jurul 
Preşedintelui şi, când o să-i vină bine. O să sară de voie printr- 
una din crăpăturile astea! 

— Vorbe goale, Tyrell. Preşedintele este complet izolat. 

— S-o crezi tu! Cine ştie pe cine o mai fi manipulând tipa! 

— l-am pus sub lupă pe toţi cei de pe lista ta. 

— Şi dacă nu e cineva după lista aia? 

— Ce să zic? Doar nu-s ghicitor. 

— Incep să cred că Bajaratt asta chiar este... 

— Asta nu ne ajută cu nimic, nu face decât să confirme că tot 
ce-am auzit mai rău despre ea e adevăr gol-goluţ. 

— Are un grup de sprijin aici, un grup de oameni influenţi, 
legaţi de ea... sau de resursele ei. 

— Asta e şi logic şi evident. Ne faci plăcerea să dai de urma 
lor? 

— O să-mi dau toată silinţa, căpitane, pentru că de acum 
povestea asta devine o înfruntare între ea şi mine. Vreau să pun 
mâna pe Little Girl Blood şi vreau s-o văd moartă. Tyrell trânti 
telefonul. 

Dar nu voia să pună mâna doar pe Bajaratt, voia să pună 
mâna pe minciuna aceea ambulantă numită Dominique, pe cea 
care-i sfâşiase sufletul într-un mod cumplit, aşa cum nici o fiinţă 
omenească n-ar fi trebuit s-o facă unei alte fiinţe omeneşti. li 
primise dragostea şi îşi bătuse joc de ea, îi dăduse în schimb 
numai minciuni. Şi făcuse asta atâta timp, cu atât de multă 
viclenie şi falsitate. De câte ori, oare, nu-şi stăpânise ea cu 
greutate râsul, văzându-l cât de îndrăgostit era şi cât de convins 
că-şi găsise perechea? 

Femeia killer. 

Dar uitase ceva. Şi el era un killer dacă voia. 

Patrick O'Ryan stătea într-un balansoar, dorindu-şi din tot 
sufletul ca vara să se fi terminat, iar puştii să fie la şcoală - 
departe de casă şi la şcoală, mulţumită Sponsorilor. Nu pentru că 
nu s-ar fi bucurat de prezenţa lor, dimpotrivă, îi plăcea să-i ştie 
acasă, mai ales că o ţineau ocupată pe soţia lui şi atunci avea 
mai puţin timp să se certe cu el. Nu se certau pentru că nu-şi 
iubea soţia, avea impresia că, în felul lui, o iubea încă, dar ei doi 
se înstrăinaseră prea mult, mai ales din cauza lui, era perfect 
conştient de asta. Un bărbat normal putea veni acasă şi putea 
povesti câte-n lună şi-n stele despre munca lui, despre şefii lui, 
despre faptul că nu era plătit atât cât merita, dar el nu putea 
face aşa ceva. Şi mai ales nu se mai putea plânge de bani, după 
ce în viaţa lui apăruseră Sponsorii. 

Patrick Timothy O'Ryan se născuse într-o familie irlandeză 
numeroasă, în cartierul Queens din New York. La insistenţele 
câtorva călugăriţe şi preoţi din conducerea şcolii parohiale pe 
care o urma, abandonase ideea de a se înscrie la academia de 
poliţie, conform tradiției familiei - tradiţie respectată cu 
scrupulozitate de trei fraţi mai mari, care se dedicaseră carierei 
de poliţişti, păşind pe urmele tatălui şi bunicului lor. In loc de 
asta, pornind de la premiza că tânărul Patrick Timothy are un cap 
excepţional, mult deasupra mediei, el făcuse cerere pentru o 
bursă la Universitatea Fordham. Aprobarea fusese considerată 
de toţi firească. Apoi, după ce-şi impresionase serios profesorii 
de la Fordham, primise o altă bursă. La Universitatea Syracuse, 
pentru a-şi lua masters-ul în Relaţii Internaţionale, secţie aflată 
sub permanenta observaţie a recrutorilor de la CIA. 

lar el se încadrase în companie la trei săptămâni de la 
absolvire. Pe parcursul primei luni în serviciu, fusese atenţionat 
de mai mulţi superiori că există un anume cod al ţinutei, la care 
ar trebui să se alinieze şi el, că pantalonii de poliester, necălcaţi, 
pe care-i purta el, ca şi cravata portocalie la cămaşă albastră şi 
haina ponosită, care se vedea că provine de la solduri, pur şi 
simplu nu cadrau cu mediul. Işi dăduse toată silinţa să facă faţă 
cerinţelor, ajutat şi de proaspăta lui soţie, o fată de origine 

italiană din Bronx, care avea impresia că soţul ei arată foarte 
bine, dar începuse să colecţioneze reclame din ziare, ce arătau 
cum trebuie să se îmbrace un mascul în mediul elevat de la 
Washington. 

Anii trecuseră şi, după cum afirmaseră şi călugărițele şi preoţii 
care-l sfătuiseră în tinereţe, eşaloanele superioare ale Agenției 
înţeleseseră, în cele din urmă, ce minte extraordinară zace în 
Patrick Timothy O'Ryan. Nu era genul de om pe care să-l trimiţi 
ca purtător de cuvânt pe Colina Capitoliului, garderoba lui nu se 
îmbunătăţise decât într-o măsură nesemnificativă, cât despre 
diplomaţie, nu avea nici cea mai vagă idee, limbajul lui nu ştia ce 
înseamnă curtoazia, era totdeauna direct şi presărat cu 
vulgarităţi. Dar analizele lui erau întocmai ca el, scurte, incisive 
şi mergeau direct la obiect, fără să facă apel la rezerve 
exprimate în numele unei auto-protecţii greşit înţelese, sau la 
limbajul confuz utilizat de mulţi în acest scop. In 1987 prezisese 
prăbuşirea Uniunii Sovietice în cel mult trei ani. Acest raport, 
considerat pur şi simplu un ultragiu, fusese trecut la strict secret, 
iar O'Ryan fusese chemat de unul dintre directorii adjuncţi, care-i 
ordonase să uite dracului toată povestea. lar în ziua următoare 
fusese avansat şi i se mărise salariul, pentru a se sublinia axioma 
conform căreia băieţii cuminţi şi ascultători sunt totdeauna 
răsplătiți cum trebuie. 

Imediat după căsătorie, familia O'Ryan avusese cinci copii în 
opt ani, o situaţie extrem de stresantă din punct de vedere 
economic, pentru un mărunt funcţionar al CIA. Dar Patrick 
Timothy reuşise să facă faţă tuturor greutăților pentru că, 
datorită slujbei la Agenţie, împrumuturile la bănci erau atât 
posibile cât şi cu o dobândă destul de redusă. insă nu reuşise 
niciodată să se obişnuiască cu ideea că rezultatele muncii lui 
erau foarte adesea în centrul atenţiei, dar nu şi persoana lui. 
Cuvintele lui erau auzite destul de des la audierile comisiilor 
Congresului, dar erau rostite fie de filfizoni eleganţi, care 
vorbeau ca şi cum s-ar fi născut în Anglia, fie de foarte selecţi 
senatori şi deputaţi, sau membrii ai Cabinetului, în show-urile 
politice televizate, cu cea mai mare audienţă. Era complet 
dezgustat şi, parcă pentru a-l înfuria şi mai mult, când se 
plânsese directorului, după ce aşteptase două săptămâni să fie 
primit în audienţă, acesta îl concediase rapid, spunându-i: 

— Dumneata îţi faci treaba dumitale, noi ne-o facem pe a 

noastră. Şi noi ştim ce este mai folositor pentru Agenţie. 

Rahat! 

Apoi, într-o duminică, acum cincisprezece ani, la el acasă, în 
Vienna, Virginia, apăruse un individ cu ţinută de dandy, care se 
recomandase domnul Neptun şi adusese o servietă plină cu 
rapoarte ultra-secrete redactate de O'Ryan. 

— De unde dracu' ai luat toate rahaturile astea? îl întrebase 
O'Ryan, după ce se retrăseseră în bucătărie. 

— Asta e treaba noastră. Treaba ta, ca şi grijile tale, sunt 
evidente. Cât de sus crezi că poţi ajunge la Langley? Poate că ai 
putea ajunge la G 12, dar asta nu înseamnă decât ceva bani şi 
nici ăia prea mulţi. Insă alţii, pe baza celor redactate de tine, ar 
putea face sute de mii, fie şi numai scriind nişte cărţi, iar după 
aceea ar trâmbiţa sus şi tare că sunt mari experţi, deşi totul îţi 
aparţine ţie... 

— Unde vrei să ajungi? 

— Ca să încep cu începutul, ai o datorie totală de treizeci şi 
trei de mii de dolari la o bancă din Washington şi la alta din 
Virginia - Arlington and Melean... 

— Cum dracu’... 

— Ştiu, ştiu, îl întrerupsese Weptun. Sunt informaţii 
confidenţiale, dar nu prea dificil de obţinut. In afară de asta, mai 
ai şi o ipotecă serioasă pe casă, iar şcolile parohiale şi-au majorat 
taxele... Nu eşti într-o situaţie tocmai de invidiat, domnule 
O'Ryan. 

— Te cred că nu! Crezi că ar trebui să-mi dau demisia şi să mă 
apuc să-mi scriu chiar eu cărţile? 

— Legal, nu poţi face aşa ceva. La angajare ai semnat un 
document prin care te obligi să nu faci asta - cel puţin să nu o 
faci fără să te supui unei cenzuri din partea CIA. Dacă vei scrie 
trei sute de pagini, după ce vor trece pe la ei probabil că nu vor 
rămâne mai mult de cincizeci... Dar mai există o soluţie, care ar 
putea elimina dificultăţile financiare în care te găseşti şi ţi-ar 
permite un stil de viaţă mult mai bun. 

— Care anume? 

— Organizaţia noastră este foarte redusă numeric, foarte bine 
finanțată şi promovează interese care sunt în perfectă 
concordanţă cu interesele ţării, practic se confundă cu ele. 
Trebuie să mă crezi că aşa este, ăsta e adevărul adevărat, îţi 
garantez asta personal. Am la mine un plic, în care se află un 

cec, pe numele tău, emis de /rish Bank of Dublin, în valoare de 
două sute de mii de dolari, venitul domeniului unchiului tău, 
Sean Cafferty O'Ryan, din comitatul Kilkenny, decedat acum 
două luni, care a lăsat un testament cam ciudat, însă recunoscut 
de un tribunal. Eşti singura lui rudă în viaţă pe care a recunoscut- 
o ca moştenitor. 

— Nu-mi aduc aminte să am un unchi cu numele ăsta. 

— In locul dumitale, eu nu mi-aş pune prea multe întrebări pe 
tema asta, domnule O'Ryan. Cecul este aici şi este autentic. Era 
un crescător de cai pur-sânge foarte bogat, asta e tot ce trebuie 
să-ţi aduci aminte. 

— Atâta tot? 

— Poftim cecul. Neptun scoase un plic din servieta lui. Şi 
acum, putem discuta câte ceva despre organizaţia noastră şi 
despre intenţiile acesteia cu privire la națiunea noastră? 

— La toţi dracii, de ce nu? răspunsese Patrick O'Ryan, luând 
plicul. 

Asta se întâmplase cu cincisprezece ani în urmă şi, 
Dumnezeule, cum se duseseră anii! Ca fulgerul! In fiecare lună 
Irish Bank of Dublin îi trimetea un extras al contului deschis pe 
numele lui la Banque Credit Suisse din Geneva. Familia O'Ryan 
devenise bogată, mult mai bogată decât îşi imaginase vreodată 
că poate ajunge, iar legenda despre unchiul crescător de cai 
devenise un adevăr unanim recunoscut, fie şi numai datorită 
insistenţei cu care fusese repetată. Puştii fuseseră trimişi la o 
şcoală-internat renumită, cei mai mari la universităţi şi mai 
renumite, iar nevastă-sa trecea înnebunită prin magazinele 
universale, făcând cumpărături pentru casă. Se mutaseră într-o 
casă mai mare, în Woodbridge şi cumpăraseră şi o casă de vară 
destul de impozantă, în Chesapeake Beach. 

Viaţa era plăcută, într-adevăr plăcută, iar pe Patrick îl deranja 
din ce în ce mai puţin faptul că alţii culegeau roadele muncii lui, 
pentru că de fapt lui îi plăcea munca în sine. Nu se mai enerva 
pe tema asta decât atunci când se nimerea să vadă duminica 
dimineaţa la televizor, în cadrul vreunei audieri în Congres, câte 
un clovn infatuat, debitând gânditor cuvintele scrise de el şi 
concluziile lui dureroase. 

Şi Sponsorii! Lor le dădea pur şi simplu orice informaţii doreau, 
de la cele de rutină până la cele strict secrete de importanţă 
deosebită. Desigur, totdeauna prin intermediul lui Scorpio 1, sau 

al lui i/ padrone. Sfântă Fecioară, unele din materialele alea erau 
aşa de fierbinti, încât nu erau comunicate nici măcar 
Preşedintelui, să nu mai pomenim de senatori sau de deputaţi. 
Oamenii aceia fie că aveau prea puţină minte din punct de 
vedere politic, fie că erau prea proşti, fie erau pur şi simplu nişte 
iresponsabili... Dar Sponsorii nu erau nimic de genul ăsta. Oricine 
ar fi fost - şi fără nici un dubiu nu erau nici pe departe nişte sfinţi 
- obiectivele lor erau preponderent economice. Nu erau sub nici 
o formă comunişti şi mai mult ca sigur aveau toate motivele să 
apere interesele ţării în care obțineau nişte profituri atât de 
substanţiale. Şi probabil că erau mai eficienţi decât politicienii, 
care erau sclavii sondajelor de opinie, sau ale unor contribuţii 
substanţiale la finanţarea campaniilor electorale. Aşa că, dacă 
Sponsorii făceau nişte bani serioşi datorită unor informaţii 
obţinute înaintea altora, pe termen lung asta nu era chiar rău. Şi 
era sigur că vor avea grijă ca găina care făcea atâtea ouă de aur 
să fie o pasăre sănătoasă şi fericită... Analistul din Queens 
găsise, în sfârşit, consideraţia pe care şi-o dorise atât de mult şi 
nu avea de gând să uite asta. 

Acum doisprezece ani, la trei ani după ce devenise tăcutul 
Scorpio 2, într-o după-amiază, la Langley, ieşind dintr-o şedinţă 
cu un grup de alţi analişti, văzuse trecând pe coridor un bărbat 
îmbrăcat foarte bine şi elegant, care se îndrepta direct spre 
biroul directorului. Şi, pe toţi sfinţii, omul era Neptun. Fără să 
stea prea mult pe gânduri, se apropiase de el: 

— Hei, nu mă recunoşti...? 

— Te rog să mă ierţi, replicase omul calm şi rece, cu ochii ca 
două pumnale. Am o întâlnire cu directorul şi mă grăbesc, dar, 
dacă se mai întâmplă vreodată să mă abordezi în public, familia 
dumitale va rămâne fără un ban, iar dumneata vei fi un cadavru. 

Nu era o formulă de salut pe care să o poţi uita. 

Dar acum, în momentul ăsta, astăzi, diseară, se gândea 
O'Ryan, privind spre apă de pe veranda casei lor din Chesapeake 
Beach, se întâmplase ceva grav cu Sponsorii. Defunctul, 
lamentabilul David Ingersol avusese dreptate: Intreaga afacere 
Bajaratt era nebunie curată. In procesul lor de decizie intervenise 
un grup de interese sau o altă reţea - un cineva individual sau 
colectiv care avusese puterea să intervină. Sau era vorba pur şi 
simplu de un moment de senilitate dementă al bătrânului 
muribund de pe insula din Caraibe, care se aruncase de bună- 

voie în aer şi ale cărui ordine trebuiau încă să fie ascultate? 
Adevărul era că răspunsul în sine, corectitudinea lui, nu era de 
loc extrem de importantă. Pentru că era necesar să fie găsită o 
soluţie care să menţină un status quo, care să nu-i prejudicieze 
câtuşi de puţin, sau cât mai puţin, pe cei din reţeaua Scorpio. 
Acesta fusese motivul pentru care, cu şase ore în urmă, 
înţelesese că era obligat să devină Scorpio 1, cu toate drepturile 
şi obligaţiile care decurgeau din această poziţie. Realizase asta 
atunci când auzise cuvintele lui Ingersol: Ea a ordonat să fiu 
omorât, a ordonat ca David Ingersol să fie omorât. 

Fie! Reţeaua Scorpio nu putea fi periclitată pentru unul singur 
dintre membrii ei, chiar dacă acesta era Scorpio 1. lar acum 
aştepta. Mai devreme sau mai târziu va primi un telefon şi va 
avea la-ndemână cea mai dezarmantă explicaţie: adevărul. Dar 
acum, imediat, trebuia să aducă în joc mult lăudatele lui calităţi 
de analist, trebuia să se concentreze şi să se răsconcentreze 
asupra tuturor factorilor implicaţi, nu numai asupra lui Bajaratt şi 
a celor din spatele ei, ci şi asupra guvernului Statelor Unite. 
Pentru că reţeaua Scorpio nu putea, nu trebuia sub nici o formă 
să fie periclitată! 

De pe plajă se auziră hohote de râs. Puştii, prietenii lor şi 
nevastă-sa erau adunaţi în jurul unui foc aprins în nisip. Era o 
seară calmă şi plăcută. Dumnezeule atotputernic, cât de plăcută 
putea fi uneori viaţa!... Nu, reţeaua Scorpio nu putea fi 
periclitată, nimic nu trebuia să se schimbe. 

Se auzi ţârâitul unui telefon, un ţârâit înăbuşit despre care toţi 
din familie ştiau că este numai pentru el. Familia îl poreclise 
cântecul spionului, iar puştii se distrau frecvent pe socoteala 
telefonului gri aflat în micul birou al tatălui lor. O'Ryan se 
prinsese în joc, întărindu-le presupunerea că prin intermediul 
acelui aparat era chemat de centrala de la Langley, uneori 
inventând chiar şi povestioare melodramatice, pe care puştii le 
ascultau cu ochii mari şi cu sufletul la gură, până când 
interveneau în discuţie fraţii lor mai mari: 

— Au nevoie de tata să le ducă urgent o pizza, nu-i aşa agent 
zero-zero? 

Totul era distractiv, o distracţie cam macabră, dar necesară. 
Pentru că telefonul gri nu avea nimic de-a, face cu Agenția. 
Patrick Timothy se ridică din balansoar şi traversă sufrageria 
micuță, intrând în biroul lui. Ridică telefonul, apăsă tastele cerute 

şi începu să vorbească. 

— Alo? Cine-i acolo? 

— Cine eşti dumneata? Vocea feminină de la celălalt capăt al 
firului avea accent străin. Nu eşti cel cu care am mai vorbit. 

— O înlocuire temporară, nimic neobişnuit. 

— Nu-mi plac schimbările. O'Ryan raţionă rapid şi apoi ripostă: 

— Nici lui nu-i plac dar uneori n-ai încotro. Chiar şi noi ne 
putem îmbolnăvi, nu crezi? Dar dacă ai impresia că o să-ţi spun 
cum îl cheamă şi la ce spital este internat, te-aş sfătui să-ţi muţi 
gândul, stimată doamnă. Ai obţinut ceea ce ai dorit: Ingersol este 
mort. 

— Da, da, am aflat şi vă felicit pentru eficienţă. 

— Incercăm să ne mulţumim prietenii... // padrone ne-a 
ordonat să te sprijinim cât se poate mai bine şi cred că asta şi 
facem. 

— Mai este un om care trebuie scos din joc, spuse Bajaratt. 
Tonul lui O'Ryan deveni rece ca gheaţa: 

— Nu ne ocupăm de asasinat pe bandă rulantă, stimată 
doamnă. Este prea periculos. 

— Acesta trebuie executat, şuieră Amaya Bajaratt hotărâtă. Vă 
ordon! 

— Acum, că i] padrone nu mai este, s-ar putea ca ordinele 
dumitale să fie acceptate doar în anumite limite. 

— Sub nici o formă. Voi trimite echipe peste echipe din Valea 
Baaka, să vă intercepteze la Atena, la Palermo şi la Paris! Nu 
glumiţi cu mine, signore. 

Analistul era precaut, pentru că era foarte familiarizat cu 
mentalitatea teroriştilor, cu înclinațiile lor către violenţă: 

— OK, OK, calmează-te stimată doamnă. Ce mai doreşti? 

— Ai auzit de un individ pe nume Hawthorne, un fost ofiţer de 
marină, acum în retragere? 

— Am auzit de el. A fost recrutat de MI 6, de la Londra, din 
cauza cunoştinţelor lui asupra zonei Caraibelor. Ultima dată când 
am aflat ceva despre el, se găsea în Porto Rico. 

— Acum e aici, l-am văzut cu ochii mei! 

— Unde? 

— Intr-un motel din Virginia, Shenandoah Lodge... 

— İl ştiu, o întrerupse O'Ryan. A reuşit să te urmărească? 

— Omorâţi-l! Trimiteţi g/j animal i. 

— S-a făcut, stimată doamnă, zise O'Ryan, gata de a-i promite 

orice fanaticei. Omul e ca şi mort. 

— Şi acum referitor la pachet... 

— Ce pachet? 

— Scorpio 1 mi-a spus că predecesorul lui mi-a lăsat un 
pachet. O să trimit băiatul după el. Unde trebuie să ajungă? 

O'Ryan îşi depărta receptorul de ureche, gândindu-se rapid. 
Ce dracu' făcuse Ingersol? Despre ce pachet era vorba?... Dar 
asta era o ocazie de a pune mâna pe băiat. Oricare era scopul în 
care îl utiliza Bajaratt, oricare i-ar fi fost locul în planul ei, era o 
ocazie de a fi eliminat. 

— Spune-i să o ia spre sud, pe şoseaua 4, până la intersecţia 
cu şoseaua 260 şi apoi să meargă spre Chesapeake Beach, sunt 
indicatoare peste tot. Când ajunge acolo, să mă sune de la orice 
restaurant care are o cabină telefonică afară. O să ne întâlnim pe 
digul de la cea mai apropiată plajă publică, nu-mi va lua mai mult 
de zece minute să ajung. 

— Un moment să notez... Sper că nu ai deschis pachetul. 

— De nici un fel, nu-i treaba mea. 

— Bene. 

— Şi eu zic la fel. Şi nu mai fi îngrijorată de acest Hawthorne. 
Poţi să-l consideri finito. 

— Observ că faci progrese la italiană, signore. 


Nicolo Montalvi stătea în ploaie, pe stâncile digului, privind la 
luminile din spate ale taxiului care îl adusese până acolo şi apoi 
plecase, lăsându-l singur în acel loc pustiu. Fusese nevoie ca 
impozantul portar al hotelului să fie foarte insistent faţă de şofer, 
pentru ca acesta să accepte să-l ducă pe tânăr acolo unde voia 
să ajungă şi nu reuşise să-l convingă decât atunci când îi 
repetase că nu trebuie să-şi facă griji în privinţa banilor. Dar 
călătoria, care durase aproape trei ore, îl înfuriase pe şofer şi 
plecase imediat ce coborâse el din maşină, nici nu voise să audă 
să mai stea să-l aştepte. Nicolo spera din toată inima că 
prietenul lui Cabi îl va ajuta şi va găsi o soluţie pentru întoarcere. 
Se întunecase deja complet şi tânărul hamal din Portiei privea 
atent la silueta care se ivise din noaptea cenuşie. Dar, pe măsură 
ce omul se apropia de el, Nicolo se simţea din ce în ce mai 
neliniştit, pentru că omul nu căra nimic ce ar fi putut aduce cu un 
pachet, mâinile îi erau pur şi simplu băgate în buzunarele 
trenciului şi mergea prea încet pentru cineva venit la o întâlnire, 

parcă se furişa, nu era tocmai natural. Silueta începuse să se 
caţăre pe pietrele sparge-valului, alunecă şi îşi scoase mâinile 
din buzunare, ca să se oprească din cădere. Dar în mâna dreaptă 
avea un pistol. 

Nicolo se răsuci pe călcâie şi se aruncă de pe stânci în apa 
întunecată, în timp ce în spatele lui răsunară mai multe 
împuşcături, un glonte zgâriindu-i braţul şi altul trecându-i de 
puţin pe deasupra capului. Băiatul înotă pe sub apă cât putu mai 
mult, mulţumind în gând copilăriei lui de pe docuri, datorită 
căreia era mult mai pregătit decât alţi oameni pentru aşa ceva. 
leşi la suprafaţă la mai puţin de treizeci de metri de plajă şi se 
învârti de mai multe ori, dezorientat, până când îşi concentră 
întreaga atenţie asupra digului. Cel care îl atacase avea acum în 
mână o lanternă şi fasciculul acesteia se plimba pe suprafaţa 
apei. In aparenţă, omul părea convins că îl omorâse pentru că 
începuse să se deplaseze către plajă. Nicolo continuă să stea în 
apă, croindu-şi drum în tăcere spre zidul de stânci din faţa lui. Işi 
scoase cămaşa şi, înălţându-şi mâinile deasupra capului, o 
stoarse cât putu mai bine, sigur că, atunci când o va arunca, 
aceasta o să plutească un minut sau două înainte de a se 
scufunda. Poate că, dacă reuşea să o arunce cum trebuie, va fi 
suficient pentru ce avea el de gând să facă. Continuă să înoate 
pe lângă dig, deplasându-se împreună cu silueta de deasupra 
spre plajă. Nu mai avea decât câteva clipe de aşteptare, apoi 
veni şi clipa. Aruncă din toate puterile cămaşa în apropierea 
fasciculului lanternei, care continua să se plimbe pe suprafaţa 
apei. 

Impuşcăturile porniră cu zgomot de tunet, iar pânza tresări 
sub impactul gloanţelor, înainte de a se scufunda definitiv. Şi 
după aceea Nicolo auzi exact ceea ce se aştepta să audă: mai 
multe c/ic-uri, care-i arătau că încărcătorul pistolului este gol. Se 
năpusti în sus pe dig, însângerându-şi mâinile în pietrele 
colţuroase, apoi se aruncă înainte, apucând de încheieturile 
mâinilor silueta împietrită, rămasă fără apărarea pistolului. Omul 
urlă, începând să se lupte, dar forţa şi masivitatea nu-i fură de 
nici un folos în faţa forţei şi supleţii tânărului italian. Acesta îşi 
repezi pumnii mai întâi în stomacul agresorului său, apoi în faţă 
şi, în cele din urmă, îl apucă de gât şi-l aruncă pe stânci. Trupul 
bărbatului rămase nemişcat, cu capul sfărâmat în cădere şi cu 
ochii mari. Încet, încet, alunecă în apă şi dispăru în ploaie şi în 

întuneric. 

Nicolo simţi cum îl cuprinde din nou panica, paralizându-l şi 
făcând să-i ţâşnească sudoarea prin toţi porii, în ciuda ploii reci şi 
a hainelor ude, atâtea câte mai avea pe el. Ce făptuise? Şi totuşi 
ce altceva putuse să facă? Omorâse un om, pentru că acel om 
încercase să îl omoare pe el! Dar se afla într-o ţară ciudată, era 
străin într-o ţară străină, unde oamenii erau executaţi pentru 
uciderea altor oameni, pentru că alţi oameni, care nu fuseseră de 
faţă, hotărau că cei care uciseseră trebuie să moară, convinşi că 
judecata lor poate ţine loc ochilor veşnic treji ai Domnului! 

Acum ce-o să facă el? Nu numai că era dezbrăcat de la brâu în 
sus, nu numai că pantalonii îi erau fleaşcă, dar mai era şi zgâriat 
pe piept, plin de sânge, iar rana din umăr încă mai sângera şi ea, 
deşi nu era prea adâncă. Se tăiase de multe ori mult mai rău 
atunci când se scufunda pentru diverşi arheologi, dar poliţiştilor 
de aici, din America, nu le putea spune o asemenea poveste. 
Probabil că nu ar fi găsit-o pertinente şi, dacă vor afla că a mai şi 
omorât un american, poate că se vor întreba dacă nu cumva este 
un capo-subordinato din Mafia, pe care o urau atât de mult. 
Sfântă Fecioară, el unul nu fusese niciodată în Sicilia! 

Nicolo înţelese că trebuie să se stăpânească. Trebuia să se 
gândească, să nu mai piardă timpul cu poveşti inutile. Trebuia să 
ia legătura imediat cu signora Cabrini - căţeaua de Cabrini! 
Oare-l trimesese la moarte cu bună-ştiinţă?... Nu, rolul lui era 
prea important pentru grandomana contessa, il barone-cadetto 
era prea important. Dar ceva mersese prost în socotelile acestei 
salvatrice signora putana a lui: un om în care ea avusese 
încredere încercase să o distrugă, omorându-l pe un anume 
Nicolo Montalvi din Portiei. 

Incepu să meargă grăbit pe digul alunecos, prin burniţă, 
considerând că era mult mai bine pentru el să se îndepărteze cât 
mai repede de apa înșelătoare. Sări de pe dig pe plajă, apoi o luă 
la fugă pe nisip, către parcare. Nu era decât un singur automobil, 
fără nici o îndoială al celui care îl atacase. Se întreba dacă va 
putea să smulgă firele contactului şi să-i pornească motorul, aşa 
cum făcuse de atâtea ori înainte cu alte maşini. 

Nu putea s-o facă. Era o machina da corsa, un model sport 
pentru bogătaşi, iar aceştia se pricepeau cum să-şi apere 
investiţiile. Nici la Portiei, nici la Neapole nu se atingea nimeni de 
asemenea maşini. Chiar dacă reuşeai să le ridici capota, alarma 

intra totuşi în funcţiune - se auzea fără nici un efort de la o sută 
de metri - bateria era deconectată automat, iar volanul se bloca 
complet. 

Restaurantul de la marginea drumului, unde era cabina aceea 
de telefon, din sticlă. Avea destule monede în buzunar, câteva 
dintre ele i le aruncase furios şoferul taxiului, până când 
începuse să îi ceară scuze, atunci când Nicolo îi dăduse o 
bancnotă de douăzeci de dolari în chip de mancia, spunându-i 
totodată că ştia foarte bine cât de importante erau bacşişurile 
pentru unii oameni. O porni pe drum, mergând precaut prin 
ploaie, ţinându-se pe margine şi întorcându-şi din când în când 
capul în spate, ascunzându-se după copacii de pe marginea 
şoselei ori de câte ori se zăreau farurile vreunei maşini. 

Ajunse la restaurant cam într-o oră şi citi pe firma mare că se 
numea Rooster's Nest. Se ascunsese în întunericul de lângă o 
clădire, privind atent la maşinile şi la camioanele care treceau 
continuu, numai puţine dintre ele oprindu-se în faţa cabinei cu 
telefon. In cafenelele italiene, telefonul de afară, de lângă ele, 
era un fel de însemn distinctiv, de cele mai multe ori cei care-l 
întrebuinţau intrau şi în local, comandând mâncare sau 
băutură... Dintr-o dată, femeia furioasă care se găsea în cabină 
ţipă tare, atât de tare încât glasul ei străbătu prin ploaia fină şi 
ajunse până la el. Apoi trânti receptorul în uşă, atât de tare încât 
geamul acesteia se făcu praf, după care ieşi clătinându-se afară, 
începând să vomite în nişte tufişuri din apropiere, care 
mărgineau parcarea. Mai mulţi nou-sosiţi se repeziră la ea prin 
ploaie şi Nicolo îşi dădu seama că acum era momentul potrivit. In 
cabină lumina era încă aprinsă şi se reflecta pe cioburile 
amenințătoare rămase încă înfipte în ramă. Trecu drumul în fugă, 
cu monedele pregătite, în mână. i 

— Informazioni, vă rog, informaţiile! Imi puteţi da, vă rog, 
numărul hotelului Carillon din Washington? Operatorul i-l dădu şi, 
pentru siguranţă, îl zgârie pe telefon cu cantul unei monede. 
Brusc, în faţa cabinei se opri un camion enorm, iar şoferul, un 
individ mătăhălos, cu o barbă mare, îl privi cu ochi scrutători. 

— Ce dracu faci aici, băieţaş? 

Din instinct, tânărul solid împinse uşa cu putere şi urlă, 
arătând spre pieptul lui plin de sânge: 

— Am fost împuşcat, signore. Sunt italian şi tot locul este 
înconjurat de mafioţi. Mă puteţi ajuta cumva? 

— Nici să nu te gândeşti! Camionul ţâşni înainte şi Nicolo putu 
să-şi continuie convorbirea. 


— Ce? zise aspru Bajaratt. 

— Să nu fii supărată pe mine, signora, răspunse furios Nicolo, 
din Chesapeake Beach. Omul ăsta îngrozitor a venit să mă 
omoare, nu să-mi dea vreun pachet. 

— Nu pot să cred una ca asta! 

— N-ai fost aici să auzi împuşcăturile, sau să-ţi fie aproape 
smuls din umăr braţul stâng, aşa cum este al meu şi încă mai 
sângerează. 

— II traditore Bastardo!... S-a întâmplat ceva Nicolo, ceva 
groaznic, oribil. Omul ăla nu numai că trebuia să te protejeze 
chiar şi cu preţul vieţii lui, dar trebuia să-ţi dea un pachet. 

— N-a avut nici un pachet la el. Nu-mi poţi face una ca asta 
signora, să nu-mi spui că face şi asta parte din contractul nostru! 
N-o să mor de dragul tău, nici măcar pentru banii ăia de la 
Neapole! 

— În nici un caz, băiatul meu drag, în nici un caz. Doar eşti 
iubitul meu, amantul meu cel tânăr, nu ţi-am dovedit asta până 
acum? 

— Te-am văzut cum ai omorât doi oameni, menajera şi 
şoferul... 

— Dar ţi-am explicat de fiecare dată. Ai fi preferat să ne 
omoare ei pe noi? 

— Acum fugim dintr-un loc într-altul... 

— Cum am făcut şi la Neapole... ca să-ţi salvez viaţa. 

— Sunt prea multe lucruri pe care nu le înţeleg, signora 
Cabrini! Şi întâmplarea din seara asta a pus capac la toate! 

— Nu trebuie să gândeşti aşa, să nu gândeşti niciodată aşa! 
Miza este deja prea mare!... Rămâi pe loc, vin imediat să te iau, 
unde eşti? 

— Lângă un restaurant, Rooster's Nest, din locul ăsta oribil 
care se cheamă Cheez-a-peake Beach. 

— Rămâi pe loc, vin cât de repede pot. Şi gândeşte-te la banii 
de la Neapole, Nicolo, la viitorul tău. Rămâi pe loc! 

Bajaratt trânti telefonul, furioasă, şocată, nesigură, fără să ştie 
încotro să se întoarcă. Cei din reţeaua Scorpio vor muri, vor muri 
toţi, dar cui îi putea da un asemenea ordin? // padrone era mort, 
Van Nostrand dispăruse undeva, în Europa, omul care pretindea 

că este Scorpio 2 fusese omorât de Nicolo pe o plajă oarecare, 
iar necunoscutul Scorpio 1 era undeva, într-un spital, imposibil 
de contactat, nici măcar nu-i ştia numele. Tânărul docher din 
Portiei, aşa primitiv cum era, avea dreptate, era nebunie curată. 
Şi totuşi, către cine putea să se îndrepte pentru ajutor? Reţeaua 
de legături a Văii Baaka se întindea peste tot, pe tot globul, dar, 
de data asta, pentru Statele Unite, ea se bazase exclusiv pe 
relaţiile lui ;/ padrone. Adică pe reţeaua Scorpio. Şi, Dumnezeule, 
conducerea reţelei se întorsese împotriva ei, transformându-se 
dintr-un atu formidabil într-o ameninţare cumplită! 

Aşa ceva nu se putea întâmpla! Era vorba de încununarea 
întregii ei vieţi trăită în durere, unicul ţel care o ajutase să 
supravieţuiască, să treacă peste durerea agonizantă pe care o 
resimţise în Pirinei - Muerte a toda autoridad. Nu o puteau opri 
nişte  filfizoni obişnuiţi să poarte costume elegante, pe care 
limuzine luxoase îi duceau de la un domeniu imens la altul, dintr- 
un centru de putere într-altul, la fel cum erau căraţi faraonii 
egipteni în baldachinele lor. Aşa ceva nu se putea întâmpla! Ce 
ştiau indivizii ăştia despre brutalitate, despre oroarea de a fi 
forţată să privească decapitarea părinţilor ei dragi de către 
autorităţi?... Şi asemenea lucruri se întâmplau în multe alte 
locuri, sate întregi ale bascilor erau cuprinse de flăcări pentru că 
locuitorii lor voiau să obţină ceva ce le aparţinea de drept, 
poporul iubitului ei soţ era măcelărit, casele oamenilor erau 
dărâmate de buldozere, pentru că şi ei doreau să obţină ceva ce 
le aparţinea de drept, pământul lor, care le fusese furat de un alt 
popor, înarmat de toţi giganţii lumii, care se simțeau vinovaţi 
moral de faptul că nu puseseră capăt din vreme măcelăririi 
evreilor din Germania - dar poporul soţului ei nu avea nimic de-a 
face cu asta! Unde era dreptatea, unde era omenia?... Nu, 
autoritățile trebuiau să primească o lecţie. Trebuia să le lovească 
cineva, să le demonstreze că erau oameni ca toţi oamenii, la fel 
de vulnerabili cu cei pe care îi distrugeau cu planurile lor pline de 
minciuni, 

Bajaratt ridică telefonul şi formă numerele pe care i le dăduse 
Van Nostrand. Nu răspundea nimeni. Şi îşi aminti vorbele lui ;/ 
padrone: 

Toți oamenii mei au dispozitive de tip pagei; prin care sunt 
avertizați că trebuie să răspundă imediat la orice apel, indiferent 
de situația în care se află. Şi, dacă sunt într-o situaţie în care nu 

au posibilitatea să răspundă un timp mai îndelungat, telefoanele 
sunt programate să facă automat legătura la unul dintre 
subordonați. Aşteaptă douăzeci de minute şi sună din nou. 

Dar dacă tot nu răspunde nimeni, părinte al meu spiritual? 

Atunci nu trebuie să te mai încrezi în nimic. In zilele astea 
codurile de protecție electronice pot fi sparte fără prea multe 
dificultăți. Fii consecventă, copila mea, pune totdeauna răul 
înainte şi abandonează orice legătură. 

Și după aceea? 

După aceea Bajaratt va fi pe cont propriu, copila mea. 

Bajaratt aşteptă cele douăzeci de minute şi apoi sună din nou. 
Nimic. După cum o instruise şi i/ padrone, puse răul în faţă. 
Scorpio 2 încercase să-l omoare pe Nicolo şi fusese omorât pe 
când încerca să facă asta. 

De ce? 


Când telefonul începu să-i zgârie auzul lui Hawthorne, ceasul 
din camera de la Shenandoah Lodge, pe care o împărțea cu 
Poole, arăta ora 6:36 dimineaţa. 

— Ai răspuns tu, Tye? întrebă locotenentul din patul lui, mult 
mai treaz decât cel pe care îl întrebase. 

— Răspund acum, Jackson. Tyrell bâjbâi după telefon, ridică 
receptorul din furcă şi-l duse la ureche, continuând să-şi ţină 
capul pe pernă. Alo? 

— Domnul locotenent-comandant Hawthorne? 

— Fost, da, la telefon. Cu cine vorbesc? 

— Locotenent Allen, John Allen, USNI. Îl înlocuiesc temporar pe 
căpitanul Stevens, care a plecat de la serviciu, pentru a se odihni 
puţin. Avea mare nevoie de asta, sir! 

— Ce s-a întâmplat, domnule locotenent? 

— Inainte de a-mi prelua serviciul, domnul căpitan Stevens mi- 
a făcut un instructaj limitat asupra situaţiei şi în acest moment 
aş dori să cunosc punctul dumneavoastră de vedere asupra unui 
eveniment recent, care s-ar putea să-mi influenţeze direct 
decizia mea de a-l deranja pe domnul căpitan... 

— Pentru numele lui Dumnezeu, vorbeşte lămurit, omule! 

— Cunoaşteţi, l-aţi cunoscut sau aţi avut recent vreo legătură 
cu un analist CIA pe nume Patrick Timothy O'Ryan? 

Tyrell tăcu un moment, apoi răspunse calm: 

— N-am auzit niciodată de el. De ce? 

— Acum o oră sau o oră şi jumătate, cadavrul lui a fost găsit 
într-o plasă de pescuit a unui pescar din Chesapeake. Şi am 
considerat că, înainte de a-l deranja pe domnul căpitan Stevens, 
este mai bine să vă sun pe dumneavoastră. 

— Cine v-a raportat cazul? 

— Garda de Coastă din Chesapeake, sir. 

— Poliţia locală a fost informată? 

— Incă nu, sir. Când au loc asemenea evenimente, cum a fost 
şi acum doisprezece ani, când a fost împuşcat un comandant de 
navă care se plimba într-o barcă cu pânze, încercăm ca, 
temporar, să nu fim implicaţi decât noi, fără însă de a ne atinge 
de ceva de la faţa locului... 

— Mulţumesc, domnule locotenent, am înţeles despre ce e 
vorba. Ţine lucrurile sub control până sosim şi noi. Unde te afli? 

— În portul de agrement River Bend, la aproximativ trei 
kilometri sud de Chesapeake Beach. Dar voi pleca într-acolo 
imediat ce terminăm de vorbit, sir. Credeţi că trebuie să-l sun pe 
domnul căpitan Stevens? 

— N-are rost, locotenente. Lasă omul să doarmă. Ne vom 
ocupa noi de tot. 

— Vă mulţumesc, sir. Domnul căpitan se poate supăra uneori 
foarte tare... 

Hawthorne sări din pat, pe când Poole, deja în picioare, 
aprindea lumina în cameră. 

— Pe drum înainte, Jackson, spuse Tyrell. Asta e chiar o 
penetrare, una adevărată. 

— De ce eşti aşa de sigur? 

— Am zis că nu-l cunosc pe defunctul O'Ryan şi e adevărat, 
personal nu l-am cunoscut niciodată, dar ştiu despre el că este 
poate cel mai bun analist pe care l-a avut vreodată Agenția... 
Acum vreo şase sau şapte ani a apărut şi pe la Amsterdam, în 
timpul unuia dintre exerciţiile acelea făcute de evaluare 
practicate de CIA, căuta surse de erori în procedurile militare de 
achiziţie a informaţiilor. Eu şi colegii mei fugeam din calea lui ca 
şi cum ar fi fost un fel de pneumonie ambulantă. 

— Şi cei cu asta? 

— Tipul era cel mai bun în materie şi Bajaratt nu-i foloseşte 
decât pe cei mai buni, până când nu-i mai sunt utili. Atunci se 
descotoroseşte de ei, îi omoară, ca să taie orice posibilitate de 
urmărire ulterioară. 

— Asta e o afirmaţie cam sălbatică, Tye. Te cam ambalezi. 

— S-ar putea, Jackson, dar instinctul îmi spune că am 
dreptate, probabil că tipul a fost, cumva, o verigă slabă. E tot ce- 
mi trebuie ca să plec pe pista asta. 

— Dare destul de puţin probabil, domnule comandant. Nu uita 
că e vorba de unul din vârfurile serviciilor noastre secrete. 

— Ştiu, locotenente. Trezeşte-o pe Cathy. 


Pe o stradă mărginită de copaci, din aristocraticul comitat 
Montgomery, Maryland, în casa senatorului Paul Seebank, 
telefonul de pe noptiera de lângă patul acestuia începu să sune. 
Suna atât de înăbuşit, încât nu putea fi auzit decât de cel de 
lângă aparat. Seebank deschise ochii, se întinse şi apăsă pe 
butonul de transfer al convorbirii, făcând să tacă bâzâitul emis 
de aparat, apoi se sculă din pat încet, în linişte şi cobori în 
biblioteca plină de cărţi. Aici apăsă pe un buton al telefonului, 
ridică receptorul, introduse codul pentru recepţie şi auzi imediat 
în aparat o voce monotonă, vorbind în engleză: 

Asociații noştri au probleme şi liniile de comunicații nu mai 
funcționează. Toate convorbirile vor fi dirijate spre dumneata. 
Preiei întreaga autoritate asupra rețelei. 

Senatorul Paul Seebank, unul dintre conducătorii înaltului for 
legislativ, apăsă cu mâinile tremurânde tastele de rigoare, 
introducând în aparat codul care-i conferea autoritate de decizie 
în faţa angajaţilor clandestini ai Sponsorilor. Nu fusese decât 
Scorpio 4, dar, de acum înainte, în faţa tuturor, era cel dintâi 
dintre membrii reţelei Scorpio. 

Senatorul înţepenise în scaunul lui, cu faţa albă ca varul. Nu-şi 
putea aminti dacă se mai simţise vreodată atât de emoţionat. 


98 


24 


Cadavrul care se legăna în plasa de pescuit era alb ca varul şi 
rigid, pielea îi era zdrelită, era umflat de apă, iar trăsăturile îi 
erau deformate hidos. Pe dig, sub lumina singurului felinar din 
preajma locului, se aflau toate lucrurile găsite asupra 
decedatului, scoase din buzunarele acestuia de oamenii din 
Garda de Coastă. 

— Asta este tot ce am găsit, domnule comandant, îi zise John 
Allen, ofiţerul NI care-i sunase mai devreme. Cadavrul n-a fost 
deranjat cu nimic, totul a fost scos din buzunare cu penseta. 
După cum vedeţi, este funcţionar CIA, are acreditare de 
securitate de nivel maxim şi este cât se poate de mort. Domnul 
doctor de faţă, după o examinare preliminară, crede că moartea 
a survenit în urma unei lovituri la cap cu un obiect solid, sau în 
urma lovirii cu capul de unul sau mai multe astfel de obiecte. Ne- 
a spus că autopsia ar putea dezvălui şi alte aspecte, dar se 
îndoieşte că acestea ar putea schimba diagnosticul său iniţial. 

— Bine lucrat, locotenent, spuse Hawthorne. Poole şi Cathy 
Nielsen erau lângă el, dezgustaţi de imaginea oferită de corpul 
din faţa lor. Ridicaţi cadavrul şi efectuaţi autopsia, adăugă el. 

— Pot să întreb ceva? zise Poole. 

— Mă şi miram că ai tăcut atâta, răspunse Tyrell. Ce este? 

— Ei, eu nu sunt decât un băiat de la ţară... 

— Sări peste rahaturile astea, îl întrerupse Cathy calmă, 
uitându-se la cadavru. /ntreabă. 

— La noi, în Louisiana, apele aruncă destul de des pe maluri 
oameni înecaţi, aşa că mai ştiu şi eu câte ceva. Râul ăsta, 
Chesapeake, curge normal, de la nord la sud? 

— Cred că da, zise Allen. 

— Sigur că da, adăugă un pescar bărbos, care auzise discuţia, 
în timp ce încerca să scoată cadavrul din plasă. Cum dracu' ar 
putea curge? 

— Ei bine, Nilul nu respectă regula asta. 

— Las-o baltă, îl întrerupse Hawthorne. Ce vrei să ştii? 

— Ei bine, dacă râul curge de la nord la sud, ţinând cont că în 
opera asta sunt implicate şi nişte obiecte solide, îmi puteţi spune 

şi mie dacă mai la nord de locul ăsta sunt ceva zăgazuri? 

— Ce vrei să spui, Jackson? îl întrebă Cathy, perfect conştientă 
că subalternul ei nu punea niciodată întrebări prosteşti. 

— Uitaţi-vă puţin, doamnă maior... 

— Prefer să nu o fac, locotenente. 

— Ce vrei să demonstrezi Poole? îl întrebă şi Tyrell. 

— Capul individului ăsta a fost lovit în multe locuri, uitaţi-vă 
singuri la toate juliturile de pe el. Nu poate fi vorba de un singur 
obiect solid, au fost multe. Şi flăcăul a fost lovit peste tot. Sunt 
zăgazuri pe râu, nu-i aşa? 

— Da, sunt, răspunse pescarul cel bărbos, cu mâinile pe plasă, 
dar cu ochii la Poole. Mai sus şi mai jos de Peake, pentru ca tipii 
care locuiesc acolo să poată înota în faţa caselor. 

— Unde-i cel mai apropiat, sir? 

— Pe aici nu prea sunt proprietăţi de prima mână, amice, 
răspunse pescarul. Cred că ce căutaţi voi veţi găsi în partea de 
nord a localităţii. Pe acolo oamenii şi puştii lor stau destul de 
mult la plajă. 

— E rândul meu s-o spun, Tye: pe drum înainte! 


Bajaratt îşi stăpânea cu greu nerăbdarea. 

— Nu poţi merge mai repede? îl întrebă ea rece pe şoferul 
limuzinei închiriată de la hotel. 

— Doamnă, dacă merg mai repede o să ne oprească poliţia şi 
ne va lua mai mult timp până vom ajunge. 

— Te rog doar să te grăbeşti cât se poate de mult! 

— Fac tot ce pot, doamnă. 

Bajaratt stătea pe bancheta din spate şi simţea că îi 
explodează mintea. Nu-l putea pierde pe Nicolo, el era cheia. 
Plănuise totul cu atâta grijă, atât de inteligent, fiecare pas fusese 
făcut cu atenţie, fiecare mişcare şi fiecare nuanţă fusese 
calculată în amănunt, era doar la câteva zile de momentul căruia 
îi consacrase practic toată viaţa ei, lovitura finală care va fi 
preludiul unei perioade de haos în întreaga lume. Muerte a toda 
autoridad. 

Trebuia să fie blândă,  înţelegătoare, îngrijorată, 
convingătoare. De îndată ce băiatul o va ajuta să ajungă în Casa 
Albă, în biroul Preşedintelui şi, după aceea, afară din birou, putea 
scăpa oricând de el, de acest barone-cadetto care nu exista 
decât datorită imaginaţiei ei. Evident că nu-i putea permite să 

supravieţuiască mai mult decât câteva minute din momentul în 
care se va afla că Preşedintele fusese asasinat. 

Dar, până atunci, se va preface că este adusă în pragul isteriei 
de nenorocirile lui Nicolo, va jura pe mormintele tuturor sfinţilor 
că cei responsabili vor plăti cu vârf şi îndesat, va face dragoste 
cu tânărul Adonis aşa cum acesta nici măcar nu-şi imagina că se 
poate face dragoste, va face orice. Tânărul trebuia să redevină o 
marionetă în mâinile ei, cât de repede cu putinţă. Intrevederea 
din Biroul Oval era prea apropiată ca să-şi poată asuma vreun 
risc. 

— Am ajuns în Chesapeake Beach, doamnă, restaurantul pe 
care îl căutaţi este acolo, pe stânga, o anunţă şoferul în 
uniformă. Doriţi să vă însoțesc înăuntru? 

— Te rog să intri dumneata singur, spuse Bajaratt. Prietenul 
meu nu se va apropia de maşină decât dacă va vedea că sunt 
singură. S-ar putea să am nevoie de o pătură, ai vreuna? 

— Chiar în spatele dumneavoastră, doamnă. Sunt două. 

— Mulţumesc. Acum te rog să mă laşi singură. 


— Da, domnule căpitan Stevens, exact aşa am procedat, rosti 
nedumerit locotenentul Allen în telefonul de la bordul maşinii NI. 
Domnul comandant a fost categoric, sir. Mi-a ordonat să nu vă 
deranjez. 

— Nu mai e comandant şi nu-ţi poate da ordine! urlă Stevens 
în telefonul de lângă pat. Unde dracu' e acuma? 

— Spuneau ceva de o raită prin Chesapeake Beach... 

— Acolo unde locuieşte O'Ryan? 

— Cred că da, sir. 

— Familia O'Ryan a fost anunţată? 

— Sub nici o formă, sir. Domnul comandant... 

— Nu mai e comandant. 

— Instrucţiunile dânsului au fost ca totul să rămână secret şi 
asta este în perfectă concordanţă cu politica noastră în 
asemenea cazuri. In privinţa asta am fost perfect de acord. Este 
vorba numai de nişte măsuri temporare, evident. 

— Evident, oftă Henry Stevens resemnat. O să-l informez pe 
directorul CIA şi o să anunţe el familia. Şi du-te chiar acum după 
ticălosul ăla şi spune-i să mă sune imediat! 

— Vă rog să mă scuzaţi, sir, dar, dacă domnul Hawthorne nu 
este ofiţer de informaţii, atunci ce este? 

— O amintire, domnule Allen. O amintire din nişte vremuri pe 
care toţi vrem să le uităm. 

— Atunci de ce este implicat în această operaţiune, domnule 
căpitan? 

Tăcere. Apoi, într-un târziu, Stevens răspunse calm: 

— Pentru că era cel mai bun ofiţer pe care-l aveam, 
locotenente. Dar n-am înţeles asta când trebuia. Du-te după el. 


În timp ce şoferul era în restaurant, Nicolo, cu pieptul gol şi 
plin de sânge, se apropie de fereastra spălată de ploaie a 
limuzinei. Bajaratt deschise grăbită uşa şi-l trase pe bancheta din 
spate, lângă ea, ţinându-l strâns în timp ce-i arunca o pătură pe 
umeri. 

— Incetează, signora, urlă el. De data asta ai mers prea 
departe în ceea ce mă priveşte. Era cât pe ce să fiu omorât! 

— Nu înţelegi, Nicolo. Omul ăla era un alt agente segreto, un 
om care ni se împotrivea, un om care mi se împotrivea, care se 
împotrivea dorințelor Sfintei Biserici! 

— Atunci de ce este totul atât de secret? De ce nu puteţi vorbi 
despre acest ţel atât de teribil, nici tu şi nici prietenii tăi? Pentru 
numele lui Dumnezeu, de ce? 

— Lucrurile nu sunt niciodată aşa de simple, copilul meu 
minunat. Tu ai încercat odată, ai încercat să le arăţi oamenilor că 
în docuri era un individ necinstit şi corupt, dar unde te-a dus 
asta? Te urmăresc toţi docherii din Portiei, vor să te omoare, nici 
măcar iubitoarea ta familie nu te poate adăposti, pentru că aţi fi 
omorâţi cu toţii. Nu ţi-ai dat încă seama? 

— Imi dau seama doar că te foloseşti de mine, signora, că te 
foloseşti de acest barone-cadetto, invenţia ta, pentru propriile 
tale scopuri, despre care eu nu ştiu nimic. 

— Naturalmente! Te-am ales pe tine pentru că eşti mult mai 
inteligent decât majoritatea oamenilor de rând. Doar ţi-am mai 
spus asta, nu-i aşa? 

— De câteva ori. Atunci când nu mă faci prost şi tâmpit. 

— La furie omul zice multe. Dar altfel... Crede-mă, Nicolo, te 
rog să ai încredere în mine. Peste ani, când eu nu voi mai exista 
în viaţa ta, când, datorită banilor de la Neapole, vei fi un erudito, 
îţi vei aminti de clipele astea şi vei înţelege. Şi vei fi mândru de 
rolul tăcut pe care l-ai jucat la atingerea acestei măreţe cauze! 

— Dacă este chiar aşa atunci, pentru numele lui Dumnezeu, 

spune-mi despre ce e vorba! 

— Intr-un fel, este vorba de ceva asemănător cu ceea ce ai 
încercat să faci tu la Portiei. Să expui nişte oameni corupți 
oprobriului public. Dar scena nu va fi un simplu doc, oamenii 
respectivi vor fi expuşi în faţa întregii lumi în care trăim. 

Nicolo scutură din cap, tremurând sub pătură şi clănţănind din 
dinţi. 

— lar mă îngropi în cuvinte, iar spui lucruri pe care nu le pot 
înţelege... 

— Le vei înţelege, dragul meu. Cu timpul... Acum suferi! Pot să 
te ajut cu ceva? 

— Asta e un restaurant, nu? Poate nişte cafea, sau nişte vin. 
Mi-e atât de frig... 

Bajaratt apăsă pe mânerul uşii, cobori şi se îndreptă grăbită, 
prin ploaia deasă, spre treptele de la intrarea în restaurant. 
Brusc, în parcare intrară două maşini care, după ce patinară uşor 
pe betonul ud, se opriră în scrâşnet de frâne, exact în momentul 
în care ea ajunsese la uşă. Şi, prin ploaie şi prin vânt, se auziră 
nişte vorbe: 

— Domnule comandant, trebuie să faceţi exact cum v-am spus 
eu! Este un ordin. 

— Cară-te de aici, pisălogule! 

— Tye, pentru numele lui Dumnezeu, ascultă-l! ţipă o femeie, 
în timp ce vocile celor care se certau se apropiau de intrarea în 
restaurant. 

— Nu! Au făcut destule prostii până acum! De acum încolo o 
să mă fac rău de tot şi o să scot tot ce poate fi scos de la familiile 
O'Ryan şi Ingersol. Asta este! 

Era Hawthorne. Bajaratt, îmbrăcată în hainele ei de matroană, 
cumpărate pe Via Condotti, se năpusti în restaurant, văzându-l 
pe şofer cu o bucată mare de plăcintă în faţă, într-un separeu, 
aproape de intrare. 

— Afară! îi şopti ea. Imediat! 

— Cine dracu'... ah, Dumnezeule! Da, desigur doamnă! Şoferul 
aruncă trei dolari pe masă şi se ridică grăbit, chiar în clipa în care 
şase oameni, nişte oameni furioşi, intrau în restaurant. Trei sau 
patru dintre ei se certau pe un ton foarte ridicat. 

— Stai jos! îi ordonă Bajaratt, apucându-l de umăr şi 
împingându-l sub nivelul peretelui despărțitor al separeului. 

Cei şase nou-veniţi se aşezară la o masă mare de la perete, 

chiar lângă intrare. Cearta lor continua, tonul nu mai era la fel de 
ridicat ca afară, dar, din ce vedea, Amaya Bajaratt îşi putea da 
seama că fostul ei iubit nu putea fi clintit din hotărârea lui. 
Avusese şi ea parte de asta de multe ori: fostul ofiţer de 
informaţii ştia exact când instinctul lui avea dreptate, când îl 
putea duce drept la ţintă. Omul acela mort era o cheie care 
putea deschide drumul către Little Girl Blood. Bine lucrat Tye- 
boy, îşi zise ea în gând, pe când aştepta în separeu, împreună cu 
şoferul. N-am suportat decât rareori să fac dragoste cu un om 
care-mi era inferior. Semeni atât de mult cu fostul meu sot, 
Tyrell, eşti un animal cumsecade, căruia îi place doar ce e mai 
bun... Şi lui, ca şi tie, iubitul meu, v-am dat tot ce era mai bun în 
mine. De ce oare, în lumea asta atât de mârşavă, nu ne-am 
întâlnit de aceeaşi parte a baricadei? Să ştii că am dreptate, 
iubitul meu. Dumnezeu nu există! Pentru că, dacă ar exista, n-ar 
trebui să mai fie copii muritori de foame, cu pântecele umflate, 
tăvălindu-se de durere. Ce face Dumnezeu pentru ei? || urăsc pe 
acest Dumnezeu al tău, Tyrell! Dacă este Dumnezeul tău, pentru 
că asta n-am ştiut-o niciodată, nu mi-ai spus nimic despre asta, 
nici albă, nici neagră. Dar acum trebuie să te omor, Tye-boy. Nu 
vreau s-o fac, pe St Barts n-am fost în stare, deşi ar fi trebuit să 
te omor pe loc, cred că il padrone a înțeles ce s-a întâmplat. Cred 
că el şi-a dat seama cât de mult te iubesc şi a fost destul de 
înțelept să nu mă sâcâie din cauza asta, pentru că şi el iubea pe 
cineva pe care nu-l putea omori, deşi ştia că ar fi trebuit să o 
facă. Dacă e să spunem adevărului pe nume, iubitul meu Tye- 
boy, rețeaua Scorpio se prăbuşeşte pentru că, cu ani în urmă, il 
padrone n-a făcut ceea ce trebuia să facă. Neptun trebuia să fie 
eliminat. Era prea emotiv când era vorba de dragoste. 

Dar asta nu mi se aplică şi mie, domnule comandant! 

— Şi acum, zise Bajaratt către şoferul de lângă ea, te ridici 
încet, mergi liniştit până la uşă, ieşi şi alergi la maşină. Să nu te 
sperii, pe bancheta din spate se află un tânăr rănit. Este nepotul 
meu, a fost atacat şi jefuit de nişte tâlhari. Tragi maşina în faţa 
scării. Când ai ajuns, claxonezi de două ori. 

— Doamnă, până acum nimeni nu mi-a mai cerut să mă 
comport în felul ăsta! 

— Acum ţi-o cer eu şi, pentru asta, vei primi o mie de dolari. 
Du-te! 

Şoferul o porni spre uşă neliniştit, mergând mult mai repede 

decât îi spusese ea. Împinse uşa atât de tare încât, la auzul 
zgomotului puternic, se ridicară mai multe capete, de la diferite 
mese, privind spre cel ce ieşea, printre ele aflându-se şi capul lui 
Tyrell Hawthorne, care şedea la un colţ de masă. Bajaratt nu-i 
putea vedea faţa, nu-l putea vedea cât este de încruntat şi de 
intrigat de gestul celui care ieşise, dar cei de lângă el o puteau 
face. 

— Ce este, Tye? îl întrebă Cathy Nielsen. 

— Ce caută şoferul ăla furios aici? 

— L-ai auzit pe pescar. Spunea că pe aici nu locuiesc decât 
oameni bogaţi. Nu e normal ca unii dintre ei să aibă şoferi? 

— Poate... 

Bajaratt nu auzise nici acest scurt schimb de replici, pentru că 
aştepta încordată să audă semnalul că maşina ajunsese în faţa 
intrării. In sfârşit, îl auzi. 

— Un şofer? spuse Tyrell mai mult pentru sine. Şoferul lui Van 
Nostrand! zise el cu voce tare. Lăsaţi-mă să ies de aici, strigă el, 
împingându-l pe Poole şi apoi pe Cathy. 

Simultan cu el, Bajaratt se ridică din separeul unde stătuse 
până atunci şi o porni spre uşă, cu capul înfipt rigid între umeri. 
Erau două siluete grăbindu-se spre ieşire, fiecare cu alte intenţii. 

— Mă scuzaţi! zise Tyrell scurt când trecu pe lângă femeie, 
ştergându-i umărul. Impinse cu mâna dreaptă în uşă, o deschise 
şi ieşi în ploaia deasă de afară. 

— Hei, tu! urlă el la şoferul maşinii, pe când se năpustea pe 
trepte spre limuzina enormă. 

Dar brusc se opri, se răsuci pe călcâie şi, ca şi cum un fulger i- 
ar fi luminat dintr-o dată mintea, privi spre intrarea 
restaurantului, spre femeia pe care tocmai o împinsese. Motelul 
Shenandoah Lodge, bătrâna, ochii. Dominique, Bajaratt! 

În ploaie se auziră împuşcături şi gloanţele găuriră mai întâi 
tabla maşinii, apoi ricoşară din pavaj, în timp ce Hawthorne 
fugea cât putea de repede spre stânga. Dintr-o dată simţi o 
arsură sus, în coapsă. Fusese atins! Se aruncă pe burtă şi se 
rostogoli sub o camionetă, la adăpost, pe când pe uşa 
restaurantului ţâşnea o altă femeie, ţipând după el. Bajaratt 
trase gloanţele ce-i mai rămăseseră în direcţia ei, deschise uşa şi 
sări în automobil. În timp ce limuzina demara în trombă, spre 
autostradă, Catherine Nielsen se împletici pe treptele scării până 
jos şi căzu la pământ. 

Era ora unu noaptea şi Henry Stevens recunoscu primele 
semne ale unei stări ce, printre cei cu meseria sa, era aproape o 
boală profesională. Era atât de obosit, încât nu mai putea 
adormi, de fapt nu mai putea adormi după ce primul somn îi 
fusese tulburat de telefon. Pur şi simplu mintea refuza să i se 
oprească, nu se mai putea opri şi relaxa, în cap i se acumulau 
întrebări în progresie geometrică până ce şi-l simţea plin până la 
refuz numai cu posibilităţi şi cu probabilităţi, moment în care 
trebuia să abandoneze orice tentativă de imobilism. Dacă ar fi 
rămas în pat, nu ar fi făcut decât să se sucească de pe o parte pe 
alta, cu ochii deschişi şi strălucitori, ca un drogat, preocupat 
numai de faptul că soţia lui, în patul de lângă el, l-ar putea auzi 
cum se foieşte şi, ca de obicei, s-ar trezi şi ar încerca să îl 
potolească. De fapt ea se pricepea bine de tot la asta, ştiuse 
totdeauna cum să-l calmeze. De obicei nu recunoştea nici faţă de 
sine, dar, în rarele lui momente de adâncă sinceritate 
introspectivă, nu putea să nu admită că, fără Phillys, n-ar fi ajuns 
în nici un caz în funcţia şi la situaţia pe care o avea. Ea era o 
femeie fantastic de raţională, chiar iritantă din punctul ăsta de 
vedere, îşi păstra totdeauna un calm feroce, ca un cârmaci solid 
care, fără a se comporta vreun moment dictatorial, menținea 
cursul bărcii care era viaţa lor de familie exact pe direcţia cea 
mai bună, făcând şi pe dracu-n patru ca soţul ei să treacă prin 
valuri, oricât de grele, fără să clacheze. 

Era ciudat că începuse să gândească în limbaj marinăresc, se 
gândi el amuzat, pe când se aşeza pe sofaua din veranda lor 
acoperită cu sticlă. Nu fusese pe mare decât o singură dată, 
când era în ultimul an la Annapolis, moment în care toţi viitorii 
absolvenţi trebuiau să îndure o croazieră de iad pe una din 
imensele nave cu pânze ale marinei americane, comportându-se 
exact ca nişte marinari din afurisitul de secol nouăsprezece. Abia 
îşi mai aducea aminte de acele zece zile, cea mai mare parte din 
timp şi-o petrecuse cu un scaun de W.C. În braţe, dând la boboci 
continuu. 

Deşi a naviga era, în ceea ce-l priveşte, absolut imposibil, 
Marina Militară îi apreciase alte calităţi şi anume capacitatea lui 
excepţională ca organizator. Era un marinar de birou 
extraordinar, îi depista pe mediocri şi pe incompetenţi cu o 
viteză de speriat şi-i dădea de-o parte, fără multă vorbă şi fără 

vreo urmă de remuşcare. Dacă ai ceva de făcut, atunci rezo/vă 
tot, dacă apărea vreo problemă pe care un subordonat nu putea 
să o rezolve, atunci să vină la el, să nu se chinuie inutil dacă nu 
putea lua o decizie. El le lua fără ezitare şi, de cele mai multe ori, 
nici nu greşea. 

Nu greşise, practic, decât o dată, o singură dată. Dar greşeala 
fusese fatală. La Amsterdam îi povestise lui Phyllis despre Ingrid, 
soţia lui Hawthorne, iar ea îi spusese calm: . 

Hank, greşeşti, de data asta greşeşti. II cunosc pe Tyrell, o 
cunosc şi pe Ingrid şi senzația mea e că ţie îți scapă ceva. 

lar când fusese găsit cadavrul lui Ingrid Hawthorne, în canalul 
acela împuţit din Amsterdam, ea venise în biroul lui de la 
ambasadă: 

Hank, ai vreo legătură cu asta? 

Doamne Dumnezeule, nu Phyll! Au fost sovieticii şi-au pus 
ştampila peste tot! 

Henry, sper că aşa este, pentru că eşti pe punctul de a pierde 
cel mai bun ofițer de informații pe care l-a avut Marina vreodată. 

Phyllis nu-i spunea Henry decât atunci când era furioasă foc 
pe el. 

Fir-ar a dracului de treabă! De unde să ştie el? Dosarul scos 
din sistem! Ce porcărie mai era şi asta? 

— Hank? 

Stevens tresări şi îşi suci capul spre uşa verandei: 

— lartă-mă, Phyll, stăteam aici dus pe gânduri. 

— De când a sunat telefonul ăla, n-ai mai dormit. Vrei să 
vorbeşti despre ceea ce te frământă? Poţi să vorbeşti sau trebuie 
să mă ţii pe dinafară? 

— Este ceva legat de prietenul tău Hawthorne. 

— A revenit în serviciu? Dacă ai reuşit asta, e o adevărată 
minune, Hank. Nu i-a plăcut niciodată prea mult de tine. 

— Dar i-a plăcut totdeauna de tine. 

— Şi de ce nu? Eu îi programam călătoriile, nu viaţa. 

— Vrei să spui că eu asta am făcut? 

— Adevărul e că nu ştiu. Mi-ai spus că nu ai făcut-o. 

— N-am făcut-o. 

— Atunci capitolul ăsta este închis, nu crezi? 

— Ba da, este închis. 

— Ce lucrează Tyrell acum pentru tine? Sau nu-mi poţi spune? 
În tonul lui Phyllis nu se simţea nici un resentiment, era de la 

sine înţeles că soțiile sau soţii celor cu funcţii de conducere din 
aparatul de informaţii erau persoane vulnerabile şi, pentru 
propria lor protecţie, nu trebuiau să ştie prea multe: nu puteau fi 
forţaţi să spună ceva ce nu ştiau. 

— In ultimul timp ai lucrat mult peste program, deci presupun 
că este o alarmă roşie, adăugă ea. 

— lţi pot spune câte ceva, scurgerile probabil că sunt mult mai 
importante... E vorba de o teroristă din Valea Baaka, o femeie 
care ajurat să-l asasineze pe Preşedinte. 

— Asta e subiect de desene animate, Hank! izbucni nevastă- 
sa, dar, dintr-o dată, se opri gânditoare: Sau poate că nu e. 
Sinceră să Fiu, sunt o droaie de lucruri pe care o femeie le poate 
face şi un bărbat nu poate. 

— Aşa a făcut deja şi individa, lăsând în urma ei o droaie de 
morţi în circumstanţe foarte ciudate şi de accidente fatale. 

— Nu-ţi cer să fii mai explicit. 

— Nici n-aş face-o. 

— Şi Tyrell? Care e rolul lui? 

— Un timp femeia asta a fost prin Caraibe... Şi Hawthorne 
lucrează acolo. 

— Exact. 

— Dar cum ai reuşit să-l aduci înapoi? N-aş fi crezut că mai e 
posibil să facă cineva asta! 

— N-am făcut-o noi, au reuşit cei de la mi 6. Noi nu suntem 
decât pe post de bază permanentă, la dispoziţia lui. A fost 
angajat de Londra. 

— Dragul de Tye. Nu-i plăcea niciodată să meargă cu clasa a 
treia, doar dacă era strict necesar pentru acoperirea lui. 

— ie chiar îţi plăcea de el? 

— Probabil că ţi-ar fi plăcut şi ţie Hank, dacă ai fi încercat să-l 
înţelegi, zise Phyllis, aşezându-se într-un fotoliu de răchită de 
lângă soţul ei. Tye era isteţ, o isteţime din aceea de stradă - nu 
de clasa ta, nu era un candidat MENSA cu un IQ de o sută 
nouăzeci sau mai mult - instinctele lui erau foarte treze şi el 
avea tăria să asculte de ele, chiar şi atunci când superiorii lui 
erau convinşi că greşeşte. Era obişnuit să-şi asume riscuri. 

— Vorbeşti de parcă ai fi fost îndrăgostită de el. 

— Toate fetele mai tinere erau moarte după el, dar nu e cazul 
meu. Imi plăcea de el, eram fascinată de ceea ce făcea, dar 
niciodată n-a fost vorba de ceva care să semene fie şi numai vag 

cu dragoste. Cred că mă gândeam la el ca la un fel de nepot mai 
îndepărtat, a cărui carieră o urmăreşti cu interes, pentru că are 
obiceiul să calce în picioare toate regulile, dar vine tot timpul cu 
plasa plină. Chiar tu ai spus asta. 

— Da, aşa am spus. Şi adevărul e că avea rezultate, era 
eficient. Dar, pe de altă parte, a şi dezorganizat multe reţele şi a 
durat niţel până le-am făcut la loc. Nu i-am zis niciodată nimic 
despre agenţii care, pentru un timp, s-au depărtat de noi, pentru 
că spuneau că prin underground a început să umble liber un 
maniac. Erau speriaţi bine de tot, el încerca să ajungă la o 
înţelegere cu duşmanii - fără omoruri - asta ne spuneau toţi că 
le zice. Dar nu noi omoram, ceilalţi făceau asta! 

— Şi atunci a fost omorâtă şi Ingrid. 

— Da. De sovietici, nu de noi. 

Phyllis Stevens îşi schimbă poziţia picioarelor pe sub cămaşa 
de noapte, de mătase şi-l privi atentă pe omul cu care era 
măritată de douăzeci şi şapte de ani. 

— Hank, spuse ea blând, ai ceva pe suflet, ceva care te sâcâie 
al dracului de tare. Cred că ştiu deja când trebuie să nu insist, 
dar de data asta cred că trebuie să spui cuiva despre ce e vorba. 
Ai ceva pe suflet care te macină, dar, dragul meu, trebuie să-ţi 
spun că nimeni, din toată Marina noastră Militară, n-ar fi fost în 
stare să facă ceea ce ai făcut tu la Amsterdam. Ai reuşit să 
menţii întreaga organizaţie intactă şi la ambasadă şi la Haga şi la 
NATO. Tu erai creierul din spatele tuturor rezultatelor obţinute şi 
erau nişte timpuri în care era mare nevoie de un intelect 
superior, care să coordoneze operaţiile clandestine. Tu ai reuşit 
să o faci, Hank, chiar dacă eşti cam temperamental, ai reuşit 
dragul meu. Şi nu cred că altcineva ar fi fost în stare de una ca 
asta. In nici un caz Tyrell Hawthorne. 

— Îţi mulţumesc, Phyll, răspunse Henry. Brusc se aplecă 
înainte şi-şi duse ambele mâini spre faţa palidă, degetele lui 
răsfirate acoperind lacrimile ce începuseră să-i curgă. Continuă 
cu voce gâtuită: 

— Să ştii că la Amsterdam am şi greşit, eu am greşit grav. Eu 
am omorât-o pe soţia lui Tyrell. 

Phyllis ţâşni din fotoliul ei şi se repezi pe sofa lângă el, luându- 
| în braţe. 

— Haide, Hank, de omorât au omorât-o sovieticii. Mi-ai spus-o 
şi tu, am citit şi rapoartele. Erau ştampilele lui! 

— Eu i-am condus la ea... Şi acum el este implicat în 
operaţiunea asta şi, pentru că eu am greşit şi iar am greşit şi am 
greşit din nou, s-ar putea să moară şi el. 

— Termină! strigă ea. Destul, Hank. Acum eşti extenuat, dar, 
chiar şi aşa, poţi să te stăpâneşti, trebuie să fii mai tare decât 
asta. Dacă asta te macină, ştii că poţi să-l scoţi oricând pe Tyrell 
din joc, pentru tine e chiar foarte simplu. 

— N-o să vrea, nu ştii ce are pe suflet şi el. Au fost omorâţi 
mai mulţi prieteni de-ai lui, prea mulţi. 

— Poţi să trimiţi o unitate militară după el şi să-l reţii. Chiar 
atunci începu să sune telefonul, ţârâitul avea un ton jos, grav, 
absolut neobişnuit. Phyllis se ridică de pe sofa şi se îndreptă spre 
micul alcov de pe verandă unde, în spatele unui panou, se aflau 
trei telefoane: negru, roşu şi albastru. 

— Casa Stevens, rosti ea în receptorul telefonului roşu, cel pe 
care pâlpâise lumina de apel. 

— Cu domnul căpitan Stevens vă rog. 

— Cine-l caută? Domnul căpitan a stat treaz mai bine de 
şaptezeci şi două de ore şi are nevoie de puţină odihnă. 

— OK, cred că oricum nu mai contează, răspunse vocea 
tinerească de la celălalt capăt al firului. Sunt locotenent Allen, NI. 
Domnul căpitan ar trebui să afle că domnul comandant - fost 
comandant - Hawthorne a fost împuşcat în faţa unui restaurant 
din Chesapeake Beach, Maryland. Din câte ne dăm seama, rănile 
nu-i pun viaţa în pericol, dar, până când vine ambulanţa cu 
medicii, nu putem fi siguri de nimic. Dar doamna maior Air 
Force... 

— Henry! 

Hawthorne şi Poole - ultimul cu faţa scăldată în lacrimi - 
stăteau faţă în faţă pe coridor, lângă intrarea în sala de operaţii, 
Tyrell într-un scaun pe rotile, cu cârje lângă el, locotenentul pe o 
banchetă, aplecat înainte, cu capul sprijinit în palme. Nu vorbea 
nici unul dintre ei, nu era nimic de spus. Rana din coapsa lui 
Hawthorne nu fusese gravă, o extracţie de glonţ şi şapte copci 
aranjaseră totul, iar el doar nu sărise de pe masa de operaţie, 
ceruse tot timpul să fie dus imediat în zona de aşteptare şi 
pregătire operatorie, unde Cathy Nielsen se lupta cu moartea. 

— Dacă moare, zise Poole, spărgând liniştea cu o voce 
tensionată, abia audibilă, dau dracului uniforma şi, dacă va fi 
nevoie, o să-mi petrec tot restul vieţii urmărind şi pedepsind 
lepădăturile care au omorât-o. 

— Te înţeleg foarte bine, Jackson, zise Tyrell, îndreptându-şi 
privirea spre locotenent. 

— Poate că totuşi nu mă înţelegi prea exact, domnule 
comandant. Una dintre persoanele vizate s-ar putea să fii chiar 
tu. 

— Pot înţelege şi asta, chiar dacă sunt convins că e o eroare. 

— Eroare! Ticălosule! Poole îşi îndepărtă mâinile, îşi săltă 
capul şi privi ţintă la Tyrell. In vocabularul meu, care este cu mult 
superior celui pe care-l posezi tu, ăsta e cel mai blând calificativ 
pe care-l poţi obţine. Nu eşti de loc nevinovat ca un prunc, 
domnule Hawthorne. Nu ne-ai spus absolut nimic despre rahatul 
ăsta până când nu te-am forţat s-o faci, pe insula aia nenorocită, 
după ce a fost omorât Charlie. 

— Ar mai fi avut vreo importanţă, după ce murise Charlie? 

— De unde să ştiu? exclamă locotenentul. De unde dracu' pot 
eu să ştiu? Vreau doar să spun ca n-ai fost sincer faţă de noi de 
la început. 

— Am fost pe cât de sincer îmi puteam permite să fiu, fără să 
vă pun inutil în pericol vieţile cu informaţii pe care nu trebuia să 
le deţineţi. 

— Astea-s tâmpenii de spion sută-n sută! 

— Bineînţeles, dar nu trebuie să uiţi că am fost, totuşi, spion, 

fără ghilimele şi că am văzut destui oameni - bărbaţi şi femei - 
omorâţi pentru că ştiau anumite lucruri, sau chiar numai 
fragmente de informaţii şi asta era de ajuns să le semneze 
condamnarea la moarte. Am ieşit de destul de multă vreme din 
circul ăla, dar amintirea oamenilor de care-ţi spuneam încă mă 
mai urmăreşte. 

Uşa care dădea spre sala de operaţii se deschise şi apăru un 
doctor îmbrăcat cu un halat alb, pătat cu sânge. 

— Sunt aici de peste trei ore, rosti el obosit. Care dintre voi 
este Poole? 

— Eu sunt, răspunse Jackson, cu răsuflarea tăiată. 

— Mi-a cerut să-ţi spun să o laşi moale, să te potoleşti, exact 
aşa mi-a zis. 

— Cum se simte? 

__—O să ajung şi acolo. Chirurgul se întoarse spre Tyrell. 
Inseamnă că dumneata eşti Hawthorne, celălalt pacient? 

— Da. 

— Vrea să te vadă... 

— Ce mama dracului spui dumneata? Poole sărise în picioare. 
Dacă o să vadă pe cineva, pe mine o să mă vadă! 

— Am pus-o să aleagă, domnule Poole. N-ar fi trebuit să admit 
nici măcar asta, dar doamna este foarte încăpăţânată şi 
insistentă. Insă nu poate primi decât un singur vizitator, cel mult 
două minute, din punct de vedere medical ar fi de dorit chiar mai 
puţin. 

— Cum se simte, domnule doctor? spuse Tyrell, repetând 
întrebarea lui Jackson, dar pe un ton suficient de autoritar ca să 
fie clar că aşteaptă un răspuns. 

— Presupun că, practic, dumneavoastră reprezentaţi familia? 

— Puteţi presupune tot ce doriţi, replică Tyrell calm. Am fost 
aduşi aici împreună şi cred că este destul de clar că ne aflăm în 
regim de prioritate guvernamentală. 

— Da, e al dracului de clar. Două internări neînregistrate, fără 
raport la poliţie, interzisă orice întrebare despre evenimentele 
care v-au adus aici... iar pacienţii prezintă plăgi prin împuşcare. 
Se trece peste orice prevedere legală, dar nu pot eu pune la 
îndoială corectitudinea deciziilor luate de autorităţi. N-am mai 
întâlnit până acum cazuri de un asemenea nivel în serviciile de 
informaţii. 

— Atunci v-aş ruga să-mi răspundeţi la întrebare. 


112 


— Următoarele douăzeci şi patru de ore sunt decisive. 

— Decisive pentru ce? explodă Poole. Va trăi sau nu? 

— Sincer să fiu, încă nu putem fi siguri în privinţa asta, cred 
însă că eventualitatea unui deces este deja extrem de puţin 
probabilă. Dar nu vă pot promite că după operaţie va redeveni 
un om întreg, că-şi va recăpăta întreaga mobilitate. 

Poole se prăbuşi pe bancheta de pe care se ridicase, cu capul 
din nou în mâini. 

— Cathy... Cathy, suspină el. 

— Probleme cu coloana vertebrală? întrebă Tyrell. 

— Cunoaşteţi asemenea răni? 

— Hai să zicem că am mai văzut câteva. Reacţia 
posttraumatică a terminaţiilor nervoase...? 

— Dacă răspund corect, dădu chirurgul aprobator din cap, 
doamna ar putea intra în regim normal de convalescenţă în cel 
mult două zile. Dacă nu... ce să vă spun? 

— Ne-aţi spus destul, domnule doctor. Acum o pot vedea? 

— Desigur... Vă rog, daţi-mi voie să vă ajut, din câte ştiu aţi 
suferit şi dumneavoastră o intervenţie chirurgicală. Hawthorne se 
ridică în picioare, clătinându-se nesigur şi o porni spre uşă. 
Cârjele, îi zise chirurgul, întinzându-i-le. 

— Consideraţi că vi le-am predat, domnule doctor, răspunse 
Tyrell. Oricum, vă mulţumesc foarte mult. 

O asistentă medicală îl conduse în camera în care se găsea 
Cathy, atrăgându-i atenţia pe un ton amabil, dar ferm, că durata 
vizitei este strict limitată. Hawthorne privea ţintă la silueta din 
pat, îmbrăcată pentru operaţie. De sub bonetă îi ieşeau câteva 
şuviţe de păr blond, iar lampa de pe noptieră îi reliefa chipul 
palid, cu trăsături frumoase. Cathy îi auzi paşii, deschise ochii, 
întoarse capul spre el şi-i făcu semn cu mâna să se apropie de 
ea, arătându-i scaunul de lângă pat. El se apropie şchiopătând şi 
se aşeză. Apoi, încet, cu ezitări, mâinile lor se apropiară şi se 
strânseră puternic. 

— Mi-au zis că eşti bine, spuse Cathy cu voce slabă, zâmbind 
uşor. 

— O să te faci şi tu bine, răspunse Tye. Trebuie să fii tare. 

— Haide Tye, credeam că eşti în stare de mai mult. 

— Incerc din răsputeri... Jackson e niţel cam întors pe dos, că 
n-ai vrut să-l vezi pe el. 

— Mi-e foarte drag, dar nu cred că este momentul potrivit 

pentru o discuţie cu un copil genial, comportamentul lui ar fi prea 
previzibil. Cathy vorbea încet, cu respiraţia întretăiată, cu efort 
vizibil, dar clar şi scutură din cap când Hawthorne ridică mâna 
stângă şi-i făcu semn să o lase uşor. Nu este ăsta genul de 
decizie pe care trebuie să o ia un ofiţer? Cred că atunci când a 
murit Charlie încercai să-mi spui ceva de genul ăsta. 

— S-ar putea, Cathy, dar nu cred că sunt un profesor prea 
bun. Ofiţerul din mine s-a făcut praf la Amsterdam, s-a prăbuşit 
complet, nu-ţi mai aduci aminte? 

— Dar de data asta nu te vei prăbuşi, promiţi? 

— Ciudat să te aud vorbind aşa... Da, sper să nu mă 
prăbuşesc. Sunt furios, Cathy, tot atât de furios pe cât eram la 
Amsterdam şi acum şi tu faci parte din furia mea... Dar de ce mi- 
ai zis asta? 

— M-am mai gândit şi eu puţin, Tye, am pus nişte lucruri cap 
la cap şi acum mi-e frică... 

— Frică ne e tuturor, o întrerupse Tyrell blând. 

— Mi-e frică pentru tine, pentru ceea ce cred că e în sufletul 
tău acum... Când tu şi Jackson v-aţi întors de la San Juan, de la 
Simon, erai schimbat. Nu pot spune despre ce era vorba, nici nu 
sunt convinsă că vreau să ştiu ceva despre asta, dar am simţit că 
era ceva profund, oribil... 

— Pierdusem doi prieteni buni, o întrerupse Hawthorne nervos, 
la fel cum l-aţi pierdut şi voi pe Charlie. 

— Şi mai târziu, continuă ea, fără să bage în seamă că o 
întrerupsese. Când eram la Shenandoah, ai primit un mesaj la 
telefon. N-am văzut în viaţa mea om să se schimbe la faţă aşa 
cum te-ai schimbat tu atunci, te-ai făcut dintr-o dată alb ca varul, 
aproape albastru şi parcă aveai flăcări în ochi. Nu ne-ai spus 
decât că îţi dăduse de veste cineva care făcuse o greşeală. 
Totuşi, ceva mai târziu - ştiu că nu ţi-ai dat seama că te puteam 
auzi - i-ai dat lui Henry Stevens un număr de telefon de la Paris. 

— Era... 

— Te rog... lar în seara asta ai luat-o la fugă din restaurant ca 
un nebun, ca şi cum ai fi vrut să-l omori pe şofer... Eu am fugit 
după tine şi am ajuns la uşă chiar înainte de a începe 
împuşcăturile, încă nu se închisese complet şi te-am auzit 
strigând - nu, Tye, ai urlat - 7u.../ Şi după aceea femeia aia a 
început să tragă. 

— Da, aşa e, spuse Tyrell privind-o drept în ochi. 

— Era Bajaratt. 

— Da. 

— Ştii cine este, nu-i aşa? O cunoşti. 

— Da. 

— O cunoşti foarte bine, nu? 

— Credeam că da. Se pare însă că nu. 

— lmi pare rău, Tye... N-ai mai spus asta nimănui? 

— N-ar avea rost. In realitate, ea nu este persoana pe care am 
cunoscut-o eu, n-are nici o legătură cu femeia aceea. 

— Eşti sigur de asta, n-ai nici un dubiu? 

— Absolut nici unul. Lumea ei este în Valea Baaka. Eu o 
credeam dintr-o altă lume, care nu are nici o legătură cu Valea 
Baaka. 

— Din lumea aceea bună, unde viaţa este frumoasă şi în care 
barca ta taie valurile de la o insulă la alta? 

— Da. 

— Numărul de la Paris e bun la ceva? 

— S-ar putea. Sper. Mi-aş dori asta. 

Catherine se uită atentă la figura lui obosită, la ochii lui în care 
se citea atâta durere şi atâta mânie. 

— Dumnezeule... Săracu' de tine! Imi pare atât de rău să te 
ştiu aşa de nefericit Tye... Gata, nu mai vreau să spun nimic pe 
tema asta. 

— Cred că ar fi mai bine, Cathy... Cum de te mai poţi gândi la 
mine, când tu eşti în starea în care eşti? 

— Simplu, şopti ea cu voce şi mai slabă, dar încă zâmbind. E 
mai uşor decât să mă gândesc la mine, nu crezi? 

Tyrell se aplecă înainte, îşi luă mâna din mâna ei şi-i prinse 
faţa în palmele lui. Incet, încet, capetele lor se apropiară şi 
buzele lor se atinseră. 

— Eşti atât de drăguță, Cathy, atât de drăguță... 

— Hei, sună mai bine decât remarcabilă, domnule comandant. 
Uşa se deschise şi în pragul ei apăru asistenta. Tuşi uşor, să le 
atragă atenţia şi spuse: 

— Vizita s-a terminat. Cea mai frumoasă pacientă din spitalul 
ăsta trebuie să se odihnească. 

— Fac pariu că dumneata spui asta tuturor celor pe care le 
pregăteşti de operaţie, replică Nielsen. 

— Dacă o fac, înseamnă că mint destul de mult. Dar acum nu 
e cazul. 

— Tye? 

— Poftim, răspunse Hawthorne ridicându-se de pe scaun. 

— Să nu renunţi la Jackson, ia-l ca partener până la capăt. 
Poate face tot ce puteam face şi eu, dar mult mai bine. 

— Bineînţeles că aşa va fi, dar cred că voiai să spui altceva. 

— Asta o să-l facă să nu se mai gândească prea mult la mine. 


Phyllis Stevens se năpusti la telefon. Era zece dimineaţa, dar 
soţul ei nu reuşise să adoarmă decât pe la cinci, atât era de 
obosit şi copleşit de sentimentul de vinovăţie. Femeia-ofiţer din 
aviaţie fusese operată, prognoza medicală era încă incertă, dar 
scăpase cu viaţă. Tye Hawthorne nu fusese rănit serios, asta mai 
uşurase grijile imediate ale lui Henry Stevens, însă nu şi 
neliniştile lui mai profunde - câțiva centimetri şi ar fi fost ucis! 

— Alo, da? rosti Phyllis calm în aparat, trăgând receptorul cât 
mai departe de soţul ei. 

— FBl-ul, doamnă Stevens. V-aş ruga, dacă se poate, cu 
domnul căpitan. 

— Sinceră să fiu, nu prea se poate. N-a mai dormit de trei zile 
şi abia a aţipit câteva ore. Nu-mi puteţi spune mie despre ce e 
vorba? 

— Numai în parte, doamnă. 

— Bineînţeles. 

— Phyll, ce este? Henry Stevens se ridicase brusc în patul de 
alături. Am auzit telefonul, sunt sigur că am auzit telefonul! 

— Uite-l pe căpitan, domnule federal. Phyllis oftă şi întinse 
receptorul spre soţul ei, care era deja cu picioarele pe podea. 

— Stevens la telefon, ce este? 

— FBI, sir, agent Becker, în legătură cu percheziţia de la biroul 
Ingersol. 

— Aţi găsit ceva? 

— Greu de precizat, sir. Am găsit un telefon, într-un dulap de 
oţel camuflat sub lambriuri, părea că face parte din perete. 

A trebuit să folosim un aparat de sudură să-l deschidem... 

— E un telefon normal? De ce era ascuns? 

— Asta e nebunia mare, domnule căpitan. Băieţii de la 
serviciul tehnic au lucrat la el toată noaptea şi toată dimineaţa şi 
n-au reuşit încă să afle mare lucru. 

— Ce au găsit? 

— Au găsit o antenă de transmisii via-satelit pe acoperiş, care 

era legată la acel telefon. În afară de asta nu au reuşit să afle 
decât că era o legătură bilaterală cu un punct situat undeva în 
statul Utah. 

— İn Utah? Dar unde dracu’ în Utah? 

— Sunt câteva sute de frecvenţe posibile şi cel puţin o mie de 
antene cu care s-ar fi putut face legătura acolo, sir. Poate chiar 
mai multe... 

— Asta e o tâmpenie! 

— Asta e tehnologia modernă, domnule căpitan. 

— Atunci  puneţi-vă nepreţuitele calculatoare la treabă, 
maşinile alea vrăjite, pe care s-au dat atâtea grămezi de bani şi 
scoateţi la iveală ceva mai concret, palpabil. 

— La asta lucrăm, sir. 

— Atunci daţi-vă mai multă osteneală şi mai repede! Stevens 
trânti telefonul şi se lăsă să cadă înapoi pe pernă. Au ajuns să 
aibe proprii lor sateliți în spaţiu, şopti el. Mi se pare că visez! 

— Nu ştiu despre ce vorbeşti, Hank, dar dacă te gândeşti la 
ceea ce cred eu că te gândeşti, să ştii că asta e posibil pentru că 
noi toţi am contribuit la situaţia asta. Acum nu ai nevoie decât de 
bani ca să pui aşa ceva la punct. 

— Progresul, zise Stevens, nu-i aşa că e minunat? 

— Cred că depinde de cine îl controlează, îi răspunse nevastă- 
sa. Noi am crezut că va fi sub controlul celor mai buni şi celor 
mai deştepţi dintre noi. Dar se pare că mai şi greşim. 


Era dimineaţa târziu, iar de la spital nu li se spusese despre 
pacienta Catherine Nielsen decât că se odihneşte şi că starea ei 
este stabilă. Hawthorne, în şort, îşi încerca piciorul rănit, în 
dormitorul lor de la Shenandoah Lodge, sub privirea scrutătoare 
a lui Poole. 

— Te doare, nu-i aşa? întrebă locotenentul. Se vede că încă te 
doare. 

— Nu foarte tare, răspunse Tyrell. Am dormit aproape bine, nu 
mă aşteptam. Principalul este să nu-mi las toată greutatea pe 
piciorul stâng. 

— Ar fi mai bine dacă ai sta în pat vreo două zile, spuse Poole. 
Ca să se prindă suturile ca lumea. 

— Nu am vreme de aşa ceva. Pune mâna pe leucoplast şi 
strânge bine. Se auzi telefonul: Probabil că e Stevens, Phyllis mi- 
a promis că o să-i zică să mă sune imediat ce se trezeşte. 

— Să vedem, răspund eu, zise Jackson, ducându-se spre birou. 
Alo?... Da, e aici. Un moment. Locotenentul se întoarse spre 
Hawthorne: Cineva care zice că e fratele tău şi cred că este. 
Până şi vocea îi seamănă cu a ta, e doar un pic mai plăcută. 

— In realitate nu e chiar aşa, e un truc pe care l-a învăţat pe 
vremea când preda. Tyrell şontâcăi până lângă noptiera patului 
şi se aşeză încet jos. Am sunat la St Thomas azi-noapte, de la 
spital, adăugă Tye în timp ce ridica receptorul. Salut, Marc, eram 
sigur că o să ajungi azi pe la birou. 

— Am ajuns acum vreo oră, a fost drăguţ din partea ta să mă 
anunţi că eşti încă în viaţă, spuse Marc Anthony Hawthorne 
sarcastic. Eşti încă în viaţă, nu-i aşa? 

— Termină, Bro, am fost foarte ocupat, să nu mă întrebi ce-am 
făcut că nu pot să-ţi spun... 

— După ce mesaje primeşti, aşa s-ar zice. 

— Ce mesaje? Azi-noapte n-am verificat. 

— Primul este de la un anume B. Jones. A sunat ieri, la patru şi 
un sfert după-masa, ţi-a lăsat un număr din Mexico City şi te 
sfătuieşte cât se poate de serios să iei legătura cu el în 
următoarele patruzeci şi opt de ore. 

— Dă-mi numărul. Frate-său i-l spuse şi Tyrell îl scrise pe o 
bucată de hârtie. Altcineva? 

— O femeie numită Dominique, zicea că sună de la Monte 
Carlo. A sunat aseară, pe la unsprezece şi jumătate. 

— Mesajul! 

— O să ţi-l pun. Nu e de genul celor pe care le poate asculta 
un frate mai mic, să nu mai vorbim de a i-l repeta modelului său 
de viaţă... Te-ai dat dracului, Tye. 

— Pune-mi-l să-l ascult şi rămâi pe fir, fără alte comentarii. 

— Aye, aye, sir. 

Tyrell, iubitul meu, dragostea mea, sunt Domie! Te sun de la 
L'Hermitage, din Monte Carlo. Ştiu că este foarte târziu, dar abia 
acum am rămas singură, soțul meu s-a dus la cazinou şi am nişte 
veşti de-a dreptul minunate! In ultimele zile mi-am jucat rolul 
extrem de bine, dar, sinceră să fiu, m-am săturat până peste cap 
de comedia asta, mi-e tare dor de tine şi, pe deasupra, simt că e 
de datoria mea să fiu lângă unchiul meu acum, că îşi trăieşte 
practic ultimele lui zile. l-am spus despre asta soțului meu - 
despre unchiul meu, bineînţeles - şi n-o să crezi ce mi-a răspuns! 
Mi-a zis: „Întoarce-te lângă unchiul tău pentru că are nevoie de 

tine, tot atât de mult, cât ai şi tu nevoie de iubitul tău”. Îți spun, 
am fost pur şi simplu uluită. L-am întrebat dacă era furios pe 
mine şi răspunsul lui a fost ca un dar de la bunul Dumnezeu: 
„Nu, draga mea soție, nu sunt deloc supărat, mai ales că, în 
următoarele câteva săptămâni, am şi eu propriul meu program. 
Dimpotrivă, îţi doresc să ai parte de cât mai multe bucurii”... Nu-i 
aşa că e minunat? De altfel, ţi-am spus că e cumsecade, chiar 
dacă îi lipsesc alte calități masculine. Oricum, plec imediat, cum 
termin mă duc la Nisa, la aeroport şi iau primul avion. Mâine o să 
fiu la Paris, o să alerg peste tot - sunt atâtea de făcut înainte de 
a pleca într-o vacanță prelungită - şi, dacă vrei să vorbim, sună- 
mă acasă. Dacă nu mă găseşti, să nu vorbeşti cu altcineva decât 
cu Pauline. Dacă nu, o să te caut eu oricum... Parcă simt deja 
cum mă strângi în brațe. Dumnezeule, probabil că asta sună ca 
şi cum aş fi o puştoaică îndrăgostită şi nu mai sunt chiar 
puştoaică! O să ajung în insule peste o zi, cel mult două, în nici 
un caz nu va dura mai mult de trei zile şi o să te caut imediat... 
Iubitul meu, dragul meu... 

Hawthorne se simţea ca strâns de gât de valul de furie care-l 
cuprinsese. Reuşi să şi-o stăpânească, dar nu reuşi să-şi reprime 
şi dorinţa de reacţie violentă în faţa acestui noian de vorbe de 
dragoste, atât de plăcute auzului, dar, în cazul ăsta, atât de 
mincinoase, atât de vicioase. Mesajul fusese transmis la o oră 
după ce autoarea lui încercase să îl omoare! Nu pe un iaht din 
Mediterana, ci pe treptele unui restaurant din Maryland... Cât de 
simplu era să-i spui unui robot telefonic să transmită că erai 
unde îţi trecea prin cap să spui că eşti! Amintiri ale jocurilor 
mortale pe care le jucase la Amsterdam: agață-te de legenda de 
acoperire cu orice preţ, s-ar putea să fie singurul lucru care-ţi 
mai poate fi util. Little Girl Blood îşi juca mai departe cărţile ei 
măsluite, sperând că el le va accepta pe masa verde de joc. Dar 
el se asigurase deja că, în caz că Bajaratt suna la Paris, să 
vorbească cu acea Pauline, se va declanşa instantaneu alerta la 
Deuxieme. 

— OK, Tye, se auzi vocea fratelui său. Am derulat banda, dacă 
vrei ţi-o pot pune din nou... Nu-ţi pare bine că nu am nici un 
comentariu? 

— Nu e nevoie de ele, Marc. 

— Dar ceva tot mai este, din moment ce în i-ai spus să rămân 
pe fir...? 

— lisuse, da! Bro, te rog să mă ierţi, îl întrerupse Hawthorne, 
revenind la realitate. Nişte probleme curente, d-ale noastre... 
presupun că banii au sosit şi că ai început să cauţi două bărci de 
clasă A. 

— Haide, Tye, am aruncat ancora la Red Hook abia acum o 
oră! Da’ să ştii că am luat legătura cu Cyril, de la filiala Chase din 
Charlotte Amalie şi mi-a confirmat că ni s-a transferat o sumă 
incredibilă de la Londra. Mă tot întreba dacă nu avem vreo 
legătură cu gaşca lui Noriega! 

— O să urmărească de unde vin banii şi o să afle că sunt tot 
atât de curaţi ca şi lenjeria de corp a Reginei. Pune-te pe treabă, 
caută bărcile. 

— Fără să fii şi tu aici? 

— Am zis să le cauţi, nu să închei afacerea. Dacă găseşti ceva 
ce merită, depune o garanţie şi aşteaptă-mă. 

— Ah, da, acum îmi aduc aminte, mi-ai mai spus asta cu 
garanţia. Când crezi că te întorci? 

— Nu mai poate dura mult, trebuie să se termine într-un fel 
sau în altul. 

— Ce vrei să spui cu într-un fel sau altul? 

— Nu-ţi pot explica mai multe. O să te sun într-o zi sau două. 

— Tye...? 

— Da? 

— Pentru numele lui Dumnezeu, ai grijă de tine, fii atent! 

— Evident, Bro. Imi ştii vorba, nu-mi plac eroii post-mortem, e 
o prostie. 

— Tu ai zis-o! 

Hawthorne închise telefonul şi avu o ezitare atunci când călcă 
pe piciorul stâng. 

— Unde-mi sunt notele pe care le aveam în buzunarul de la 
pantaloni? îl întrebă el pe Poole. 

— Uite-le aici, răspunse Jackson, ducându-se până la birou şi 
aducându-i cele câteva foi de hârtie împăturite împreună. 

Hawthorne le luă, le răsfoi şi scoase una dintre ele, punând-o 
pe pat şi netezind-o cu grijă. Se clătină din nou când se răsuci 
spre telefon, citi atent cifrele scrise cu roşu şi formă numărul. 

— Cu domnul Secretar de Stat Palisser, rosti el politicos. La 
telefon T. N. Hawthorne. 

— Imediat, sir, răspunse secretara. Ni s-a comunicat să vă 
facem imediat legătura. 

— Vă mulţumesc. 

— Domnule comandant? Vocea lui Palisser era aidoma omului, 
autoritară fără a fi şi agresivă. Ai mai aflat ceva? 

— Încă o crimă şi aproape că m-a doborât şi pe mine după 
aceea. 

— Dumnezeule! Acum te simţi bine? 

— Am scăpat doar cu câteva copci. Am nimerit - am dat buzna 
chiar peste Bajaratt. 

— Ce s-a întâmplat? 

— Vă povestesc mai încolo, domnule Secretar, acum am o altă 
problemă. Cunoaşteţi cumva un analist CIA pe nume O'Ryan? 

— Da, cred că da. Era, parcă, aghiotantul directorului Gillette 
la ultimele noastre întâlniri. Din câte îmi amintesc, am tot dat cu 
ochii de el de-o vreme, este considerat un adevărat vrăjitor în 
meserie. S-ar putea să greşesc, dar parcă îl chema Ryan sau 
O'Ryan. 

— Nu greşiţi deloc, iar la ora asta omul este mort, graţie 
bunelor oficii ale lui Little Girl Blood. 

— Incredibil! 

— Dacă mă gândesc bine, cred că el era sursa primară de 
scurgere a informaţiilor către Bajaratt şi grupul ei. 

— Nu cumva te contrazici singur? îl întrerupse Palisser care, 
deşi uluit, nu renunţase să şi gândească. Dacă era atât de 
important pentru ea - pentru ei - atunci de ce l-au omorât? 

— Nu-s decât presupuneri, cred că ori individul a făcut o 
greşeală care ne-ar fi putut conduce la ea, ori că şi-a îndeplinit 
misiunea şi trebuia eliminat, pentru că ştia ce ştia. 

— Ceea ce pare să confirme teza dumitale că penetrarea celor 
din Valea Baaka la Washington ajunge la nivele periculos de 
înalte. 

— Conştient sau inconştient, domnule Secretar, îl întrerupse 
Hawthorne repede. Faptul că dumneavoastră l-aţi ajutat pe Van 
Nostrand a fost un gest prietenesc, nu complicitate. Aţi fost 
înşelat. 

— E aşa de greu de crezut... 

— Mai mult, dacă moartea lui Howard Davenport are vreo 
legătură cu asta - şi eu, unul, sunt convins că aşa este - nici 
măcar un maniac al contraspionajului nu l-ar putea eticheta pe 
dânsul drept prieten al lui Bajaratt, la fel cum nu puteţi fi nici 
dumneavoastră etichetat astfel. Este imposibil să fiţi considerat 

astfel, e o logică elementară la mijloc. 

— lisuse Cristoase, evident! 

— Dar O'Ryan era... 

— Cum poţi fi aşa de sigur? 

— Femeia aia se găsea la un kilometru de locul în care fusese 
omorât O'Ryan. 

— De unde ştii? 

— V-am spus, a încercat să mă pună şi pe mine pe listă. 

— Ai văzut-o? 

— Hai să zicem că m-am străduit ca toţi dracii să ies din linia 
ei de tir... Vă rog, domnule Secretar, ne pierdem timpul. Aveţi 
hârtiile pe care vi le-am cerut? 

— O să le avem în cel mult o jumătate de oră, deşi am încă 
reţineri în legătură cu asta. 

— Aveţi vreo altă alternativă? Avem alta? 

— Dacă dosarul dumitale de serviciu n-a fost scris de mâna 
propriei dumitale mame, nu, nu cred că avem altă posibilitate. 
Fiindcă veni vorba, să ştii că am folosit fotografia pe care o aveai 
pe ultima legitimaţie de la NI, de acum şase ani. Se pare că nu 
te-ai schimbat prea mult. 

— N-am îmbătrânit prea rău - pentru că fac o muncă mai 
omenoasă. Altfel, întrebaţi-o pe mama! 

— Mulţumesc frumos, nu-mi doresc încă un Hawthorne pe cap, 
chiar dacă doamna ar fi mai mult decât fermecătoare, îmi ajunge 
un reprezentant al familiei. Trimite-l pe locotenent să ia hârtiile. 
Să ceară să fie primit la adjunctul meu pentru probleme din zona 
Caraibelor. Va avea un plic cu toate actele. Agent Special, 
Departamentul Operații Consulare. Plicul este închis şi pe el va 
scrie: Cercetări Geologice, Coasta de Nord: Montserrat. 

— Se scrie la fel cu Bajaratt. 

— Trebuie totdeauna să anticipezi posibilele audieri în 
comisiile Congresului, domnule comandant. Şi mai ales 
mentalitatea _inchizitorilor. O denumire codificată atât de 
sugestivă poate îndepărta binişor spectrul unei secretomanii 
considerată de unii mai rău decât o crimă. 


— Chiar aşa? 
— Bineînţeles... Te întreabă un senator: „Montserrat şi 
Bajaratt? Nu e cam sugestiv, domnule Secretar?”... „Dar, 


domnule senator, aveţi un spirit de observaţie remarcabil. De 
aceea vă pot spune că, aşa cum atât de strălucit aţi remarcat şi 

dumneavoastră, practic nu ne-am angajat în nici un fel de 
operaţie duplicitară când l-am susţinut pe domnul comandant în 
retragere Hawthorne. Dacă am fi făcut aşa ceva, n-am fi ales în 
nici un caz - după cum aţi subliniat şi dumneavoastră - un cod cu 
o semnificaţie atât de evidentă.” 

— Pe scurt, acoperiţi spatele Departamentului de Stat. 

— Absolut corect, încuviinţă Secretarul. Dar şi pe-al dumitale, 
domnule comandant. Şi... Hawthorne? 

— Poftiţi, sir? 

— Cum ai de gând să abordezi cele două familii? 

— Brutal şi scârbos. 

— Dacă tot ţi-am făcut pe voie şi ţi-am pregătit toate actele 
pentru acoperire, n-ai vrea să fii ceva mai explicit? 

— O să caut o confruntare cât mai directă, fără menajamente. 
Voi pretexta că s-a declanşat o criză extrem de acută la 
Departamentul de Stat, o criză în care s-ar putea să fie implicaţi 
defuncţii. Şi nu mai e timp să respectăm perioada de priveghi, 
chiar dacă nu e prea creştineşte. 

— Vei crea resentimente serioase, s-ar putea ca unii membri 
ai familiilor sau clerici să încerce să te oprească. 

— Sper din toată inima s-o facă, sir, pentru că am şi eu ceva 
resentimente la activ pe care aş dori tare mult să le distribui pe 
spinarea altora... Să zicem că din punct de vedere personal sunt 
extrem de motivat. Faţă de tot ce ştiţi că s-a întâmplat până 
acum, a mai apărut încă ceva: undeva, într-un spital, se găseşte 
o doamnă, o bună prietenă, care s-ar putea să nu mai poată 
merge vreodată. 

Tyrell închise telefonul şi se întoarse spre Poole, care privea 
gânditor spre fereastră. 

— Trebuie să te duci la subsecretarul de stat pentru 
problemele Caraibelor. Are un plic mare pentru mine, pe care 
trebuie să-l iei şi să-l aduci aici... La ce te gândeşti? 

— Toate se întâmplă atât de repede, Tye, e un ritm infernal, 
răspunse locotenentul, dându-se un pas înapoi de la fereastră şi 
întorcându-se spre Hawthorne. Numărul cadavrelor începe să 
crească mai repede decât putem noi să le ţinem socoteala... Van 
Nostrand şi şeful pazei lui, paznicul de la poartă, apoi femeia aia 
bătrână, un şofer, un reporter cu părul roşu doborât chiar aici în 
parcare, Davenport, Ingersol şi acum acest O'Ryan. 

— Nu crezi că ai uitat câteva nume în pomelnicul ăsta, 

locotenente? întrebă Hawthorne. Şi, dacă îmi aduc bine aminte, 
este vorba de nişte prieteni buni de-ai mei şi chiar şi de un foarte 
bun prieten de-al tău. Nu cred că e momentul să ne lăsăm 
copleşiţi de pacifism creştinesc. 

— N-ai înţeles ce-am vrut să zic, domnule comandant. 

— Mi-a scăpat vreun înţeles adânc? 

— Aici nu mai suntem în Caraibe, unde puteam controla cât de 
cât evenimentele, cel puţin acolo unde ne găseam. Geografic, 
aria cercetărilor s-a restrâns al dracului de mult, dar sunt 
implicaţi din ce în ce mai mulţi oameni, despre care nu ştim 
nimic şi mai ales nu ştim dacă putem avea încredere în ei. 

— Perfect logic, e adevărat că nu avem un plan clar de 
acţiune, însă ştim că se apropie momentul final, pentru că 
Bajaratt elimină sistematic orice legătură care crede că ne-ar 
putea conduce la ea. 

— Despre ea, ştim de unde vine, dar cine conduce, de fapt, 
jocul ăsta mortal? Şi, mai ales, cine e de partea noastră? Pe noi 
cine ne va ajuta, cine ne va coordona acţiunile? 

— O să procedăm la fel ca la San Juan, răspunse Hawthorne. 
Tu o să iei locul lui Cathy şi o să ne fixăm baza operativă chiar 
aici. Şi-mi vei coordona toate mişcările, pe măsură ce sosesc 
date noi. 

— Cu ce şi de la cine? 

— Cu acea tehnologie atât de sofisticată şi de înaltă, care se 
presupune că va înlocui oamenii de genul meu. Sper că ne va fi 
de ceva folos. Nu e chiar aşa de nouă, dar, pe vremea când eram 
activ, cred că băieţii de la laboratoare nu-şi imaginau că am fi în 
stare să învăţăm să o folosim. 

— Ce echipamente avem la dispoziţie? 

— Mai întâi un dispozitiv numit transponder... 

— Este în modul de urmărire în banda UHF, replică Poole 
concis. Pe o rază limitată, poate afişa poziţia ta pe o grilă de 
referinţă sau pe o hartă. 

— Aşa am înţeles şi eu că funcţionează. Emiţătorul va fi 
încorporat într-o curea din plicul pe care-l vei primi tu. Şi tot 
acolo o să mai fie şi un pager, gândit să emită mici descărcări 
electrostatice. Aşa voi fi anunţat că mă caută cineva, două 
semnale repetate de două ori înseamnă să sun imediat ce pot, 
trei semnale repetate de un număr oarecare de ori înseamnă că 
e ceva urgent. Pager-ul este făcut din fibre optice şi încorporat 

într-o brichetă de plastic ordinară, nu poate fi depistat de nici un 
detector de metale. 

— Cine va controla pager-ul? 

— Tu, aşa am convenit. 

— Atunci să fixăm nişte semnale distincte, ca să poţi şti dacă 
te caută Agenția sau Departamentul de Stat. lar numărul celor 
care-ţi urmăresc poziţia trebuie să fie restrâns strict la 
persoanele necesare pentru lucru în schimburi de câte patru ore, 
consemnați la locul de urmărire, sub pază militară, fără să aibă 
acces la vreun telefon. 

— Poole, am eu impresia, sau ai început să-mi furi fosta mea 
meserie? 

— Nu, domnule comandant, eu nu sunt decât operator 
principal de calculatoare pe un AWAC. Şi în munca asta, unul 
dintre coşmarele noastre este informaţia falsă, informaţia 
deliberat falsă. 

— Mă întreb unde o fi acum Sal Mancini... lartă-mă. 

— N-ai de ce să te scuzi. Dacă mai dau vreodată ochii cu el, o 
să afli sigur, din ziare. Pentru că în clipa aceea va fi un om mort, 
este tot atât de vinovat de moartea lui Charley ca şi cel care a 
pus bomba! Şi asigură-te că oamenii care-ţi transmit informaţii şi 
date sunt tot cei care-ţi urmăresc poziţia pe grilă. 

— Ce grilă? 

— Imaginea de pe ecran pe care e proiectată poziţia ta, aşa 
cum o transmite transponderul. Ajunge o singură echipă pentru 
asta, dacă vor fi două pot apare neglijenţe. 

— Nu crezi că am început să o luăm razna? Palisser mi-a spus 
răspicat că nu vor lucra cu noi decât cei mai experimentați şi mai 
verificaţi oameni de la Agentie. 

— Cu alte cuvinte, zise locotenentul, unul dintre ei ar fi putut fi 
chiar defunctul domn O'Ryan? 

— O să vorbesc cu Palisser şi o să-i cer să fie exact cum ai zis 
tu, răspunse Hawthorne dând încet din cap. Bine, hai să ne 
apucăm de treabă. Tyrell se ridică de pe pat, încă nesigur pe 
picioare şi arătă spre coapsă: Adineauri am vorbit serios, 
Jackson. Bandajează chestia asta bine şi strâns. 

— Ce te faci de haine? Poole luase rola de leucoplast de pe 
birou, Hawthorne îşi dăduse jos şortul şi acum îl urmărea pe 
locotenent cum îi oblojea rana cu mişcări îndemânatice. Nu cred 
că te poţi duce nici la O'Ryan nici la Ingersol în chiloţei! 

— l-am spus secretarei lui Palisser ce măsuri am la haine, o 
să-mi trimită totul aici în cel mult o oră. Costum, cămaşă, 
cravată, pantofi - uniforma de rigoare pentru orice funcţionar de 
la Departamentul de Stat. Se auzi din nou telefonul şi Hawthorne 
ridică receptorul, lăsându-se să cadă pe pat cu o grimasă de 
durere. 

— Alo? zise el scurt. 

— Henry la telefon, Tye. Ai reuşit să dormi ceva? 

— Mai mult decât credeam. 

— Cum te simţi? Cum e cu rana? 

— Sunt nerăbdător s-o iau din loc şi, deocamdată, copcile ţin 
bine. Phyllis mi-a zis că până la urmă ai ajuns şi tu la fundul 
sacului şi ai picat lat. Crezi că o să înveţi şi tu vreodată să fii 
ceva mai subtil, Hank? 

— Mulţumesc - pentru Hank, vreau să zic. 

— Cu plăcere. Nu te prea am eu la inimă, poate că odată şi 
odată o să completezi paginile alea rămase albe pentru mine la 
Amsterdam, dar acum lucrăm împreună. Şi fiindcă veni vorba, ai 
ceva noutăţi? Ai aflat ceva de telefonul de la Paris? 

— E vorba de o casă din Parc Monceau, aparţine unei familii 
vechi, am impresia că e un fel de dinastie, se numeşte Convier, 
familie foarte veche şi foarte bogată. Băieţii de la Deuxieme ne- 
au transmis că proprietarul este, practic, ultimul dintre marii 
cuceritori de pe bulevarde. Se apropie de optzeci de ani, a fost 
însurat de cinci ori, actuala soţie era, până anul trecut, 
animatoare pe plaja de la St Tropez. 

— Ceva apeluri telefonice internaţionale recente? 

— Patru, toate din zona noastră. In ultimele zece zile. Două din 
Caraibe şi două de pe continent. Au fost înregistrate toate, iar de 
acum înainte vor depista pe loc numărul de la care se vorbeşte, 
inclusiv prefixul internaţional. 

— Familia Couvrier este acasă? 

— Din câte spune menajera-şefă, nu, sunt la Hong Kong. 

— Menajera răspunde la telefon? 

— Am înţeles că da, îl întrerupse Stevens. O cheamă Pauline, 
este supravegheată tot timpul, electronic şi fizic. În clipa în care 
se întâmplă ceva, cei de la Deuxieme o să ia imediat legătura cu 
noi. 

— Dar-ar Domnul să se întâmple cât mai repede! 

— Pot să te întreb de unde ai aflat de telefonul ăsta? 

— Îmi pare rău, Henry, poate mai încolo, mult mai încolo... 
Altceva? 

— Evident. Avem dovada că Ingersol era vârât până peste cap 
în afacerea asta cu Bajaratt. Căpitanul îi povesti pe scurt despre 
telefonul ascuns în biroul avocatului asasinat şi despre antena 
parabolică de pe acoperiş. 

— Era în legătură permanentă cu iachtul de la Miami şi cu 
insula bătrânului ăla nebun, trase el concluzia. 

— Se pare că vorba nebunie e la ordinea zilei, Henry. Pe Van 
Nostrand îl pot înţelege, dar pe nişte oameni ca Ingersol şi 
O'Ryan? De ce să se fi vârât într-un rahat ca ăsta? Pur şi simplu 
nu găsesc explicaţii. 

— Ba există destule explicaţii şi chiar simple, răspunse şeful 
NI. Adu-ţi aminte de Albert Simon, pilotul ăla al tău. Era convins 
că îl au la mână şi că-l pot trimite la Fort Lauderdale pe patruzeci 
de ani. Probabil că la fel este şi cu Ingersol şi cu O'Ryan. O să 
aflăm. Agenția ne trimite absolut toate datele pe care le au 
despre ei. 

— Fiindcă ai pomenit de el, pe unde mai e Simon? Ce mai 
face? 

— Imi imaginez că are senzaţia că i-a pus Dumnezeu mâna-n 
cap, Pentagonul îl adoră pur şi simplu, l-a cazat într-un 
apartament de la The Watergate. A avut loc o ceremonie 
restrânsă - nici mai mult nici mai puţin decât în Biroul Oval - și i 
s-au înmânat două medalii şi un cec substanţial. 

— Credeam că în perioada asta Preşedintele nu are întâlniri... 

— N-ai fost atent la ce ţi-am spus. A fost o ceremonie extrem 
de restrânsă, fără fotografi, fără presă, n-a durat mai mult de 
cinci minute. 

— Şi cum dracu' şi-a justificat Simon - să zicem aşa - absența 
lui atât de lungă? 

— Din câte mi s-a spus, se pare că la modul foarte isteţ. Şi, 
mai ales, suficient de confuz pentru nişte persoane care, de fapt, 
nici nu vor să li se explice ceva. A îndrugat ceva despre 
înştiinţarea de lăsare la vatră, care zice-se i-a fost expediată la o 
bază din Australia şi s-a pierdut pe drum. lar el s-a tot mutat din 
loc în loc în străinătate - un adevărat exilat - timp de mai mulţi 
ani şi nimeni nu şi-a mai dat osteneala să-l găsească şi să-l 
anunţe. 

— Şi uite aşa a scăpat drăguţul de Simon basma curată, zise 

Hawthorne. Dar nu este şi cazul unui avocat extrem de influent, 
trecut pe lista A de invitaţi a Casei Albe, nici al unui extrem de 
apreciat analist de la CIA. Ingersol şi O'Ryan nu erau croiţi din 
aceeaşi stofă cu Al Simon. 

— Nici n-am spus asta, dar diferenţele nu sunt prea mari, 
probabil că preţul materialului a fost un pic mai scump. In 
receptor se auzi un sunet melodios, de sonerie electrică muzicală 
şi imediat vocea lui Stevens: Aşteaptă-mă un moment, Tye, sună 
cineva la uşă şi Phyll e la baie. 

Linişte. 

Căpitanul Henry Stevens nu a mai revenit la telefon. 

— Plecăm imediat! zise Bajaratt cu voce tare, deschizând uşa 
dormitorului şi trezindu-l pe Nicolo din somnul lui adânc. Ridică- 
te şi fă bagajele, repede! 

Tânărul se ridică de pe pernă şi începu să-şi frece ochii, din 
cauza luminii puternice a soarelui de după-amiază care 
pătrundea prin fereastră. 

— Aseară m-am aflat faţă în faţă cu Dumnezeu şi am avut 
norocul să scap cu viaţă. Lasă-mă să dorm. 

— Scoală-te şi fă ce ţi-am spus. Am comandat o maşină, în 
zece minute va fi aici. 

— De ce? Sunt atât de obosit şi mă dor toate oasele... 

— Să fiu sinceră, şoferul nostru de noaptea trecută s-ar putea 
să aibă o gură mare, pe care mia de dolari pe care i-am dat-o să 
nu o ţină închisă, chiar dacă i-am promis că o să-i mai dau. 

— Încotro mergem? 

— Am aranjat eu totul, nu-ţi mai fă griji de pomană. Repede! 
Între timp mai am de dat un telefon. Bajaratt dispăru grăbită în 
sufragerie şi formă numărul pe care-l ţinea atât de bine minte pe 
dinafară. 

— Prezintă-te, răspunse o voce necunoscută de la capătul 
firului şi spune care e problema. 

— Nu eşti cel cu care am mai vorbit, replică Bajaratt. 

— S-au făcut schimbări... 

— Se fac pre a multe schimbări, spuse Bajaratt pe un ton 
calm, dar nemulţumit. 

— Sunt gândite numai în bine, o întrerupse bărbatul ce 
răspunsese în numele reţelei Scorpio şi, dacă eşti cine presupun 
eu că eşti, vei beneficia de ele şi dumneata. g 

— Cum pot fi sigură... cum mai pot să fiu sigură de ceva? In 
Europa, un asemenea haos ar fi inadmisibil, iar în Valea Baaka aţi 
fi fost deja executaţi cu toţii. 

— Scorpio 2 şi Scorpio 3 nu mai există, nu-i aşa? Nu au fost 
practic executaţi, Litt/e Girl Blood! 

— Nu încerca să te joci cu mine, signore, răspunse Bajaratt cu 
o voce rece ca gheaţa. 

— Nici dumneata cu mine, stimată doamnă... Vrei dovezi, OK, 
cu asta sunt de acord. Fac parte din cercul restrâns de aici şi 
cunosc fiecare mişcare făcută pentru a te depista. Printre cei 
implicaţi în operaţiunea asta se numără un anume căpitan H. R. 
Stevens, şeful USNI. Lucrează cu un locotenent-comandant în 
retragere, al cărui nume este Hawthorne... 

— Hawthorne? Ştii... 

— Ştiu toate detaliile, inclusiv faptul că au reuşit să te 
urmărească până într-o localitate numită Chesapeake Beach. Am 
fost toţi informaţi pe liniile fax speciale. Insă căpitanul Henry 
Stevens n-o să se mai ocupe de nici o urmărire. E mort şi, mai 
devreme sau mai târziu, o să i se descopere cadavrul în tufişurile 
de lângă garajul lui.. Când îl vor găsi, vei afla imediat din ediţiile 
de după-amiază ale ziarelor. S-ar putea ca ştirea să apară chiar 
astă seară, dacă nu cumva se hotărăşte să fie ţinută secretă. 

— Sunt mulţumită, signore, zise Bajaratt repede, îmblânzită. 

— Aşa de repede? întrebă Scorpio 1. Din câte am aflat despre 
dumneata, parcă nu-ţi stă în fire să te laşi convinsă uşor. 

— Am dovada pe care o aşteptam. 

— Cuvântul meu? 

— Nu, un nume. 

— Stevens? 

— Nu. 

— Hawthorne! 

— Asta îmi e de ajuns, Scorpione Uno. Am nevoie de nişte 
echipament. Urgent, momentul decisiv poate sosi în orice clipă. 

— Dacă e mai mic decât un tanc, poţi cere orice! 

— Nu e ceva mare, însă e destul de sofisticat. Mi-aş fi putut 
aduce un exemplar din Valea Baaka, via Londra sau via Paris, dar 
nu am încredere în tehnicienii noştri. Cele făcute de ei nu au 
funcţionat de două din cinci utilizări. Şi eu nu-mi pot permite un 
asemenea risc. 

— Nici cei care gândesc la fel ca mine nu pot şi află că oraşul 
ăsta e plin de ei. Adu-ţi aminte ce s-a întâmplat la Dallas acum 
treizeci de ani, noi ne amintim bine. Cum procedăm? 

— Am schiţe detaliate... 

— Fă-le să ajungă la mine, o întrerupse omul Scorpio. 

— Cum? 

— Presupun că nu vrei să-mi spui unde te găseşti. 

— Bineînţeles că nu, izbucni Bajaratt. O să-ţi las o copie la 

recepţia unui hotel, pe care o să-l aleg chiar eu. O să te sun la 
câteva minute după ce las hârtiile. 

— Pe ce nume o să le laşi? 

— Alege-l dumneata. 

— Raklin. 

— Te-ai hotărât repede. 

— Era un locotenent, prizonier de război, a dat de bucluc în 
Vietnam. Gândea la fel cum gândim noi. Ura ideea de a ne 
retrage din Saigon şi, mai ales, îi ura pe poponarii de la 
Washington, care nu ne lăsau să folosim puterea de foc de care 
am fi avut nevoie. 

— Bine, Raklin să fie. Unde te sun, tot la numărul ăsta? 

— O să mai rămân aici încă cel mult două ore. După aceea 
trebuie să mă întorc la birou, am o şedinţă... Subiectul eşti 
evident dumneata, Little Girl Blood. 

— Codificare este absolut fermecătoare, diminutivă şi letală în 
acelaşi timp, spuse Bajaratt. O să te sun în... să zicem o jumătate 
de oră. Puse receptorul în furcă. Nicolo! 


— Henry! strigă Tyrell în telefon. Unde dracu’ eşti? 

— S-a întâmplat ceva? întrebă Poole. 

— Nu ştiu, răspunse Hawthorne scuturându-şi capul agitat. 
Când apare ceva nou, Henry este totdeauna distrat. Poate că a 
primit un raport. Dacă e aşa, o să-l citească pe loc, uitând că 
vorbea la telefon. O să-l sun mai târziu, oricum nu poate avea 
noutăţi importante. Hawthorne închise telefonul şi se uită la 
locotenentul de aviaţie. Hai, vino să mă bandajezi şi apoi mişcă-ţi 
fundul la Departamentul de Stat. Vreau să o iau din loc, să 
pornim odată. Abia aştept să mă întâlnesc cu îndoliatele familii 
O'Ryan şi Ingersol! 

— Până nu sosesc hainele şi actele tot nu pleci nicăieri. Cu tot 
respectul de rigoare, sir, pot să vă sugerez ca până atunci să vă 
întindeţi şi să vă odihniţi? Am urmat cursuri de pregătire pentru 
prim ajutor în condiţii de luptă şi, ţinând cont de relaţia dintre 
rană şi stres, sunt convins că domnul comandant... 

— Tacă-ţi gura, Jackson şi bagă leucoplast! 


După ce-l sunase pe Scorpio 1 şi-i dăduse numele hotelului, 


Bajaratt lăsase plicul ce conţinea schiţele mortale la portarul de 
la Carillon. Pe plic, numele destinatarului era scris cu litere clare: 

Raklin Esq. Se va ridica prin curier, cu sigiliul intact. 

— Sono desolato! şopti Nicolo, pe când bagajele lor erau puse 
în limuzină. Incă n-am mintea prea limpede. l-am promis lui 
Angel că o s-o sun de la hotelul la care o să ne mutăm şi am 
întârziat! 

— N-am timp acum de asemenea prostii! i-o reteză Bajaratt, 
pornind spre enormul vehicul alb. 

— Dar trebuie! strigă băiatul, apucând-o de umeri şi oprind-o. 
Trebuie să ai şi tu puţin respect pentru mine, pentru ea. 

— Cum îndrăzneşti să-mi vorbeşti pe tonul ăsta? 

— Ascultă, signora, de când sunt cu tine am trecut prin nişte 
întâmplări teribile, am omorât chiar şi un om care, altfel, m-ar fi 
omorât el pe mine. Însă tu m-ai adus în lumea asta nebună ata, 
tu m-ai apropiat de fata asta pentru care simt o mare afecţiune. 
Şi nu o să-mi stai în cale. Ştiu că sunt tânăr, ştiu că am avut deja 
multe femei aşa cum nu e prea onorabil de mărturisit, dar cu fata 
asta este altceva. 

— Când vorbeşti italiana eşti mult mai convingător decât în 
engleză... Bine, poţi să-ţi suni prietena din limuzină, dacă ţii atât 
la asta. 

Odată ajunşi în maşină, şoferul - un negru bătrâior - porni 
motorul şi se răsuci spre ei, pe când Nicolo înşfăca nerăbdător 
telefonul şi spuse: 

— Dispecerul mi-a transmis că urmează să-mi daţi o adresă, 
doamnă. 

— O clipă, vă rog. Bajaratt îl atinse pe Nicolo uşor pe obraz: Să 
vorbeşti încet, zise ea în italiană. Trebuie să lămuresc ceva cu 
şoferul. 

— Atunci prefer să aştept până când termini, pentru că s-ar 
putea să urlu de fericire. 

— Dacă o să mai fii în stare să aştepţi încă puţin, să zicem 
vreo jumătate de oră, o să poţi să urli cât îţi doreşte inima. 

— Da? 

— Da, înainte de a ajunge la viitoarea noastră locuinţă trebuie 
să ne oprim - trebuie să fac o scurtă vizită. Nu e nevoie să mă 
însoţeşti şi cred că o să fii singur în maşină cel puţin douăzeci de 
minute. 

— Atunci o să aştept. Crezi că şoferul o să se simtă ofensat 
dacă îl voi ruga să ridice geamul dintre noi? 

— De ce? Bajaratt se întrerupse brusc, ochii ei iscodindu-l cu 

răceală. Şi sunt sigură că şoferul nu vorbeşte italiană. lar tu 
trebuie să vorbeşti italiana cu actriţa ta, nu-i aşa? 

— Te rog, signora... Inainte de a pleca în California, Angelina 
ştia despre ce e vorba. Ştie că vorbesc engleza. Mi-a zis că şi-a 
dat seama după ochii mei, când ne întâlneam cu diverşi oameni, 
cum îmi râdeau ochii când se spunea ceva nostim. 

— Şi tu ai recunoscut că vorbeşti englezeşte? 

— La telefon am vorbit tot timpul aproape numai englezeşte, 
ce e rău în asta? 

— Toată lumea crede că nu vorbeşti engleza! 

— Greşeşti, Cabi. Ştia şi ziaristul acela de la Palm Beach. 

— Ala nu mai contează, e... 

— Ce e cu el? 

— Nu contează. 

— Imi daţi vă rog adresa, doamnă? îi întrerupse şoferul, 
sesizând scurta pauză intervenită în conversaţia celor doi. 

— Da, imediat. 

Bajaratt îşi deschise poşeta şi scoase o bucată de hârtie 
mototolită, de culoare maro, pe care erau aşternute caractere 
arabe, codificate. Decodificând totul în minte, citi cu voce tare un 
număr şi numele unei străzi din Silver Spring, Maryland. 

— Ştiţi unde se găseşte? adăugă ea. 

— O găsesc eu, doamnă, răspunse şoferul. Nu e o problemă. 

— Atunci vă rog să ridicaţi geamul. 

— Cu plăcere, doamnă. 

— Angel asta a ta vorbeşte despre tine şi cu alţi oameni? 
întrebă Bajaratt supărată şi foarte nemulțumită, întorcându-şi 
capul spre Nico. 

— Nu ştiu, Cabi. 

— Actriţele sunt ieftine, sunt  exhibiţioniste şi caută 
întotdeauna publicitatea! 

— Angelina nu e aşa! 

— Ai văzut fotografiile din ziare, toată bârfa aia... 

— Ce ziceau acolo era de-a dreptul oribil. 

— Şi cum crezi că s-a ajuns la asta? 

— Pentru că ea este o personalitate foarte cunoscută, doar am 
înţeles asta toţi trei. 

— Ea a pus totul la cale! Nu vrea de la tine decât publicitate, 
nimic altceva. 

— Nu te cred! 

— Nu eşti decât un băiat prost din docuri, crescut pe malurile 
apei, crezi că le ştii chiar pe toate? Dacă ar fi ştiut cine eşti tu în 
realitate, crezi că s-ar fi uitat măcar la tine? 

Nicolo amuţi. În cele din urmă vorbi din nou, aplecându-şi 
capul pe spate şi rezemându-şi-l de perna maşinii: 

— Ai dreptate, Cabi, sunt un nimic, un nimeni. M-am întins mai 
mult decât mi-e plapuma şi am ajuns să cred în nişte lucruri în 
care nu trebuia să cred, din cauza hainelor astea frumoase şi din 
cauza atenţiei cu care sunt înconjurat, de când jucăm jocul ăsta 
colosal al tău. 

— Ai o viaţă întreagă în faţa ta, băiatul meu drag. Trebuie să 
consideri toate astea ca pe o experienţă extraordinară, care te 
va ajuta să devii un bărbat în toată firea... Acum te rog să taci, 
trebuie să mă gândesc. 

— La ce trebuie să te gândeşti? 

— La femeia cu care o să mă întâlnesc la Silver Spring. 

— Şi eu trebuie să mă gândesc, răspunse băiatul. 


Hawthorne se îmbrăcase în hainele sale noi cu ajutorul lui 
Poole care, după ce-i legase cravata, se dădu un pas înapoi şi-i 
aruncă o privire de ansamblu. 

— Ştii, atât cât se poate spune despre un civil că arată bine, 
nu arăţi rău de loc. 

— Mă simt ca un sac legat bine la gură, să nu curgă, răspunse 
Tyrell întinzându-şi gâtul, jenat de gulerul cămăşii. 

— Când ai purtat ultima dată o cravată? 

— Când mi-am dat jos uniforma. Incepu să sune telefonul şi 
Hawthorne se răsuci spre el cu o grimasă de durere pe faţă. 

— Rămâi pe loc, zise Poole. Răspund eu. Traversă camera şi 
ridică receptorul. Da?... La telefon aghiotantul domnului 
comandant. Vă rog să aşteptaţi o clipă. Acoperi microfonul cu 
mâna şi se întoarse spre Tyrell: Să mă ia toţi dracii, te caută de 
la biroul directorului CIA. Gaşperu' vrea să vorbească cu tine. 

— Şi cine sunt eu să am vreo obiecţie la asta? spuse 
Hawthorne, aşezându-se cu greutate pe pat şi întinzându-se spre 
telefon. Hawthorne la aparat, zise el. 

— Domnul director doreşte să vorbească cu dumneavoastră, 
sir. Vă rog rămâneţi pe fir. 

— Bună ziua, domnule comandant. 

— Bună ziua, domnule director. Cred că ştiţi deja că sunt în 


134 


retragere. 

— Ştiu mult mai multe decât un asemenea amănunt 
nesemnificativ, tinere şi unele chiar spre profundul meu regret. 

— Ce vreţi să spuneţi cu asta? 

— Am vorbit cu domnul Secretar de Stat Palisser. Ca şi el, am 
fost şi eu implicat în maşinaţiile astea extraordinare ale lui Van 
Nostrand. Pe Dumnezeul meu, omul ăla era de o inteligenţă 
fantastică. 

— Se afla în postura potrivită pentru a fi aşa de inteligent, sir. 
Dar se întâmplă că acum este şi puţin mort. 

— Ştia al dracului de bine pe ce butoane să apese ca să pună 
oamenii în mişcare. Dacă lucrurile ar fi luat o altă turnură, 
probabil că ar fi putut pretinde că a făcut încă un serviciu major 
ţării. Era un actor înnăscut şi eu, ca şi colegii mei, i-am crezut 
povestea aia în totalitate. 

— Cu ce l-aţi ajutat? 

— Cu banii, domnule comandant, peste opt sute de milioane 
de dolari, transferați în diverse conturi din Europa. 

— Şi acum cine o să-i încaseze? 

— Ţinând cont de sumele de care e vorba, cred că se va 
ajunge la un litigiu internaţional. Dar mai întâi, atunci când va 
sosi momentul potrivit, va trebui să dezvăluim aceste transferuri 
ilegale. Bineînţeles că eu, unul, va trebui să demisionez şi, odată 
cu asta, toate visurile pe care mi le făcusem când am acceptat 
postul ăsta se vor duce pe apa sâmbetei. 

— Dar aţi profitat cu ceva personal de pe urma transferurilor 
pe care le-aţi efectuat? 

— Dumnezeule, nu. 

— Atunci de ce să vă daţi demisia? 

— Pentru că, indiferent că intenţiile mele erau bune, ceea ce 
am făcut era ilegal. Am utilizat organizaţia pe care o conduc în 
folosul unei persoane particulare, am eludat legea şi nu am făcut 
publice acţiunile mele. 

— In condiţiile astea puteţi fi învinuit, cel mult, de aprecierea 
eronată a unei situaţii date şi nu aţi fost singurul care a făcut o 
asemenea greşeală. Faptul că recunoaşteţi de bună voie ce aţi 
făcut şi motivele pe care le-aţi avut să faceţi asta ar trebui, în 
opinia mea, să vă scoată din cauză. 

— Pentru un om care cară poverile pe care le cari dumneata, 
afirmaţia asta este absolut remarcabilă. Dar îţi poţi imagina 

presiunile ce se vor exercita asupra Preşedintelui? O persoană 
numită de el într-un post extrem de sensibil şi de influent, 
efectuând transferuri ilegale, în valoare de opt sute de milioane 
de dolari? Opoziția va urla imediat că cele mai înalte nivele ale 
administraţiei sunt atinse de corupţie, cum a făcut şi în cazul 
afacerii /rangate şi eu nici măcar nu mă voi putea replia în 
spatele scutului numit securitate națională. 

— Astea sunt vorbe goale, domnule director, zise Hawthorne 
cu ochii aţintiţi la telefon, strălucitori, plini de un amestec de 
furie şi frică. Dar ce poveri duc eu în spinare? 

— Ei bine... credeam că ai înţeles despre ce e vorba. 

— Amsterdam? 

— Da. De ce pari aşa de surprins? 

— Ce ştiţi dumneavoastră despre Amsterdam? îl întrerupse 
Tyrell cu voce răguşită. 

— Intrebare grea, domnule comandant. 

— Răspundeţi-mi! 

— Nu-ţi pot spune decât că nu căpitanul Stevens a fost 
răspunzător de moartea soţiei dumitale. A fost o eroare datorată 
sistemului, nu unui individ. 

— Asta e cea mai rece şi mai afurisită afirmaţie pe care-am 
auzit-o vreodată, exceptând „Am executat ordinele primite”. 

— Intâmplător este adevărul gol-goluţ, Hawthorne. 

— Al cui adevăr? Al dumneavoastră, al lui, al sistemului? 
Nimeni nu este răspunzător pentru nimic, corect? 

— Vindecarea bolii ăstei a fost una din iluziile pe care mi le-am 
făcut, când am acceptat postul în care sunt. Şi, până ai apărut 
dumneata şi această Bajaratt, mă descurcam destul de bine, zic 
eu. 

— Să nu cumva să te atingi de cazul meu, ticălosule! 

— Eşti întors pe dos, domnule comandant, dar ţi-aş putea 
răspunde cu propriile dumitale cuvinte. Să-ţi spun ceva. Nu-mi 
place deloc să văd personal pregătit în SUA - pregătit 
excepţional, cum ai fost pregătit şi dumneata, pe banii 
contribuabilului american - vânzându-se pe bani grei unui guvern 
străin! Am fost destul de clar? 

— Nu mă interesează nici ce spuneţi nici ce gândiţi. 
Dumneavoastră şi sistemul dumneavoastră mi-aţi omorât soţia şi 
o ştiţi prea bine. Nu vă datorez absolut nimic! 

— Atunci dă-te la o parte din drumul nostru. Am cel puţin o 

duzină de agenţi mult mai buni decât dumneata, care te pot 
înlocui imediat, fără să-ţi simţim lipsa nici măcar un singur minut. 
Vorbesc serios, fă-mi plăcerea şi ieşi din joc! 

— Nici să nu visaţi aşa ceva! Au fost omorâţi prieteni de-ai mei 
- prieteni buni - şi o supraviețuitoare rănită s-ar putea să nu mai 
poată merge toată viaţa ei! Dumneata şi aşii dumitale aţi fost, 
până acum, la fel de nefolositori ca de obicei. Am de gând să mă 
fac rău şi să sap cât mai adânc şi vă sfătuiesc să-mi ţineţi urma 
bine de tot, pentru că vă voi duce direct la Litt/e Girl Blood. 

— Ştii, domnule comandant, cred că aşa ceva este perfect 
posibil pentru că, aşa cum ţi-am spus mai înainte, ai beneficiat 
de o pregătire excepţională. In privinţa monitorizării dumitale, 
cât timp echipamentul dumitale este cuplat direct la 
calculatoarele noastre principale, poţi să fii liniştit. Să trecem la 
lucruri serioase, domnule comandant. Conform cererii dumitale, 
aşa cum ne-a transmis-o Palisser, comunicațiile şi transponderul 
dumitale vor fi combinate pe un singur canal şi cei care lucrează 
nu vor avea acces la telefoane cu exteriorul. Sincer să fiu, cred 
că este exagerat şi oamenii noştri, atât individual cât şi ca grup, 
se vor simţi frustraţi - sunt printre cei mai buni specialişti ai 
noştri. 

— Şi O'Ryan era la fel. Le-aţi povestit despre el? 

— Inţeleg ce vrei să spui. Directorul tăcu o clipă sau două, se 
simţea că nu terminase ce avea de spus şi că era doar o pauză. 
Poate că o să le spun, deşi încă nu avem nici o dovadă concretă 
că făcea joc dublu. 

— De când suntem la tribunal, domnule CIA? El era acolo şi ea 
era acolo. Unul a supravieţuit, unul nu. S-au schimbat regulile 
noastre de apreciere a unei situaţii? 

— Nu, nu, nu s-au schimbat. Coincidenta este lucru rar. Poate 
că o să le explic asta, că există dovezi cum că operaţia în curs s- 
ar putea să fie penetrată din exterior, s-ar putea să fie de ajuns. 
Izolarea este o problemă serioasă pentru moralul unei unităţi 
militare, iar oamenii ăştia sunt absolut remarcabili. O să mă mai 
gândesc cum să rezolv asta. 

— Nu mai pierdeţi timpul. Spuneţi-le despre O'Ryan! De ce 
drac de dovezi mai aveţi nevoie? Avem sute de mii de kilometri 
pătraţi de coastă, cum dracu' de se afla Bajaratt la numai câteva 
sute de metri de locul unde fusese doborât el? 

— Asta nu e absolut relevant, domnule Hawthorne... 

— Nici în cazul soţiei mele nu a fost relevant, domnule 
director. Dar dumneavoastră ştiţi la fel de bine ca şi mine ce a 
omorât-o! Nu trebuie să ne gândim, ştim. Nu aţi făcut încă acest 
salt calitativ? Dacă nu l-aţi făcut, nu ar trebui să fiţi în scaunul în 
care vă aflaţi acum. 

— L-am făcut cu mulţi ani în urmă tinere, dar, aici unde mă 
aflu acum este necesar să fac încă un salt - nu atât în direcţia 
intuiţiei cât în privinţa practicii. Sunt multe lucruri pe care aş 
vrea să le schimb pe aici, dar nu o pot face doar dând ordine. S-a 
procedat aşa de prea multă vreme. Dar, indiferent de cum rezolv 
eu aceste probleme, dumneata şi cu mine suntem acum de 
aceeaşi parte a baricadei. 

— Nu, domnule director, eu sunt numai de partea mea şi a 
unui dram de înţelepciune, dacă asta vă linişteşte cu ceva. Dar, 
în nici un caz, de partea dumneavoastră. Repet, nu vă datorez 
nimic, dumneavoastră îmi datoraţi ceva ce nu veţi putea plăti 
niciodată. Simţind că, de furie, i se ridică sângele în cap, 
Hawthorne trânti telefonul atât de tare, încât plasticul carcasei 
crăpă din cauza şocului. 


Raymond Gilette, directorul CIA, se aplecă peste biroul lui, 
masându-şi cu mâna fruntea care-l durea teribil. Işi adusese 
aminte de Comandamentul din Saigon, se simţea furios şi 
supărat şi nu ştia de ce se întâmplase asta. Apoi, dintr-o dată, 
totul fu clar - era din cauza lui Tyrell Hawthorne... din cauza 
celor ce i le făcea el acestui ofiţer de marină în retragere. 
Similitudinea cu cele întâmplate la Saigon era dureros de 
neplăcută. 

Pe vremea aia, în Vietnam, un tânăr ofiţer de aviaţie, 
absolvent de la West Point, fusese doborât şi sărise cu paraşuta, 
împreună cu tot echipajul, undeva lângă graniţa cu Cambogia, la 
mai puţin de zece kilometri de căile de aprovizionare ale lui Ho Şi 
Min. Cum reuşise omul ăla să supravieţuiască drumului prin 
junglă şi prin mlaştini şi să scape şi Viet-Congului şi nord- 
vietnamezilor, numai Dumnezeu ştie, dar reuşise să o facă. Işi 
croise drum spre sud prin păduri şi peste râuri, se hrănise cu 
poame şi cu rădăcini şi ajunsese, până la urmă, în teritorii 
controlate de prieteni. Şi informaţiile pe care reuşise să le aducă 
şi pe care le transmisese ofițerului său de informaţii la 
interogatoriu, erau de-a dreptul fantastice. 

Descoperise un complex camuflat enorm, mai mare decât 
douăzeci de terenuri de fotbal, săpat în măruntaiele unui munte, 
în care se adăposteau zilnic, cât timp era lumină, sute de 
camioane, de tancuri, de cisterne şi de vehicule blindate, care 
noaptea o porneau din nou spre sud. Conform celor spuse de 
tânărul ofiţer, tot acolo se găsea şi un depozit de muniții, pentru 
că văzuse camioane purtând fanioanele specifice unor asemenea 
transporturi intrând pline şi ieşind goale. 

Amintirea celor întâmplate la baza de rachete germană de la 
Peenemunde, în cel de-al doilea război mondial, înflăcărase 
imaginaţia ofițerului de informaţii, care acum se găsea în scaunul 
de director al CIA. A bombarda şi a distinge un asemenea 
complex n-ar fi fost numai o victorie strategică imensă, ci şi un 
stimulent psihologic extrem de necesar unei maşinării militare 
foarte uzată de simpla perseverenţă a unui inamic ce nu avea 
nici obiceiul, nici nu simţea nevoia să ţină cont de pierderi. 

Unde se găsea acest enorm sanctuar montan în care şi-ar fi 
putut găsi adăpost o întreagă divizie, cu tot echipamentul şi 
artileria din dotare? Unde! 

Tânărul ofiţer de aviaţie nu putea fixa cu precizie locul pe 
hărţile aeriene, făcuse tot drumul pe sol, fugind să-şi salveze 
viaţa. Dar ştia coordonatele exacte ale punctului în care fusese 
doborât şi credea că, dacă va fi paraşutat în aceeaşi zonă, va 
putea să refacă drumul pe care-l parcursese. Şi, refăcându-l, era 
convins că va ajunge şi la colinele de lângă muntele cu pricina, 
de unde observase cele povestite. Era absolut convins de asta, în 
toată regiunea nu văzuse decât un singur grup de asemenea 
coline „aşezate una peste alta ca nişte calupuri de îngheţată 
verde”, care, însă, nu apăreau sub nici o formă pe hărţile 
aeriene. 

— Nu-ţi pot cere aşa ceva, domnule locotenent, îi spusese 
Gilette. Ai slăbit mai mult de douăsprezece kilograme pe drum şi 
condiţia dumitale fizică este încă precară. 

— Cred că puteţi să mi-o cereţi şi chiar că ar trebui să o faceţi, 
sir, îi răspunsese pilotul. Cu cât aşteptăm mai mult, cu atât 
amintirile mele vor deveni mai confuze. 

— Dar, pentru numele lui Dumnezeu, în fond nu e decât un 
depozit oarecare... 

— lertaţi-mă, sír, dar acesta este Depozitul. N-am văzut 
niciodată ceva atât de mare, nicăieri pe unde m-am dus şi nici 

dumneavoastră n-aţi văzut ceva similar. Arată ca şi cum am fi 
întors o bucată din Marele Canion cu fundul în sus şi l-am fi 
transformat în garaj! Lăsaţi-mă să mă duc, domnule căpitan, vă 
rog. 

— Mi se pare că mai ai ceva pe suflet, domnule locotenent. De 
ce eşti aşa de nerăbdător să pleci? Eşti un om raţional, nu eşti 
genul care aleargă după nişte fleacuri de medalii, iar ce vrei 
dumneata s-ar putea dovedi o misiune foarte periculoasă. 

— Am toate motivele din lume pentru a-mi dori o asemenea 
misiune, domnule căpitan. Ceilalţi doi coechipieri ai mei din 
echipaj au sărit cu paraşuta odată cu mine şi au aterizat pe un 
câmp, unul lângă celălalt, în timp ce eu am nimerit printre nişte 
copaci, la vreo cinci sute de metri de ei. Mi-am aruncat paraşuta 
sub nişte crengi şi am luat-o la fugă spre câmp, cât de repede 
mă duceau picioarele. Am ajuns la marginea acestuia în acelaşi 
timp cu nişte soldaţi care apăruseră în cealaltă parte - soldaţi în 
uniformă, nu nişte puştani în pijamalele Viet-Congului - şi m-am 
aruncat imediat pe burtă în iarbă. A trebuit să stau acolo 
înţepenit şi să mă uit la ticăloşii ăia cum îmi măcelăresc 
camarazii cu baionetele. Nu-mi erau numai prieteni, domnule 
căpitan, unul dintre ei îmi era văr primar. Soldati, domnule 
căpitan! Soldaţii nu doboară prizonieri cu baionetele pe câmp, 
ziua-n amiaza mare! ... Aşa că vedeţi, trebuie să mă întorc acolo. 
Acum, imediat. Mai înainte de a se aşterne ceaţă peste amintirile 
mele. 

— Vei avea la dispoziţie toate mijloacele de protecţie pe care 
le pot obţine. Vei avea asupra dumitale cel mai sofisticat 
echipament de comunicaţii de care dispunem şi fiecare pas pe 
care-l vei face va fi monitorizat de la comandament. Elicopterele 
Cobra nu vor fi nici un moment la mai mult de cinci kilometri de 
locul în care te vei afla şi vor fi gata să intervină şi să te scoată 
de acolo la cel mai mic semnal de alarmă din partea dumitale. 

— Ce mi-aş putea dori mai mult, sir? 

Ţi-ai fi putut dori mult mai mult, tinere, pentru că nici tu şi nici 
eu n-am înțeles despre ce e vorba. Serviciile de Operatii Speciale 
nu se conformează unui astfel de mod de gândire. Au o altă 
morală, o altă etică, al căror credo fundamental este 
„îndeplineşte misiunea indiferent de prețul plătit pentru asta”. 

Tânărul ofiţer fusese dus cu avionul spre nord-est, împreună 
cu un dezertor din Viet-Cong, care petrecuse o vreme în taberele 

de la graniţa cambodgiană. Au fost amândoi paraşutaţi noaptea. 
In imediata apropiere a locului în care fusese doborât avionul 
pilotului şi au început să refacă, împreună, drumul parcurs de 
acesta. Gilette, ca ofiţer de informaţii responsabil cu această 
misiune, s-a dus la rândul lui în nord, într-un punct situat imediat 
la sud de Han Minh şi s-a alăturat unităţii O.S. care monitoriza 
mişcările micii patrule de cercetare de numai doi oameni. 

Unde sunt Cobrele? întrebase ofiţerul de informaţii de la 
Comandamentul Saigon. 

Nu te nelinişti, domnule căpitan, sunt pe drum, îi răspunsese 
un colonel, comandantul unităţii O.S. 

Dar ar trebui să fie deja acolo. Pilotul nostru şi dezertorul din 
Viet-Cong se apropie de țintă. Ascultati ce transmit! 

Ascultăm cu mare atenție, răspunsese un maior aplecat peste 
un receptor radio. Re/axează-te. Se apropie de punctul Zero şi 
releveele poziției lor sunt practic perfecte. 

Dacă au transmis semnalul, înseamnă că sunt la maximum 
cinci sute de metri vest de obiectiv, adăugase colonelul. 

Atunci trimiteţi Cobrele după ei! urlase căpitanul venit de la 
Saigon. Nu le-am cerut să facă mai mult de atât! 

Când o să-şi termine treaba, răspunsese colonelul. 

Şi, dintr-o dată, în difuzoarele receptorului răsunase o erupție 
de paraziți urmată imediat de stacato-ul unui pistol-mitralieră. 
După aceea, linişte, o linişte de mormânt. 

Asta este! strigase maiorul. Legătura a fost tăiată. Transmiteți 
bombardierelor să intervină şi să le verse în cap absolut tot ce au 
la bord! Uite coordonatele! 

Cum adică legătura a fost tăiată? urlase Gilette. 

Au fost, evident, descoperiți de o patrulă nord-vietnameză şi 
omorâți, domnule căpitan. Şi-au dat viața pentru a duce la bun 
sfârşit o misiune extrem de importantă. 

Dar unde dracu’ au fost Cobrele, elicopterele alea blestemate, 
care trebuiau să-i scoată de acolo? 

Care Cobre? zisese, sarcastic, maiorul de la O.S. ai; crezut că 
vom risca să compromitem misiunea, ridicând în aer Cobrele la 
numai câțiva kilometri de obiectiv? Ar fi fost prinse imediat pe 
radare! 

Dar nu asta ne-a fost înțelegerea! urlase căpitanul, /-am dat 
pilotului ăla cuvântul meu de onoare că nu va fi abandonat! 

Cuvântul dumitale de onoare, într-adevăr, replicase colonelul, 

nu al nostru. Treaba noastră, însă, este să încercăm să câştigăm 
un război pe care suntem pe punctul de a-l pierde. 

Ticăloşilor! li promisesem pilotului ăla... 

Dumneata îi promiseseşi, nu noi. Şi fiindcă veni vorba, cum te 
numeşti dumneata domnule căpitan? 

Gilette, răspunsese, perplex, ofiţerul de informaţii. Raymond 
Gilette. 

Parcă şi văd un titlu pe prima pagină: „Briciul căpitanului 
Gilette taie o rută majoră de aprovizionare!” Să ştii că ne 
pricepem destul de bine şi la publicitate. 

Raymond Gilette, acum director al CIA, îşi săltă capul, 
întinzându-şi gâtul şi apăsându-şi degetele pe tâmple. Titlul 
acela de ziar. Briciul căpitanului Gilette, îi deschisese uşa lumii 
marilor corporaţii, cu preţul vieţii acelui pilot şi a camaradului 
său vietnamez. Se pregătea oare să repete istoria? De data asta 
cu Hawthorne în rolul principal? Era oare posibil să mai existe un 
O'Ryan în eşaloanele superioare ale CIA? 

Orice e posibil, trase concluzia Raymond Gilette pe când se 
ridica din scaun şi o pornea spre uşă. Va sta de vorbă personal 
cu fiecare bărbat şi cu fiecare femeie din unitatea de 
transmisiuni, se va uita în ochii fiecăruia dintre ei şi-şi va folosi 
toată experienţa pe care o acumulase o viaţă întreagă ca să 
încerce să observe şi cea mai slabă urmă de ezitare din privirea 
lor. Datora măcar atâta lucru memoriei acelui ofiţer de aviaţie şi 
camaradului său vietnamez, morţi cu ani în urmă în junglă. Şi 
măcar atât îi datora şi lui Tyrell Hawthorne, în faţa căruia îşi 
dăduse un cuvânt cu numai câteva minute mai înainte. Dar 
trebuia să facă mai mult, trebuia să-i studieze în amănunţime pe 
toţi cei care vor ţine în mâinile lor viaţa lui Hawthorne. Deschise 
uşa şi-i spuse secretarei: 

— Helen, te rog să pui în stare de alarmă unitatea Little Girl 
Blood. Tot personalul să fie în Secţia Operativă, camera cinci, în 
douăzeci de minute. Vreau să vorbesc cu ei. 

— Am înţeles, sir, răspunse femeia căruntă, de vârstă mijlocie, 
ridicându-se de pe scaunul ei şi ocolind biroul la care stătea. Dar, 
mai întâi, i-am promis doamnei Gilette că mă voi îngriji să vă 
luaţi pilula pe care trebuie să o luaţi la ora două. Secretara 
scoase o tabletă dintr-o cutie mică, de plastic, turnă apă dintr-o 
sticlă într-un pahar de hârtie şi i le întinse nerăbdătorului director 
al CIA: Doamna Gilette a insistat să nu beţi decât apă 

îmbuteliată, sir. Nu conţine sare. 

— Doamna Gilette poate fi uneori groaznic de sâcâitoare, 
Helen, zise directorul, aruncându-şi pilula în gură şi bând apoi din 
paharul cu apă. 

— Are grijă de sănătatea dumneavoastră, sir. Şi tot dânsa 
insistă, după cum ştiţi de altfel prea bine, să staţi liniştit un 
minut sau două, după ce luaţi pastila. Vă rog să luaţi loc, 
domnule director. 

— Sunteţi o adevărată pacoste pe capul meu, Helen şi n-o să 
vă mai fac jocul multă vreme, spuse Gilette zâmbind, pe când se 
aşeza pe scaunul cu spătar drept din faţa biroului secretarei. 
Urăsc pastilele astea, după ele mă simt ca după trei whisky-uri, 
mai puţin plăcerea de a le bea. 

Brusc, fără nici un semn că nu s-ar simţi bine, Raymond 
Gilette începu să alunece din scaun, pe figură i se întipări o 
grimasă de suferinţă, tuşi, îşi duse mâinile la faţă şi se prăbuşi pe 
podea, cu capul în piept, cu gura deschisă şi cu ochii mari. 

Murise. 

Secretara se năpusti la uşa biroului, o încuie şi reveni lângă 
cadavru. || trase de lângă biroul ei, îl târî până în biroul 
directorului şi-l lăsă în faţa canapelei de lângă fereastra cu 
vedere spre nord. Apoi reveni în anticameră, închizând după ea 
uşa de la biroul şefului şi încet, în timp ce respira adânc, ridică 
telefonul special ce se afla pe biroul ei şi formă numărul ce o 
punea în legătură cu ofiţerul care comanda unitatea Litt/e Gir/ 
Blood. 

— Alo? îi răspunse o voce masculină. 

— Sunt Helen, de la biroul domnului director. Mi-a cerut să vă 
sun şi să vă transmit să începeţi verificarea echipamentelor 
imediat ce domnul comandant Hawthorne vă anunţă că este 
gata să intre în acţiune. 

— Ştim deja, am convenit asta acum un sfert de oră. 

— Cred că n-a vrut să aveţi impresia că trebuie să-l aşteptaţi 
pe dânsul. Va fi prins cu diverse şedinţe cea mai mare parte a 
după-amiezei. N 

— Nu-i nici o problemă. li dăm drumul imediat ce primim 
semnalul de la Hawthorne. 

— Bine, multumesc, spuse Scorpio 17, închizând telefonul. 

Era ora 4:35 după-amiaza şi Andrew Jackson Poole V, aşezat la 
biroul din camera motelului Shenandoah Lodge, era de-a dreptul 
impresionat de echipamentul pus la dispoziţie de CIA. In final 
primise cele două dispozitive pe care le ceruse cu atât de multă 
insistenţă. Era vorba, în primul rând, de un aparat de emisie- 
recepţie care-i permitea să ţină permanent legătura cu 
Hawthorne, ocolind canalele de trafic radio normal ale CIA, un 
aparat protejat la intercepţie şi în regim de transmisie şi în cel de 
recepţie, care făcea ca orice intruziune din exterior să fie 
semnalată instantaneu de un X galben, ce apărea pe ecranul din 
faţa lui. Al doilea aparat, cu un ecran miniatural pe care se mişca 
un cursor clipitor, îi confirma funcţionarea normală a 
transponderului lui Hawthorne. Băieţii de la Langley fuseseră 
ultragiaţi când le solicitase aceste echipamente, considerau că 
integritatea lor trebuia situată mai presus de orice bănuială, dar, 
aşa cum Tye avusese grijă să-i spună cât se poate de verde-n 
faţă directorului lor, ar fi putut exista încă un O'Ryan, fie că 
Gilette voia sau nu să admită una ca asta. 

— Mă auzi, Tye? zise Poole, comutând întrerupătorul de pe 
consola miniaturală a transmiţătorului lor special care-i făcea 
legătura cu Hawthorne. 

— Da, te aud, răspunse Tyrell din maşină. Suntem încă singuri 
pe frecvenţa asta? 

— Exclusivitate absolută, replică locotenentul. Mă descurc cu 
aparatele astea ca peştele în apă. Suntem în legătură bilaterală 
exclusivă, nici urmă de intruşi. 

— Noutăţi de la spital? 

— Nimic, nici bine nici rău. Nu spun decât că starea lui Cathy 
este stabilă şi nu ştiu ce dracu' o însemna asta pe limba lor. 

— Mai bine aşa decât altfel, Jackson. 

— Doamne... tu chiar n-ai sânge în vene? 

— Imi pare rău că-ţi imaginezi aşa ceva... Care e poziţia mea, 
afişată pe grilă? 

— Ah, da... Secţia operativă de la Langley transmite că eşti 
undeva spre sud-est, pe şoseaua 270, te apropii de intersecţia cu 

şoseaua 301. Poziţia este fixată ferm pe hartă. Pe stânga ta este 
un parc de distracţii de mâna a treia, unde roata gigantică se 
opreşte când ţi-e lumea mai dragă şi unde nu poţi câştiga nimic 
la barăcile de tir, pentru că ţintele sunt înţepenite zdravăn, să nu 
cumva să cadă când le nimereşti. 

— Tocmai am trecut pe lângă el. Am senzaţia că am pornit-o 
cu dreptul! 

Telefonul de pe consolă începu să bâzâie, sunetul era 
continuu, fără pauzele obişnuite. 

— Stai aşa, Tye, legătura de urgenţă cu Langley a început să 
scoată fum. Revin la tine imediat. 

In maşina al cărui număr de înmatriculare dovedea că 
aparţine Departamentului de Stat, Hawthorne avea ochii aţintiţi 
la drum, atenţi la traficul de după-amiază, dar mintea îi era în 
altă parte. Ce s-o fi întâmplat la sediul CIA, de ce fusese folosită 
linia de urgenţă? Apelurile de urgenţă trebuiau să pornească de 
la el, nu de la Langley. Se afla la aproximativ patruzeci şi cinci de 
minute de Chesapeake Beach, locul în care se găsea casa de 
vară a familiei O'Ryan. Dacă ar fi fost să fie vreun pericol, numai 
acolo ar fi putut să apară vreunul. Tyrell simţi bricheta de plastic 
din buzunarul de la cămaşă, cea care trebuia să emită mici 
descărcări electrice, atunci când era chemat şi nu se găsea în 
maşină. O testase împreună cu Poole, funcţiona, dar descărcările 
erau slabe, poate prea slabe. Să fi descoperit Langley-ul vreo 
defecţiune la ea? Asta chiar că ar fi fost alarmant. 

— Dumnezeule, ce groaznic! se auzi vocea surescitată a lui 
Jackson. Dar nu s-a schimbat nimic, continuăm conform celor 
stabilite iniţial. 

— Pentru numele lui Dumnezeu, despre ce grozăvie e vorba? 

— Directorul Gilette a fost găsit mort în biroul lui. Inima. Avea 
probleme cardiace, era sub tratament medicamentos. 

— Cine zice asta? întrebă Hawthorne. 

— Doctorul lui personal, Tye, răspunse Poole. El le-a spus 
medicilor de la CIA că deznodământul era inevitabil, dar că nu se 
aştepta să survină aşa de repede. 

— Ascultă-mă, locotenent şi ascultă-mă cu atenţie. Vreau să 
se procedeze imediat - şi când zic imediat înţeleg chiar imediat - 
la o autopsie a lui Gilette, efectuată de o echipă independentă de 
medici, urmărindu-se în mod deosebit traiectul traheal, bronhiile 
şi stomacul. Să se facă în cel mult două ore. Executarea! 

— Ce... ce tot spui...? se bâlbâi Poole. Doar ţi-am spus ce-a zis 
doctorul lui. 

— Şi eu o să-ţi spun ce mi-a zis Gilette, cu nici trei ore în urmă: 
Coincidenţa este lucru rar. Şi moartea directorului CIA care, de 
fapt, este cel care conduce această operaţiune, ei bine, asta eo 
coincidență prea a dracului! Spune-le să caute urme de digitală! 
continuă el. Este tot atât de veche ca scopolamina, e demodată, 
dar e al dracului de eficientă. N-ai nici măcar nevoie de o 
afecţiune cardiacă clinică pentru a provoca cuiva o aritmie şi, în 
cazul unei afecţiuni chiar minore, termini pe oricine. Pe 
deasupra, mai şi dispare foarte repede în sânge. 

— De unde ştii...? 

— Să te ia toţi dracii, înjură Hawthorne, ştiu pentru că ştiu. 
Acum mişcă, fă ce ţi-am spus şi, până când nu va fi confirmat de 
un laborator independent că moartea lui Gilette este naturală, 
întrerupem orice legătură pe linia asta. Când şi dacă primeşti o 
asemenea confirmare, dă cinci semnale pe pager. Altfel să ştii că 
nu răspund, chiar dacă ar fi să ţină toată noaptea! 

— Tye, n-ai înţeles despre ce e vorba. Gilette a fost găsit acum 
aproximativ două ore şi jumătate. Cadavrul a fost transportat 
imediat la spitalul Walter Reed, la Urgenţă... 

— Un spital patronat de guvern! explodă Hawthorne. Suntem 
terminati, întrerupem orice legătură. 

— Asta ar fi cea mai mare tâmpenie! îl întrerupse Poole. 
Cunosc echipamentul ăsta la perfecţie şi Langley-ul ştie că îl 
cunosc. Nu ne înregistrează nimeni. Am simulat până acum două 
încercări de interceptare şi aparatul le-a detectat imediat. 
Suntem în legătură bilaterală exclusivă, nu mai e nimeni pe 
frecvenţa noastră. 

— Numai ce ştiu eu despre înşelătoriile care se practică la 
Washington şi tot e o listă kilometrică, Jackson. Vreau să spun că 
ar fi posibil să fim interceptaţi. 

— OK, hai să o luăm razna şi să admitem că ai dreptate, ceea 
ce este imposibil. Să zicem că mai sunt şi alţi băieţi răi, ca 
O'Ryan, la Langley, care vor să te urmărească şi să te trateze 
fără mănuşi. In cazul ăsta trebuie să renunţăm la transponder, să 
nu-ţi mai ştie poziţia, nu să renunţăm la comunicaţie. 

— Imi scot cureaua şi o arunc pe fereastră, zise Tyrell fără nici 
un alt comentariu. 

— Sir, v-aş propune să vă întoarceţi imediat ce este posibil, să 

reveniţi la parcul de distracţii şi să lăsaţi drăcia acolo. 

— Poole, să ştii că îţi merge mintea. Mă întorc imediat. Abia 
aştept să aud că Tunelul Iubirii a fost luat cu asalt de o echipă 
specială de la CIA. 

— Cu puţin noroc, poate rămân înţepeniţi în roata gigantică! 


Era o casă enormă, replică a unei reşedinţe de plantator din 
perioada anterioară războiului civil. O potecă pavată cu dale de 
piatră ducea până la intrarea cu colonade. Bajaratt urcă treptele 
şi se apropie de uşa dublă sculptată, ale cărei basoreliefuri 
reprezentau călătoriile lui Mohamed, pe care acesta le făcuse 
până când reuşise să pătrundă învăţăturile Coranului, care-i 
fuseseră încredințate de profeţii de pe munte. 

— Prostii! murmură ea pentru sine. 

Nu existase nici un munte magic, nici un Mohamed, iar profeţii 
nu fuseseră decât nişte păstori de capre, complet ignoranţi! Şi 
nici Cristos nu existase! Nu fusese decât un evreu radical şi 
răzvrătit, fabricat de semianalfabeţii de esenieni, ce nu ştiau nici 
măcar cum să-şi cultive pământurile pe care le aveau. Nu exista 
nimic superior vocii interioare a fiecărui individ, care-i poruncea 
fiecăruia să lupte pentru dreptate, în numele tuturor celor 
oprimaţi. Ce putea fi deasupra unei astfel de porunci? Bajaratt 
scuipă scârbită pe jos, apoi se linişti, ridică mâna ca o adevărată 
doamnă şi apăsă pe butonul soneriei. 

In câteva clipe uşa fu deschisă de un arab îmbrăcat într-un 
caftan, ale cărui poale ştergeau podeaua de parchet din casă. 

— Sunteţi aşteptată, doamnă şi aţi întârziat. 

— Şi dacă întârziam mai mult nu m-ai mai fi lăsat să intru? 

— Posibil... 

— Atunci prefer să plec imediat, zise Bajaratt. Cum îndrăzneşti 
să-mi vorbeşti pe un asemenea ton? 

Din casă se făcu auzită o voce feminină: 

— Te rog s-o inviţi pe doamna să intre, Ahmet Ashad şi te mai 
rog să-ţi laşi arma de-o parte, e cât se poate de nepoliticos. 

— Nu este la vedere, doamnă, răspunse servitorul. 

— Atunci impoliteţea e şi mai mare. Pofteşte-o pe doamna să 
intre. 

Incăperea era o sufragerie absolut normală în privinţa 
ferestrelor, a perdelelor şi a tapetului, dar aspectul obişnuit se 
limita la atât. Nu era nici un scaun, numai nişte perne enorme, 

aşezate direct pe podea, fiecare având câte o măsuţă 
miniaturală în faţă. Şi - în vârful unei asemenea mici movile de 
satin purpuriu - era aşezată o femeie cu pielea de culoare 
închisă, extraordinar de frumoasă, a cărei vârstă era imposibil de 
precizat, cu o figură ce părea o mască suplă a perfecțiunii, 
îngemănând toate trăsăturile clasice de frumuseţe, dar care, 
datorită căldurii umane pe care o emana şi a lipsei rigidităţii 
hieratice, risipea imediat impresia de mască, pe care o crea la 
prima vedere. Când zâmbi, ochii i se aprinseră ca două opale, 
comunicând interlocutoarei interes şi curiozitate sinceră. 

— la loc, Amaya Aquirre, zise ea cu voce blândă şi mătăsoasă, 
care părea o transpunere în registrul sonor a hainelor de mătase 
grea, de culoarea smaraldului, pe care le purta. Vezi, nu numai 
că îţi cunosc numele adevărat, dar mai ştiu şi multe altele despre 
tine. După cum poţi observa, mă conformez obiceiului arab de a 
ne afla la acelaşi nivel - pentru noi asta înseamnă podeaua, 
pentru beduini, nisipul - pentru ca nici una dintre noi două să nu 
pară că are o poziţie dominantă asupra celeilalte. Asta mi se 
pare una dintre cele mai importante concesii făcute de eticheta 
arabă: ne tratăm chiar şi inferiorii ca şi cum ar fi egalii noştri. 

— Vrei să spui că-ţi sunt inferioară? 

— Nu, de loc, dar nu eşti arabă. 

— Am luptat pentru cauza voastră, soţul meu a murit în 
numele acestei cauze! 

— Intr-o misiune stupidă, care n-a fost de nici un folos, nici 
evreilor, nici arabilor. 

— A fost autorizată de Valea Baaka! 

— Valea Baaka a încuviinţat pentru că soţul tău era un lider şi 
un viteaz, cu mintea înfierbântată, un adevărat erou în ochii 
oamenilor şi moartea lui - eveniment care era, practic, inevitabil 
- i-ar fi transformat numele într-un simbol, într-un strigăt de 
luptă. Amintiţi-vă de Askelon. Cred că ai auzit deja fraza asta. 
Exceptând aspectul emoţional, totul a fost o prostie. 

— Ce vrei să spui? Viaţa mea, soţul meu, noi suntem nişte 
nimicuri? Bajaratt sărise de pe pernă, dar, în aceeaşi clipă, 
Ahmed apăruse în pragul uşii. Eu sunt gata să-mi dau viaţa 
pentru cea mai măreaţă cauză din întreaga istorie! Moarte 
porcilor care deţin puterea! 

— Despre asta şi trebuie să discutăm, Amaya... Poţi să pleci 
Ahmet, nu are nici o armă... Nerăbdarea ta de a muri nu este 

extraordinar de importantă, draga mea. În lumea asta sunt o 
mulţime de bărbaţi şi de femei gata să moară pentru o anume 
credinţă a lor şi, despre cea mai mare majoritate a lor, nu se ştie 
nimic, nici înainte nici după săvârşirea acestei fapte... Nu, pentru 
tine vreau mai mult, noi avem nevoie de mai mult decât atât. 

— Ce să vrei tu de la şi pentru mine? întrebă Bajaratt, lăsându- 
se încet înapoi pe pernă şi privind ţintă la femeia aflată de 
cealaltă parte a încăperii. 

— Până acum te-ai descurcat excepţional, ai fost şi ajutată, 
dar la bază se află oricum capacitatea ta extraordinară. In numai 
câteva zile ai ajuns o adevărată forţă, o putere obscură căutată 
de oameni puternici, care au nevoie de ceea ce presupun ei că ar 
putea obţine de la tine. Nici unul dintre noi nu te-ar fi putut ajuta 
să realizezi asta, ideea îţi aparţine în totalitate şi a fost efectiv 
strălucită. Tânărul viitor baron, familia de la Ravello cu 
milioanele ei de investit... Chiar şi actriţa aceea, un scenariu 
colateral atât de izbutit. iți meriţi pe deplin reputaţia de care te 
bucuri. 

— Fac ceea ce consider că trebuie făcut şi-i las pe alţii să mă 
judece. Pentru că, sincer, modul în care sunt judecată nu mă 
interesează câtuşi de puţin. Te întreb din nou, ce vrei de la mine? 
Marele Consiliu al Văii Baaka mi-a cerut să iau legătura cu tine în 
ultimele zile în care mai sunt aici - probabil că ultimele zile pe 
care le mai am de trăit. Clipa se apropie. 

— Cred că înţelegi că noi - eu - nu avem autoritatea de a-ţi 
ordona ceva. Această autoritate nu o are decât Marele Consiliu. 

— Ştiu foarte bine. Dar mi s-a ordonat să-ţi acord tot respectul 
datorat unui prieten şi sprijinitor sincer al cauzei noastre şi să-ţi 
ascult vorbele cu mare atenţie... Deci. Te ascult! 

— Da, prieten Amaya, dar sprijinitor... numai până la un punct, 
draga mea. Noi nu suntem reţeaua Scorpio a lui Van Nostrand, 
grupul ăla clandestin de oportunişti, al căror singur scop este să- 
şi servească Sponsorii pentru a obţine profituri cât mai mari, care 
nu-şi doresc decât bogăţie şi, putere. Eu - noi - dispunem aici de 
destul şi putere şi bogăţie. 

— Dar voi cine sunteţi? Văd că ştii multe. 

— Asta e misiunea noastră, să ştim cât mai multe. 

— Dar cine sunteţi voi? 

— Germanii, în timpul celui de-al doilea război mondial, aveau 
o unitate militară care seamănă cu noi. Ei îi spuneau 


149 


Nachrichtendienst. O unitate de informaţii de elită, despre care 
nici măcar Marele Cartier General al celui de-al treilea Reich nu 
ştia mare lucru. Era alcătuită din vreo zece sau doisprezece 
ofiţeri destul de în vârstă. Cei mai mulţi erau prusaci, aristocrați 
cu toţii şi, împreună, totalizau aproape opt sute de ani de 
experienţă ca experţi în domeniu. Erau germani până în adâncul 
sufletului, dar acţiunile şi le plasau deasupra emoţiilor şi 
pasiunilor războiului, urmărind numai ce era folositor pentru 
Vaterland, realizând pe deplin dezavantajele suferite de națiunea 
lor datorită faptului că ajunsese să fie condusă de Adolf Hitler şi 
clica lui... Aşa cum şi noi realizăm dezavantajele pe care le avem 
datorită teroriştilor, care asasinează femei şi copii în Israel. Aşa 
ceva este, pur şi simplu, inutil şi contraproductiv. 

— Cred că discuţia asta a durat destul! zise Bajaratt ridicându- 
se în picioare. Tu şi elitiştii tăi v-aţi gândit vreodată la alungarea 
unui popor întreg? Aţi fost vreodată în taberele de refugiaţi? Aţi 
văzut vreodată cum îţi dărâmă buldozerele evreieşti propria-ţi 
casă, la cea mai vagă bănuială? Aţi uitat băile de sânge de la 
Shatila şi de la Sabra? 

— Ni s-a comunicat că întrevederea ta cu Preşedintele va avea 
loc mâine seară, în jurul orei opt, îi spuse calm femeia, 
continuând să stea aşezată pe perna ei. 

— Deci mâine va fi? La opt? 

— Iniţial fusese programată la ora trei după-amiaza, dar, 
ţinând cont de natura vizitei doamnei contessa în America, 
anume prospectarea unor posibilităţi de investiţii - subiect 
delicat în aceste zile, într-o ţară aşa de mândră ca asta - s-a 
sugerat Casei Albe că o oră ceva mai târzie, poate chiar seara, ar 
fi mult mai potrivită. Ar fi mai puţine riscuri ca presa să afle 
cumva că Preşedintele acordă un tratament preferenţial unui 
aristocrat străin ambițios, care încearcă să subjuge o parte a 
economiei ţării. 

— Şi răspunsul lor...? întrebă Bajaratt uimită. 

— Şeful personalului de la Casa Albă a aprobat ideea imediat, 
cu foarte mult entuziasm. El detestă să fie primiţi senatori şi 
congresmeni, dar Preşedintelui nu-i place, cel puţin în egală 
măsură, să aducă cuiva ofense din punct de vedere politic. De 
asemenea, tu vei avea şanse mult mai multe să scapi - să scapi 
ca să revii în luptă - dacă vei da lovitura la ora opt. La ora asta 
se schimbă detaşamentul de gardă de la Casa Albă, ceea ce 

înseamnă că santinelele sunt ceva mai relaxate, în timp ce celor 
care îi vor înlocui li se transmit ultimele instrucţiuni. Te vor ajuta 
trei bărbaţi - unul în uniformă de şofer - care, sub pretextul 
evitării presei, te vor duce prin culoarele din spate la o altă 
maşină, care va aştepta acolo. Maşina noastră. Se vor identifica 
cu o parolă: Askelon. Cred că eşti de acord. 

— Nu vă înţeleg, spuse Bajaratt. De ce faceţi asta? Tocmai mi- 
ai dat de înţeles că voi nu sunteţi de acord... 

— Cu alte proiecte ale tale, o întrerupse autoritar femeia. Dar, 
în schimbul vieţii tale, vrem să-ţi cerem ceva, să te rugăm ceva, 
dacă preferi aşa. Vezi tu, nu avem nici o obiecţie reală în privinţa 
asasinării Preşedintelui american, nici din punct de vedere 
geopolitic, nici din alte puncte de vedere. Omul este condus de 
grupuri de interese, nu de principii şi, de aceea, nu este un 
individ indispensabil. Oamenii simt asta şi personalitatea lui nu 
stârneşte pasiuni. Ah, bineînţeles, aparatul de stat se va simţi 
ultragiat, vor urma anchete fără de sfârşit, dar, noi cel puţin, 
vom reuşi să ne descurcăm. lar vicepreşedintele este o figură 
extrem de populară. Cât priveşte asasinatele din Franţa şi din 
Anglia, chiar dacă ni se pare că un asemenea mod de a gândi 
este melodramatic, dacă tu insişti, le putem accepta şi pe 
acelea. Acolo avem de-a face cu guverne sofisticate, guverne 
europene solide, care nu-şi transformă liderii politici în idoli, care 
sunt obişnuite să abordeze direct realitatea, indiferent cât de 
brutală şi crudă este şi să negocieze, mai degrabă decât să 
riposteze. Sinceră să fiu, în haosul care o să se dezlănţuie aici, în 
America, vom avea chiar şansa să ne îmbunătăţim poziţia. Ca să 
fiu mai la obiect, probabil că succesorii Preşedintelui şi 
cabinetele lor de miniştri vor primi mesaje de avertisment, să fie 
atenţi. N-om avea noi banii evreilor, nici numărul lor de voturi de 
aici, dar s-ar putea să avem altceva, ceva demn de talia 
nepreţuitului Mossad. Asta va fi demonstraţia practică a faptului 
că nu suntem un mit, o legendă creată de un grup de visători. Că 
suntem reali. Şi că, aşa cum ai spus cu numai câteva minute mai 
înainte, avem bărbaţi şi femei în carne şi oase, gata oricând să 
moară pentru a tăia capul balaurului. lar asta este ceva ce 
creează o frică viscerală, copila mea şi, aşa cum ţi-ai conceput tu 
această strălucită strategie, nu vor fi niciodată în stare să ştie din 
ce parte şi de cine trebuie să se ferească. Asta-i va face pe cei 
din culisele puterii să se gândească de două ori înainte de a pupa 

cizma israeliană. Ceea ce, de fapt, înseamnă că şi America va 
deveni sofisticată şi va fi gata să negocieze. 

— Şi ce vrei să-mi ceri, să mă rogi, în schimbul vieţii mele - 
ceea ce, de fapt, nu înseamnă mare lucru? 

— Să nu-l omori şi pe evreu. Cheamă-ţi la ordine oamenii de la 
lerusalim şi de la Tel Aviv. 

— Cum poţi îndrăzni să-mi ceri una ca asta? Este chiar scopul 
nostru ultim, răzbunarea masacrului de la Askelon! 

— Una ca asta va însemna mii şi mii de morţi pentru poporul 
meu, Amaya. Israelul are obiceiul să acţioneze unilateral, într-o 
manieră personală, să zicem aşa. Nu-i pasă de ceea ce se 
întâmplă dincolo de frontierele sale, decât dacă aceasta 
reprezintă o ameninţare pentru existenţa sa. Şi, dacă ar mai 
exista vreo mică ţară care să fi trecut prin Holocaustul german, 
probabil că la fel ar proceda. Ti-am spus, noi nu încercăm decât 
să fim raţionali şi obiectivi. Dacă îl asasinați pe liderul evreu, vor 
urma bombardamente de represalii zi şi noapte, timp de 
săptămâni, iar taberele de refugiaţi şi aşezările noastre vor fi 
făcute praf, nu va mai rămâne piatră peste piatră. Aminteşte-ţi 
nişte întâmplări recente, evreii au fost în stare să elibereze o mie 
două sute de prizonieri în schimbul a şase soldaţi de-ai lor şi, un 
pic mai târziu, au expulzat patru sute de palestinieni din pricina 
morţii unui singur soldat de-al lor. lar liderul lor este considerat 
ca valorând zece mii de soldaţi evrei, pentru că este mai mult 
decât un simplu om, este simbolul personificat al naţiunii lor. 

— Imi cereţi să plătesc un preţ teribil, spuse Bajaratt abia 
şoptit. Un preţ pe care nu sunt pregătită să-l plătesc. Am 
aşteptat clipa asta o viaţă întreagă, acesta este momentul care- 
mi va justifica întreaga existenţă. 

— Copila mea... începu femeia. 

— Nu! Nu sunt copila ta, nu sunt copila nimănui, zise Bajaratt 
pe un ton distant, ca de gheaţă. N-am fost niciodată o copilă. 
Muerte a toda autoridad! 

— Nu înțeleg... 

— Nici nu-i treaba ta să mă înţelegi. După cum ai spus chiar 
tu, nu ai autoritatea de a-mi da ordine. 

— Bineînţeles că nu, sunt perfect de acord. Nu încerc decât să 
te protejez, să te aduc pe calea rațiunii. 

— Raţiune? şopti Bajaratt. Ce are raţiunea de-a face cu 
poporul tău sau cu al meu? Ai tăi sunt cel puțin în tabere, chiar 

dacă sunt murdare şi mizere, dar ai mei sunt vânaţi ca animalele 
în munţi, executaţi, măcelăriți pe loc, decapitați. Muerte a toda 
autoridad! Fie ca ei să piară de peste tot. 

— Te rog, draga mea, spuse femeia fără vârstă, pe figura ei 
citindu-se îngrijorarea cauzată de fascinanta siluetă din faţa ei. 
Te rog, Amaya, eu nu-ţi sunt duşman. A 

— Acum încep să mă lămuresc, spuse Bajaratt. Incerci să mă 
opreşti, nu-i aşa? Ai un servitor înarmat, care ar putea să mă 
omoare foarte uşor. 

— Şi să atragem asupra noastră ura tuturor celor din Valea 
Baaka? Eşti fiica lor adoptivă, eşti adorată de ei, eşti soţia eroului 
căzut la Askelon, o femeie atât de respectată încât până şi 
Marele Consiliu îţi cere părerea şi ţi-a acordat binecuvântarea lui 
permanentă. Din câte ştiu, agenţii Văii Baaka te-au urmărit la 
venirea în această casă. 

— In nici un caz! Acţionez pe cont propriu, nimeni nu are voie 
să se amestece în treburile mele! 

— Sunt sigură că eşti convinsă de asta, dar, în ceea ce mă 
priveşte, nu am nici o certitudine în acest sens, aşa că, atât timp 
cât te vei afla aici, nu ţi se va întâmpla nimic. Te rog să mă crezi, 
acum eşti prea tensionată, dar crede-mă, nu-ţi sunt duşman, 
sunt prietena ta şi vreau să te ajut. 

— Şi totuşi îmi ceri să anulez acţiunea de la lerusalim, cum îmi 
poţi cere aşa ceva? 

— Ţi-am spus deja motivele mele - asta probabil că va 
însemna moartea pentru aproximativ un milion de palestinieni. Şi 
atunci nu va mai exista nici o cauză a poporului palestinian, 
pentru simplul motiv că acest popor, inima lui, va dispare fizic. 

— Dacă tot v-au luat sau v-au distrus pământurile, copii, 
viitorul, de ce să nu vă distrugă şi sufletul? 

— Vorbe goale, Amaya, cuvinte prosteşti... 

— Nouă nu ne vor distruge niciodată sufletele! 

— Asta e o prostie chiar şi mai mare. Suflete fără trupuri nu 
pot lupta. Ca să poţi lupta mai departe, prima condiţie este să 
supravieţuieşti, tu ar trebui să ştii asta mai bine decât orice altă 
femeie. Pentru că eşti un strateg de prima mână. 

— Şi tu? Cine eşti tu, care trăieşti în asemenea lux, să-mi faci 
mie morală? Mâna lui Bajaratt se mişcă, arătând spre camera 
opulentă în care se găseau. 

— Ah, astea, răspunse femeia, râzând uşor. Imaginea 

bunăstării şi a mulţumirii de sine, o combinaţie emanând iz de 
putere şi relaţii, pentru că acestea merg mână-n mână în lumea 
asta materialistă. Şi noi toţi ne conformăm acestor concepte. lar 
imaginea, masca, este cel mai important lucru pentru oricine, nu- 
i aşa? Dar, de fapt, noi două nu suntem prea deosebite, Amaya 
Aquirre. Tu creezi diversiuni din afară, doreşti să străpungi 
exteriorul. Eu, pe de altă parte, îmi croiesc drum din interior şi, la 
momentul potrivit, arunc carcasa în aer cu muniţia pe care o am 
la-ndemână... lar acea muniţie eşti chiar tu, explozibilul de care 
am nevoie, copila mea - şi să nu-mi spui că nu eşti copila mea 
atunci când vorbesc în numele sfintei noaste cauze - pentru că 
acum eşti ca propria-mi fiică. 

— Nu mai sunt fiica nimănui, niciodată! M-am născut din 
moarte, privind în ochii morţii! 

— Dar eşti a mea. Indiferent ce-ai văzut, indiferent de ce-ai 
avut parte, nimic nu se poate compara cu cele prin care am 
trecut eu. Vorbeai de Shatila şi de Sabra, dar tu n-ai fost 
niciodată acolo. Eu am fost. Crezi că vrei răzbunare, copila mea 
de alt sânge? Eu îmi doresc această răzbunare mult mai mult 
decât îţi poţi tu imagina, din mult mai multe motive. 

— Atunci de ce vrei să nu-l omor pe evreu? 

— Pentru că vei dezlănţui mii de lovituri aeriene cumplite 
împotriva poporului meu - poporul meu, nu al tău. 

— Sunt una cu voi, o ştii prea bine! V-am dovedit-o. V-am dat 
viaţa soţului meu şi mă pregătesc să vă dau şi viaţa mea. 

— Nu e mare lucru să dăruieşti ceva ce dispreţuieşti, Amaya. 

— Şi dacă refuz să-ţi îndeplinesc rugămintea? 

— Atunci nu o să mai ajungi la Casa Albă şi, cu atât mai puţin, 
în Biroul Oval! 

— E ridicol! Accesul meu la Casa Albă e garantat! Omul care 
mă va duce acolo este hotărât să obţină milioanele de la Ravello 
şi nu e un tâmpit. 

— Şi despre acest om, despre acest senator de Michigan pe 
nume Nesbitt, cât de multe ştii? 

— Ştii despre cine e vorba...? Femeia dădu din umeri. 

— Doar ţi-am spus că ora întrevederii a fost schimbată. 

— Da bineînţeles... Pare să fie un politician american obişnuit 
şi vreau să-ţi spun că am făcut ceva cercetări asupra lui. 

Vrea foarte mult să fie reales şi, cum în statul lui şomajul este 
în floare, trebuie să se zbată serios ca să-şi convingă electoratul 

că merită să-l voteze. Şi cum ar putea face asta mai bine decât 
aranjând investiţii masive, de sute de milioane de dolari? 

— Mda, nu pot zice că nu ţi-ai făcut bine temele, draga mea. 
Dar despre omul în sine, ştii ceva? Poţi spune dacă este un om 
bun, un om cinstit, onest? 

— N-am nici cea mai vagă idee şi nici nu mă interesează. Mi s- 
a spus că e fost avocat sau judecător, dar nu ştiu dacă asta are 
vreo importanţă pentru mine. 

— Aşa e, totdeauna au fost judecători şi judecători... Te-ai 
gândit vreun moment că ar putea face parte din reţeaua 
Scorpio? Că s-ar putea să te ajute pentru că i s-a ordonat să o 
facă? 

— Nu, nu mi s-a părut... 

— Noi suntem siguri că este un Scorpio în senat. 

— Mi-ar fi spus, zise Bajaratt în defensivă. De ce să nu-mi fi 
spus? Van Nostrand mi-a spus cine este el şi mi-a dat şi codurile 
telefonice de la reţeaua lor. 

— Transmisii via-satelit, imposibil de detectat. Ştim. 

— E greu de crezut... 

— Nouă ne-a luat aproape trei ani, dar, în cele din urmă, am 
dat de urma unui Scorpio, l-am cumpărat şi acum ne aparţine 
trup şi suflet. De fapt e o ea, ai cunoscut-o în Florida. Gazda 
voastră de la Palm Beach. Are un domeniu formidabil, nu-i aşa? 
Dar Sylvia şi soţul ei nu şi-ar putea permite să-l păstreze fără 
nişte subvenţii enorme. Singurul talent al soţului ei a fost să 
toace o moştenire de peste şaptezeci de milioane de dolari în 
mai puţin de treizeci de ani. De aceea, ea a devenit specialistul 
în probleme mondene al reţelei Scorpio. O postură şi o persoană 
foarte utilă. Am ajuns la ea foarte simplu, urmărindu-l pe Van 
Nostrand, i-am oferit mai mult decât Sponsorii şi am înrolat-o de 
partea noastră. 

— Ea mi-a făcut cunoştinţă cu Nesbitt... sunt amândoi din 
reţeaua Scorpio: 

— Ea da, este, dar senatorul nici cât negru sub unghie. Eu am 
avut ideea de a-l face să vină la Palm Beach, iar el e convins că a 
făcut asta numai din nişte motive politice bine întemeiate. N-are 
nici cea mai vagă idee cine eşti tu în realitate, sau de ce eşti aici. 
Te cunoaşte numai în calitate de contessa Cabrini, cea care are 
un frate fantastic de bogat la Ravello. 

— Atunci asta nu face decât să-mi confirme că nu mă poţi opri 

decât dacă mă omori şi consecinţele acestui gest văd că le 
cunoşti prea bine. De aceea cred că discuţia noastră s-a 
terminat. Mi-am îndeplinit obligaţia luată în faţa Marelui Consiliu 
şi am ascultat ce aveai de spus! 

— Mai acordă-mi puţină atenţie, Amaya. N-o să-ţi facă nici un 
rău şi s-ar putea să mai înveţi câte ceva. Araba se ridică încet în 
picioare, cu graţia unei feline. Era o femeie scundă, dacă avea un 
metru şaizeci, dar silueta ei, de o eleganţă de păpuşă, emana o 
autoritate fantastică. 

— Noi ştiam că vei lucra cu reţeaua Scorpio - doamna noastră 
din Palm Beach fusese anunţată imediat ce aţi aterizat la Fort 
Lauderdale - şi, când am aflat că întrevederea ta de la Casa Albă 
este certă, trebuia să mă asigur că vei veni mai întâi aici, la 
mine. E 

— Ştiai că aşa voi face, o întrerupse Bajaratt. Intâlnirea asta a 
fost programată cu săptămâni în urmă, în Valea Baaka. Mi s-au 
transmis toate informaţiile necesare, adresă, zi, dată, oră, 
absolut totul. 

— Aveam toată încrederea în tine, dar încă nu te cunoşteam, 
deci poţi să-mi înţelegi neliniştea. Dacă n-ai fi apărut până 
diseară, probabil că mâine dimineaţă devreme, la hotelul Carillon 
ar fi fost arestată o anume doamnă Balzini. 

— Balzini... Carillon... ? Ştii şi asta? 

— Evident că nu cu ajutorul acelor Scorpio, răspunse femeia 
pe când traversa camera, îndreptându-se spre un interfon auriu, 
fixat în perete. Pentru simplul motiv că nici ei nu ştiau asta, 
continuă ea, întorcându-se din nou cu faţa spre Bajaratt. Ne-a 
sunat prietena noastră din Palm Beach şi ne-a spus că până şi ea 
avea probleme să ia legătura cu superiorii ei prin reţeaua 
telefonică Scorpio. De fapt, chiar renunţase la asta, de frică să nu 
fie descoperită cumva. 

— Se pare că au fost nişte probleme, remarcă Bajaratt, fără 
alte comentarii. 

— Aşa se pare... Dar, după cum vezi, noi nu avem nevoie de 
nici un Scorpio. Femeia întinse o mână fără să se uite şi apăsă pe 
un buton argintiu de pe panoul interfonului: Acum, Ahmet, zise 
ea, continuând să o privească pe Bajaratt. Şi acum, dragă 
Amaya, vei vedea un om cu două personalităţi - feţe - diferite, 
poţi spune chiar cu două identități distincte. Cea pe care tu i-o 
cunoşti, deja, este tot atât de reală ca aceea pe care i-o vei afla 

acum. Prima faţă este cea a unui funcţionar public, un om cinstit 
şi bun. Cealaltă aparţine unui om care a îndurat prea multă 
vreme o viaţă nefericită, chiar dacă dispunea de puterea 
necesară să şi-o schimbe... Wefericită este chiar un termen 
blând, mai potrivit ar fi cel de insuportabilă. 

Inmărmurită, Bajaratt privi cum pe scara ce ducea la etaj 
coboară un bărbat, flancat de servitorul Ahmet şi de o blondă 
senzuală, îmbrăcată doar cu un neglijeu transparent, prin care se 
reliefau cu claritate mişcările sânilor grei şi ale şoldurilor. 
Bărbatul era Nesbitt! Cei doi îl ţineau bine, ajutându-l să coboare 
treptele. Era palid - alb ca varul - ochii îi semănau cu două biluţe 
de porțelan nemişcate, iar faţa avea o mină perfect imobilă, ca şi 
cum ar fi fost în transă. Era îmbrăcat cu un halat de catifea 
albastră şi umbla cu picioarele goale. 

— I s-a făcut o injecție, zise, încet, gazda lui Bajaratt. Nu te va 
recunoaşte. 

— E drogat? 

— Sub supraveghere medicală, conform reţetei prescrise de 
un doctor foarte bun. Este un dual. 

— Dual? 

— Personalitate duală, Amaya, dublă. Un fel de Jekyll şi Hyde, 
care însă nu se manifestă cu răutate, are doar nişte dorinţe 
nesatisfăcute... Chiar după ce s-a însurat - cu mai bine de 
patruzeci de ani în urmă - a avut loc o întâmplare tragică, un 
atac în urma căruia soţia lui a rămas definitiv marcată, atât din 
punct de vedere fizic, cât şi psihic. Pe scurt, de atunci soţia lui a 
fost iremediabil frigidă. Actul sexual îi provoca repulsie, cea mai 
uşoară aluzie la aşa ceva o făcea să devină isterică şi, trebuie 
spus, pe bună dreptate. Fusese violată de un psihopat, un tâlhar 
care dăduse buzna în apartamentul lor, îl legase burduf pe 
tânărul avocat şi-l obligase să privească violul. lar din noaptea 
aceea, femeia nu-şi mai putuse îndeplini obligaţiile conjugale. 
Totuşi el era un soţ devotat şi, mult mai rău pentru el, un om 
profund religios, aşa că nu a căutat să-şi satisfacă în vreun fel 
necesităţile sexuale absolut normale. Şi când, în cele din urmă, 
acum trei ani, ea a murit, tensiunea acumulată l-a distrus şi pe 
el, sau, mai bine zis, a distrus o parte din el. 

— Cum aţi aflat? Cum l-aţi depistat? 

— Sunt exact o sută de senatori şi noi eram absolut siguri că 
unul dintre ei face parte din reţeaua Scorpio. l-am studiat pe toţi, 

în ordine alfabetică, le-am studiat fiecare amănunt al vieţii lor... 
Din păcate n-am reuşit să-l depistăm pe acel Scorpio pe care-l 
căutam, dar am descoperit un om profund suferind, ale cărui 
dispariţii misterioase erau ascunse cu grijă de singurul prieten 
adevărat pe care-l avea, menajera lui din ultimii douăzeci şi opt 
de ani, o femeie trecută de şaptezeci de ani. 

Nesbitt şi cei doi însoțitori ai săi terminaseră de coborât scara 
şi intrau în sufragerie. 

— Nu e conştient de nimic...! şopti Bajaratt. 

— Nu, nu e, încuviinţă cealaltă femeie. Peste ceva mai mult de 
o oră îşi va reveni, dar nici atunci nu-şi va aminti ceva clar. Nu va 
realiza decât că se simte satisfăcut, va avea un fel de mulţumire 
interioară liniştitoare. 

— I se întâmplă des asta? 

— O dată sau de două ori pe lună, de obicei seara târziu. Mai 
întâi începe să fredoneze o melodie ciudată, o amintire de-a lui 
foarte veche. Apoi începe să-şi schimbe hainele, ca un 
somnambul, adoptă o ţinută complet diferită de cea pe care o 
poartă de obicei, costumaţia şi-o ţine în dulapul defunctei soţii. 
Când termină, arată mai degrabă a chefliu bogat decât a 
senator: jachetă de piele neagră, frecvent o perucă sau o beretă, 
totdeauna ochelari negri, niciodată acte de identitate. Pentru 
menajeră, asemenea zile erau groaznice. Acum însă, ne sună 
imediat pe noi şi ne ducem să-l luăm. 

— Colaborează cu voi? 

— Nu are încotro. E foarte bine plătită, ca şi şoferul. 

— Şi aşa l-aţi pus sub control. y 

— Noi nu suntem decât nişte prieteni mai deosebiți. II ajutăm 
ori de câte ori are nevoie şi, uneori, avem şi noi nevoie de el, de 
puterea funcţiei lui. 

— Am înţeles, zise Bajaratt cu răceală. 

— Desigur, soluţia optimă pentru noi ar fi să aflăm cine e acel 
Scorpio din senat pentru că, aşa cum îl controlează Sponsorii, tot 
aşa îl putem controla şi noi. Dar asta nu mai e decât o chestiune 
de timp, până la urmă tot îl vom afla. Chiar şi acţiunea ta ne va fi 
utilă în sensul ăsta, pentru că vom studia din nou 
comportamentul fiecărui membru al senatului. Şi, din reacţia lor 
la haosul care va urma, ne vom da poate seama care este cel 
mai slab dintre ei, cel care l-a atras pe Van Nostrand. 

— E ceva atât de important pentru voi? 

— Să nu înţelegi greşit, dragă Amaya, nu este ceva de 
importanţă vitală. Repet, avem multă simpatie şi relaţii foarte 
strânse cu cei din Valea Baaka, dar astea nu se extind şi asupra 
mercenarilor din reţeaua Scorpio. Ei sunt creaţia lui Van 
Nostrand şi a tovarăşului acela nebun al lui, din Caraibe, au fost 
recrutaţi prin şantaj şi ţinuţi în frâu cu ajutorul banilor, nişte 
sume complet nesemnificative comparativ cu banii pe care-i fac 
Sponsorii de pe urma lor. lar Sponsorii au fost, de fapt, nimeni 
altcineva decât ;/ padrone şi Van Nostrand. Reţeaua Scorpio nu 
luptă în numele unei cauze, tot ce fac este determinat de frică şi 
de banii pe care îi primesc, Asemenea oameni nu merită prea 
multă consideraţie. Trebuie să fie distruşi, făcuţi neputincioşi... 
sau recrutaţi de noi. 

— Dă-mi voie să-ţi reamintesc o întrerupse Bajaratt. Reţeaua 
Scorpio m-a ajutat din plin pe mine şi, prin asta, au servit şi 
interesele celor din Valea Baaka. 

— Atotputernicul Van Nostrand le-a ordonat să facă asta! Le 
poate tăia toate fondurile cu un singur apel telefonic, să nu mai 
vorbim că poate face publice toate crimele lor - din trecut şi din 
prezent. Crezi că dau măcar doi bani pe noi, pe idealurile atât de 
scumpe nouă? Dacă aşa gândeşti, atunci nu eşti omul care am 
crezut că eşti. 

— Van Nostrand s-a retras. Acum este undeva, în Europa, sau 
este deja mort. Nu mai este el Scorpio Uno. 

— ... Problema doamnei din Palm Beach cu telefoanele... zise 
araba, abia audibil. Asta e o veste neaşteptată, eşti absolut 
sigură? 

— Nu sunt sigură dacă este viu sau mort. Un alt bărbat, un 
fost ofiţer de informaţii, pe nume Hawthorne, este încă viu şi 
liber, deşi credeam că este arestat. Dar Van Nostrand a dispărut, 
mi-a spus cu gura lui că trebuie să dispară. 

— Vestea nu este numai neaşteptată ci şi extrem de 
neplăcută. Atât timp cât Van Nostrand era în locul în care era, 
puteam să-i urmărim fiecare mişcare. Aveam oameni pe 
domeniul lui, la poartă, informatori care ne erau perfect loiali... 
Acum cu cine ai de-a face? Trebuie să-mi spui despre cine e 
vorba! 

— Nu ştiu... 

— Aminteşte-ţi de Casa Albă, Amaya! 

— Nu te mint. Spui că ştii codurile lor telefonice, poţi să 

verifici. Cel care este acum Scorpio 1 nu mi-a spus cum îl 
cheamă. 

— Desigur, bineînţeles... 

— Dar îţi pot spune că ultimul Scorpio cu care am vorbit eu e 
un om cu o funcţie atât de importantă, încât are acces la cele 
mai secrete informaţii. Mi-a dat detalii asupra stadiului în care se 
află oamenii guvernului care mă urmăresc pe mine. Detalii foarte 
amănunțite şi corecte. A pomenit ceva de un cerc restrâns. 

— Cercul restrâns...? Frumoasa palestiniană se încruntase şi 
pe faţa ei apăruseră câteva cute. Cercul restrâns, repetă ea, în 
timp ce traversa gânditoare camera, cu mâna pe obraz. Dacă 
este cumva vorba de senatorul pe care-l căutam noi, informaţii 
de genul ăsta nu se transmit decât unui singur comitet. 
Comitetul pentru supravegherea serviciilor de informaţii. 
Desigur, este normal, este atât de simplu! De când cu 
scandalurile Watergate şi /rangate, fiecare agenţie de informaţii 
de la Washington are grijă să raporteze în detaliu comitetului 
până şi cea mai măruntă operaţiune întreprinsă. Nu-şi pot 
permite să nu o facă, pentru că nici un ofiţer sau funcţionar nu 
va risca să se confrunte cu o acuzaţie de ilegalitate în faţa 
întregului Congres... Vezi Amaya, deja ne-ai ajutat fantastic cu 
asta. 

— Mai mult decât atât, este un ucigaş, cel puţin mie aşa mi-a 
spus. Mi-a spus că a omorât un om numit Stevens, şeful de la 
Naval Intelligence, pentru că acest Stevens ajunsese periculos de 
aproape de mine. Pentru asta îi sunt îndatorată. 

— Nu-i eşti îndatorată cu nimic. Nu făcea decât să execute 
nişte ordine, nimic altceva!... Fie că ţi-a spus adevărul, fie că te-a 
minţit ca să-i fii recunoscătoare, asta nu are nici o importanţă! In 
tot senatul nu există decât un singur om în stare să vorbească 
aşa... Seebank, intolerabilul, nestăpânitul general Seebank. |ţi 
mulţumesc, Bajaratt! 

— Dacă despre el este vorba, trebuie să-ţi spun că, în ceea ce 
mă priveşte, am început să-l testez. După cum probabil ştii, în 
diverse situaţii militare, când un anumit obiectiv - un obstacol, 
un post de comandă, sau ceva de genul ăsta - trebuie eliminat 
cu orice preţ, atunci nu ezităm să alegem pe cineva să execute 
misiunea, conştient că se sacrifică pentru asta. Pentru că 
încălţămintea lui este plină cu exploziv. 

— Cizma lui Alah, spuse palestiniana. Explozivul este camuflat 


160 


în talpă şi în toc, iar explozia se declanşează lovind cu bombeul 
într-un obiect solid. Purtătorul moare, împreună cu toţi cei care 
sunt în apropierea lui. 

— Da, i-am dat omului un proiect, continuă Bajaratt, dând 
încet din cap. Dacă îmi va înapoia un dispozitiv funcţional, îţi voi 
transmite şi vei putea avea încredere în el. Dacă nu, voi 
întrerupe orice legătură cu ei. Dacă se dovedeşte de încredere, îl 
voi utiliza mai departe... iar voi vă veţi obţine acest Scorpio după 
care aţi alergat atât. 

— Resursele tale nu au chiar nici o limită, Amaya? 

— Muerte a toda autoridad! Asta este tot ce mă interesează! 

Era o după-amiază întunecoasă, cerul era plin de nori negri. 
Senatorul Paul Seebank mergea pe jos, se afla pe un drum de 
ţară, undeva la periferia localităţii Rockville, Maryland. Avea în 
mână o lanternă pe care o tot aprindea şi stingea, nervos. Părul 
cărunt, tuns perie, era aproape acoperit de o bască, iar faţa îi era 
ascunsă de reverul ridicat al unui fulgarin subţire, de vară. 
Adevărul era că durul fost general de brigadă Seebank - 
actualmente durul şi renumitul senator Seebank - intrase în 
panică şi era aproape pe punctul de a-şi pierde echilibrul interior. 
Nu-şi putea stăpâni nici mâinile, care îi tremurau din ce în ce mai 
tare, nici ticul care îi contorsiona partea dreaptă a buzei de jos în 
spasme scurte, ce se accentuau. 

Trebuia să se adune, nu-şi putea permite să-şi piardă 
stăpânirea de sine. Şi totuşi, simţea că neliniştea ce-l cuprinsese 
când aflase că devenise Scorpio 1 punea din ce în ce mai mult 
stăpânire pe el. 

Nebunia aceea începuse cu opt ani în urmă, chiar pe acest 
drum, mai bine zis chiar în locul spre care se îndrepta acum, un 
hambar dărăpănat, de mult părăsit, al unei ferme care, acum, nu 
mai era decât pământ lăsat în pârloagă, pentru că actualii 
proprietari preferau legumicultura, nu creşterea grânelor. 
Întâlnirea fusese pregătită de un apel telefonic înfricoşător, o 
convorbire care avusese loc la sacrosanctul aparat ce suna direct 
pe biroul său de proaspăt ales senator, un număr de telefon 
rezervat numai membrilor familiei şi prietenilor foarte apropiaţi. 
Dar cel care-l sunase nu era nici rudă şi nici nu se arătase prea 
prietenos. Era un necunoscut ce se recomandase Neptun. 

— Ţi-am urmărit campania electorală cu mare interes, 
domnule general. 

— Cine dracu eşti dumneata şi cum ai obţinut acest număr de 
telefon? 

— Nu are nici o importanţă, avem de discutat nişte probleme 
serioase. Propun să ne întâlnim cât mai curând posibil, pentru că 
şefii mei sunt extrem de nerăbdători în privinţa asta. 

— lar eu propun să te duci dracului! 

— Atunci îţi sugerez să te gândeşti încă o dată la ceea cea 
stat la baza campaniei dumitale electorale: faptul că ai fost 
prizonier de război în Vietnam, că te-ai comportat eroic până şi în 
această situaţie şi ai reuşit să-ţi protejezi oamenii în condiţiile 
acelea intolerabile, datorită calităţilor dumitale de conducător şi 
datorită curajului de care ai dat dovadă. Dar avem şi noi prieteni 
la Hanoi, domnule senator. E nevoie să continui? 

— Ce mama dracului...? 

— Chiar lângă Rockville, pe un drum de ţară care iese din 
localitate, e un hambar... 

— Fir-ai al dracului! Ce-oi fi aflat? 

Seebank se dusese acum opt ani la întâlnire, la fel cum se 
ducea şi acum, tot în urma unei convorbiri telefonice cu un 
necunoscut. Insă acum opt ani, la lumina unui felinar vechi, în 
prezenţa elegantului Neptun, care se ţinea mai mult în întuneric, 
citise declaraţiile comandanților celor cinci lagăre în care fusese 
internat împreună cu oamenii pe care îi comanda: 

Colonelul Seebank a colaborat cu noi de bunăvoie, luam de 
multe ori masa împreună... 

Colonelul ne dezvăluia planurile de evadare concepute de el şi 
de ceilalţi ofițeri... 

De mai multe ori m-am prefăcut că-l torturăm, iar el tipa ca 
din gură de şarpe, să-l audă camarazii... 

Utilizam o soluție acidă diluată pentru a-i decolora pielea - de 
obicei pe când el era beat turtă - şi îl trimeteam înapoi la barăci, 
cu hainele rupte... 

A colaborat cu noi, ne-a ajutat, dar asta nu înseamnă că îl şi 
stimam... 

Acolo era scris tot. Generalul de brigadă nu era câtuşi de puţin 
un erou. Era cu totul altceva. 

Dar pentru Sponsori era deosebit de valoros, atât de valoros 
încât i se acordase o poziţie de elită în reţea: devenise Scorpio 4. 
Toate realegerile îi erau ca şi garantate, pentru că nici un 
contracandidat nu ar fi putut dispune de fondurile lui. De altfel, 
începând cu al doilea mandat pe care-l obținuse, totul se datora 
banilor, avalanşei de bani sub care îşi îngropa oponenții. lar el, 
ca senator şi expert militar, nu trebuia decât să dirijeze 
contractele ţinând de apărare spre cei pe care-i alegeau 
Sponsorii. 

Incepuse să se vadă hambarul - o clădire ruinată, în vârful 

unei movile acoperită de iarbă sălbatică. Seebank părăsi drumul 
şi începu să urce. Fasciculul lanternei pe care o ţinea în mână nu 
mai tremura. In şase minute ajunse în dreptul uşilor sparte ale 
clădirii, care nu mai rămăseseră decât pe jumătate în picioare şi 
rosti cu glas ferm, sigur: 

— Am sosit. Unde eşti? 

li răspunse fasciculul unei alte lanterne, ce se aprinse înăuntru 
şi o voce din întuneric: 

— Te rog să intri. Este o adevărată plăcere să-mi întâlnesc 
superiorul - nu cel din armată, desigur. Stinge-ţi lanterna. 

Seebank se conformă. 

— Am fost cumva camarazi de arme? Ne-am mai cunoscut 
până acum? 

— Până acum nu ne-am mai cunoscut personal. Dar s-ar putea 
să-ţi aduci aminte de un număr matricol, de un grad, chiar şi de 
nişte barăci - lagărul de sud. 

— Prizonier, ai fost prizonier! Am fost prizonieri împreună? 

— E mult de atunci, domnule senator... Sau preferi să-ţi spun 
domnule general. 

— Prefer să-mi spui de ce m-ai sunat şi de ce ai ales tocmai 
acest loc de întâlnire. A i 

— Nu-i ăsta locul în care ai fost recrutat? In hambarul ăsta? În 
cazul meu, aici a fost. Şi n-am vrut decât să subliniez cât de 
urgentă şi de importantă este întâlnirea noastră. 

— Recrutat...? Tu? Atunci eşti... 

— Bineînţeles. Altfel de ce m-aş afla aici? Dă-mi voie să mă 
prezint, domnule general. Sunt Scorpio 5, ultimul dintre 
Scorpionii de elită. Ceilalţi douăzeci sunt la fel de importanţi ca şi 
noi, dar nu au nici o putere de decizie. 

— Dacă aş spune că nu mă simt uşurat, aş minţi. Mâinile lui 
Seebank încă mai tremurau uşor. Clădirea asta mi-a adus evident 
aminte de multe. Sincer să fiu, am crezut că mă voi întâlni cu 
unul dintre... cu unul dintre... 

— Curaj, domnule senator... Cu unul dintre Sponsori? 

— Da... Cu un Sponsor. 

— Ţinând cont de evenimentele din ultimele două zile, mă mir 
că încă nu s-a întâmplat asta şi mă simt şi eu oarecum uşurat. 

— Ce vrei să spui? 

— Ei bine, în conformitate cu alocarea codurilor telefonice, la 
ora asta Scorpio 4 a devenit, din toate punctele de vedere, 

Scorpio 1, corect? 

— Da, cred că da. Ticul lui Seebank se accentuase din nou. 

— Ştii cumva şi de ce? 

— Nu, oricum nu sunt sigur. Senatorul îşi încleştase mâinile pe 
lanternă, pentru a le stăpâni tremurul. 

— Da, sunt convins că nu ştii. Nu ai acces la informaţii. Din 
fericire, eu am acces şi am şi acţionat în consecinţă. 

— Vorbeşti în bobote, soldat. Şi asta nu-mi place. 

— Ce-ţi place ţie nu contează, chiar deloc, Scorpio 2 şi Scorpio 
3 au fost eliminaţi. Au trişat, n-au înţeles şi n-au vrut să se 
implice în scenariul în curs de desfăşurare şi atunci Little Girl 
Blood i-a scos din joc. Asta e o chestiune care nu mă priveşte pe 
mine. 

— Nu înţeleg, cine dracu' este această Litt/e Girl Blood? 

— Mă şi întrebam dacă ai vreo idee în privinţa asta. Văd că n- 
ai. Munca ta pentru Sponsori se desfăşoară într-un domeniu 
diferit, foarte profitabil, dar foarte diferit. Asta nu e vina ta. 
Ţinând cont de cine eşti tu în realitate - de ceea ce ştim noi 
despre tine - nici nu cred că ai putea face faţă. Eşti o închipuire 
mincinoasă, Scorpio 4, mi s-a cerut de ani de zile să te 
supraveghez... Acum ai devenit un punct slab şi periculos pentru 
noi. 

— Cum îndrăzneşti să-mi vorbeşti pe tonul ăsta! mugi 
Seebank cuprins de panică. Doar îmi eşti subordonat! 

— Te rog să mă scuzi că n-am mai avut răbdare să aştept 
până când schimbarea s-ar fi produs pe căi normale - până când 
şmecheriile alea electronice ar fi făcut comutările de rigoare, 
reclamate de înlocuirea ta. Dacă acum ai putea să-ţi suni soţia, 
ai afla că azi dimineaţă, la opt şi zece, exact la douăsprezece 
minute după ce plecaseşi, tu de acasă, a apărut un tehnician de 
la telefoane. A umblat niţel la telefonul tău special... Vezi, 
domnule general, suntem prea aproape de ţel, prea aproape de 
momentul în care vom putea aşeza ţara asta în locul care i se 
cuvine. Am fost despuiaţi, bugetele noastre pentru cheltuieli 
militare au fost reduse până la un nivel dezastruos, personalul a 
fost decimat de reduceri de efective, capacitatea noastră de 
luptă a fost făcută praf şi pulbere. În Europa şi în Asia sunt 
douăzeci de mii de focoase nucleare, toate calate drept pe noi, 
iar noi ne apărăm pretinzând că toate astea pur şi simplu nu 
există!... Ei bine, asta se va schimba din temelii când Litt/e Gir/ 

Blood îşi va fi îndeplinit misiunea ei: Ne vom afla din nou la 
conducere şi vom guverna această naţiune a noastră aşa cum 
trebuie guvernată ea. Ţara va fi paralizată şi normal, ca 
totdeauna, îşi va îndrepta speranţele spre noi, cerând protecţie şi 
îndrumare. 

— Nu-ţi stau cu nimic împotrivă, soldatule, reuşi să îngaime 
senatorul printre tremurături. Ce-ai spus tu acum ar putea fi luat 
drept propriile mele cuvinte, cred că ştii asta. 

— La dracu’, domnule general, bineînţeles că ştiu, dar n-ar fi 
decât cuvinte. Eşti tot numai vorbe goale, de sus până jos. 
Laşitatea dumitale este un pericol, peste care acum nu mai 
putem trece cu vederea. Pentru că te va face să-ţi pierzi 
cumpătul. 

— De ce? 

— Pentru că este vorba de asasinarea Preşedintelui! Cum îţi 
pică asta? 

— Dumnezeule, sunteţi inconştienţi! şopti Paul Seebank. Din 
cauza groazei, mâinile nu-i mai tremurau, iar ticul de la buză i se 
oprise. Nu-mi pot crede urechilor. Cine eşti tu? 

— Mda, cred că a sosit momentul să mă şi vezi. Din spatele 
unui zid de cărămidă se desprinse o siluetă cu un singur braţ, cu 
mâneca dreaptă împăturită şi prinsă de umăr. Mă recunoşti, 
domnule general? 

Seebank se holba nedumerit şi complet confuz la trăsăturile 
unei figuri pe care o cunoştea mai mult decât foarte bine. 

— Dumneata...? 

— Lipsa braţului meu îţi mai împrospătează ceva amintiri? Ţi s- 
a spus cu certitudine cum s-a întâmplat. 

— Nu...! Nu-mi amintesc nimic! Nu ştiu despre ce vorbeşti! 

— Sunt sigur că ştii chiar foarte bine, domnule general, chiar 
dacă atunci nu m-ai văzut la faţă - în ceea ce te priveşte nu 
eram decât un oarecare căpitan X, unul ceva mai deosebit, e 
drept... 

— Nu... Nu! Vorbeşti aiurea, nu ne-am cunoscut niciodată! 

— După cum ţi-am şi spus deja, personal nu ne-am cunoscut 
până acum, într-adevăr. Nici nu-ţi poţi imagina cât de amuzat 
eram, de fiecare dată când vreo şedinţă ne aduna la aceeaşi 
masă şi când te ascultam debitându-ţi consideraţiile de aşa-zis 
expert militar, nişte rahaturi de cea mai ordinară speţă cu care 
erai alimentat de binefăcătorii noştri Sponsori prin intermediul lui 


166 


Scorpio 1. Armata şi-a dovedit recunoştinţa punându-mi la 
dispoziţie o proteză, un braţ drept artificial menit să umple 
mâneca uniformei. Pentru că Pentagonul a fost conştient că 
talentul şi capacitatea mea nu depind de existenţa unui sărman 
braţ, că ele nu reclamă decât existenţa unui creier şi un dram de 
elocinţă, atât cât poţi pretinde de la un militar. 

— Jur pe Dumnezeul meu, nu te cunosc decât în postura 
dumitale actuală, nu te-am cunoscut mai înainte! 

— Atunci dă-mi voie să-ţi ameliorez puţim amnezia asta 
temporară, care pare să te fi cuprins aşa subit. lţi aminteşti de 
lagărul de sud? iți aminteşti de un căpitan necunoscut de acolo, 
care pregătise o evadare ce nu se putea să nu reuşească? O 
evadare care ar fi şi reuşit, cu siguranţă... Dar n-a reuşit pentru 
că un ofiţer american a şoptit ceva la urechea comandantului 
lagărului. Paznicii au năvălit din senin în baraca noastră, mi-au 
prins mâna dreaptă şi mi-au tăiat-o cu una din împuţitele alea de 
săbii ale lor. Şi după aceea, într-o engleză aproape perfectă, 
translatorul lor a adăugat: „Mai încearcă şi acum să evadezi”. 

— Dar eu n-am avut nici o legătură cu asta... cu ceea ce ţi s-a 
întâmplat dumitale! 

— Las-o baltă, domnule general, totul s-a întâmplat din cauza 
ta şi numai a ta. Când m-a recrutat, Neptun mi-a arătat şi mie 
declaraţiile de la Hanoi. Şi mi-a spus că trebuie să fiu cu ochii pe 
tine. 

— Dar astea sunt toate trecute şi îngropate! Nu mai contează! 

— Mă crezi dacă-ţi spun că pentru mine încă mai contează, 
chiar foarte mult? Că aştept de douăzeci şi cinci de ani să ţi-o 
plătesc? 

In hambarul dărăpănat de lângă Rockville, Maryland, răsunară 
două împuşcături în succesiune rapidă. 

lar şeful JCSC o porni prin iarba înaltă spre Buick-ul său 
personal, ascuns în apropiere. Dacă totul se desfăşura conform 
planului, Little Girl Blood făcuse încă un pas spre ţinta ei. 


Perplex şi frustrat, Hawthorne se găsea la volanul maşinii 
Departamentului de Stat, îndreptându-se către Melean, Virginia. 
Se străduia să înţeleagă enigma familiei O'Ryan. Ori erau cea 
mai tembelă adunătură de fiinţe umane ce-i fusese dat să 
întâlnească vreodată, ori O'Ryan îi dresase atât de bine, încât ar 
fi fost în stare să păcălească până şi un detector de minciuni, 


167 


susţinând senin, că nici măcar nu se află la faţa locului, în timp 
ce, de fapt, tocmai jefuiau o bancă. 

Sosise la casa lor de lângă plajă puţin după ora cinci şi 
jumătate şi, pe la şapte, Hawthorne era aproape convins că 
Patrick Timothy O'Ryan fusese irlandezul cu gura cea mai 
ferecată din istoria întregii rase celtice. După ce citise dosarul lui 
O'Ryan de la Agenţie, bunul simţ al lui Tyrell fusese profund jignit 
de o enormă omisiune în verificările de rutină asupra acestuia. Şi 
anume cele legate de brusca schimbare survenită în starea 
materială a familiei O'Ryan, atât de radicală încât le permisese 
să schimbe locuinţa destul de modestă de până atunci - dar care 
corespundea în totalitate unui funcţionar cu salariu mediu de la 
CIA - cu una mult mai mare, la care se adăugase o casă de vară 
serioasă, aflată chiar pe plajă. Explicarea tuturor acestor 
schimbări prin moştenirea lăsată de unchiul crescător de cai din 
Irlanda era subţire, subţire de tot. lar Compania se mulţumise cu 
justificările furnizate de acte, fără verificări mai profunde. Deşi, 
după părerea lui Hawthorne, ar fi trebuit să cerceteze totul în 
amănunţime, să sape cât mai adânc posibil. Fie şi numai pentru 
că ceilalţi doi fraţi O'Ryan, care lucrau la New York City Police 
Departament, fuseseră complet neglijaţi de înstărita lor rudă, 
deşi, din cele spuse de doamna O'Ryan, unchiul lor nu-şi 
cunoscuse niciodată personal nepoţii. 

— Unchiul Finead a fost un sfânt! ţipase Maria Santoni O'Ryan 
printre lacrimi. lar bunul Dumnezeu l-a luminat, arătându-i că 
Paddy al meu este cel mai iubit de lisus Cristos dintre cei trei 
fraţi O'Ryan! Dar cum îţi permiţi dumneata ca tocmai acum, când 
sunt copleşită de durere şi întristare, să vii să-mi pui asemenea 
întrebări? 

Asta nu prea seamănă a răspuns, stimată doamnă O'Ryan, îşi 
zisese Tyrell în gând. Dar se pare că nu la dumneata trebuie să 
caut răspunsuri la întrebările mele. Şi nici la cei trei fii şi la cele 
două fiice, care-l întâmpinaseră cu o furie inocentă, manifestată 
cu diverse intensităţi. Hawthorne simţea că era ceva putred la 
mijloc, instinctele lui erau copleşite de un fel de duhoare aproape 
insuportabilă, dar nu reuşea să-şi dea seama despre ce era 
vorba. 

Când coti pe drumul particular din Melean, Virginia, ce ducea 
spre enorma casă în stil colonial a familiei Ingersol, era aproape 
nouă şi jumătate. Rondul larg, cu două benzi, pe care drumul îl 

făcea chiar în faţa casei, era plin cu maşini de culoare închisă, 
numai mărci scumpe - Jaguaruri, Mercedesuri şi o droaie de 
Cadillac-uri şi de Lincoln-uri. În stânga casei se afla o pajişte 
mare, momentan transformată în parking, deservit de servitori, 
care duceau şi aduceau maşinile musafirilor. 

La uşă îl întâmpinase fiul lui David Ingersol. Un tânăr plăcut, 
curtenitor, sincer, în ochii căruia se vede un ocean întreg de 
tristețe, îl evalua Tyrell în gând, pe când îi prezenta 
împuternicirile lui. 

— Cred că ar fi mai bine să îl chem pe asociatul tatălui meu, îi 
spuse fiul defunctului. Eu nu vă pot fi de nici un folos, indiferent 
care este motivul ce vă aduce aici. 

Edward White, de la firma /ngersol and White, era un om 
robust, de statură mijlocie, cu o chelie destul de avansată, sub 
fruntea căruia se puteau vedea doi ochi pătrunzători. 

— Mă ocup eu de asta! zise el scurt, după ce examinase atent 
hârtiile lui, Hawthorne. Tu rămâi la uşă, Todd. O să mă duc 
împreună cu acest domn pe culoar. 

Odată ajunşi în coridorul îngust. White continuă: 

— Să-ţi spun cât sunt de uimit de apariţia dumitale aici, în 
seara asta, cred că este inutil.. O anchetă a Departamentului de 
Stat, când sărmanul David nici nu s-a răcit încă bine... pentru 
asta e neapărat nevoie să tulburaţi o familie îndoliată? Cum de 
vă puteţi permite aşa ceva? 

— Foarte simplu, domnule White, răspunse Tyrell. Rapiditatea 
este, în acest caz, un factor vital. 

— Dar, pentru numele lui Dumnezeu, de ce? 

— Pentru că s-ar putea ca David Ingersol să fie prima verigă 
într-o operaţie masivă de spălare de fonduri, în care sunt 
implicate atât vechiul cartel al drogurilor de la Medelin, cât şi cel 
nou, de la Cair. Punctul de lansare al acestei acţiuni este Porto- 
Rico. 

— Asta este pur şi simplu absurd! Noi avem clienţi în Porto- 
Rico, au fost mai ales clienţi ai lui David, dar n-a existat niciodată 
nici umbra unei ilegalităţi în operaţiile noastre. Am fost asociatul 
lui, aş fi ştiut una ca asta! 

— Poate că ştiţi mult mai puţin decât aveţi impresia. Ce-aţi 
zice dacă v-aş spune că, prin filiera Departamentului de Stat, s-a 
aflat de existenţa unor conturi ale lui David Ingersol la bănci din 
Zurich şi din Berna, nişte conturi cu sold depăşind opt cifre, în 

valută americană? Asemenea sume nu provin de la firma 
dumneavoastră de avocatură. Aveţi afaceri prospere, dar nici 
chiar aşa! 

— Dumneata eşti fie un mincinos ordinar, fie un paranoic... Să 
mergem în biroul lui David, nu avem unde discuta în altă parte. 
Pe aici. 

Cei doi bărbaţi trecură pe lângă îmbulzeala din sufragerie şi o 
porniră pe un alt coridor, până când Edward White deschise o 
uşă ce dădea într-o cameră plină de cărţi aşezate în biblioteci. 
Pereţi erau acoperiţi de lambriuri de lemn, iar tapiseriile erau 
numai în piele maro închis - scaune, două sofale şi spătarul înalt 
al unui scaun rotativ, aşezat în spatele enormului birou pe care 
se aflau hârtiile lui David Ingersol. 

— Nu pot crede o iotă din ce spui dumneata, zise White pe 
când închidea uşa. 

— Domnule consilier juridic, aici nu e vorba de o arestare. Este 
vorba de o anchetă. Dacă vă îndoiţi de spusele mele, vă rog să 
sunaţi la Departamentul de Stat. Sunt convins că puteţi ajunge 
uşor la acele persoane care vă pot confirma totul. 

— Ticălos nenorocit! Gândeşte-te la familia lui David! 

— Nu mă pot gândi decât la anumite conturi din străinătate 
depistate de BCCI şi la un anume cetăţean american, care şi-a 
utilizat puterea sa de influenţă, deloc neglijabilă, pentru a proteja 
afacerile unor traficanţi de droguri. 

— Domnule Hawthorne, în cadrul anchetei ăsteia pe care o 
faci, ţii cumva loc de tot şi de toate? Eşti şi poliţist şi judecător şi 
juriu? Te-ai gândit vreo dată cât de simplu este să deschizi un 
cont în străinătate, pe absolut orice nume doreşti, transmițând 
unei bănci un facsimil de semnătură? 

— Nu, niciodată. Se pare că dumneavoastră aţi făcut-o. 

— Da, bineînţeles, am studiat problema într-o oarecare 
măsură şi îţi pot spune că orice client al firmei noastre trebuie să 
ne prezinte nişte motive al dracului de bine întemeiate pentru a 
deţine un astfel de cont, mai ales dacă îl utilizează pentru a ne 
plăti pe noi. 

— In domeniul ăsta cunoştinţele mele sunt nule, minţi Tyrell, 
dar, dacă ceea ce mi-ai spus dumneata este adevărat, nu ne 
rămâne decât să faxăm semnătura lui David Ingersol la Zurich şi 
la Berna şi vom afla. 

— Scanerele de control ale băncilor nu acceptă semnături 

remise prin fax. Mă mir că nu ştii atâta lucru. 

— Dumneata eşti expertul în domeniul ăsta. O să-ţi spun însă 
domeniul în care sunt eu expert - sunt un observator al dracului 
de bun. Vă observ pe voi, cowboy-ii care se fâlfâie în limuzine de 
lux prin oraşul ăsta, scăldându-se, pur şi simplu, în 
respectabilitate, în timp ce vă străduiţi din răsputeri să vă puneţi 
influenţa la dispoziţia celui care dă mai mult. Şi când călcaţi pe 
bec, mă prezint imediat să vă înhaţ. 

— Greu de presupus că limbajul dumitale se conformează 
normelor Departamentului de Stat. Pare mai degrabă limbajul 
unuia dintre acei răzbunători paranoici din benzile desenate. 
Cred că, până la urmă, o să dau totuşi telefonul acela de care 
pomeneai mai devreme... 

— Nu te mai osteni să faci asta, Edward. Cea de-a treia voce 
ce se făcuse auzită în cameră îi surprinse pe cei doi interlocutori. 
Brusc, scaunul de piele cu spătar înalt din spatele biroului se roti, 
aducându-le în faţa ochilor un bărbat în vârstă, subţire, pe care-l 
bănuiai înalt chiar dacă stătea în scaun. Avea o ţinută 
ireproşabilă - elegantă, conformă cu ultima modă - Incât, o clipă, 
pulsul lui Tyrell se acceleră pentru că, în lumina difuză din 
încăpere, avusese impresia că îl are în faţă pe Nils Van Nostrand. 

— Mă numesc Richard Ingersol, domnule Hawthorne, am fost 
judecător la Curtea Supremă. Cred că dumneata şi cu mine ar 
trebui să stăm de vorbă - singuri, Edward - dar nu în această 
încăpere. Şi nici în vreo altă încăpere din această casă. 

— Nu înţeleg, sir, zise uimit asociatul lui David Ingersol. 

— Nici nu ai cum, dragul meu. Te rog să ai grijă ca nora şi 
nepotul meu să fie permanent ocupați cu... creaturile de dincolo. 
Domnul Hawthorne şi cu mine o să ieşim prin bucătărie. 

— Dar domnule judecător... 

— Fiul meu e mort, Edward şi nu cred că-i mai pasă ce se va 
scrie în cronica mondenă din Washington Post despre priveghiul 
lui. Mai ales că o parte dintre cei prezenţi au şi început să-i fure 
clienţii! 

Bătrânul se ridică greoi din scaun şi ocoli biroul. 

— Haide, domnule Hawthorne, cât suntem încă în casa asta 
nu-ţi pot spune nimic. Şi, pe deasupra, e o seară minunată 
pentru o plimbare. 

Vizibil frustrat, White ţinu uşa deschisă în timp ce Tyrell îl 
urma pe bătrânul Ingersol pe hol şi apoi, trecând prin bucătăria 

vraişte, afară, pe pajiştea înconjurată cu gard din spatele casei, 
unde se vedea o piscină luminată şi o grădină enormă, la poalele 
unei coline de vreo şase-şapte metri. Judecătorul o porni pe 
aleea pavată cu cărămidă şi începu să vorbească: 

— Care este motivul rea/ pentru care te afli aici, domnule 
Hawthorne şi cât de multe ştii? 

— Aţi auzit deja ce i-am spus domnului White. 

— Spălări de bani? Cartelurile drogurilor?... Haide, sir, David 
nu avea nici tendinţa, nici curajul să facă aşa ceva, nici măcar n- 
ar fi luat în considerare o asemenea idee. Dar menţiunea 
dumitale, despre conturile din Elveţia, nu se poate spune că nu 
are oarecari merite. 

— Atunci poate că ar fi cazul să vă întreb eu pe 
dumneavoastră ce anume ştiţi, domnule judecător. 

— Povestea este macabră, oscilează între triumf şi dezastru şi 
aduce foarte mult a tragedie - ateniană ca fond, dar lipsită de 
măreţia dramelor greceşti. 

— Elocvent, într-adevăr, dar mi-e teamă că nu-mi spune 
nimic... 

— M-ai privit ciudat acolo, în birou, zise Ingersol, ignorând 
observaţia lui Tyrell. Nu era vorba numai de faptul că erai 
surprins că eram acolo, era vorba şi de altceva, n-am dreptate? 

— Ba da, mi-aţi adus aminte de cineva. 

— Aşa mi-am închipuit şi eu. Brutalitatea cu care ţi-ai făcut 
simțită prezenţa aici sugerează o strategie de şoc, urmăreşte să 
descumpănească şi să creeze panică. Fapt confirmat de reacţia 
dumitale, atunci când ai dat cu ochii de mine. 

— Nu înţeleg despre ce vorbiţi. 

— Ba eu sunt convins că înţelegi foarte bine... De Nils Van 
Nostrand - domnul Weptun, dacă preferi să-i spui aşa... 
Similitudinea de înfăţişare dintre, noi te-a şocat, ţi se citea în 
priviri deşi, te asigur, asemănarea asta este numai de suprafaţă. 
Dacă întâmplarea face ca anumite caracteristici extrem de 
generale să fie asemănătoare - mă refer la înălţime, siluetă şi la 
culoarea pielii - asta este din cauză că bărbaţii în vârstă, ca noi, 
cu poziţia noastră socială, au tendinţa de a arăta cam la fel, la 
prima vedere. Însă, în cazul ăsta este mai degrabă vorba de o 
ironie a sorții. Sunt însă convins că îl cunoşti pe Nils Van 
Nostrand şi că biroul ăla este ultimul loc din lume unde te-ai fi 
aşteptat să-l vezi. lar asta mi-a spus foarte mult. 

— Ţinând cont de implicaţii, sunt surprins să vă aud 
recunoscând atât de senin că îl cunoaşteţi pe Neptun. 

— Ah, asta face parte din povestea de care pomeneam 
adineauri, continuă Ingersol pe când intrau într-un mic luminiş 
împânzit de flori - un mic port liniştit, izolat de casă. Şi de 
mulţimea vizitatorilor. După ce a pus /a punct lucrurile aici, Nils a 
venit de mai multe ori pe Costa del Sol. Nu ştiam cine este, 
bineînţeles, începusem chiar să ne împrietenim. Părea să fie unul 
de-al nostru - un singuratic bătrân, cu destui bani, care umbla 
din loc în loc, în căutarea unei umbre de amuzament. Îi dădusem 
chiar o recomandare, pentru croitorul meu, de la Londra. 

— Când aţi aflat că era Neptun? 

— Acum cinci ani. Incepusem să bănuiesc că e ceva ciudat cu 
el, apărea brusc şi pleca la fel de brusc. Aveam şi suspiciuni în 
legătură cu familia lui, despre care nu vorbea niciodată, cât şi 
despre averea pe care o avea, a cărei provenienţă era incertă. 

— Ciudat să vă aud vorbind aşa, îl întrerupse Tyrell. Nu prea 
am auzit de mulţi indivizi locuind în cartierele dumneavoastră 
care să-şi prezinte vecinilor extrasele de cont. 

— Ai bineînţeles dreptate, aşa e, dar, în general, baza de la 
care s-a pornit este cunoscută, aproape pentru orice avere. Un 
individ inventează ceva, sau produce ceva ce nu există pe piaţă, 
acoperind un gol de ofertă, sau înfiinţează o bancă la momentul 
oportun, sau se lansează în afaceri imobiliare. Astea sunt, în 
general, căile prin care se ajunge la extrasele de cont de care 
vorbeai dumneata. În cazul meu, înainte de a fi numit la Curtea 
Supremă, eram fondatorul şi asociatul majoritar al unei firme de 
consultanţă juridică extrem de profitabilă, cu birouri atât la 
Washington cât şi la New York. Evident că, în atari condiţii, mi-a 
fost simplu să-mi permit şi să accept onoarea numirii. 

— Da. V-aţi putut permite, spuse Hawthorne, reamintindu-şi 
de dosarul lui David Ingersol, în care erau incluse extrem de 
multe date despre tatăl lui. Singura absenţă notabilă era motivul 
real al demisiei lui Richard Ingersol. Brusc, Hawthorne îşi dădu 
seama că tocmai asta urma să afle. 

— Neptun, zise Ingersol, parcă citindu-i gândurile. Se aşezase 
pe o bancă de fier forjat de la capătul grădinii. Şi asta este o 
parte din poveste, un capitol neplăcut şi inutil de brutal, într-o 
seară, pe când săream pe veranda iacht-clubului şi priveam 
Mediterana sub clar de lună, Van Nostrand, permanent atent şi în 

alertă, mi-a zis: „Vi se pare ceva ciudat la mine, domnule 
judecător?” l-am răspuns că aveam impresia că este 
homosexual, dar că asta nu era, oricum, mare lucru. In 
comunitatea aceea cosmopolită erau destul de mulţi cu 
asemenea gusturi. Apoi, cu cel mai diabolic zâmbet ce mi-a fost 
dat să văd, mi-a spus: „Eu sunt omul care te-a ruinat pe 
dumneata şi care este stăpân pe destinul şi pe viitorul fiului 
dumitale. Eu sunt Neptun.” 

— lisuse Cristoase, chiar aşa, brusc şi dintr-o dată? 

— Şi eu am fost şocat. L-am întrebat de ce ţinuse atât să-mi 
spună toate astea, la atâta vreme după ce se consumaseră acele 
evenimente. Ce gen de satisfacţie crudă şi perversă obținea din 
asta? Pe atunci aveam optzeci şi unu de ani, nu puteam să 
reprezint o ameninţare fizică pentru el, cu atât mai puţin să-l 
omor. Soţia mea murise, eram singur şi, sincer fiind, în fiecare 
seară când mă duceam la culcare mă întrebam dacă mă voi mai 
trezi dimineaţa. „De ce, Nils?” am întrebat eu din nou. „De ce ai 
făcut-o, de ce mi-ai spus acum toate astea?” 

— Şi v-a răspuns ceva? 

— Da, domnule Hawthorne, mi-a răspuns. De aceea mă aflu 
acum aici... Fiul meu nu a fost omorât de un toxicoman. A fost 
asasinat metodic, de oamenii care m-au ruinat pe mine şi care-l 
stăpâneau pe el, cum s-a exprimat Van Nostrand. Am optzeci şi 
şase de ani şi, la modul meu de viaţă, faptul că încă mai trăiesc 
constituie o profundă şi sinceră nedumerire pentru doctorii mei. 
Dimineaţa aceea, în care nu mă voi mai trezi şi nu voi mai vedea 
lumina soarelui, se apropie, am acceptat de mult faptul în sine ca 
fiind inevitabil. Dar nu pot accepta să iau cu mine în mormânt 
secretul care a transformat o viaţă neonorabilă într-una pur şi 
simplu de ticăloşenie şi care, în final, mi-a omorât şi fiul. 

— Ce v-a răspuns Neptun? insistă Tyrell. 

— Mi-a răspuns cu acelaşi zâmbet pe buze şi cu ochii ca de 
gheaţă, în spatele cărora se ghiceau văpăile iadului. Imi aduc 
aminte fiecare cuvânt, pentru că vorbele acelea mi s-au întipărit 
în minte de parcă ar fi fost scrise cu litere de foc... „Pentru că 
astfel am dovedit de ce suntem în stare, Dickie bătrâne, am 
dovedit că putem domina şi controla două generaţii succesive de 
oameni. Cu timpul, vom domina întreg guvernul Statelor Unite, 
noi, Marte şi Neptun. lar eu am vrut să vezi asta, să o ştii şi să îţi 
dai seama că nu poţi face nimic”... Asta era satisfacția lui, pe 

care mi-a aruncat-o în faţă, în faţa unui bătrân neputincios, a 
cărui avere renăscută se datora corupţiei. Când mi-au ucis fiul, în 
i-am dat seama că este cazul să ies din paradisul luxos care pare 
să fie iadul în care trăiesc eu şi să găsesc pe cineva căruia să-i 
spun adevărul. Nu eram sigur de unde să încep şi încotro să mă 
îndrept, mai ales că sunt unele lucruri pe care, în nici un caz, nu 
am intenţia să le dezvălui. Nepotul meu este un tânăr foarte 
reuşit şi promiţător - potenţialul lui este mult mai ridicat decât al 
tatălui şi al bunicului lui - şi trebuie să-l protejez atât cât îmi stă 
în puteri, dar, în rest, trebuie dezvăluit totul. Apoi te-am auzit pe 
dumneata vorbind acolo, în birou, am rotit scaunul şi te-am privit 
cu atenţie. Ei bine, tinere, dumneata eşti alesul, ai în dumneata 
ceva ce inspiră un fel de încredere circumspectă. 

Ochii lui Ingersol erau aţintiţi în cei ai lui Hawthorne. 

— Nu-ţi faci pur şi simplu meseria, continuă bătrânul. Eşti 
devotat trup şi suflet unei anumite cauze, probabil că asta este 
singura explicaţie a apariţiei dumitale în plină forţă pe scena de 
aici. 

— Nu sunt un actor, Ingersol... 

— Toţi suntem actori, domnule Hawthorne, toţi cei care intrăm 
şi ieşim, în şi din vieţile altor oameni, fie din motive altruiste, fie 
pentru a regla nişte conturi. 

— Dacă o luăm aşa, mai rămâne cineva exceptat de la acest 
calificativ? 

— După cum spuneam, toți suntem actori... Şi acum să 
revenim la înţelegerea verbală dintre noi, în ceea ce mă 
priveşte... 

— Ce înţelegere? 

— Sunt gata să-ţi furnizez anumite informaţii, cu condiţia ca 
identitatea mea să nu fie dezvăluită. Voi rămâne o sursă 
anonimă a dumitale şi toate discuţiile noastre vor fi exclusiv 
personale. 

— Nici nu se discută. Informaţiile trebuie confirmate în faţa 
unor terţi. 

— Atunci, după funeraliile fiului meu, mă voi întoarce pe Costa 
del Sol. Şi, dacă se va mai arăta Van Nostrand pe acolo, primul şi 
ultimul meu gest în prezenţa lui va fi să scot din buzunar un 
pistol şi să-l împuşc în cap. Apoi mă voi pune la dispoziţia justiţiei 
spaniole. În fond, n-ar fi prima dată când cineva omoară un om, 
în numele onoarei sale. 

— Van Nostrand n-o să se mai arate pe nicăieri. E mort. 

Bătrânul îl privi surprins pe Tyrell: 

— N-a apărut nici o ştire referitor la moartea lui... 

— Dumneata, eşti unul dintre puţinii privilegiați care au aflat- 
o. Ştirea e secretă, nu a fost dată publicităţii. 

— De ce? 

— Să zicem că pentru inducerea inamicului în eroare. 

— Inamicul? Ştiţi deci că este vorba de o întreagă reţea, foarte 
bine organizată? 

— Da, ştim. 

— Indivizii sunt recrutaţi la fel cum a fost recrutat şi fiul meu. 
Prin şantaj lipsit de orice scrupule. Dacă cei vizaţi nu consimt, 
sunt ameninţaţi cu distrugerea completă. Dacă îşi dau 
consimţământul, urmează compensaţii substanţiale. 

— Exceptându-i pe cei câţiva pe care i-am depistat până acum 
- toţi erau morţi - sau pe care credem că i-am depistat, nu ştim 
nici despre cine e vorba, nici de unde să-i luăm. Ne puteţi ajuta 
cu ceva în această privinţă? 

— Cred că vrei să mă întrebi dacă sunt dispus să te ajut pe 
dumneata, n-am dreptate? 

— Hai să zicem că în operaţiunea în curs mi-au fost omorâţi 
mai mulţi prieteni foarte buni, că o prietenă la care ţin foarte 
mult are şanse să rămână infirmă pe viaţă şi să ne rezumăm la 
atât. 

— Răspunsul şi motivaţia dumitale sunt perfect acceptabile şi 
mă satisfac deplin... Organizaţia şi-a luat numele de reţeaua 
Scorpio, sunt douăzeci şi cinci de oameni, cei desemnaţi de 
numerele unu până la cinci au autoritate de comandă asupra 
celorlalţi douăzeci. Chiar dacă această autoritate se rezumă 
exclusiv la a transmite ordinele pe care ei înşişi le primesc de la, 
să zicem, consiliul lor de directori. 

— Ce consiliu de directori? 

— Sunt cunoscuţi sub numele - destul de adecvat, trebuie să o 
recunoaştem - de Sponsori. 

— Şi cine sunt? 

— Să consider că înţelegerea noastră verbală, de care 
pomeneam mai devreme, este acceptată? De dumneata? 

— Cum îmi puteţi cere să-mi ţin gura? Nu aveţi nici cea mai 
vagă idee despre ce e în joc. 

— Am însă o idee fixă şi foarte clară: nepotul meu nu trebuie 

să fie implicat cu nimic şi de nimic. Todd are-n faţă o viaţă 
întreagă şi refuz să aplic pe această viaţă stigmatul corupţiei, 
pentru că păcatul aparţine predecesorilor, nu lui. 

— Cred că vă daţi seama că pot spune uşor o minciună! 

— S-ar putea să fii tentat, dar nu cred că o vei face, în nici un 
caz, dacă îmi dai cuvântul de onoare că nu o vei face. E un risc 
pe care trebuie să îl accept... Am cuvântul dumitale de onoare? 

Supărat şi furios, Tyrell făcu câţiva paşi spre dreapta lui 
Ingersol, aruncă o privire scurtă către luna palidă, apoi se 
întoarse şi se uită drept în ochii trişti, dar care-i susțineau 
privirea, ai bătrânului din faţa lui. 

— Imi ceri să transmit asemenea informaţii fără să dezvălui 
cine e sursa mea? E o tâmpenie, n-o să mă creadă nimeni pe 
cuvânt! 

— Nu cred. Adu-ţi aminte de Deep Throat şi, mai ales, adu-ţi 
aminte de integritatea morală de care a dat dovadă ziarul care a 
beneficiat de dezvăluirile lui. 

— Imi poţi furniza informaţii concrete, verificabile? 

— Îți pot dezvălui nişte ipoteze, pe care eu le cred foarte 
apropiate de realitate, restul te priveşte. 

— Atunci îţi dau cuvântul meu de onoare, zise încet 
Hawthorne. Şi să ştii că nu mint... Poţi să-i dai drumul. 

— Pe Costa del Sol Van Nostrand are o vilă micuță, dar foarte 
scumpă, genul de clădire construit pentru burlacii singuratici, 
cărora nu le place să aibă oaspeţi peste noapte, exceptând iubiţi 
sau iubite. După ce mi-a spus cine este el în realitate şi ce 
învârte, i-am pus vila sub microscop - parcă aşa se spune în 
jargonul serviciilor de informaţii. l-am mituit administratorul, am 
mituit funcţionarii de la oficiul telefonic local şi centralistele de la 
club. Ştiam sigur că nu-l pot omori pe individ fără a suporta 
consecinţele de rigoare - de care, evident, nu-mi pasă nici cât 
negru sub unghie - dar nu-mi doream aşa ceva, voiam să aflu cât 
mai multe despre ticălosul ăla, tot ce se putea afla, cu speranţa 
că s-ar putea ivi ceva care să-mi permită să inversăm rolurile. 

— Folosind propriile lui metode? îl întrerupse Tyrell. Şantaj? 
Ameninţări cu dezvăluiri compromiţătoare? 

— Exact... folosind în plus şi informaţiile pe care mi le 
comunica fiul meu. Noi doi trebuia să fim extraordinar de 
precauţi. Nu ne scriam, nu discutam despre aşa ceva la telefon. 
David călătorea mult, uneori se deplasa la cererea CIA, pentru a 

le rezolva lor diverse probleme... 

— Mi s-a spus deja asta, îl întrerupse din nou Hawthorne. Când 
am pronunţat prima dată numele fiului dumitale, şeful NI mi-a zis 
că sunt de-a dreptul idiot. Fiul dumitale era curat ca lacrima şi, 
pe deasupra, era şi un fel de agent voluntar, folosit din când în 
când de CIA. 

— O adevărată ironie a sorții, nu crezi?... Oricum, noi nu ne 
întâlneam decât în secret, ne luam cât mai multe măsuri de 
prevedere, ca nu cumva să fim văzuţi împreună. Ne întâlneam în 
Trafalgar Square, în plină aglomeraţie, în vreo cafenea de pe 
Rive Gauche, sau în fel de fel de hanuri de ţară izolate. David mi- 
a dat codurile lor telefonice - este vorba de transmisii via- 
satelit... 

— Am aflat deja asta... 

— Aţi făcut ceva progrese, nu vă pierdeţi timpul! 

— Nu suficiente. Continuă... 

— David îl cunoştea pe Van Nostrand din societate, era 
inevitabil, dat fiind că se învârteau cam prin aceleaşi cercuri 
mondene din Washington. Nu-şi vorbeau însă decât foarte rar în 
public. Odată, datorită unei probleme urgente care trebuia 
rezolvată imediat - revizia urgentă a unor documente CIA; 
ordonată pe neaşteptate - Van Nostrand i-a ordonat fiului meu să 
ia legătura cu Scorpio 2 şi să-i transmită acestuia documentaţia 
necesară. 

— Scorpio 2...? O'Ryan? 

— Da. Ştii, David nu era decât Scorpio 3. 

— Dar, oricum, era unul dintre cei cinci șefi. 

— Numai pentru că nu avea încotro, te asigur. Cât despre 
motivele acestei supuneri... asta nu face parte din înţelegerea 
noastră. 

— Cine sunt ceilalţi doi? Adică Scorpio 4 şi Scorpio 5? 

— David nu a putut afla exact, dar presupunea că unul dintre 
ei este un senator - Van Nostrand îi spusese odată că Comitetul 
senatorial pentru controlul serviciilor de informaţii e o sursă 
excelentă. Cât despre celălalt, David zicea că O'Ryan a încercat 
să-i dea de urmă, dar nu i-a spus despre el decât că e unul de 
«categorie grea» de /a Pentagon - cel mai «greu». 

— Locul ăla e plin de indivizi de categorie grea, remarcă Tyrell 
morocănos. 

— De acord. Dar asta este o informaţie confirmată de propriile 

mele descoperiri, pe Costa del Sol. Ori de câte ori era acolo, Van 
Nostrand avea o mulţime de convorbiri telefonice, multe dintre 
ele cu Pentagonul. Dar, aşa cum mi-a spus şi David, orice listă de 
nume este lipsită de orice utilitate. Pentru că, atunci când 
Neptun dorea să ia legătura cu un Scorpio, folosea codurile 
telefonice. 

— Cu excepţia cazurilor când folosea orbi; pentru a transmite 
câte un mesaj, spuse Hawthorne. Fiul dumitale avea dreptate. 
Orice listă de nume este inutilizabilă. In afara codurilor 
telefonice, ai mai aflat ceva din vila aia? 

— Da, există o corespondenţă regulată cu o firmă din 
Lausanne, specializată în afaceri imobiliare. După toate 
aparențele, Van Nostrand avea o proprietate undeva pe malul 
lacului, pe un nume fictiv, cu rezonanţă spaniolă. In acte el nu 
apărea decât în calitate de custode. 

— Nimic util în chestia asta, sau, dacă e ceva, va dura prea 
mult până să descoperim. Altceva? 

— Da, mai am, zise Ingersol zâmbind. O listă de douăzeci de 
nume şi adrese, pe o hârtie cu antet de la Gemeinschaft Bank 
din Zurich. Acum un an şi jumătate hârtia se mai afla încă în 
seiful personal al lui Van Nostrand. Am plătit zece mii de dolari 
pentru ca un deţinut de la închisoarea din Estepona - un 
specialist de clasă - să deconecteze sistemul de alarmă al vilei şi 
să deschidă seiful. Douăzeci de nume, domnule Hawthorne. 
Douăzeci. 

— Să fiu al dracului! şopti Tyrell. Ceilalţi Scorpio! Fiul dumitale 
ştia de asta? 

— Sunt un jurist cu experienţă, domnule Hawthorne. Ştiu 
foarte bine când trebuie prezentată o dovadă scrisă şi când nu, 
mai ales dacă acea dovadă poate aduce prejudicii propriului tău 
avocat. 

— Ce vrei să spui cu asta, domnule judecător? 

— Vorbind pe şleau, David n-a fost nici crescut, nici pregătit să 
ajungă în postura în care a fost forţat să ajungă. Era un avocat 
foarte bun, un consilier juridic de primă mână, dar nu era un /eu 
al barei, unul dintre acele pumnale juridice utilizate de lumea 
interlopă. Era mai tot timpul speriat, avea momente dese de 
depresiune şi de panică. Dacă i-aş fi dat lui lista, exista pericolul 
să o utilizeze într-un moment nepotrivit, într-o încercare pripită 
de a se smulge de sub puterea celui ce-l şantaja. 

— Şi ce dacă? 

— Dumnezeule mare! la mai gândeşte-te, tinere! Van 
Nostrand, un individ aflat în termeni intimi cu mai mulţi 
Preşedinţi şi cu relaţii peste tot la Washington, în toată 
protipendada. O'Ryan, un analist de vârf de la CIA, cu acces la 
informaţiile cele mai secrete. Şi o listă de douăzeci de nume 
necunoscute, aruncată în joc de un om cuprins de panică, ce nu 
poate spune nimic în plus despre acele nume, nici cine sunt, nici 
cu ce se ocupă? 

— Dar codurile telefonice? 

— Liniile de comunicaţii pot fi întrerupte instantaneu de 
oricare dintre acei Scorpio care au autoritatea de a da alarma... 
Dacă, atunci când a fost omorât John Kennedy, aş fi fost unul 
dintre conspiratori, aş fi putut concepe extrem de uşor o 
modalitate de acoperire care să scape oricărei încercări de 
depistare a Comisiei Warren. Reţeaua Scorpio este o dovadă 
elocventă în acest sens. 

— De ce a fost omorât fiul dumitale? 

Pentru că a intrat în panică. De ce s-a întâmplat asta - n-am 
habar - dar este vorba de ceva recent. După cum ţi-am spus, nu 
ne scriam nici nu discutam la telefon pe tema asta. Pentru că el 
era absolut convins că atât casa, cât şi biroul lui erau sub 
supraveghere, că erau ascultate permanent, din dispoziţia 
Sponsorilor. 

— Şi nu era adevărat? 

— In ceea ce priveşte casa - nu - cât despre birou, nu ştiu. 
Firma e mare, are un sistem telefonic complicat şi sofisticat. 

— În privinţa casei, eşti sigur? 

— Casa era verificată de oamenii mei în fiecare lună, totuşi 
David nu putea fi convins. Imi spunea mereu: „Nu ştii de ce sunt 
în stare”. Şi nu puteam să nu fiu de acord cu afirmaţia, chiar 
dacă repetam într-una că în casă nu sunt microfoane. Pentru că, 
după cum sunt sigur că ştii, astea sunt uşor de găsit. 

— Cine sunt Sponsorii? 

— Nu sunt sigur, dar am nişte bănuieli. Pe Van Nostrand 
veneau să-l vadă mulţi oameni când era pe Costa del Sol, 
majoritatea călătoreau cu avioane personale. lar eu am 
împrăştiat destul de mulţi bani printre funcţionarii aeroportului 
din Marbella şi printre vameşi. Da, domnule Hawthorne, am 
numele şi adresele tuturor celor care l-au vizitat şi, printre ele, 

sunt cu certitudine şi cele ale Sponsori/lor, dar, spre regretul 
meu, nu am aflat nimic sigur. Falsificarea unor documente de 
călătorie nu e dificilă, dar, chiar ţinând cont de asta, tot nimic nu 
am aflat, nici un fir de care să mă agăţ... Cu două excepţii, un 
bărbat şi o femeie, el din Milano, ea din Bahrain, care apăreau 
mult mai frecvent decât alţii. La început am crezut că la mijloc 
erau motive sentimentale - nişte amanți care beneficiau, de 
ospitalitatea lui Van Nostrand. Abia mai târziu mi-am dat seama 
de prostia ce o făceam. Era vorba de nişte oameni de vârstă 
destul de înaintată şi, mai ales, graşi, obezi, enormi. Dacă ar fi 
fost amanți, nu s-ar fi putut sui unul peste celălalt decât cu 
ajutorul valeţilor... Nu, domnule Hawthorne, era imposibil să fie 
amanți. Părerea mea este că oamenii ăştia sunt legaţi indisolubil 
de Sponsori, posibil să fie chiar şefii lor, în cel mai rău caz sunt 
curierii lor. 

— Milano, corespondentul din nord al centrului de la Palermo, 
înseamnă Mafia, zise Tyrell încet. lar Bahrain-ul, acolo unde se 
adună toţi banii din lume, este una din sursele majore de 
finanţare pentru cei din Valea Baaka. li poţi identifica, îmi poţi 
spune cine sunt? 

— Ssst! şopti brusc Ingersol, ridicându-şi mâna dreaptă cu 
palma înainte. Vine cineva! 

Hawthorne începu să se întoarcă, însă era prea târziu. Se auzi 
un zgomot sec, ca şi cum ar fi scuipat cineva, un foc de pistol cu 
amortizor. Glonţul îl atinse pe bătrân chiar în frunte. 

Tyrell făcu un salt spre dreapta, aruncându-se spre un boschet 
de trandafiri, în timp ce-şi ducea mâna la arma de la centură, dar 
nu mai apucă să o scoată. Asupra lui se năpusti o siluetă 
întunecată, ca o pasăre uriaşă. Simţi în cap izbitura unui obiect 
greu, de metal, după care nu mai ştiu nimic. 

Hawthorne simţi mai întâi o durere ascuţită, năucitoare şi abia 
apoi sângele care-i curgea şiroaie pe faţă. Cu respiraţia încă 
întretăiată, încercă să îşi salte puţin capul, dar nu reuşi decât să- 
şi încurce şi mai mult părul în ghimpii care-i zgâriau pielea. Era 
culcat într-un boschet de trandafiri, crengile pline de spini îl 
înconjurau din toate părţile, agăţându-i hainele, ca şi cum cineva 
şi-ar fi dat multă osteneală, utilizându-şi inclusiv picioarele, 
pentru a rupe toate acele ramuri agăţătoare şi aducătoare de 
durere şi pentru a le lipi de trupul lui. Probabil că asta se şi 
întâmplase, iar autorul nu era altul decât ucigaşul lui Richard 
Ingersol, tatăl lui Scorpio numărul trei. 

Incet, clătinându-se şi strâmbându-se de durerea provocată de 
spini, Tyrell reuşi să se ridice în picioare, dându-şi brusc seama 
că ţine în mână un pistol, care însă era prea mare şi prea greu să 
fie propria lui armă. Privi mai atent obiectul în lumina slabă care 
venea dinspre piscină. Era un magnum calibrul 0,357, la ţeava 
căruia fusese montat un amortizor - arma cu care fusese omorât 
bătrânul Ingersol. O înscenare! gândi imediat Hawthorne şi, abia 
atunci, realiză că undeva, în interiorul hainei, simţea o pulsaţie 
iritantă - una, două, trei... una, două, trei - semn că Poole 
încerca să ia legătura cu el, de urgenţă. De cât timp, nu putea 
spune. 

Se scutură de pământul de pe haine, încercând, în acelaşi 
timp, să se şi orienteze, să-şi dea seama ce şi cum. Işi trase 
cămaşa din pantaloni şi se şterse pe faţă cu poalele ei. Prin 
apropiere nu se zărea nimeni, era singur cu cadavrul 
judecătorului Ingersol, a cărui ţeastă nu mai era decât o masă 
sângerândă şi a cărui faţă se transformase într-o mască 
purpurie. Tye începu să se mişte repede, bazându-şi toate 
acţiunile pe instinct, convins că, indiferent ce ar fi de făcut, 
trebuia făcut repede. Cobori cadavrul lui Ingersol de pe banca de 
fier forjat, îl întinse pe pământ şi-l târî până sub tufişurile de la 
capătul grădinii. Controlă rapid buzunarele bătrânului - nu găsi 
decât un portofel plin cu bani şi cu cartele de credit pe care îl 
puse la loc - şi, odată treaba asta terminată, smulse batista 

curată al cărei colţ se ivea din buzunarul de la piept. Lumina care 
venea dinspre piscină... apă! 

Hawthorne o luă la fugă printre tufişuri, privind cu atenţie în 
jur, pe când îşi băga pistolul cu care se trezise în mână sub 
centura pantalonilor. Nu se zărea nimeni. Sunetul înăbuşit al 
vocilor din casă îi spunea că acum numărul vizitatorilor ajunsese 
la câteva zeci bune, care se învârteau calmi prin sufrageria 
strălucitoare. Cufundă batista în piscină şi şi-o trecu peste faţă şi 
pe cap. Dacă ar reuşi să treacă neobservat prin bucătăria 
aglomerată, ar putea ajunge în culoarul care ducea la biroul lui 
David Ingersol. Trebuia să facă asta cu orice preţ! Trebuia să ia 
imediat legătura cu Jackson, să afle despre ce era vorba şi să-i 
spună ce i se întâmplase. Pe un şezlong văzu un prosop umed. Il 
înşfăcă imediat, deşi nu era tocmai sigur că îi va folosi la altceva 
decât să încerce să-şi ascundă, cumva, hainele pline de 
murdărie. Şi, dintr-o dată, îşi dădu seama de ce se trezise din 
starea de inconştienţă provocată de lovitura pe care o primise: 
din cauza acelor pulsaţii electrice, slabe, dar insistente, care 
proveneau de la bricheta din buzunarul cămăşii lui! Fără acele 
mici şocuri electrice, probabil că ar fi fost găsit la câţiva metri de 
cadavrul plin de sânge al lui Richard Ingersol şi ar fi fost imediat 
reţinut de poliţie ca suspect. Şi asta ar fi scos din joc doi oameni 
dintr-o lovitură, probabil pe singurii doi oameni care - exceptând- 
o pe terorista Bajaratt - aveau habar de existenţa reţelei Scorpio. 
Mişcă-te, imediat! 

Tyrell îşi duse prosopul la faţă şi o porni grăbit pe poteca 
pavată cu dale de piatră, spre uşa bucătăriei. Pătrunse în 
grămada de şorţuri şi de uniforme albe ca şi cum ar fi fost unul 
dintre vizitatorii care se lăsase copleşit de durere şi, pentru a-şi 
mai alina supărarea, băuse un pahar în plus în această casă 
năpăstuită de umbra unei morţi triste. Aceia care îi remarcară 
prezenţa se întoarseră cu spatele - aveau şi aşa destule pe cap. 
Ajuns în culoarul îngust prin care trecuse şi la ieşire, se grăbi 
spre birou, dându-şi seama cu uşurare că uşa acestuia era tot 
închisă. Intră, încuie uşa după el şi o porni imediat spre ferestre, 
trăgând toate draperiile acestora. Rana din cap i se deschisese 
din nou, dar, slavă Domnului, copcile rănii de la coapsă 
rezistaseră. Poole îşi făcuse treaba bine, nu simţea nici urmă de 
sângerare. Lângă birou se afla o mică baie, a cărei uşă era 
deschisă. O să se îngrijească imediat şi de rana din cap, dar 

acum, pe primul loc se afla locotenent A. J. Poole din forţele 
aeriene ale SUA. i 

— Unde ai fost? urlă la el Poole, evident îngrijorat. Incerc să 
iau legătura cu tine de patruzeci şi cinci de minute. 

— Mai încolo, Jackson. Spune-mi mai întâi tu ce ai de spus. 
Ceva despre Cathy? 

— Nu. Cei de la spital spun că nu e nici o schimbare. 

— Atunci despre ce e vorba? 

— Aproape că nu-mi vine să-ți spun, Tye, dar trebuie să o 
afli... Henry Stevens a fost omorât, a fost înjunghiat în piept cu 
un cuțit enorm. Poliția i-a găsit cadavrul în spatele garajului de 
acasă. Locotenentul făcu o pauză, apoi adăugă: Cred că trebuie 
să-ți mai spun şi că doamna Stevens l-a bătut la cap pe domnul 
Secretar de Stat Palisser până când i-a dat numărul nostru de 
telefon de aici. Zicea că trebuie să-ţi transmită un mesaj şi că nu 
admite să o facă altfel decât personal. Eu am scris pe hârtie 
fiecare cuvânt pe care mi l-a spus şi mi-am dat cuvântul de 
onoare că o să ţi-l transmit exact aşa cum mi l-a dictat. ŢIi-l citesc 
chiar acum: „Tye, mai întâi a fost Ingrid, acum e Henry. Cât mai 
poate continua asta? Lasă totul baltă, cât mai eşti în toate 
minţile”... Ce vrea să însemne asta, domnule comandant? 

— O asociere între două întâmplări fără nici o legătură una cu 
alta. Tyrell nu-şi putea permite acum să se gândească la durerea 
pe care o resimțea Phyllis Stevens. Nu avea timp pentru asta! 
Poliţia a descoperit ceva? întrebă el. 

— Până acum nimic deosebit. Totul s-a trecut sub tăcere. 
Poliţia a primit ordine stricte, să nu comunice absolut nimic 
presei sau altcuiva. 

— Dar rana? 

— Este vorba de o lamă mare şi groasă, extrem de rară după 
cum susţin ei. 

— Care ei? Cine ţi-a spus asta? 

— Domnul Palisser. De când cu atacul domnului director 
Gilette, Palisser a preluat întreaga conducere a operaţiei aşa că 
acum lucrezi sub acoperirea Departamentului de Stat. El este 
acum şeful. 

— Deci acum iei legătura direct cu el? întrebă Tyrell. 

— E cam neliniştitor pentru un amărât de locotenent ca mine, 
dar asta e situaţia. Mi-a dat numerele lui directe de telefon şi de 
acasă şi de la Departamentul de Stat. 

— Ascultă-mă cu atenţie Jackson, notează-ţi şi, dacă este ceva 
ce nu înţelegi, întrerupe-mă să-ţi explic. Şi Hawthorne îi povesti 
lui Poole în detaliu tot ce se întâmplase la reşedinţa familiei 
Ingersol din Melean, Virginia, insistând în mod deosebit asupra 
discuţiei pe care o avusese cu Richard Ingersol şi asupra morţii 
violente a fostului judecător. 

— Cât de rău eşti rănit? îl întrebă locotenentul. 

— O să mai am nevoie de câteva copci în plus, osăamun 
timp, o durere de cap groaznică, dar o să supraviețuiesc. Caută-l 
imediat pe Palisser şi spune-i tot ce ţi-am spus eu acum. Vreau 
să aranjeze să am acces imediat la toate dosarele CIA şi la toate 
informaţiile lor despre orice senator care este membru în 
comitetele cărora le raportează serviciile de informaţii, despre 
toţi ofiţerii superiori de la Pentagon, despre oricine deţine o 
funcţie suficient de înaltă pentru a lua decizii. 

— Scriu cât de repede pot, zise Poole. lisuse, ce scenariu! 

— Ai priceput tot? 

— Nu prea am obiceiul să greşesc, domnule comandant. Se 
întâmplă să am ceea ce se cheamă memorie aurală... Ce mi-ai 
spus, aia o să-i transmit... Şi fiindcă veni vorba de memorie, a 
sunat din nou fratele tău, Marc. Era supărat. 

— El e supărat totdeauna. Despre ce mai e vorba? 

— De piloții ăia ai lui Van Nostrand, fraţii Jones. Ai 
douăsprezece ore să le dai banii, sau dau totul publicităţii. 

— La dracu' cu ei. Să dea publicităţii tot ce vor. O să intre în 
panică toţi Scorpionii ăştia şi unul dintre ei este chiar acum aici, 
în casă! Oricine ar fi, m-a văzut când ieşeam cu bătrânul afară. 
Scorpio 3 s-a dus, la fel O'Ryan şi Van Nostrand. Asta înseamnă 
că nu mai sunt decât doi în eşalonul lor superior. Şi panica nu e 
decât la început. 

— Tye, cât de urâtă e rana de la cap? 

— Face cam multă mizerie şi doare ca dracu’. 

— Caută pe undeva nişte leucoplast şi lipeşte-ţi-l pe deasupra, 
peste păr. Intinde-l bine şi fură de undeva o pălărie. 

— Cecul pentru consultaţie este deja la poştă, domnule 
doctor... Trebuie să o întind de aici. Spunei lui Palisser că sunt în 
drum spre Langley. O să-mi ia cel puţin douăzeci de minute, aşa 
că are destul timp să-mi obţină permisul de intrare şi, când o să 
sosesc, să mă aştepte deja nişte listinguri din calculatoarele alea 
minunate ale CIA, într-una dintre camerele lor secrete, fără uşi şi 

fără ferestre. Spune-i să-şi mişte fundul repede şi mai spune-i că 
eu ţi-am ordonat să te exprimi exact aşa. 

— lţi cam place să-i scuipi în faţă pe granguri, nu-i aşa? 

— E una din puţinele bucurii pe care le mai am. 


În laboratorul criminalistic al spitalului Wa/ter Reed, cei doi 
doctori care lucrau pe cadavrul căpitanului Henry Stevens se 
priviră unul pe altul, uimiţi. Pe masa sterilizată, din oţel 
inoxidabil, de la capătul mesei de operaţii, erau aşezate o 
mulţime de lame tăioase, mai exact treizeci şi şapte, începând cu 
un cuţit mediu de tăiat legume şi mergând până la cel mai mare 
cuţit de bucătărie disponibil pe piaţă. 

— Dumnezeule, s-a folosit o baionetă, spuse doctorul din 
dreapta. 

— Un mesaj al vreunui psihopat, completă cel din stânga. 


Bajaratt îşi croi drum prin mulţime, spre uşile cu comandă 
electronică ale clădirii. Odată intrată în terminalul companiei £/ 
Al, o luă la dreapta, către un grup de casete de depozitare a 
bagajelor. Deschise fermoarul lateral al genţii ei, scoase o cheie 
micuță pe care o primise la Marsilia şi începu să se uite la 
numerele scrise pe casete. Când ajunse la cea pe care era scris 
116 o deschise, îşi strecură înăuntru mâna, cu degetele întinse şi 
pipăi în partea de sus a acesteia unde, imposibil de văzut, se afla 
un plic gros, lipit de perete cu bandă adezivă. Bajaratt îl smulse, 
îl scoase afară, îl deschise şi scoase din el o chitanţă de la 
magazia de bagaje, pe care o lăsă imediat să cadă în 
despărţitura încă deschisă a genţii. 

O porni înapoi spre înghesuiala din hol, o traversă şi, când 
ajunse în dreptul ghişeului de bagaje, scoase nonşalant chitanţa 
şi i-o dădu fetei din spatele geamului. 

— Unul dintre piloţii dumneavoastră a lăsat un colet pentru 
mine, zise ea, zâmbind. Cu cât înaintăm în vârstă, cu atât mai 
mult avem nevoie de parfumuri de la Paris! 

Funcţionara luă petecul de hârtie şi dispăru. Trecură câteva 
minute şi Bajaratt începu să se simtă neliniştită. Dura prea mult. 
Pe când ochii ei începură să privească înjur cu o căutătură de 
animal încolţit, încercând să descopere potenţiali inamici şi 
presupuse capcane, tânăra se întoarse. 

— Vă rog să mă scuzaţi, spuse ea. Prietenul dumneavoastră, 

pilotul, a încurcat ţările de unde venea, adăugă funcţionara, în 
timp ce-i întindea lui Bajaratt un pachet de formă pătrată, cu 
latura puţin mai mare de treizeci de centimetri, pe al cărui înveliş 
fusese consumată o cantitate apreciabilă de bandă adezivă. 
Pachetul nu vine de la Paris, vine direct de la Tel Aviv... Şi - 
rămâne între noi - pachetele de acasă sunt depozitate într-o 
cameră separată. Cei care vin după ele sunt atât de nerăbdători 
să le primească... sper că mă înţelegeţi! 

— Nu complet, dar, oricum, vă mulţumesc. Bajaratt luă 
pachetul - era uşor - şi îl scutură. Probabil că pilotul ăla 
neascultător s-a dus mai întâi acasă şi i-a dăruit jumătate din 
porţia mea unei alte femei! 

— Aşa-s bărbaţii, încuviinţă funcţionara. Cine poate avea 
încredere în ei, mai ales dacă sunt şi piloţi? 

Bajaratt îşi cără pachetul prin înghesuială, îndreptându-se spre 
intrare. Era  entuziasmată, procedura dăduse rezultatele 
scontate. Dacă plasticul exploziv din pachetul ei trecuse prin 
toate controalele de securitate israeliene, atunci va trece cu 
siguranţă şi prin toate dispozitivele de verificare ce s-ar fi putut 
afla la Casa Albă! Rămăseseră mai puţin de douăzeci de ore! 
Askelon! 

Trecu printre uşile glisante şi, ajunsă afară, îşi dădu imediat 
seama că maşina nu era acolo. Probabil că, datorită interdicţiei 
de parcare din zonă, fusese obligată să mai facă un tur. Era 
uitată, dar nu supărată, succesul repurtat cu pachetul din mână 
o umpluse de voie-bună. Pentru că acesta trecuse fără a fi 
detectat nu numai prin echipamentul aeroportului, ci scăpase şi 
de scanerele magaziei de bagaje a E/ AFului care, de când cu 
exploziile din terminal de la începutul deceniului şapte, controlau 
obligatoriu toate bagajele lăsate în păstrare. In pachet se afla o 
geantă elegantă, de seară, pe care puţini ştiau să o folosească 
aşa cum trebuie: dacă trăgeai afară un mic ştift din oţel, 
camuflat cu îndemânare într-una dintre întărituri, intrau în 
funcţiune nişte mici baterii cu litiu, care transformau acel delicat 
obiect într-o bombă, a cărei explozie era la fel de puternică cu 
cea produsă de multe kilograme de dinamită. Ca să declanşezi 
explozia, abia dacă era nevoie să mişti mâinile, trebuia să 
potriveşti limbile ceasului încrustat cu diamante ce însoțea 
geanta la ora douăsprezece şi să apeşi de trei ori pe capacul lui. 
Se simţea de parcă era din nou fetiţa de zece ani ce împlântase 

un cuţit de vânătoare în soldatul spaniol care, cu gesturi 
flămânde, furioase, îi răpise virginitatea. Muerte a toda 
autoridad! 

— Să nu-mi spui că nu eşti tu acea doamnă Sabra din kibuțul 
Bar-Shoen. Cuvintele veniră asupra ei ca un trăsnet, îşi simţi 
creierul cuprins de flăcări, gândurile fragmentate. Işi ridică 
privirea şi dădu cu ochii de un necunoscut care, de fapt, nu-i era 
de loc necunoscut. Era acel agent al Mossad-ului - cândva 
brunet, acum blond bătând în alb - pe care-l văzuse la recepţia 
hotelului Carillon. 

— Atâta doar că nu cred că numele adevărat al doamnei este 
Racheta, continuă bărbatul de lângă ea. Cred că numele 
doamnei începe cu litera B, la fel cu Bajaratt. Ştim că ai prieteni 
la Ierusalim şi la Tel Aviv, aşa că unde putea fi mai bine să 
primeşti pachete sau mesaje, dacă nu într-un loc în care nimeni 
nu se aştepta să apari? N-a fost decât o simplă presupunere, dar, 
în domeniul ăsta, suntem al dracului de buni... 

— A trecut atâta vreme, dragul meu! strigă Bajaratt. la-mă în 
braţe, strânge-mă cât poţi de tare în braţe dragul meu, sărută- 
mă, iubitule, dragostea mea. Bajaratt îl îmbrăţişă pe ofiţerul 
Mossad-ului sub privirile zâmbitoare şi pline de înţelegere ale 
celor de pe trotuar. A trecut atâta vreme de când eram la kibuțul 
Bar-Shoen. Hai înăuntru, să bem o cafea şi să stăm de vorbă, 
avem atâtea să ne spunem! 

Bajaratt se prinse de braţul bărbatului şi-l trase prin mulţimea 
din faţa intrării, care se dădea la o parte cu bunăvoință din calea 
lor, pe când ea continua să îndruge nimicuri de îndrăgostită în 
ebraică. Odată intraţi, îl conduse pe ofiţerul de informaţii, încă 
stânjenit, spre cea mai apropiată şi cea mai lungă coadă din faţa 
ghişeelor pentru bilete. Şi brusc, începu să tipe, un țipăt în care 
se putea ghici cea mai sinceră groază: 

— El este! urla Bajaratt, fără a se adresa cuiva anume, ca şi 
cum ar fi fost cuprinsă de isterie, cu ochii măriţi de spaimă, cu 
venele gâtului umflate. Este Ahmet Souci, din Hezbollah! Uitaţi- 
vă la părul lui, este vopsit, dar îl recunosc! Mi-a omorât copiii şi 
m-a violat în timpul războiului. Cum de a intrat aici? Chemaţi 
poliţia, chemaţi funcţionarii noştri! Puneti mâna pe el! 

Mai mulţi bărbaţi se desprinseră din cozile la care stăteau şi se 
aruncară asupra ofițerului Mossad-ului, pe când Bajaratt ţâşni pe 
uşă şi de acolo mai departe, pe aleea cu sens unic ce trecea prin 

faţa terminalului. 

— Pleacă imediat de aici! urlă ea, oprind maşina ce se apropia 
încet şi sărind pe bancheta din spate, lângă Nicolo. 

— In ce direcţie, doamnă? o întrebă şoferul. 

— Mergi spre cel mai apropiat hotel cât de cât decent, 
răspunse Bajaratt cu răsuflarea tăiată. 

— Există câteva chiar aici, la aeroport. 

— Atunci du-ne la cel care e mai bun. 

— Basta signore, zise Nicolo, ţintuind-o pe Bajaratt cu ochii lui 
mari şi negri, pe când ridica geamul ce separa şoferul de partea 
din spate a maşinii. De două ore tot încerc să-ţi vorbesc, dar nu 
vrei să mă asculţi. Acum mă vei asculta. 

— Am prea multe pe cap, Nicolo. N-am timp de... 

— Ori îţi găseşti timp acum, pe loc, ori opresc maşina, mă dau 
jos şi plec. 

— Ce?... Cum îndrăzneşti? 

— Nu e vorba de o îndrăzneală prea mare, signora. O să-i spun 
şoferului să oprească şi, dacă nu mă ascultă, o să-l oblig să o 
facă, chiar şi cu forţa. 

— Nu eşti decât un copil obraznic... Bine, te ascult. 

— Ţi-am spus că am vorbit cu Angelina... 

— Da, da, te-am auzit. In California actorii sunt în grevă şi ea 
vine acasă cu avionul mâine. 

— Vine mai întâi la Washington, ne întâlnim la ora două după- 
amiază la Aeroportul Naţional. 

— Exclus, răspunse Bajaratt pe un ton ferm. Mâine avem 
programul nostru. 

— Atunci o să ţi-l faci fără mine, mătuşică Cabrini. 

— Nu poţi, nu se poate...! 

— Nu-ţi sunt sclav, signora. Imi tot spui că lupţi pentru o cauză 
măreaţă, că mor atâţia oameni pentru că tot tu zici că altfel te 
vor opri din drum... deşi nu văd cum ar fi putut face una ca asta 
o servitoare de pe o insulă pustie, sau un şofer nenorocit... 

— M-ar fi trădat şi atunci aş fi fost omorâtă! 

— Mi-ai mai spus asta, dar nimic mai mult. Imi dai prea multe 
ordine pe care nu le înţeleg. Dacă această cauză a ta e atât de 
bună, atât de măreaţă, atât de binecuvântată de Sfânta Biserică, 
de ce trebuie să ne prefacem a fi nişte închipuiri, nişte oameni 
diferiţi de ceea ce suntem noi în realitate?... Nu, chiar dacă nu 
mă voi atinge de banii de la Neapole, prefer să nu-ţi mai suport 

ordinele, să nu te mai aud spunându-mi că nu o pot vedea pe 
Angelina. Sunt solid şi nu sunt deloc prost. O să găsesc eu ceva 
de lucru... poate chiar papa Capelli o să mă ajute să fac ceva, 
după ce-i voi spune adevărul. Şi, de data asta, îi voi spune 
adevărul. 

— O să te dea afară din casa lui! 

— O să am grijă să mă însoţească un preot care să-mi 
binecuvânteze mărturisirea şi să-mi ierte apoi păcatele. Aşa, va fi 
convins că sunt sincer şi că într-adevăr am remuşcări, datorită 
minciunilor pe care le-am spus... dar nu voi pomeni nimic de 
omul pe care l-am omorât. Sărmanul şi-a plătit păcatele, iar eu 
nu vreau să fiu pedepsit pentru ceea ce am fost ob/igat să fac. 

— Şi-i vei spune despre mine! 

— O să le spun că nu eşti contesă, că eşti o femeie bogată, 
dintr-o familie foarte bună. Căreia îi plac anumite lucruri despre 
care noi, cei de pe docuri, ştim că sunt la modă printre cei 
bogaţi. De câte ori nu am pregătit noi iachturi la Portiei şi la 
Neapole, pentru mari domni şi doamne care, în realitate, nu erau 
decât proxeneţi şi prostituate de la Roma? 

— Nu poţi face una ca asta, Nicolo! 

— N-o să spun nimic rău despre tine, o să uit totul, meriţi să 
tac, pentru că mi-ai adus-o în cale pe Angelina Capelli. 

— Nicolo, ascultă-mă. Rămâi încă o singură zi şi, după aceea, 
eşti şi liber şi bogat! 

— Ce spuli?... 

— Mâine, atât, numai mâine. Seara, va dura puţin de tot! Asta 
e tot ce-ţi mai cer, după aceea dispar... 

— Dispari...? 

— Da, băiatul meu adorat şi toţi banii aceia de la Neapole vor 
fi ai tăi, ca să nu mai vorbim de familia aceea nobilă, care te 
aşteaptă - toate vor fi ale tale, Nicolo! Visul la care visează mii 
de copii pe docuri! Nu-l lăsa să se ducă pe apa sâmbetei! 

— Mâine seară? 

— Da, da, nu durează mai mult de o oră... Şi bineînţeles că te 
poţi întâlni cu Angelina la prânz, adineauri eram preocupată de 
alte gânduri şi nu am fost atentă. Atâta că eu n-o să te însoțesc 
la aeroport. S-a făcut? 

— Fără alte minciuni şi poveşti născocite la iuţeală, signora 
Cabrini. Nu uita că sunt crescut pe cheiuri şi pe străzi. Şi cred că 
ştiu să simt adevărul mult mai repede decât tine. Pentru că nue 

ceva prea complicat. 


Hawthorne închise telefonul din biroul lui Ingersol şi privi în 
jur. Văzu baia, intră în încăperea strâmtă şi deschise dulapul cu 
medicamente. lnăuntru erau de toate, inclusiv tablete de Valium, 
pilule antiacide, două creioane antiseptice, cremă de ras, loţiune 
după ras, o cutie de pansamente adezive şi o rolă de leucoplast. 
Pe etajeră era o cutie cu şerveţele, din care trase vreo cinci sau 
şase, pe care le făcu ghem. Apoi îşi înclină capul în faţa oglinzii, 
apropie marginile rănii din ţeastă şi apăsă peste ea tamponul de 
hârtie. Muşcându-şi degetele în grabă, rupse mai multe bucăţi de 
leucoplast pe care şi le lipi peste păr şi peste tampon, încercând 
să facă un pansament cât mai bun cu putinţă. Reveni în birou, 
găsi o pălărie în dulapul defunctului avocat şi şi-o trânti pe cap. 
Pansamentul acela improvizat va absorbi sângele până când va 
ajunge la Langley, cel puţin aşa spera să se întâmple. 

leşi în hol şi, dintr-o dată, se pomeni întrebându-se dacă putea 
găsi o cale de a subtiliza cartea de onoare a casei, pusă atât de 
la vedere, în care toţi cei veniţi la priveghi fuseseră mai mult 
decât nerăbdători să semneze. Registrul de la intrarea pe 
domeniul lui Van Nostrand se dovedise destul de util. lar unul 
dintre cei prezenţi în această casă era un Scorpio, fapt dovedit 
de moartea bătrânului judecător şi de arma aflată, acum, la 
centura lui Tyrell. Dar, odată ajuns în dreptul uşii, trebui să 
abandoneze orice intenţie de acest gen. 

— Plecaţi, sir? îl întrebă tânărul Todd Ingersol, apropiindu-se 
de Hawthorne. 

— Mi-e teamă că sunt obligat să plec, răspunse Tyrell, 
sesizând furia calmă din tonul tânărului. Am venit aici pentru că 
aveam o însărcinare oficială şi trebuia să-mi fac meseria, dar, 
personal, aş dori să vă exprim sincerele mele condoleanţe. 

— Cred că deja ni s-au adresat destule, sir. Locul ăsta a 
început deja să arate ca o petrecere a unei confrerii, aşa că mă 
voi duce să îl caut pe bunicul meu. 

— De ce? 

— E tot atât de sătul ca şi mine de toată porcăria asta. După 
ce spun câteva cuvinte despre tatăl meu, fiecare nu mai 
vorbeşte decât despre sine însuşi. Priviţi-l, vă rog, pe exemplarul 
ăla de Cro-Magnon, domnul general Meyers, este de-a dreptul 
reprezentativ. Tata abia putea să-i suporte prezenţa, abia se 

stăpânea când îl simţea prin preajmă. 

— Imi pare rău. Asta e Washington-ul. 

Brusc, pe lângă Hawthorne şi pe lângă fiul lui Ingersol trecu un 
bărbat solid, cu păr tuns scurt, îmbrăcat cu un costum bleumarin 
ieftin, care se năpustise pur şi simplu pe uşă. O porni rapid spre 
Meyers şi începu să-i vorbească hotărât la ureche, aproape ca şi 
cum ar fi vrut să-i ordone ceva generalului. 

— Cine-i omul ăsta? 

— Ordonanţa lui Maximum Mike. De vreo jumătate de oră face 
eforturi să-l ia pe general de aici. Puțin mai devreme l-am văzut 
cum l-a apucat pe general de cot, doar-doar l-o hotărî să plece... 
Unde este bunicul meu? Domnul White mi-a spus că are ceva de 
discutat cu dumneavoastră. Bunicul ştie cum să-i dea afară pe 
neisprăviţii ăştia cu deosebită eleganţă - eu aş face-o fără nici o 
eleganţă şi asta ar supăra-o foarte tare pe mama. 

— Mda. Hawthorne aruncă o privire scurtă spre tânărul din 
faţa lui. Ascultă Todd... Todd te numeşti, nu-i aşa? 

— Da, sir. 

— Probabil că pe moment n-o să înţelegi mare lucru, dar vreau 
să-ţi spun că bunicul tău te iubeşte foarte mult. Nu ştiu multe 
despre el, dar, în cele câteva minute pe care le-am petrecut 
împreună, mi-am dat seama că este un om într-adevăr superior. 

— Dar toţi ştim asta... 

— Să nu uiţi asta niciodată, Todd, să crezi în asta cu toată 
tăria ta... Cel puţin în ceea ce te priveşte. 

— Ce vreţi să spuneţi cu asta? 

— Nu ştiu exact. Dar vreau să fii convins că plec din casa asta 
cu mâinile absolut curate. 

— Faţa dumneavoastră, sir! Priviţi ce aveţi pe faţă! Tyrell simţi 
sângele care începuse să-i curgă pe obraji. Se răsuci pe călcâie şi 
ieşi în fugă pe uşă. 


Hawthorne era la jumătatea drumului spre Langley când, 
brusc, trânti piciorul pe frână, făcând să derapeze maşina 
Departamentului de Stat până la marginea drumului. Meyers! 
Maximum Mike Meyers, preşedintele JCSC! Unul de categorie 
grea de la Pentagon - aşa spusese O'Ryan - să fie oare cu 
putinţă? In primul moment numele omului nu-i spusese nimic lui 
Tyrell, nu era la curent şi nici nu urmărea numirile legate de 
armată, ba, de fapt, sărea peste toate articolele din ziare care 

tratau asemenea subiecte. Dar porecla - Maximum Mike - i se 
întipărise în memorie, dacă nu pentru alt motiv atunci măcar 
pentru că îl dezgusta, aşa cum îl dezgusta tot ceea ce era legat 
de această poreclă. Şi numele omului era Meyers. Cel mai greu 
dintre cei de categorie grea! 

Tyrell apucă imediat microfonul care-i făcea legătura cu Poole 
pe linia lor specială şi apăsă pe buton. 

— Te ascult, răspunse imediat vocea locotenentului. 

— Ce mai ştii despre Cathy? 

— A mişcat piciorul stâng, asta e bine, dar încă nu e 
concludent. Tu? 

— Anulează povestea de la Langley. Sună-l pe Palisser şi 
spune-i că mă îndrept spre casa lui. Avem un uragan proaspăt la 
orizont. 

— Mergi înainte! îi zise Bajaratt şoferului, când sesiză că 
acesta se pregătea să vireze pe aleea ce ducea la intrarea unui 
hotel de lângă aeroport. Aş prefera unul care să fie ceva mai 
departe. 

— Toate sunt cam la fel, doamnă, răspunse şoferul. 

— Te rog să încerci la altul. Bajaratt stătea cu ochii pe 
fereastră, supraveghind permanent şoseaua şi încercând să 
descopere vreun semn oarecare de urmărire, o maşină care 
ezita, nişte faruri care clipeau, orice. Pe când strângea cu putere 
pachetul pe care-l ţinea în poală, îşi simţea pulsul accelerat şi 
transpiraţia curgându-i pe gât în jos. Mossad-ul îi dăduse de 
urmă, o găsise în ciuda tuturor măsurilor pe care şi le luase 
pentru a-şi îngropa cât mai adânc orice urmă! lerusalimul se 
înscrisese acum ca un factor important în ecuaţia căreia trebuia 
ea să-i facă faţă, trimițând după ea pe acel singur om ce o 
cunoştea şi o putea identifica mai repede decât oricare altul, un 
amant din vremuri de demult, care-i ştia mersul şi toate acele 
mărunte gesturi reflex ce-i erau proprii numai ei, care de obicei 
se întipăresc pentru vecie în memoria oricărui ofiţer de informaţii 
care se culcă cu un suspect sau cu o suspectă. 

Cum de îi dăduse Mossad-ul de urmă? Cum? Ce legătură avea 
acesta cu operaţiunea Little Girl Blood de la Washington?... Oare 
proaspătul conducător al reţelei Scorpio o fi ştiind ceva despre 
asta? Doar recunoscuse la telefon nu numai că ştia care este 
misiunea ei ci şi că o aproba. Iti aduci aminte ce s-a întâmplat la 
Dallas acum treizeci de ani? Noi ne amintim foarte bine, spusese 
el cu entuziasm. Şi mai adăugase că fi ura pe poponarii de la 
Washington, care nu ne lăsau să folosim puterea de foc de care 
am fi avut nevoie în Vietnam. Merita să încerce, merita să-/ 
încerce. 

— Şofer, zise Bajaratt. Te rog să intri în prima parcare ce ne 
iese în drum. 

— Poftim? 

— Ştiu că nu e prea plăcut, dar am nevoie să-mi iau ceva din 
portbagaj. 

— Cum doriţi dumneavoastră, doamnă. 

— Şi te rog să opreşti în apropierea unui telefon public. 

— Aveţi unul foarte apropiat, aici, în maşină. 

— Aş prefera să nu-l folosesc... 

— Mda, asta se întâmplă din ce în ce mai des, am văzut şi eu 
la televizor. Telefoanele astea celulare pot fi ascultate de cine nu 
trebuie... 

— Nu asta e grija mea în momentul ăsta. Deşi nici departe nu 
e, continuă Bajaratt fraza în gând. Un parking este o zonă 
închisă, în care maşinile care vin şi pleacă pot fi descoperite 
foarte uşor. Dacă fuseseră urmăriţi şi-ar fi dat seama de asta în 
câteva clipe, iar suprafeţele vaste, întunecate, erau un mediu 
mai mult decât familiar pentru Amaya Aquirre... pentru Bajaratt. 
Işi pipăi geanta, simțind conturul solid al pistolului ei. Era 
complet încărcat, gata de ripostă. 

Minute întregi după ce se opriseră ei, singurul automobil care 
intrase în parcare fusese un Jeep vopsit în culori vii, plin cu nişte 
băieţi tineri şi exuberanţi. Erau în siguranţă, nu îi urmărise 
nimeni. Şi cabina telefonică era destul de aproape. 

— Eu sunt, spuse Bajaratt. Putem vorbi? 

— Sunt în căruţa mea de la Pentagon, aşteaptă zece secunde 
să pun scramblerul în funcţiune şi revin pe fir. Peste opt secunde 
glasul preşedintelui JCSC se auzi din nou: Eşti cam nerăbdătoare, 
stimată doamnă. Am dat proiectul tău unui specialist de la G2 
care e pe statul meu de plată şi care mi-a spus că-l ştie la 
perfecţie, a lucrat un timp în Orientul Apropiat. Cred că o să fie 
gata mâine dimineaţă, înainte de şapte. 

— Eşti un adevărat profesionist, Scorpio 1, dar nu de asta te- 
am sunat acum. Putem vorbi liniştiţi sau eşti înregistrat? 

— Poţi transmite şi codurile armamentului nuclear, nu ne 
poate intercepta nici dracu. 

— Dar eşti într-o maşină... 

— E un vehicul cu totul special, draga mea. Mă întorc dintr-o 
vizită, mi-am prezentat omagiile memoriei unui burtă-verde de 
care mi-ai făcut serviciul să mă scapi. Un ticălos, care altfel ne-ar 
fi pricinuit multe necazuri. 

— Poate că a şi făcut-o deja. 

— Nici o şansă, stimată doamnă, aş fi aflat-o. 

— Da, mi-ai spus că eşti la curent... 

— Absolut la maximum, o întrerupse Meyers, ceea ce, ţinând 

cont de porecla mea, este chiar nostim. 

— Poftim? 

— Nimic, doar puţin umor interior. 

— Ceea ce vreau eu să te întreb nu are nici cea mai vagă 
legătură cu umorul. Şi-a făcut apariţia Mossad-ul. Ştii ceva 
despre asta? 

— Aici? 

— Exact. 

— Să mă ia toţi dracii. Nu se pomeneşte nimic despre una ca 
asta în rapoartele noastre, aş fi remarcat orice referire la aşa 
ceva. O să mă interesez direct la sursă, am câţiva prieteni acolo, 
de dreapta, evident, nu porci de stângişti. 

— Asta nu mă prea încălzeşte. 

— Ordine şi disciplină, stimată doamnă. lerarhia intereselor 
mele este foarte clară: pe primul loc se află persoana mea, 
ceilalţi au numere de ordine descrescătoare şi inferioare. 

— Chiar şi eu? 

— Da. Insă, la ora actuală, tratez problemele tale cu maximă 
prioritate. Pentru că, datorită dumitale, vom reveni acolo unde 
este locul nostru firesc şi, de aceea, sunt puţine lucruri pe care 
nu aş fi în stare să le fac pentru dumneata. Parcă şi simt în nări 
mirosul flăcărilor, parcă şi aud strigătele de spaimă ale 
mulțimilor, parcă şi văd coloanele noastre mărşăluind... Vom 
prelua din nou conducerea, sunt sigur. 

— Muerte a toda autoridad! 

— Ce-ai spus? 

— Nu te priveşte pe dumneata. Ceva personal. 

Bajaratt închise telefonul şi rămase pe gânduri, încruntată. 
Omul era un fanatic. Dacă era o realitate, asta îi plăcea. Era el 
sincer, sau era un agent infiltrat de acel cerc restrâns pe care, 
verbal, părea că-l dispreţuieşte? Va afla dimineaţă, când va 
demonta Cizma lui Alah şi-i va verifica circuitele aşa cum nu mai 
un terorist cu experienţă ştia să le verifice. Un tehnician bun ar fi 
putut încerca să construiască un exemplar în aparenţă perfect 
funcţional, dar existau trei puncte de contact care nu puteau fi 
realizate decât conform proiectului, orice abatere ar fi avut 
consecinţe imediate, mortale. lar ea nu le pomenise nimic despre 
asta. 

Bajaratt introduse încă o monedă şi sună la Carillon, pentru a- 
şi primi mesajele de la portar. Erau foarte multe, o droaie de 

cereri, cu o singură excepţie. Un mesaj transmis de la biroul 
domnului Nesbitt, senator de Michigan, redactat în termeni 
deosebit de precişi: Primirea doamnei contessa la Casa Albă este 
programată la ora opt, mâine seară. Domnul senator va suna 
mâine dimineaţă. 

Bajaratt o porni înapoi, spre limuzină, cercetând instinctiv 
parcarea în căutare de nou sosiți - nu mai venise nici o maşină. 

— Du-ne înapoi, la hotelul unde ai vrut să opreşti mai 
devreme, îi spuse ea şoferului. Cred că atunci m-am cam pripit. 


Hawthorne stătea aplecat peste masa din bucătăria 
Secretarului de Stat. Acesta era aşezat pe un scaun, cu veşnica 
sa cană de cafea în faţă. Discuţia era încinsă. 

— Vorbeşti ca un tâmpit, domnule comandant şi te şi porţi ca 
atare. Ţi-ai pierdut orice urmă de scepticism, chiar şi cea 
reclamată de bunul-simţ elementar? 

— Dumneata eşti tâmpit Palisser, dacă nu mă asculţi. 

— Tinere, îmi dai voie să-ţi aduc aminte că încă mai sunt 
Secretar de Stat? 

— In momentul ăsta, din punctul meu de vedere, te porţi 
parcă ai fi Secretar de Cracă! 

— Nu eşti de loc amuzant... 

— Mi-ai mai spus asta şi când vorbeam despre Van Nostrand. 
Greşeai atunci, greşeşti şi acum. Poţi face cumplitul efort de a 
gândi şi de a mă urmări atent? 

— Am ascultat tot ce mi-a spus - cum îl cheamă? - ajutorul 
dumitale şi încă mi se mai învârteşte capul din cauza asta. 

— Numele lui este Poole, este locotenent Air Force şi este mult 
mai deştept şi decât mine şi decât dumneata, poate chiar luaţi 
împreună şi tot ce ţi-a spus el este adevărul gol goluţ. Dacă nu ar 
fi fost aşa, nu eram acum aici. 

— Să punem puţin lucrurile la punct, Hawthorne, zise Palisser. 
Ce te face să crezi că, date fiind circumstanţele actuale, bătrânul 
Ingersol mai e în toate minţile? Se apropie de nouăzeci de ani, 
fiul lui a fost omorât cu brutalitate, astăzi a făcut un drum lung, a 
schimbat cinci sau şase fuse orare. Ţinând cont de vârsta lui şi 
de tensiunea care-l apasă, un om ca Ingersol o poate lua uşor 
razna şi poate începe să spună vrute şi nevrute, poate născoci 
armate întregi de demoni porniţi să ia lumea cu asalt, să creeze 
panică şi chiar să-i omoare fiul... Dumnezeule mare! O reţea de 

Scorpioni, cu şefi care îndeplinesc ordinele unor Sponsori 
fantomatici? Este tot atât de puţin plauzibil ca un roman prost! 

— La fel erau consideraţi şi cei din Schutzstaffel! 

— Naziştii ăia de la începuturile lor? 

— Nişte ticăloşi îmbrăcaţi în uniforme şi încălţaţi în cizme de 
piele, într-o perioadă în care majoritatea covârşitoare a 
germanilor nu-şi puteau permite să cumpere măcar o pâine 
întreagă, pentru ei şi familiile lor. Pe timpul colapsului economic 
al Republicii de la Weimar. 

— Şi ce dracu' vrei să spui cu asta? 

— Că este vorba de un model, domnule Secretar, de un 
şablon. Cineva a furnizat toate acele uniforme şi toate acele 
cizme. Nu au apărut aşa, din senin, ca prin minune, au fost 
cumpărate de undeva şi cineva a plătit pentru ele, cineva care 
avea nişte interese anume şi care dorea să domine acea ţară! lar 
aceşti Sponsori nu urmăresc ceva cu mult diferit. Au intenţia să 
ajungă să controleze guvernul nostru şi una dintre căile pe care 
pot obţine asta este asasinarea Preşedintelui, mai bine zis haosul 
care va urma după aceea. Pentru că au oamenii lor peste tot, în 
senat şi la Pentagon - de ăştia suntem siguri că există - poate că 
şi în justiţie şi în telecomunicaţii, gata să sară, când li se va da 
semnalul şi să pună mâna pe putere. 

— Ce vrei să spui cu suntem siguri? 

— Cei doi Ingersol, tatăl şi fiul, au dedus asta din cele ce le-a 
aflat fiul în calitate de Scorpio 3 şi din cele ce i le-a spus Van 
Nostrand bătrânului, pe Costa del Sol. 

— Van Nostrand...? 

— Ai auzit bine. Ticălosul ăla de o eleganţă teribilă era creierul 
întregii afaceri. Şi i-a spus-o verde-n faţă fostului domn judecător 
de la Curtea Supremă - i-a spus clar că el şi ai lui aveau intenţia 
să conducă tot ce mişcă în Washington şi că nici Ingersol nici fiul 
lui nu îi puteau împiedica. Ei doi erau dovada că pot obţine aşa 
ceva - control prin şantaj extins peste două generaţii. 

— Absurd! 

— Şİ, pe cât e de sigur că dumneata şi defunctul nostru 
Secretar al Apărării, Howard Davenport, sunteţi curaţi, pe atât e 
de sigur că preşedintele JCSC nu este. Este unul dintre £i! 

— Eşti nebun de legat... 

— Sunt nebun de furie, Palisser, dar în rest sunt mai sănătos 
ca niciodată, am şi o gaură în cap care poate dovedi asta. 

Hawthorne îşi scoase pălăria pe care o furase de acasă de la 
Ingersol, se aplecă şi-i arătă cheagul de sânge din cap. 

— Asta e de acasă de la Ingersol? 

— Acum aproximativ două ore, Maximum Mike Meyers, 
atotputernicul preşedinte al JCSC, era şi el tot acolo. Despre unul 
dintre Scorpioni s-a spus că ar fi unul de categorie grea de la 
Pentagon - cel mai greu. E chiar aşa de dificil de recunoscut 
despre cine e vorba, domnule Secretar? 

— Bine, o să-l luăm în serios pe bătrân şi o să-l interogăm sub 
asistenţă medicală, zise Palisser gânditor şi morocănos. 

— Vă rog să mă iertaţi că v-am aplicat o veche metodă de 
lucru. Hawthorne îşi cobori tonul şi se aplecă din nou peste 
masă, sprijinindu-se în coate. Este o metodă pe care am 
perfecţionat-o mult pe când eram la Amsterdam, îi spuneam 
scoaba şi o întrebuinţam atunci când, aveam de-a face cu un 
agent nehotărât... Nu-l mai putem aduce nicăieri pe bătrânul 
Ingersol, pentru că e mort. Are un glonţ de calibrul 0,357 în cap 
şi cel care a făcut asta se îngrijise ca totul să pară ca făcut de 
mine. 

Scaunul lui Palisser scârţâi prelung pe podeaua bucătăriei 
când el, involuntar, se împinse spre spate. 

— Ce spui... 

— Adevărul, domnule Secretar. 

— Dar ar fi trebuit să apară deja în buletinele de ştiri! Mi s-ar fi 
comunicat! 

— Pentagonul n-ar fi făcut în nici un caz una ca asta şi este 
perfect posibil ca nimeni de acasă de la Ingersol să nu fi ieşit în 
grădină mai departe de piscină. S-ar putea ca până dimineaţă să 
nu-l găsească, momentul nu e prea propice pentru plimbări, sau 
pentru o partidă de înot sub clar de lună, doar dacă am 
subestimat eu grosolan moravurile  protipendadei din 
Washington. 

— Cine l-a împuşcat şi de ce? Palisser era alb ca varul şi încă 
nu-şi putea închide gura din cauza şocului. 

— Nu pot decât să fac presupuneri, bazate pe ceea ce am 
văzut şi pe ceea ce mi s-a spus chiar acolo. De văzut, am văzut 
un flăcău - ordonanța lui Meyers - extrem de agitat, care s-a 
năpustit asupra domnului general şi aproape că voia să-l ia pe 
sus de acolo, nu se prea comporta aşa cum te-ai fi aşteptat să se 
comporte un subofițer în faţa preşedintelui JCSC. lar nepotul 

bătrânului Ingersol mi-a spus că asta se repetase de mai multe 
ori în ultima jumătate de oră. Ceea ce corespunde, aproximativ, 
cu momentul în care a fost ucis bătrânul şi eu am fost scos din 
circulaţie. 

— Dar nu are nici un sens. De ce să vrea cineva să-l omoare 
pe bătrânul judecător? 

— Pentru că reţeaua Scorpio există, este o realitate. Nu ştiu ce 
a putut auzi asasinul, dar Ingersol era pe punctul de a-mi 
dezvălui numele unor persoane care-l vizitau frecvent pe Van 
Nostrand, când se găsea pe Costa del Sol. După părerea lui, 
aceştia erau oameni cheie, era aproape convins de asta. Şi ar fi 
fost în stare să facă orice pentru a se smulge - şi el şi fiul lui - de 
sub puterea acestor Scorpio. 

— Deci vrei să spui că bătrânul Ingersol a fost împuşcat de 
ordonanța lui Meyers? 

— Este singura presupunere logică. 

— Dar dacă l-ai văzut atunci când ai plecat, el de ce nu te-a 
văzut - doar te pocnise aproape mortal puţin mai devreme - şi, 
dacă te-a văzut, de ce n-a reacţionat în nici un fel? 

— In foaier era întuneric, purtam pălărie şi era aglomeraţie 
mare. Pe deasupra, a trecut pe lângă mine şi pe lângă puşti ca o 
rachetă, parcă era posedat. Nu avea în cap decât un singur 
gând, să plece dracului cât mai repede de acolo. 

— Şi pe baza unor simple supoziţii dumneata vrei să pun la 
îndoială integritatea morală şi patriotismul preşedintelui JCSC, un 
om care a îndurat patru ani de prizonierat în Vietnamul de Nord 
şi să-l arestez? 

— Asta e ultimul lucru pe care aş dori să-l faceţi! zise Tyrell cu 
emfază. Vreau să mă ajutaţi să termin ceea ce am început, să 
mă insinuez printre oamenii ăştia cât mai repede cu putinţă... 
Generalul face parte din cercu/ restrâns, este unul din puţinii 
oameni care primesc rapoarte zilnice - dacă nu din oră-n oră - 
despre stadiul operaţiunii Litt/e Gir/ Blood, nu-i aşa? 

— Evident, doar este... 

— Ştiu foarte bine ce funcţie are, îl întrerupse Hawthorne. Dar 
el nu ştie că eu am aflat că face parte din reţeaua Scorpio. 

— ŞI? 

— Aranjaţi-ne o întâlnire. Astă seară, chiar în noaptea asta. Nu 
uitaţi că, în ceea ce o priveşte pe Bajaratt, expertul sunt eu şi, la 
Ingersol, era cât pe ce să fiu omorât. 

— Dar, pentru numele lui Dumnezeu, dacă ai dreptate, 
înseamnă că el a încercat să te omoare! 

— EU, unul, n-am auzit de aşa ceva, n-am nici cea mai vagă 
bănuială în sensul ăsta, zise Tyrell insinuant. Cred însă că a 
făcut-o cineva care era acolo în casă şi, din moment ce şi domnul 
general era acolo, ce poate fi mai firesc decât să mă adresez 
domniei sale, rugându-l să mă ajute să-l găsesc pe făptaş? 
Hawthorne se răsuci pe călcâie, apropiindu-se de geamul 
întunecat al unui cuptor şi vocea lui căpătă un timbru aspru, 
inchizitorial: „Amintiţi-vă, domnule general! Vă rog să vă 
readuceţi în memorie fiecare nume, fiecare figură pe care aţi 
remarcat-o acolo! Este vital, domnule general, cineva din 
mulţimea aceea lucrează pentru Little Girl Blood!” Tyrell se 
răsuci din nou pe călcâie şi privi spre Palisser: Vedeţi cum am de 
gând să procedez, domnule Secretar? 

— O să-ţi ghicească jocul. 

— Dacă îmi joc bine rolul, n-o să ghicească nimic. Şi, fiindcă 
veni vorba de joc şi de jucării, o să am nevoie de un casetofon 
miniatural, din acelea care se pot pune în buzunarul de la pieptul 
unei cămăşi. Vreau să înregistrez fiecare cuvânt pe care o să mi-l 
spună ticălosul ăla. 

— Hawthorne, cred că nu trebuie să-ţi mai atrag atenţia că, 
dacă ai dreptate şi Meyers are chiar şi cea mai vagă bănuială că 
e înregistrat, te va omori pe loc. 

— Dacă încearcă, nu dau doi bani pe viitorul lui! 


Generalul Michael Meyers, preşedintele JCSC, stătea în 
picioare, nerăbdător, dezbrăcat până la brâu, doar cu pantalonii 
pe el, în timp ce ordonanța îi desfăcea harnaşamentul cu care 
era prinsă proteza ce-i ţinea loc de mână dreaptă, pe care o 
purta când îmbrăca haine civile. Odată curelele desfăcute, 
generalul scutură ciotul ce se termina aproape lângă umăr, 
nemulţumit să constate că pielea acestuia se înroşise. Avea 
nevoie de un harnaşament nou. 

— Aduc imediat alifia, spuse ordonanța, urmărind privirea 
încruntată a şefului său. 

— Mai întâi toarnă-mi un pahar şi notează-ţi să suni dimineaţă 
la Walter Reed, să vorbeşti cu doctorii. Spune-le ca, de data asta, 
să-şi facă dracului treaba ca lumea, OK? 

— Tot asta le-am spus şi ultima dată când i-am sunat, 

răspunse adjutantul de vârstă mijlocie care-i era ordonanţă, 
adică acum un an şi ceva. Dar mi-am tot bătut gura de pomană 
explicându-ţi că drăciile astea de curele se întind şi, atunci când 
se slăbesc, zgârie pielea. Nu vrei să-ţi bagi asta-n cap şi pace. 

— Parcă ai fi o soacră... 

— Uite ce e, sulică, nu mă insulta. Pentru chestia din seara 
asta îmi eşti dator vândut. 

— Să ştii că aud cât de urât vorbeşti, zise generalul izbucnind 
în râs. Aşa că fii atent, sau îţi iau Porsche-ul ăla elegant pe care-l 
ţii ascuns în Easton. 

— N-ai decât. O să folosesc Ferrari-ul pe care-l ţii tu la 
Annapolis, doar e tot pe numele meu. 

— Eşti o adevărată pacoste pe capul meu, Johnny. 

— Ştiu, zise adjutantul, turnând băutură în două pahare la bar 
şi privind spre Meyers. Suntem împreună de multă vreme, 
Michael. A fost o viaţă frumoasă, cu mult prea puţine excepţii. 

— In curând o să fie şi mai frumoasă, adăugă generalul, 
aşezându-se pe un scaun şi punându-şi picioarele pe o pernă. 
Suntem pe cale să redevenim ceea ce am fost odată. 

— D-asta a trebuit să fac treaba de astă seară? 

— Evident, n-ar trebui să ai nici o îndoială, răspunse Meyers 
gânditor, calm, privind în gol spre un perete. Cei doi Ingersol 
erau nişte laşi ordinari. Şi dacă apucau să ia legătura cu 
Hawthorne - oricare dintre ei - ne-ar fi dat bătăi de cap serioase, 
nu glumă, chiar foarte serioase. 

— Hawthorne...? Nu e el cel care voiai să pice de ţap ispăşitor, 
ăla care era cu bătrânul? Dacă nu vrei, nu trebuie să-mi spui 
nimic mai mult. Nu sunt curios să aflu, nu făceam decât să 
urmăresc un fir... 

— Ed White mi-a zis că e afară, cu bătrânul. White voia să afle 
dacă ştiam ceva despre o anchetă a Departamentului de Stat, o 
investigaţie asupra fostului său asociat. Dar nu era decât praf în 
ochi, o găselniţă de-a lui Hawthorne. Şi asta nu era o veste bună. 

— Acum n-o să mai fie nici un fel de veste M.M., nici bună nici 
rea. Poţi să vorbeşti despre amândoi la timpul trecut. Ţârâitul 
telefonului îl întrerupse pe adjutantul ce purta numele de Johnny 
din pregătirea băuturilor. 

— Reşedinţa domnului general Meyers, rosti el în aparat. Da, 
sir! exclamă el câteva secunde mai târziu, întorcându-şi iute 
capul spre general, cu o expresie de uimire întipărită pe faţă. 

Domnul general este la duş acum, domnule Secretar, dar îi voi 
spune să vă sune imediat ce iese din baie. Adjutantul luă un 
creion şi scrise ceva pe o bucată de hârtie. Am înţeles, sir, l-am 
notat. Vă va suna în câteva minute. 

Omul închise telefonul, continuând să-l privească pe general, 
înainte de a vorbi, înghiţi de parcă ar fi avut un nod în gât: 

— Era Secretarul de Stat! Probabil că au găsit cadavrele... 
Cristoase şi tu voiai să mai rămânem acolo! 

— Eşti sigur că nu te-a văzut cineva când umblai pe afară? 

— Exclus! Sunt prea bun, doar o ştii. De câte ori nu le-am 
făcut aceeaşi figură porcilor ălora gălbejiţi din Hon Chow? De 
nouă ori şi n-am fost bănuit nici măcar o singură dată! 

— Te cred. Ce zicea Palisser? 

— Doar că s-a întâmplat ceva groaznic şi că ei - aşa a zis, ei- 
au nevoie să-i ajuţi... Nu vreau să mai am de-a face cu asta, Max. 
Nu vreau să mai conduc maşina în seara asta, nu vreau să mai 
fiu văzut lângă tine, nu mai vreau să fac nimic! 

— S-a marcat. Sună-ţi schimbul, pe Evrett, poţi s-o faci din 
maşină, zi-i să-şi pună un costum de culoare închisă şi du-te să-l 
iei. Pe drum încoace spune-i tot ce ai făcut acolo, în casă, mai 
ales pe cine ai văzut şi pe cine ai salutat. 

— Am întins-o, spuse Johnny, aducându-i lui Meyers paharul cu 
băutură şi pornind-o spre uşă. Sună-l pe Palisser, nu întârzia prea 
mult. Era băgat în priză bine de tot! 

— Adjutant, dumneata uiţi ca ai un scris execrabil. Până 
descifrez numărul ăsta, mai durează ceva. 

— Pentru numele lui Dumnezeu Michael, o să te sune el şi nu 
cred că ar fi bine! | 

— Nici o teamă. In fond, aşa cum scrii tu, şapte arată de parcă 
ar fi doi, iar trei aproape ca un opt... 

— Eşti tâmpit! Ai fi putut să mă întrebi! Imposibil... şi, în parte, 
chiar adevărat. Te-am trimis după ţigări, în eventualitatea că 
această discuţie cu domnul Secretar ar putea fi confidențială. 
Nici o persoană neautorizată nu poate deţine informaţii 
referitoare la o anume fetiţă sângeroasă. 

— Despre ce dracu' tot vorbeşti acolo? 

— Vezi că am dreptate? Şterge-o, Johnny. 

Adjutantul dădu din cap şi ieşi, murmurând pe sub mustață 
toate înjurăturile pe care şi le aducea aminte. 

Maximum Mike Meyers sorbi din paharul cu whisky canadian, 

cu ochii pe telefonul de pe bar, gândindu-se concentrat. Bruce 
Palisser era un tip deştept, în timpul războiului dăduse dovadă de 
curaj şi, aşa cum sugerau şi mijloacele mass-media, probabil că 
era cel mai onest om din actuala administraţie. Spunea lucrurilor 
pe nume, de multe ori chiar în defavoarea colegilor lui din guvern 
şi existaseră zvonuri - dezminţite totdeauna cu eleganţă - că îl 
admonestase serios chiar şi pe Preşedinte de câteva ori. El era 
un fel de George Shultz al actualei administrații, chiar şi presa 
avansa de multe ori ideea asta, un om care nu se lăsase 
angrenat în jocurile de interese obişnuite la Washington, era 
ceva sub demnitatea lui. Deci, dacă un asemenea om cerea 
ajutor, însemna că avea nevoie de ajutor, era prea cinstit să se 
preteze la o înscenare. Lui Meyers nu-i plăcea de Secretarul de 
Stat - nu înţelegea care poate fi rostul unor savanţi în guvern, nu 
făceau decât să dezbată la nesfârşit orice problemă, fără să ia o 
hotărâre fermă - dar nu putea să nu-l respecte pe individ. 

Generalul se ridică încet de pe scaun, ajutându-se cu mâna 
stângă şi, după ce-şi luă şi paharul, o porni spre bar. Puse 
paharul pe placa de marmură de deasupra acestuia şi se uită la 
ceasul de la mână. De când plecase Johnny trecuseră şapte 
minute. Ridică telefonul şi formă numărul scris cu cifre clare şi 
citeţe pe bucata de hârtie. 

— Palisser la telefon, se auzi vocea Secretarului de Stat. 

— Bruce, te rog să mă scuzi, zise Meyers pe un ton ferm. 
Adjutantul meu este o ordonanţă formidabilă, dar scrie oribil. Am 
sunat la încă trei numere până am dat de tine. L-am trimis la 
plimbare înainte de a suna, aşa că putem vorbi liniştiţi. 

— Eram pe punctul de a te suna din nou, Michael. S-a 
întâmplat ceva groaznic - groaznic şi grotesc - însă care s-ar 
putea să fie legat de femeia asta oribilă, Bajaratt. 

— Dumnezeule, despre ce e vorba? 

— Ai fost astă seară la Ingersol, nu-i aşa? 

— Da, a fost o vizită de protocol, trebuia să mă arăt. David a 
fost un bun prieten al Pentagonului, a fost de multe ori consilierul 
nostru juridic, pentru mai multe contracte... 

— S-ar putea să fi fost o greşeală, dar nu aveai de unde să ştii. 

— Nu te înţeleg. 

— Eşti la curent cu rapoartele despre Little Girl Blood! 

— Evident! 

— Atunci ai remarcat că s-a stabilit cu certitudine că individa 


204 


are o întreagă organizaţie în spatele ei, nu se ştie cât de strâns 
legată de ea, dar există mai mulţi oameni deosebit de influenţi 
care o susţin. 

— E de la sine înţeles, spuse generalul cu un zâmbet rău pe 
faţă. N-ar fi putut evita toate cursele ce i-au fost întinse dacă nu 
ar fi fost ajutată. 

— Astăzi a apărut un element nou. E încă insuficient 
documentat pentru a fi trecut în rapoarte, dar este cât se poate 
de real. Cele întâmplate în seara asta o dovedesc din plin. 

— Dovedesc ce? 

— Ingersol făcea parte din grupul de sprijin al lui Bajaratt. 

— David! exclamă Meyers cu o uimire bine mimată. Acesta e 
ultimul lucru pe care m-aş fi aşteptat să-l aud. 

— Mai e ceva. In aceeaşi situaţie se găsea şi tatăl lui, fost 
judecător la Curtea Supremă. 

— Asta-i şi mai greu de crezut. Cine a descoperit asta? 

— Domnul comandant Hawthorne. 

— Cine?... Ah, ofiţerul acela în retragere, care a lucrat la NI şi 
acum a fost recrutat de englezi, mi-am adus aminte. 

— A avut noroc că a scăpat cu viaţă A fost şi el la Ingersol. 

— Cu viaţă...? Deşi surprins, Meyers îşi reveni rapid. Dar ce s-a 
întâmplat? 

— Era afară, în grădină, dincolo de piscină şi stătea de vorbă 
cu bătrânul, acesta îşi dăduse drumul la gură şi începuse să-i 
spună nişte amănunte şocante despre el şi despre defunctul lui 
fiu... Se pare că cineva i-a urmărit şi l-a împuşcat pe Richard 
Ingersol în cap, omorându-l pe loc. inainte ca Hawthorne să 
poată reacţiona, a fost atacat şi el, asasinul l-a lovit în cap şi l-a 
lăsat inconştient, lângă cadavru, cu arma crimei în mână. 

— Incredibil! zise aspru generalul. 

— Am trimis o unitate specială de la CIA să ridice cadavrul. 
Doamnei Ingersol şi fiului ei li s-a spus că bătrânul era obosit şi 
că a plecat la hotel. 

— Nu li s-a părut nimic suspect? 

— Deloc. Doar tânărul a fost puţin dezamăgit, spunea că dacă 
ar fi ştiut, s-ar fi dus şi el cu bunicu-său. Din moment ce toată 
întâmplarea este legată de Little Girl Blood, va trebui să o ţinem 
secretă, nu avem altceva de făcut decât să născocim o poveste 
plauzibilă, pentru mai târziu. 

— Perfect de acord, Bruce, dar să ştii că n-am auzit nici o 

împuşcătură cât eram acolo şi, cred că îţi dai seama, ar fi fost 
imposibil să nu recunosc un asemenea zgomot. 

— Nici n-ai fi avut cum. Arma este încă la domnul comandant, 
este un pistol calibrul 0,357 cu amortizor de zgomot. Hawthorne 
şi-a revenit mai înainte de a-şi da cineva seama ce se întâmplase 
- el crede că din cauza ghimpilor din boschetul de trandafiri 
peste care căzuse - şi a plecat imediat de acolo... Uite, ţi-l dau la 
telefon, vrea să vorbească cu tine. 

Inainte ca preşedintele JCSC să-şi dea bine seama ce se 
întâmplă, în receptor se auzi vocea lui Hawthorne: 

— Domnul general Meyers? 

— Da...? 

— Îmi pare bine că am ocazia să vă cunosc sir, sunt un mare 
admirator al dumneavoastră. 

— Mulţumesc, eşti foarte amabil. 

— Trebuie să vorbesc imediat cu dumneavoastră, sir, nu la 
telefon. Trebuie să rememorăm tot ce am văzut şi 
dumneavoastră şi eu, în seara asta, acasă la Ingersol, fiecare 
persoană cu care am stat de vorbă, singur nu mă descurc, 
pentru că eu nu-i cunosc pe toţi. Dar sunt convins că cineva din 
mulţimea aia de vizitatori lucrează pentru Bajaratt! 

— Unde vrei să ne întâlnim? 

— Pot veni la dumneavoastră, dacă nu vă deranjează. 

— Te aştept, domnule comandant. Generalul Michael Meyers 
închise telefonul şi aruncă o privire scurtă la ciotul care-i ieşea 
din umăr. Nu mersese atât de departe doar ca să fie oprit din 
drum de un prăpădit de marinar. 

Sediul Mossad, Tel Aviv 


Colonelul Daniel, Abrams, din unitatea de luptă antiteroristă 
care se ocupa de Bajaratt, stătea în capul mesei din sala de 
şedinţe, cu mânecile suflecate. La dreapta lui era o femeie spre 
patruzeci de ani, cu pielea bronzată de soarele Israelului, cu păr 
brunet, pieptănat spre spate şi strâns într-o coadă la baza 
gâtului. La stânga lui stătea un bărbat cu alură de băieţandru, cu 
păr blond care începuse să se rărească, cu ochi albaştri 
strălucitori, al cărui nas suferise o operaţie estetică reparatorie 
serioasă, după cei fusese zdrobit, atunci când fusese capturat de 
adepţi ai mişcării Hezbollah, undeva în Libanul de sud. Cei doi 
aveau gradul de maior respectiv de căpitan, aparţineau Mossad- 
ului şi erau ofiţeri cu o experienţă deosebită în domeniul 
operaţiilor clandestine. 

— Yakov, omul nostru, a fost tras pe sfoară de Bajaratt, zise 
colonelul. l-a dat de urmă în terminalul £/ A/ de la aeroportul 
Dulles, din Washington, dar ea a reuşit să întoarcă capcana în 
favoarea ei. Până să înceapă oamenii să-l asculte şi să se uite la 
actele lui, sărmanul nostru Yakov a fost aproape linşat de 
călătorii înfuriaţi, majoritatea lor americani. 

— N-ar fi trebuit să se apropie de ea de unul singur, spuse 
femeia. Nu se putea ca ea să nu-l recunoască, doar îi făcuse 
curte pe când erau la kibuțul Bar-Shoen. Aşa că ea era aceea 
care avea avantajul momentului. 

— Ar fi putut fi şi altfel, remarcă tânărul căpitan. Pe vremea 
când erau la kibuţ, Yakov habar n-avea că ea este Bajaratt. Am 
aflat asta abia mai târziu, după Askelon, de la agenţii noştri din 
Valea Baaka. Aşa că Yakov poate mai avea încă dubii, dacă este 
sau nu este ea. 

— Până la urmă a aflat pe propria-i piele că ea era, spuse 
Abrams. De ce o fi lăsat-o Yakov să plece? 

— N-a lăsat-o el. leşise cu ea de câteva ori, mai mult pe 
ascuns, încerca să afle mai multe despre ea. Dar probabil că şi 

ea încerca acelaşi lucru şi că a fost mai iute. Într-o bună 
dimineaţă, pur şi simplu n-a mai apărut la micul dejun şi dusă a 
fost, a dispărut din kibuţ. 

— Atunci faptul că s-a apropiat de ea de unul singur nu poate 
fi taxat decât ca tâmpenie curată. 

— Uite ce-i, doamnă maior, zise căpitanul, ai fi preferat să o 
înconjoare cu un pluton de agenţi şi cum, fără nici o îndoială, ea 
s-ar fi opus arestării şi ar fi tras, să rişte să provoace moartea 
unor oameni străini şi nevinovaţi, cei mai mulţi americani? Am 
hotărât să-l trimitem singur acolo şi să acţioneze tot singur, 
pentru că numai el era în stare să o recunoască, în ciuda 
talentului ei de a se deghiza. Mai mult, Yakov a recurs, la rândul 
lui, la deghizare, avea părul mai blond decât al meu - atât cât 
mi-a mai rămas - avea şi sprâncenele decolorate şi cu formă 
schimbată. Nu era ceva perfect - doar chirurgia plastică poate 
produce schimbări radicale - dar era destul, chiar privit de 
aproape. 

— Bărbaţii privesc mai întâi faţa unui om şi abia apoi corpul. 
Femeile evaluează mai întâi corpul şi după aceea se uită la 
figură. 

— Vă rog, îi întrerupse colonelul Abrams, hai să nu intrăm în 
probleme de diferenţe de comportament sexiste. 

— Dar este un fapt dovedit sir, insistă femeia-maior. 

— Sunt convins de asta, dar, din toată povestea noastră, a 
rezultat ceva cu totul diferit de ceea ce plănuisem noi, aşa că hai 
să vedem ce facem acum... Bine măcar că l-am făcut să 
vorbească pe palestinianul ăla pe care l-am arestat, cântăreţul 
acela care-i distra de minune pe ofiţerii noştri tâmpiţi, tot timpul 
alerți şi atenţi. Noroc cu gardianul care a raportat încercarea de 
a-l mitui, că altfel poate că n-am mai fi apucat să ne mutăm 
prizonierul la închisoarea din Negev. 

— Credeam că echipele Aske/on ale lui Bajaratt juraseră să 
moară mai degrabă în cele mai groaznice torturi, decât să facă 
vreo dezvăluire, zise femeia cu maliţiozitate. Şi se mai vorbeşte 
atât despre curajul arabilor... 

— Remarca dumitale este absolut stupidă, doamnă maior, 
răbufni colonelul. După toate aparențele, nici o tortură - ceea ce, 
în sensul propriu al cuvântului noi, unii, nici măcar nu ne gândim 
să întrebuinţăm - n-ar fi dat rezultate în cazul omului ăsta. Când 
o să vă învăţaţi să-i consideraţi pe inamicii noştri tot atât de 

hotărâți pe cât suntem şi noi? Până nu ne von obişnui cu ideea 
asta, nu vom avea pace în ţară. Am folosit, evident, droguri şi 
alte chimicale. 

— Am meritat-o, domnule colonel. Şi ce aţi aflat de la el? 

— L-am făcut să ne povestească toate convorbirile telefonice 
pe care le-a avut cu Bajaratt, să ne confirme fiecare vorbă, 
fiecare nume, fiecare frază. Şi, acum vreo două ore, iată ce am 
aflat. Colonelul scoase un notes din buzunarul de la piept al 
cămăşii şi-l deschise. Sunt propriile lui cuvinte: „... Un senator 
american... strategia a fost bună... este hotărât să ne ajute... se 
numeşte Nesbitt”. 

— Cine? 

— Un senator de Michigan, pe nume Nesbitt. El este piesa 
principală. O să transmitem asta la Washington, evident, dar nu 
pe canalele uzuale. Ca să fiu sincer, nu mai am încredere în ele, 
prea multe lucruri au mers prost în ultima vreme. 

— Până acum ar fi trebuit să fi pus deja mâna pe ea, încuviinţă 
căpitanul. Este de-a dreptul ridicol. 

— Aroganta nu se potriveşte cu stilul nostru, căpitane. Nu e, în 
nici un caz, momentul să ne-o manifestăm, cu atât mai mult cu 
cât femeia asta se dovedeşte un adversar redutabil. La fel de 
hotărât ca şi noi - v-am mai spus deja asta. În cazul ei, este 
vorba de o întâmplare nefericită din copilărie, este singura 
explicaţie cât de cât acceptabilă pentru fanatismul de care dă 
dovadă. 

— Şi cum doriţi să transmiteţi informaţia, sir? Femeia începuse 
să-şi piardă răbdarea. 

— Prin voi doi, răspunse colonelul. Plecaţi astă seară cu 
avionul, să fiţi la Washington dimineaţă. Vă veţi duce direct la 
Secretarul de Stat Palisser, nu vorbiţi cu nimeni altcineva, vă va 
aştepta şi vă va primi imediat. 

— Dar de ce e/? aproape că protestă căpitanul. Credeam că 
vreţi să luăm legătura cu unul din serviciile de informaţii ale lor, 
sau cu Secret Service. 

— İl ştiu bine pe Palisser. Am încredere în el. Şi nu cred că ştiu 
pe altcineva în care să pot avea într-adevăr încredere. Cred că 
pare niţel cam exagerat, dar asta e realitatea. 

— Aşa este, sir, pare cam exagerat, zise doamna maior. 

— Asta este, încheie colonelul discuţia. 

Bajaratt stătea în picioare, la una din ferestrele hotelului de 
lângă aeroport. Geamul gros înăbuşea zgomotul făcut de 
motoarele avioanelor care aterizau şi decolau continuu, într-o 
sarabandă ce părea fără sfârşit. Soarele începuse să împrăştie 
ceața dimineţii, anunţându-i cea mai importantă zi din viaţa ei. 
Exaltarea de care se simţea cuprinsă nu era mult diferită de 
sentimentul pe care-l simţise cu ani în urmă, când condusese în 
pădure un soldat spaniol, fără altă armă asupra ei decât un cuţit 
cu lamă solidă şi lungă, legat de coapsă, sub fustă. Asemănarea 
era evidentă, bruta aceea fusese primul om pe care-l omorâse, 
dar ceea ce simţea astăzi depăşea cu mult capacitatea 
emoţională a copilei de atunci. Astăzi va fi un triumf al unei 
femei, al unui om adult, care va surclasa, datorită minţii lui, cea 
mai puternică gardă pretoriană din lume. Va intra în istorie, 
pentru că va schimba cursul istoriei şi întreaga ei viaţă va 
căpăta, în sfârşit, un sens. 

Muerte a toda autoridad! Copila din amintiri zâmbea gigantului 
care era femeia matură, iar în zâmbetul ei se ghicea dragoste şi 
recunoştinţă, în numele unei răzbunări în sfârşit împlinite. 

Vom păşi împreună pe tărâmul înroşit de sânge al răzbunării, 
copila mea, cu fruntea sus, acoperite de glorie. Să nu-ţi fie frică 
de ceva, copilă. Nu ţi-a fost frică atunci, să nu-ţi fie frică nici 
acum. Moartea nu e decât un somn liniştit şi poate că cea mai 
crudă pedeapsă pentru noi ar fi să supravieţuim. Dar, de va fi să 
supraviețuim, copilă supărată, să nu cumva să-ţi pierzi focul din 
ochi şi, dacă voi ezita vreodată, să reaprinzi cu ei furia în pieptul 
meu. 

— Signora! exclamă Nicolo din pat. Cât e ceasul? 

— Prea devreme să te trezeşti, răspunse Bajaratt. Angel a ta 
încă nu s-a urcat în avion, în California. 

— Cel puţin e dimineaţă, răspunse băiatul căscând zgomotos 
şi întinzându-se. M-am trezit tot timpul, sperând să se facă odată 
ziuă. 

— Sună la room service şi comandă-ţi un mic dejun uriaş, cum 
ai tu obiceiul, după ce termini am o treabă cu tine. Vreau să te 
îmbraci, să iei un taxi şi să te duci până la Carillon. O să iei toate 
bagajele noastre de acolo, împreună cu un pachet lăsat de 
cineva pentru mine şi te întorci aici. 

— Perfect, o să-mi treacă timpul mai repede... Vrei să-ţi 
comand şi ţie ceva? 

— Doar nişte cafea, Nicolo. O să beau o ceaşcă şi după aceea 
o să plec să mă plimb. Simt nevoia de o plimbare lungă, în 
soarele ăsta fantastic. 

— Asta nu-i cumva poezie, signora? 

— Dacă o fi, nu e de prea bună calitate, dar, pentru mine, este 
superbă. Ziua asta va fi o zi superbă, la fel cu vremea. 

— De ce te tot uiţi pe fereastră şi vorbeşti pe tonul ăsta? 
Bajaratt se întoarse cu faţa spre cameră şi privi în jos, la tânărul 
docher din Portiei. 

— Pentru că se apropie sfârşitul, Nicolo, punctul final al unei 
călătorii lungi şi foarte anevoioase. 

— Ah, da, aşa e, mi-ai spus că, începând de astă seară, sunt 
liber să fac ce vreau. Să-mi folosesc banii de la Neapole şi chiar 
să fiu adoptat de acea familie renumită, de la Ravello. 

— Vei face ceea ce trebuie să faci. 

— Dar mă întrebam ceva, Cabi. Bineînţeles că o să mă întorc 
în Italia şi o să trec cel puţin prin Ravello, să le mulţumesc acelor 
oameni, indiferent dacă voi rămâne sau nu cu ei. Dar asta nu s- 
ar putea amâna cu câteva zile? 

— De ce? 

— Chiar e nevoie să întrebi, signora? Aş vrea să mai stau puţin 
cu Angelina. 

— Faci cum vrei. 

— Dar ziceai că tu, după întâlnirea din seara asta, vei pleca... 

— Aşa este, încuviinţă Bajaratt. 

— Atunci o să am nevoie de bani, de foarte mulţi bani, pentru 
că încă mai sunt // barone-cadetto di Ravello şi trebuie să-mi 
respect rangul. 

— Nicolo, ce vrei să spui tu de fapt? 

— Exact ceea ce ai auzit, mia bella signora. Tânărul italian 
azvârli cearceaful care-l acoperea şi rămase gol-puşcă în faţa ei. 
Cabi, chiar dacă sper că într-o bună zi asta nu se va mai 
cunoaşte, sunt convins că în mine va rămâne totdeauna ceva de 
docher, ceva ce nu se va schimba niciodată. Am studiat atent 
toate notele noastre de plată de la hoteluri şi de la restaurante, 
te-am urmărit atent şi pe tine... Dai un telefon şi cineva îţi aduce 
bani, de obicei noaptea, totdeauna în plicuri groase, pentru că 
sunt foarte mulţi. Aşa s-a întâmplat la Palm Beach, la New York şi 
la Washington. 

— Păi cum crezi că am plătit totul până acum? îl întrebă 

Bajaratt calmă, zâmbind dulce. Cu cartele de credit? 

— Şi, după ce o să pleci tu, eu cu ce o să plătesc? Uite, vreau 
să mai rămân aici un timp. La asta nu cred că te-ai gândit şi sunt 
îngrijorat. Docherii se ţin aproape de clienţii lor, de frică să nu 
dispară şi, odată cu ei, să nu dispară şi bacşişul. 

— Vrei să spui să-ţi dau bani? 

— Da, exact şi cred că ar trebui să mi-i dai chiar în dimineaţa 
asta, în nici un caz diseară. 

— Diseară...? 

— În nici un caz, am nevoie de ei mult mai devreme. Unul din 
plicurile alea groase şi grele, o să i-l dau lui Angel după-masă, 
când ne întâlnim la aeroport. M-am şi gândit la o sumă, continuă 
Nicolo fără să ia în seamă furia ce începea să se citească pe faţa 
lui Bajaratt. Viaţa e aşa de scumpă aici... Cred că douăzeci şi 
cinci de mii de dolari îmi vor ajunge. Evident, îi poţi reţine din 
banii mei de la Neapole, o să semnez o hârtie prin care o să spun 
că sunt de acord cu asta. 

— Eşti o insectă, un nimic! Cum îndrăzneşti să-mi vorbeşti mie 
astfel? Să îmi ceri mie aşa ceva, când eu ţi-am arătat ce 
înseamnă viaţa adevărată. Refuz să continui discuţia asta, e de-a 
dreptul scabroasă! 

— Atunci refuz şi eu să aduc bagajele şi nici nu o să mă mai 
găseşti aici, când o să te întorci de la plimbare... lar la întâlnirea 
de diseară, pe care o ţii învăluită în atâta mister, o să te duci 
singură. O mare doamnă, aşa, ca tine, nu poate avea nevoie deo 
insectă pe lângă ea. 

— Dar Nicolo, te vei întâlni cu cel mai puternic om de pe 
lumea asta, doar aşa ţi-am promis! Ne vom întâlni cu 
Preşedintele Statelor Unite ale Americii. 

— Persoana lui nu mă interesează deloc. Pe el îl interesează 
cumva persoana mea? Sau îl interesează i/ barone-cadetto di 
Ravello? 

— Nu-mi face una ca asta! ţipă Bajaratt. Am muncit o viaţă 
întreagă pentru seara asta! Tu nu poţi înţelege! 

— O să înţeleg foarte bine dacă o să văd un plic, pe care 
Angelina n-o să-l deschidă până când nu ne vom întâlni acasă la 
ea, în Brooklyn. În sufletul meu sunt convins că ea mă va ajuta 
să scap de docherul pe care-l ştii tu. Nicolo se ridică în picioare şi 
o privi furios pe Bajaratt, drept în faţă: Fă-o Cabi. Fă-o sau am 
plecat. 

— Ticălosule! 

— De la tine am învăţat asta, bella signora. Când am ajuns pe 
insula aia ciudată, după furtună, ţi-am spus că eşti un monstru... 
Eşti mai rău decât un monstru, eşti atât de înveninată de 
răutate, încât capacitatea mea de înţelegere este depăşită. Du-te 
la telefon şi sună unde trebuie. Dacă la prânz banii nu sunt aici, 
am plecat. 

Sediul MI 6, Londra 


Când bărbatul de culoare, cu tonsură afro, intră grăbit în Sala 
de Planificare Strategică, trecuse de miezul nopţii. Bărbatul 
închise uşa şi o porni repede spre primul scaun liber de lângă 
masa rotundă de şedinţe. Era îmbrăcat cu o jachetă de piele cu 
mânecile suflecate şi avea nişte pantaloni uzaţi, de culoare 
ruginie. În „capul” mesei se afla sir John Howell, şeful, în 
continuare, în sens invers acelor de ceasornic, se afla un om cu 
un costum pepit şi, imediat lângă noul sosit, o siluetă 
înveşmântată într-un caftan, cu o ghotra împăturită cu grijă şi 
aşezată lângă dosarul din faţa lui. Acest om avea pielea de 
culoare măslinie şi nu era nici alb, nici negru. Era un arab. 

— Cred că am găsit ceva, zise noul venit cu cel mai 
aristocratic accent cu putinţă, încercând să-şi netezească părul 
rebel. Informaţia iniţială provine de la garaj. 

— Cum adică iniţială? întrebă omul cu costum pepit. 

— Este vorba de unul dintre mecanicii principali din Downing 
Street. A observat de mai multe ori două maşini de protocol cu 
capotele ridicate, ca şi cum li s-ar fi verificat motoarele în afara 
garajului. 

— Şi? întrebă sir John. Dacă ai probleme cu motorul, cum poţi 
să-l repari, altfel decât ridicând afurisita aia de capotă? 

— Sunt maşini diplomatice, sir, zise orientalul. Orice reparaţii 
în afara garajului sunt interzise. 

— Şi fiecare şofer este verificat şi para-verificat, aproape că i 
se face şi encefalograma. 

— Exact asta este problema, sir, îl întrerupse negrul cu accent 
de Oxford. Orice probleme cu motoarele acestor maşini, oricât de 
mici, trebuie raportate dispeceratului. Mai mult, fiecare maşină 
are un sigiliu special, pe lacătul capotei. Dacă se deschide 
capota, sigiliul se colorează în galben. Nici una dintre maşinile în 
cauză n-a fost anunţată la dispecerat şi amândouă sunt conduse 
de acelaşi şofer. 

— Vrei, cumva, să spui că encefalograful a dat vreun rateu? 
remarcă omul în costum pepit, zâmbind fin, în timp ce privea 
spre şef. 

— Sau că pacientul este un actor extrem de antrenat şi de 


214 


bine pregătit, răspunse ofiţerul de culoare. Suficient de bine ca 
să obţină o slujbă la garaj. 

— Dă-i drumul mai departe. E evident că ştii cum îl cheamă pe 
şofer şi mult mai multe. 

— Intr-adevăr, cu mult mai multe, sir. Omul se dă drept 
egiptean, naturalizat la noi, un fost şofer de-al lui Anwar Sadat, 
dar actele lui nu sunt în regulă. Sunt falsuri evidente, chiar dacă 
sunt de calitate excepţională. 

— Atunci cum de a fost naturalizat? întrebă omul cu costum; 
Vreau să spun, cu asemenea acte. 

— Atentatul ofiţerilor egipteni împotriva lui Sadat viza, în 
acelaşi timp, tot personalul din slujba lui. Aşa că omului nostru i 
s-a acordat azil politic. 

— Al dracului de isteţ gândit, exclamă Howell. Sadat era un 
prieten foarte bun al Foreign Office-ului. lar băieţii de acolo s-au 
făcut luntre şi punte, pentru toţi oamenii din slujba lui. Din 
păcate, în plasele de salvare s-au aflat cam prea mulţi peşti 
putreziţi. Continuă, te rog. 

— Omul nostru se numeşte Barudi. În seara asta l-am urmărit, 
o bucată bună de timp, aş putea zice. S-a dus în Soho, în locurile 
cele mai sordide de acolo şi s-a întâlnit cu patru oameni în patru 
baruri diferite... Este momentul să fac o pauză şi să mulţumesc 
încă o dată, sir, celor ce m-au pregătit. 

— Poftim? 

— Cursurile de pregătire din Sussex. Au fost absolut 
remarcabile, sir. Mă refer la lecţiile privind îndepărtarea unor 
obiecte personale aflate asupra persoanelor suspecte, metodă la 
care se poate recurge ori de câte ori este necesar să obţinem 
informaţii altfel inaccesibile. 

— Poftim? 

— Cred că James se referă la buzunărirea suspecţilor, spuse 
omul cu costum. Se pare că a ajuns un adevărat artist în 
domeniul ăsta. 

— Am reuşit să subtilizez două portofele, de la doi dintre acei 
gentlemani. Geanta femeii părea prea bine închisă ca să risc, iar 
cel de-al treilea flăcău nu avea buzunare. Am luat portofelele la 
toaletă, am copiat tot ce era în ele cu copiatorul meu de mână şi 
le-am înapoiat suspecţilor. Spre ruşinea mea, unul dintre ele a 
trebuit să-l plasez într-un alt buzunar, nu în cel din care-l luasem, 
dar nu aveam ce face. 

— Cred că asta este într-adevăr remarcabil, spuse şeful. Şi ce- 
ai aflat despre aceşti prieteni ai şoferului? 

— Portofelele nu conţineau, aparent, nimic deosebit: acte, 
cartele de credit, carnet de conducere. Probabil că, făcând 
abstracţie de numele persoanelor, toate erau autentice. Dar în 
ambele portofele am găsit câte o bucată de hârtie împăturită 
foarte strâns - nu depăşea dimensiunea a două timbre, puse 
unul lângă altul. Ofiţerul băgă mâna în buzunar şi scoase patru 
suluri micuţe de hârtie de copiator, pe care le desfăşură pe 
masă. Astea sunt copiile pe care le-am făcut pe loc. 

— Despre ce e vorba? întrebă omul cu costum pepit, în timp 
ce şi el şi ceilalţi doi, apucau fâşiile de hârtie de pe masă. 

— Rândurile tipărite sunt în arabă clasică, zise arabul. 
Rândurile scrise de mână sunt traducerea. 

— Arabă? îl întrerupse Howell. Bajaratt. 

— După cum se vede, sunt liste de date, ore şi adrese... 

— Traducerile sunt teribil de bune, interveni arabul, chiar dacă 
unele denumiri sunt al dracului de dificile, aproape intraductibile. 
Cine le-a făcut? 

— L-am sunat pe arabologul nostru şef şi, pe la nouă, am fost 
la el, în Chelsea. Nu i-au dat prea multe bătăi de cap. 

— Sunt convins, răspunse ofiţerul în caftan. Cunoştea adresele 
şi, după ce a trecut de primele, a sesizat imediat care e cheia şi 
a folosit foneticele. Bravo lui. 

— Şi astea ce sunt? insistă şeful. Cutii poştale? 

— Ăsta e motivul pentru care am întârziat, sir. În ultimele trei 
ore n-am făcut nimic altceva decât să mă plimb de la o adresă la 
alta - sunt câte douăsprezece pe fiecare listă - şi, trebuie să 
mărturisesc, la început n-am înţeles nimic. Apoi, când am ajuns 
la a cincea adresă, totul era clar. M-am întors în primele patru 
locuri şi am fost absolut sigur. Nu este vorba de cutii poştale, sir, 
sunt telefoane publice. 

— Deci suspecţii noştri sunt chemaţi de cineva, nu trebuie să 
sune ei, sugeră orientalul. 

— De ce crezi una ca asta? întrebă englezul din stânga lui. 

— Pe listele astea nu apare nici un număr de telefon. Dacă ar 
fi să le ţină cineva minte, ar însemna să memoreze între 
nouăzeci şi şase şi o sută optzeci de cifre. Nu e chiar uşor şi 
erorile pot fi catastrofale. 

— Şi dacă ar fi vorba de un singur număr de telefon? întrebă 

James. 

— E posibil, zise arabul, dar asta ar presupune că cel care 
primeşte apelurile ar rămâne tot timpul într-un singur loc, ceea 
ce ar exclude-o pe Bajaratt. Mai mult, utilizarea unui singur 
număr de telefon în operaţii de genul ăsta este prea riscantă şi, 
conform tuturor profilelor psihologice ale lui Bajaratt, femeia e 
obsedată de măsurile de securitate, ceea ce mai înseamnă şi că, 
ori de câte ori va fi posibil, nu va utiliza intermediari. Normal ar fi 
să ia direct legătura cu camarazii ei. 

— Pe mine m-ai convins, spuse sir John. Când şi în ce loc va fi 
următorul apel telefonic? întrebă el, aruncându-şi ochii pe fâşia 
din faţa sa. 

— Mâine la prânz, pe Brompton Road, Knightbridge, lângă 
Harroas, răspunse ofiţerul de culoare. Ora şapte dimineaţa, ora 
Washington-ului. 

— Înghesuiala şi aglomeraţia din timpul pauzei de prânz, 
remarcă omul cu costum. Seamănă cu strategia IRA. 

— Următoarea? insistă şeful mi 6. 

— Douăzeci de minute mai târziu, la colţul dintre Oxford 
Circus şi Regent Street. 

— Şi mai mare înghesuială, remarcă arabul. Şi trafic foarte 
dens la ora aia. 

— Cred că nu mai trebuie să-ţi spun ce ai de făcut, James, zise 
sir Howell. Câte o maşină cu aparatură de interceptare la ambele 
adrese, linii de transmisie deschise, atât cu Washington-ul cât şi 
cu calculatoarele reţelei telefonice. Avem nevoie de depistare 
instantanee şi vreau să fie chiar instantanee. 

— Am înţeles sir. Mi-am permis să pun în stare de alarmă 
serviciul nostru de comunicaţii, dar mi-e teamă că la telefoane 
trebuie să interveniţi dumneavoastră personal. Cu mine nici nu 
vor sta de vorbă. Am impresia că, pentru a urmări un număr de 
telefon, este nevoie de autorizaţia Curţii Supreme. 

— Curtea Supremă pe dracu'! explodă şeful de la MI 6 
trântindu-şi brusc mâna dreaptă, paralizată, pe masă şi dându-şi 
seama dintr-o dată că nici el nu mai este cel de altădată. Să mă 
ierte Dumnezeu, l-am trimis pe Geoffrey Cooke la moarte, i-am 
dat ordin să plece chiar în camera asta. Hărțile erau aici, pe 
masa asta, el întorcea paginile şi-mi dădea detalii!... Vreau s-o 
văd odată moartă pe căţeaua asta psihopată! Fă-o pentru mine, 
fă-o pentru sufletul lui Cooke. 

— Vom reacţiona cu maximă promptitudine sir, vă promit. 
James se ridică de pe scaun. 

— Stai! Şeful făcu o pauză, ochii îi priveau în gol, capul îi era 
uşor aplecat spre faţă, era evident că se gândea intens. Am spus 
linii deschise spre Washington... cred că e cam mult. Bajaratt are 
propriile ei cârtițe pe acolo. Trebuie să restrângem. O singură 
linie. 

— Spre cine? întrebă omul cu costum pepit. 

— Cine i-a luat locul lui Gilette, la CIA? 

— Temporar, primul lui adjunct. Băieţii noştri, de peste ocean, 
îl consideră un om cumsecade, un specialist bun. 

— Pentru mine asta e de ajuns, o să iau legătura cu el prin 
scrambler. Şi cu flăcăul acela care-l coordonează pe Hawthorne. 
Cum îl cheamă? 

— Stevens, sir. Căpitan Henry Stevens, Naval Intelligence. 

— Orice s-ar întâmpla, oricare ar fi rezultatul, totul este strict 
secret, rămâne numai între noi, cei de faţă. 

Şedinţa de la miezul nopţii avusese loc cu zece ore şi jumătate 
în urmă. Acum maşinile erau pe poziţii, atât în Knightbridge, cât 
şi pe Oxford Circus. Pe aeroportul internaţional Dulles, din 
Washington, era aproape ora şapte. 

Bajaratt o porni pe trotuarul de ciment din faţa hotelului, apoi 
de-a dreptul pe iarbă, până dădu colţul clădirii. Cu capul întors, 
nu scăpase din ochi intrarea hotelului - totul era în regulă, îşi 
privi ceasul încrustat cu diamante de la mână, era ora 6:32. 
Rămăsese în camera de la hotel până când Nicolo se îmbrăcase 
şi devorase enormul mic dejun comandat, zorindu-l tot timpul, 
totuşi nu foarte insistent, pentru a nu-l face şi mai suspicios 
decât era deja. 

Bajaratt continua să supravegheze intrarea hotelului când îşi 
făcu apariţia băiatul, care arăta splendid în hainele cu care era 
îmbrăcat, grăbindu-se spre taxiul ce-l aştepta lângă trotuar. 
Nicolo era, fără îndoială, o materializare a Galateei în variantă 
masculină, o statuie însufleţită, sculptată de visurile amantelor 
tuturor Pigmalionilor din lume - o fiinţă umană arătând 
excepţional de bine, tânăr, frumos, vibrând plin de viaţă. Păcat 
că un asemenea exemplar uman trebuia să moară, dar țelul ei 
era mai valoros şi mai măreț decât mii de asemenea băieţandri. 

Era ora 6:47. Se întoarse pe trotuar, mergând liniştită şi intră 
în hotel. Trebuia să dea cinci telefoane, două la Londra, unul la 
Paris, unul la Ierusalim şi ultimul la banca unde erau depuse 
rezervele, practic nelimitate, ale celor din Valea Baaka. Nu mai 
conta că va folosi telefonul din cameră, nu mai avea nici o 
importanţă. In cel mult o oră va părăsi hotelul şi va lăsa o notă la 
recepţie - adresa unui alt hotel din Washington, unde Nicolo va 
veni cu bagajele. De venit, băiatul va veni cu siguranţă după ea, 
pentru că numai aşa îşi va căpăta banii. O sumă nesemnificativă, 
de care oricum nu va avea timp să se bucure. 

Knightbridge, Londra 


Pe Brompton Road, exact pe partea opusă intrării la Harroas, 
trei bărbaţi aşteptau într-un microbuz, pe care era scris The 
Scotch House. Echipamentul electronic dinăuntru depăşea cu 
mult puterea de înţelegere a sărmanilor muritori de rând, ce se 
luptau de obicei din greu cu manualele de utilizare ale 
televizoarelor. Pereţii insonorizaţi ai vehiculului erau străpunşi pe 
părţi de câte trei ferestre, cu geamuri speciale, de culoare 
închisă, prin care se putea privi în voie afară, dar prin care din 
exterior nu se vedea nimic înăuntru. Bărbatul care se uita prin 
fereastra dinspre trotuar era ofiţerul de culoare de la mi 6, ce 
răspundea la numele de James. Ochii lui scrutau atent zona din 
apropierea cabinei telefonice, în timp ce colegii săi verificau 
atent aparatura, cu căştile pe urechi. 

— Uite-l, a sosit, zise James cu glas aspru, dar calm. 

— Care e? Unul din cei doi tehnicieni, un bărbat de vârstă 
mijlocie, în cămaşă, cu mâinile suflecate, venise lângă fereastră. 

— Flăcăul ăla în costum gri, cu cravată de militar, care ţine 
ziarul sub braţ. 

— Nu seamănă cu cei doi pe care i-ai văzut tu în Soho, 
remarcă al treilea, un bărbat subţirel, cu ochelari, care-şi 
răsucise scaunul aflat pe partea dinspre stradă a microbuzului şi 
privea acum şi el pe fereastră. Arată mai degrabă ca unul din 
oamenii de afaceri care au birourile pe Strand. 

— Poate că asta şi e, dar în clipa asta se uită la ceas şi o 
porneşte spre cabină... Uite! Tocmai a văzut o femeie care se 
străduie ca dracu' să i-o ia înainte! 

— Politicos băiatu', spuse omul cu mânecile suflecate. Probabil 
că a fost jucător de rugby, aproape că a dat de pământ cu 
sărmana bătrânică. 

— E supărată foc şi pe bună dreptate, remarcă cel slăbuţ. Se 
uită la el de parcă ar vrea să-l mănânce. 

— Dar e prea grăbită ca să piardă timpul făcând scandal, zise 
James, care-şi concentrase atenţia asupra disputei dintre cei doi 
necunoscuţi de afară. A şi pornit-o spre telefonul ce se vede un 
pic mai încolo. 

— Nouăzeci de secunde până la începerea scanării, se auzi o 

voce dintr-un difuzor montat în panoul cu echipamente aflat spre 
trotuar. 

— Verificaţi linia cu Washingtonul, ordonă ofiţerul MI 6. 

— Echipa specială DC, sunteţi la post, băieţi? 

— La posturi şi pregătiţi, Londra. 

— Confirmaţi că frecvenţa continuă să nu fie interceptată? 

— Nici măcar un singur parazit electrostatic nu poate fi 
interceptat. Nu ne pot prinde nici astronauții de pe orbită. Dar 
vom trimite imediat rezultatele la brigada de poliţie în jurisdicţia 
căreia se află zona pe care o vom depista, ca să ajungă oamenii 
pe poziţii cât mai repede cu putinţă. Vom pune pur şi simplu 
respectiva brigadă în stare de alarmă roşie, fără alte explicaţii şi 
nu le vom transmite decât descrierile suspecţilor. 

— Nici o obiecţie, DC. Faceţi-vă treaba cum credeţi voi că e 
mai bine. 

— Mulţumim, Londra. _ 

— Activaţi toate canalele, ordonă ofiţerul MI 6. Incepeţi 
scanarea automată. 

Linişte. 

Trecură optzeci şi şapte de secunde, fără ca în microbuz să se 
audă altceva decât respiraţia calmă a celor trei oameni. Brusc, 
peste zgomotul de fond din difuzoare, răsună o voce de femeie. 

— Askelon, eu sunt! 

— Pari încordată, iubită fiică a lui Alah, răspunse vocea 
bărbatului aflat la zece metri de microbuzul din Knightbridge. 

— Va avea loc în seara asta - diseară devreme, devotatul meu 
prieten! 

— Aşa de repede? Trebuie să-ţi fim recunoscători... Noi 
suntem gata! Ai lucrat cu o viteză fenomenală. 

— Şi asta te surprinde? 

— Când e vorba de tine, nu mă mai surprinde nimic. Sunt doar 
uluit de capacitatea ta. Mai ai să ne spui ceva amănunte de 
ultimă oră? 

— Nu. Rămâneţi lipiţi de aparatele de radio. Când se va difuza 
ştirea, intraţi în acţiune. Toate guvernele din lume se vor întruni 
imediat. In toate capitalele va fi multă dezordine, un adevărat 
haos. |ţi mai poţi dori altceva? 

— Cred că nu, pentru că întunericul şi dezordinea sunt 
adevărate faruri pentru cei ce au în vedere un asasinat. 
Deoarece şi paza o să fie dată peste cap. Nu se poate să fie 

altfel, pentru că pe aici nimeni nu bănuieşte nimic. 

— Tu ai fost totdeauna unul din cei mai înţelepţi... 

— Stai! Omul din cabina telefonică avea privirea aţintită la 
stânga lui. 

— lisuse, strigă James în microbuz. Se uită drept la noi! 

— Pleacă imediat din locul în care te afli, urlă vocea omului în 
difuzoare. Un microbuz... ferestrele sunt negre, opace. Pleacă 
imediat, pe tine vor să te depisteze! Omul în costum trânti 
telefonul, ţâşni afară din cabină, traversă Brompton Road printre 
maşini şi se pierdu în aglomeraţia din faţa intrării de la Harroas. 

— DC, DC! chemă tehnicianul aflat pe partea dinspre trotuar. 
Vă cheamă Londra, vă rog răspundeţi, au apărut probleme la noi. 

— Suntem la curent cu totul, Londra, se auzi vocea americană 
în difuzoare. Uitaţi că auzim exact ce auziţi şi voi? 

— Şi? 

— Am localizat telefonul. E într-un hotel de lângă aeroportul 
internaţional Dulles! 

— Excelent, bătrâne. Vă puneţi în mişcare? 

— Nu e nici aşa de excelent, nici foarte simplu. Dar ne punem 
în mişcare. 

— Nu înţeleg, explicaţi-ne! striga ofiţerul MI 6, aplecându-se 
spre rack-ul cu difuzoare. 

— În primul rând, răspunse americanul, hotelul ăla are două 
sute şaptezeci şi cinci de camere, asta înseamnă două sute 
şaptezeci şi cinci de telefoane care nu utilizează centrala 
hotelului pentru a suna la Londra, sau oriunde în lume. 

— Doar nu vorbiţi serios! mugi James. Verificaţi direct centrala 
de cartier! 

— Fiţi realişti, Londra, e vorba de un hotel, nu de baza noastră 
de la Langley. Dar nu vă înfuriaţi degeaba. Brigada de pază de la 
Dulles e pe drum, vor ajunge la faţa locului cât mai repede cu 
putinţă. 

— Cât mai repede cu putință? De ce nu au ajuns deja? 

— Pentru că brigada de pază de la Dulles acoperă o suprafaţă 
de vreo zece mii de acri. Şi, cum se întâmplă să ne aflăm într-o 
perioadă de recesiune, multe servicii au personalul drastic redus, 
între altele şi brigăzile de poliţie care asigură paza în locurile 
publice. 

— Nu-mi pot crede urechilor! Atunci toate eforturile noastre au 
fost inutile. 

Directorul hotelului de lângă aeroportul Dulles sări de la birou 
cu telefonul în mână. Tocmai se certa cu un furnizor de lenjerie 
când conversaţia fusese întreruptă brusc, de un operator de la 
centrală, care-i spusese că a apărut o necesitate urgentă şi că 
trebuie să rămână pe fir, să ia legătura cu poliţia. Urmase o voce 
fermă şi rece, bărbatul care îi vorbea se prezentase ca fiind 
comandantul brigăzii de pază de la aeroport. Ordinele lui 
fuseseră scurte şi clare. Se vor închide pe loc toate 
calculatoarele hotelului şi se vor opri imediat toate lifturile. Le 
vor spune oamenilor că este vorba de o cădere de reţea, sau 
orice le-o trece prin cap, dar toate plecările din hotel vor fi 
întârziate cât mai mult posibil. innebunit, directorul luă legătura 
cu secretara lui şi trecu la îndeplinirea ordinelor primite. 

La o distanţă de două blocuri, prima maşină a poliţiei din cele 
trei trimise spre hotel îşi croia drum prin trafic, cu ajutorul sirenei 
şi al girofarurilor. 

— Ce dracu' căutăm? întrebă şoferul. Nu pot să aud nimic! 

— O femeie între treizeci şi patruzeci de ani, însoţită de un 
puşti solid, care nu vorbeşte engleză, îi răspunse partenerul lui 
care, cu capul aplecat, se străduia să audă cât mai bine vocea 
dispecerului prin urletul sirenei şi zgomotul de claxoane de afară. 

— Asta e tot? 

— Asta e tot ce ştim. 

— Dar, pentru numele lui Dumnezeu, dacă ăia fug, mai întâi o 
să se separe! 

— Deci o să căutăm un puşti solid şi o femeie neliniştită... Stai 
aşa! Partenerul strigă în microfon: Vă rog repetaţi. Vreau să fiu 
sigur că am înţeles bine... Zece-patru. Polițistul puse microfonul 
la loc, în suportul lui. Uite amănuntele după care plângeai 
adineauri, îi zise el şoferului. Suspecţii sunt înarmaţi şi extrem de 
periculoşi. Noi o să intrăm prin faţă, colegii noştri vor acoperi 
restul căilor de acces, cum ar fi ferestre şi ieşiri de incendiu. 

— Şi? 

— Băieţii sunt înarmaţi cu puşti... Dacă reuşim să izolăm 
vreunul din suspecți, nu ne mai pierdem vremea cu fleacuri. 
Tragem fără somaţie până îi facem zob! 


În secretariatul biroului directorului temporar al CIA sunase 
telefonul alb, care făcea legătura, pe linie specială, cu unitatea 

Little Girl Blood. Şeful operaţiei electronice de detectare 
efectuată împreună cu echipa MI 6 din Londra adoptase un ton 
rece, profesional. Insista să i se facă imediat legătura cu noul 
director ceea ce, conform spuselor secretarei era imposibil. Omul 
era într-o teleconferinţă internaţională, discuta cu şefii serviciilor 
secrete din trei ţări prietene, iar conferinţa fusese ordonată de 
însuşi Preşedintele, pentru a demonstra cât de cooperant se va 
arăta noul şef al serviciilor secrete americane cu aliaţii ţării. Aşa 
că nu era, în nici un caz, momentul să fie deranjat. 

— Dar îmi puteţi transmite mie informaţiile, iar eu o să i le 
înmânez imediat ce se eliberează. 

— Aveţi grijă să procedaţi exact aşa, sunt informaţii mai mult 
decât urgente. 

— Te rog, tinere, sunt în scaunul ăsta de optsprezece ani. 

— OK, iată despre ce e vorba. Lovitura va avea loc astă seară, 
Little Girl Blood va lovi diseară devreme. Daţi alarma la Casa 
Albă! 

— Ca să fim amândoi acoperiţi, trimite-mi şi un fax, tot pe linia 
specială. 

Pe hârtia faxului din secretariat începu să se aştearnă rapid 
raportul unităţii Litt/e Girl Blood. 

Scorpio 17 aprinse un chibrit şi arse hârtia, deasupra unui coş 
de gunoi gol. 


Bajaratt închise cele două valize, înghesuind sub pat hainele 
care nu mai încăpuseră înăuntru. Apoi se năpusti în baie, umezi 
un prosop şi începu să se frece repede şi cu putere pe faţă, 
pentru a îndepărta orice urmă de machiaj, după care apucă un 
tub de fond de ten de culoare deschisă. La fel de repede cum se 
demachiase, întinse crema palidă pe obraji, pe frunte şi pe 
pleoape, după care se năpusti înapoi în cameră. Işi luă pălăria cu 
văl de pe birou şi şi-o puse pe cap, trăgând voalul pe faţă, 
înşfăcă geanta de umăr şi apoi apucă cele două valize. Traversă 
camera până în dreptul uşii, o deschise şi privi în sus şi în jos pe 
coridor. Văzu ceea ce căuta lângă o ieşire de incendiu, de pe 
palier. 

Inghețată. Băuturi răcoritoare. 

Trase valizele pe culoar, trânti uşa după ea şi le apucă din 
nou, luând-o la fugă spre micul oficiu luminat de neoane, în care 
erau adăpostite automatele pentru distribuit îngheţată şi diverse 

băuturi. Aruncă cele două valize într-un colţ - probabil că într-o 
oră se va găsi cineva să le fure - se îndreptă de şale, îşi aranja 
rochia şi voalul ce-i acoperea faţa şi o porni spre ieşirea de 
incendiu. 

Cu patru etaje mai jos, în holul hotelului, domnea haosul. 
Cozile din faţa ghişeelor caselor creşteau de la o clipă la alta, 
bagajele celor ce voiau să plece începuse să se adune în stive, în 
dreptul uşilor şi afară, pe trotuar. Bajaratt înţelese instantaneu 
despre ce e vorba: se dăduseră deja ordine precise. Comportaţi- 
vă confuz, faceţi nazuri, căutaţi pretexte, daţi vina pe o pană de 
sistem, faceţi orice, dar întârziați plecările. 

Se auzeau strigăte, unele voci ţipau că pleacă avioanele, le 
răspundeau alte voci, spunându-le că, dacă erau aşa grăbiţi, 
trebuiau să se fi gândit să folosească cecuri expres. Un număr de 
glasuri începuseră să înjure fără nici o reţinere, unii oameni se 
năpusteau spre uşi, după ce-şi trânteau cheile de pământ, peste 
tot se auzeau urlete de genul: „Daţi-mă în judecată!”, „O să vă 
trimit avocatul meu pe cap, incompetenţi neisprăviţi!”, „Să mă ia 
toţi dracii dacă am de gând să pierd avionul!”. 

Este absolut perfect, se gândea Bajaratt în timp ce se strecură 
pe uşă şi o porni şchiopătând spre staţia de taxiuri de afară, o 
siluetă fragilă, delicată, de bătrână având nevoie de ajutorul 
celor din jur. Lângă trotuar opri brusc o maşină de poliţie, cu 
sirena urlând, cu luminile de avertizare fulgerând, blocând calea 
primului dintre taxiurile ce aşteptau în şir. Din ea săriră doi 
poliţişti, aruncară o privire spre taxiul gol şi o luară la fugă pe 
aleea aglomerată, către intrare, făcându-şi loc în forţă printre 
oamenii ce le stăteau în drum. Atmosfera se umplu imediat de 
strigăte supărate şi de urlete ale unor oamenii care ajunseseră la 
capătul oricărei urme de răbdare. Işi făcură apariţia alte două 
maşini de poliţie, urletele sirenelor lor reducând brusc mulţimea 
furioasă la tăcere - protestele fură rapid înlocuite de murmure 
speriate, întrebătoare şi neliniştite de pericolul necunoscut, 
relevat de sosirea în trombă a poliţiştilor. 

Poliţiştii din ultimele două maşini se răspândiseră repede în 
toate direcţiile, luând-o de-a dreptul peste iarbă, fiecare om 
având în mână o puşcă de calibru mare. Perfect, cugetă Bajaratt, 
pe când se îndrepta şchiopătând spre coada şirului de taxiuri. 

— Vă rog să mă duceţi la cea mai apropiată cabină telefonică, 
îi zise ea şoferului, lăsând să cad o bancnotă de douăzeci de 

dolari prin deschizătura specială a geamului încasabil care-l 
proteja pe şofer. După ce dau telefon, o să vă spun adresa 
exactă unde mergem. 

— Sunt cu totul la dispoziţia dumneavoastră, doamnă, 
răspunse taximetristul pletos, înşfăcând bancnota. 

In mai puţin de două minute taxiul trase din nou în dreptul 
trotuarului, în faţa unei duzini de cabine telefonice. Bajaratt 
cobori şi se îndreptă grăbită către cea mai apropiată dintre ele, 
care era liberă. Din memorie - memoria ei extraordinară, se 
gândi ea cu satisfacţie - formă numărul de la hotelul Carillon şi 
ceru biroul portarului. 

— Doamna Balzini la telefon, spuse ea. Nepotul meu a ajuns 
cumva la dumneavoastră? 

— Nu încă, doamnă, îi răspunse vocea onctuoasă de la capătul 
firului. Insă, acum vreo oră, cineva a lăsat un pachet pentru 
dumneavoastră. 

— Da, ştiu. Când va sosi nepotul meu, spuneţi-i să rămână pe 
loc. Vin şi eu acolo. 

Bajaratt închise telefonul şi se întoarse la taxiul care o 
aştepta. Mintea îi funcţiona cu febrilitate. Cum de aflaseră cei de 
la Londra de programul lor de convorbiri telefonice? Ce anume 
dăduse greş, sau, mai rău - în cel mai rău caz imaginabil - cine 
fusese descoperit şi forţat să vorbească? 

Nu! Nu era cazul să se lase antrenată de nişte speculaţii. Doar 
astăzi, diseară, se va termina totul. Semnalul ei se va afla în 
toată lumea, ca lumina unui trăsnet monstruos! Nimic nu mai 
conta, doar să treacă mai repede ziua asta. 


Când Hawthorne părăsi apartamentul generalului Michael 
Meyers din complexul de la Arlington, Virginia, era ora 2:48 
dimineaţa. Pe când maşina lui se mai afla încă pe aleea de ieşire 
din complex, scoase micul casetofon din buzunarul interior al 
hainei, uşurat să vadă că led-ul roşu, indicând că aparatul încă 
mai funcţiona, era aprins. Derulă înapoi caseta câteva secunde 
bune, apoi apăsă pe butonul de redare, făcând să se audă vocea 
sa şi a generalului. Piciorul lui apăsă reflex pedala de acceleraţie 
până aproape de capătul cursei - un gest de exaltare şi o 
manifestare a dorinţei sincere de a ajunge cât mai repede la 
Shenandoah Lodge. Totul mersese de minune, caseta conţinea o 
înregistrare de aproape două ore de discuţie cu preşedintele 

JCSC, o confruntare directă între două inteligenţe cu obiective 
diferite, Tyrell şi ultimul rămas dintre Scorpionii de elită. 

Când sosise, Meyers îl studiase atent, în privirea lui se putea 
citi un amestec de respect condescendent şi de furie reţinută, cu 
care un om puternic priveşte cadavrul unui adversar, ce se 
dovedeşte a fi mult mai periculos mort decât atunci când trăia. 
Tyrell cunoştea prea bine genul ăsta de oameni. La Amsterdam 
întâlnise mai mult decât destui, vânând tot timpul un aşa-zis 
obiectiv strategic major - în fapt o manifestare a egoismului unei 
personalităţi meschine, mai mult decât ordinare şi teribil de plină 
de sine. lar Hawthorne umb/ase exact la îngâmfarea lui 
Maximum Mike, i-o măgulise tot timpul şi, în cele din urmă, 
tactica dăduse rezultate, generalul nu se putuse stăpâni să nu-şi 
dea în petic. Admiratorul ăsta leşinat al lui, ce-i tot punea 
întrebări, era, de fapt, cam idiot, putea să-i spună orice, fără nici 
o teamă. Insuşi faptul că venise la el era o dovadă că nu era 
suspectat şi, în acelaşi timp, chiar acest interogatoriu, în sine, ar 
fi putut juca rol de pledoarie defensivă, la nevoie. 

lar domnul general va avea nevoie de o pledoarie în apărare 
mult mai curând decât credea, cugetă Tyrell, virând şi intrând pe 
autostradă. Fusese convins de asta din clipa în care-i deschisese 
uşa ordonanța generalului. Chiar de la prima aruncătură de ochi 
îşi dăduse seama că nu era omul pe care-l văzuse el, din foaierul 
casei Ingersol, deşi semăna. Ucigaşului i se dăduse liber! 

Hawthorne intră în parcarea de la Shenandoah Lodge la trei şi 
jumătate. Două minute mai târziu era în camera lor, unde Poole, 
treaz, veghea conştiincios echipamentul electronic. 

— Vreo veste despre Cathy? întrebă Tyrell. 

— De când am vorbit ultima dată, nimic nou, deşi am sunat de 
cinci sau şase ori. 

— Ziceai că a mişcat un picior. Asta tot e ceva, nu crezi? 

— Aşa spuneau şi cei de la spital la început, acum însă nu mai 
zic nimic, doar să nu mai tot dau telefoane peste telefoane, că 
mă sună ei, imediat ce au veşti noi. Aşa că, neavând ce face, m- 
am apucat să-i necăjesc niţel pe băieţii de la Langley. 

— Cum adică? 

— Cineva a găsit transponderul tău şi-i scoate din minţi pe 
operatorii de la grilele de urmărire. Mă tot cheamă şi se 
interesează dacă mai suntem în legătură, eu le răspund că 
bineînţeles că da, vorbim din când în când şi ei sunt foarte 

curioşi să afle de ce te-ai oprit în Wilmington, Delaware şi după 
aia ai pornit-o spre New Jersey. 

— Şi tu ce le-ai spus? 

— Că echipamentul de care dispune Air Force este de calitate 
evident superioară celui de care dispun ei, deoarece eu sunt 
convins că eşti în drum spre Georgia. 

— Bine, ajunge, nu-i mai necăji. Dacă sună din nou, spune-le 
adevărul, că sunt aici şi că avem de lucru. Ceea ce vom şi face. 

— Analizăm caseta? îl privi Poole cu ochi nerăbdători. 

— Fă rost de hârtie şi creioane, să putem nota. Hawthorne 
derulase caseta până la capăt în maşină. Acum aşeză 
casetofonul pe birou, gata de redare, după care o porni spre pat, 
unde se aşeză cu grijă şi se sprijini de perne. 

— Hai să-i dăm drumul, zise el, pe când locotenentul aducea 
două notes-uri de pe o măsuţă. 

— Cum stai cu capul? îi zise Poole apropiindu-se de birou. 

— Menajera lui Palisser mi-a pus un pachet de vată şi o rolă 
întreagă de leucoplast peste rană, aşa că, pe moment, merge, o 
să rămân cu pălăria pe cap. Deschide dracului drăcia aia. Cei doi 
ascultară în tăcere înregistrarea - dura o oră şi douăzeci şi trei 
de minute. Din când în când îşi notaseră câte ceva şi, atunci 
când se termină, fiecare dintre ei ştia precis ce ar fi dorit să audă 
din nou. 

— lţi ştii meseria al dracului de bine, domnule comandant, 
spuse Poole cu admiraţie în glas. Au fost momente când 
credeam, într-adevăr, că te-ai dat de partea hunului Attila. 

— Incă mai ţin minte câte ceva, locotenente, nu tot, dar 
destul... Hai să-i dăm bătaie înainte. 

— OK, să reluăm fiecare secvenţă interesantă, în ordinea de 
pe bandă. O să trec eu de la una la alta, pentru că mi-am notat 
unde-şi dă domnul general drumul la limbă şi ştiu unde să mă 
duc. 

— Acum te-ai transformat în procuror? 

— Îndurare, tata şi-ar fi dorit tare mult să urmez o asemenea 
carieră, dar... 

— Scuteşte-mă de rest, îl întrerupse Tyrell. Dă-i drumu'. 


(Hawthorne) Ati văzut pe cineva la Ingersol astă seară, vreo 


persoană pe care nit vă aşteptaţi s-o vedeţi pe acolo? 
(Meyers) Greu de spus, domnule Hawthorne. In primul rând 

era multă înghesuială şi nu erau aprinse toate luminile - adevărul 
e că, practic, toată lumina venea de la lumânările de pe bufet şi, 
cum eu țin regim şi nu prea m-am apropiat de locul cu pricina... 
Nu-i stă bine unui soldat să fie cu burta prea plină, nu se ştie 
niciodată ce poate interveni. 

(Hawthorne) Evident, sir. Dar, dacă faceţi un efort, nu v-a 
rămas nici o figură întipărită în minte? Am auzit că aveţi o 
memorie fenomenală şi că planurile dumneavoastră de luptă 
împotriva Viet-Cong-ului aveau la bază detalii din fotografii 
aeriene de care nu-şi mai aducea nimeni aminte. 

(Meyers) Adevărat, aşa e, dar nu trebuie uitat că aveam o 
întreagă echipă lângă mine, nu pot nega contribuţia 
subordonaților mei... Mda, dacă mă gândesc mai bine, am văzut 
câțiva senatori a căror prezență m-a surprins. Din punct de 
vedere politic se situează mult spre stânga, ori David Ingersol 
era cunoscut ca prieten apropiat al Pentagonului, sper că înţelegi 
ce vreau să spun. 

(Hawthorne) Ati putea fi ceva mai clar, domnule general? 

(Meyers) Da. Bineînţeles. Senatorul ăla din lowa, cel care tot 
mormăie că fermierii sunt sacrificați în favoarea bugetului pentru 
apărare când, de fapt, cine are mai multe subvenții decât 
agricultura? Era acolo şi îşi luase poza aia a lui de pontif al 
vestului mijlociu. Mai erau vreo doi care se află la stânga de tot, 
nu-mi mai amintesc cum îi cheamă, dar o să mă uit în albumele 
cu fotografii ale Congresului şi o să te sun, să-ți zic despre cine e 
vorba. 

(Hawthorne) Ar fi extraordinar, sir, ne-ar ajuta mult... 

(Meyers) Wu prea văd cum. 

(Hawthorne) 7ot ce e neobișnuit se poate dovedi o informație 
utilă, domnule general. Oameni de genul ăsta pot ridica 
suspiciuni pur şi simplu prin prezența lor. Şi noi ştim sigur că în 
rândurile sprijinitorilor lui Bajaratt au apărut disensiuni. 

(Meyers, întrerupându-l) Adevărat...? 

(Hawthorne) Se pare că din ce în ce mai multe. Sperăm ca în 
câteva zile, dacă nu chiar în câteva ore, să începem să avem şi 
nume. 

(Meyers) Nu prea pare de crezut, domnule comandant... Sper 
însă ca dumneata să ai dreptate. 


— OK, asta e prima secvenţă, zise Poole oprind casetofonul. 

Observaţii? Nu eu am selectat-o, Tye, tu ai ales-o. 

— Pentru că şi eu am fost la Ingersol, stăteam într-un colţ al 
holului şi mă uitam la Meyers cum bagă-n el ca un spart. In 
privinţa luminii, nu era nici o problemă, lumânările erau multe şi 
luminau suficient încăperea. Cât priveşte pe cine spune el că a 
remarcat, nici nu mă interesează, nu voiam decât să văd în ce 
ape se scaldă şi să-i cânt în strună. 

— Şi să-l sperii puţin cu disensiunile alea din echipa lui 
Bajaratt? zise Poole rânjind. 

— La ora asta i se spune nesiguranță psihică indusă, 
locotenente. Eu îi zic ameninţarea fundului interogatului cu un ac 
lung, mare şi al dracului de ascuţit. Să trecem la a doua. 

— E scurtă, dar fierbinte, ai reuşit perfect. 


(Hawthorne) V-a dat cumva vreodată David Ingersol - despre 
care acum ştim sigur că era un trădător, în slujba lui Little Girl 
Blood - indicaţii eronate în afacerile încheiate cu sponsorii 
dumneavoastră? 

(Meyers) Pe Dumnezeul meu, au existat decizii ale lui în 
legătură cu care mi-am pus multe întrebări. Bineînţeles, nu sunt 
avocat, dar mi se părea ceva putred, de asta sunt sigur. 

(Hawthorne) Aţi analizat mai profund aceste chestiuni, sir? 

(Meyers) Bineînțeles. Dacă nu în scris, cel puțin verbal. Pentru 
numele lui Dumnezeu, doar era vorba de un partener de golf al 
Preşedintelui! 


— indignare jucată perfect, confuzie totală, zise Poole. Nu se 
poate stabili nimic exact, când e vorba de cel puţin verbal. 

— De acord, încuviinţă Tye. Treci la următoarea. 

— E tot scurtă, dar am ales-o amândoi. 


(Hawthorne) Edward White, asociatul lui Ingersol, ne-a spus că 
v-a întrebat dacă ştiţi ceva despre o anchetă, deschisă, de 
Departamentul de Stat asupra activității lui David Ingersol. Sunt 
convins că ştiaţi despre ce e vorba, domnule general, pentru că 
sunteţi la curent cu toate rapoartele legate de Little Girl Blood... 

(Meyers) Care e, de fapt, întrebarea? 

(Hawthorne) Wu e chiar vorba de o întrebare sir, de fapt vreau 
să vă mulțumesc pentru abilitatea de care ați dat dovadă, 
reuşind să acoperiţi atât de bine o operaţiune clandestină. Puţini 

oameni n-ar fi căzut în capcană. 

(Meyers) Capcana de a dezvălui rapoarte şi informații strict 
secrete? Nici eu nici personalul din subordinea mea nu ar face o 
asemenea greşeală. Toţi ştiu că, dacă aflu de aşa ceva, sunt în 
stare să-l şi împuşc pe ticălos cu mâna mea. Bineînțeles că ştiam 
despre ce este vorba, dar nu puteam sufla un cuvânt. 


— Drept la ţintă, spuse Tyrell. Informaţia nu figura în rapoarte. 
Palisser mi-a dat actele de care aveam nevoie, dar a trecut totul 
sub tăcere. 

— De asta am ales şi eu secvenţa, încuviinţă Poole. Trecem la 
următoarea, OK? 


(Meyers) Ce crezi dumneata că s-a întâmplat în realitate acolo, 
domnule comandant? 

(Hawthorne) Vă pot arăta ce mi s-a întâmplat mie personal, 
sir. Se vede în creştetul meu, nu arată tocmai frumos, dar asta e 
ceea ce mi s-a întâmplat. 

(Meyers) Groaznic, pur şi simplu groaznic... am văzut şi răni 
mai urâte, evident, dar erau răni căpătate în luptă, nu într-o 
încăierare de mahala! 

(Hawthorne) Ştiu că ați fost cel mai bun ofițer combatant al 
armatei, Sir... 

(Meyers) Wu tinere, băieții mei erau cei mai buni... 

(Hawthorne) Modestia dumneavoastră e extraordinară sir, un 
om cu prestigiul dumneavoastră, cu faptele dumneavoastră de 
arme... 

(Meyers) Nu-i nevoie să-ți afirmi permanent meritele, mai ales 
când sunt destui care se ocupă cu treaba asta, corect? 

(Hawthorne) Trebuie să recunosc din nou că aveți absolută 
dreptate, sir... Dar cineva l-a împuşcat pe Richard Ingersol şi m-a 
atacat pe mine în grădină, înainte de a zări cine este, asta e 
durerea noastră mare şi asta trebuie să aflăm! 

(Meyers, întrerupându-l) Ar trebui să fi beneficiat de instrucţia 
de luptă a comandourilor noastre, domnule comandant. 
Exceptând pregătirea de specialitate, nu cred că ați avut parte 
de prea multă instrucţie de alt gen în marină. Pe de altă parte, 
am auzit că, totuşi, ai fugărit-o destul de strâns pe Little Girl 
Blood acolo, în Caraibe. Mi se pare că doi foşti colegi ai dumitale 
au fost chiar omorâți, un englez şi un francez, dar dumneata te- 

ai descurcat destul de bine. Pari să fii foarte dotat, domnule 
comandant... 


— Stai aşa, Jackson, spuse Tyrell, aplecându-se spre faţă, în 
timp ce Poole oprea casetofonul. Am vrut să fiu sigur că am auzit 
bine ce a spus individul. Altă lovitură în plin. Nici Londra, nici 
Parisul n-au recunoscut nici un moment că Cooke şi Ardisonne 
erau ofiţeri de informaţii. Meyers deţine informaţia prin reţeaua 
Scorpio. Pentru că n-a fost nici o referinţă în nici un raport 
înaintat la Washington. Nu se comunică nimic despre ofiţerii 
serviciilor de informaţii aliate şi nici ei nu comentează nimic 
despre oamenii noştri. 

— Incă un cui în sicriul micului Maximum, remarcă Poole. Şi 
acum, hai să mai cojim câteva foi din ceapa psihologică a 
domnului general. Amândoi am ales secvenţa asta, pentru că 
defineşte un profil psihologic de-a dreptul înspăimântător pentru 
un om cu funcţia lui. Ai făcut o treabă al dracului de bună acolo, 
Tye. Gata, îi dau drumul. 


(Hawthorne) Dosarul dumneavoastră de serviciu este visul 
oricărui militar, sir, probabil că este admirat şi invidiat de toți 
militarii ce au servit patria noastră... 

(Meyers, întrerupându-l) Eşti foarte amabil, dar, după cum ti- 
am mai spus, nu am realizat absolut nimic de unul singur. Chiar 
şi când eram în camerele de tortură şi în carcerele Viet-Cong- 
ului, ştiam că întreg poporul american este alături de mine şi că 
mă va sprijini întotdeauna. Nu mi-am pierdut nici un singur 
moment această credință. 

(Hawthorne) Atunci, domnule general - vă rog să mă iertați, 
este o întrebare strict personală - cum puteţi îndura să vedeți 
armata despuiată, în halul în care este acum? Vă întreb asta 
pentru că vă sunt un mare şi statornic admirator. 

(Meyers) Așa ceva nu se va întâmpla niciodată! Nu trebuie să 
se întâmple! Din toate părțile lumii sunt ațintite spre noi rachete 
intercontinentale! Datoria noastră este să ne înarmăm şi iar să 
ne înarmăm! Chiar dacă sovieticii sunt terminati, alţii le vor lua 
locul. Pentru numele lui Dumnezeu, trebuie să ne înarmăm tot 
timpul! Să revenim la poziția în care ne aflam cândva! 

(Hawthorne) Bineînţeles că sunt de acord cu dumneavoastră 
sir, dar cum se poate face una ca asta? Politicienii din ambele 

partide cer reduceri ale bugetului pentru apărare, promit ţării 
dividendele păcii pe seama cheltuielilor pentru înarmare. 

(Meyers) Cum să se facă? O să-ţi spun, domnule comandant, 
dar vreau să fie clar că acum discutăm de la om la om, strict 
confidential, bine? 

(Hawthorne) Aveti cuvântul meu de ofițer de marină, nu va şti 
decât Dumnezeu şi dumneavoastră, domnule general. 

(Meyers, cu voce abia şoptită) Mai întâi trebuie să 
destabilizăm, Hawthorne, să alarmăm națiunea, să o facem 
conştientă de faptul că avem duşmani peste tot! Şi, odată 
națiunea în alertă, ne vom relua locul nostru firesc, de apărători 
ai țării. 

(Hawthorne) Dar cum o vom alarma, sir? Şi împotriva cui? 

(Meyers) Impotriva a ceea ce este inevitabil într-o societate 
dezbinată, condusă de indezirabili şi de nemulțumiți. Trebuie să 
fim tari şi să preluăm imediat conducerea, în caz de vid de 
putere. 


— Dacă ar avea ceva simţ al umorului, l-ai putea considera un 
actor într-un rol prost, zise Poole oprind casetofonul. Dar nu e 
decât un ticălos, prost şi grotesc. 

— E de-a dreptul paranoic, adăugă Tyrell calm. Un Scorpio 
perfect, total devotat scopurilor Sponsorilor. Nu numai că îşi 
umple conturile din bănci - presupun că nu-l interesează prea 
mult asta - dar mai şi crede sincer că ideile astea ale lui, legate 
de dominare prin forţă, sunt viabile. Dar mai înspăimântător este 
că aşa ceva s-ar putea pune în practică în numai câteva 
secunde, utilizând un simplu cartuş sau o grenadă, tras sau 
aruncată de cineva pe care noi n-am pus încă mâna, o femeie 
care consideră acest asasinat ca o încununare a întregii ei vieţi. 
Unde... unde o fi ea acum? 

Atunci când madame Balzini şi nepotul ei ajunseră la hotelul 
Carillon era ora 8:12. Portarul se îngriji, cu discreţie, de toate 
formalităţile necesare şi pentru asta fusese răsplătit din plin. La 
8:58 Bajaratt sună la banca preferată a celor din Valea Baaka, 
având sediul în Insulele Cayman, rosti parola ei şi primi toate 
asigurările că în cel mult o oră va primi suma solicitată, adică 
cincizeci de mii de dolari, care nu va fi consemnată în nici un fel 
de acte. Banii sosiră ca de obicei, într-un plic gros. 

— Să-i iau eu? o întrebă Nicolo, după ce funcţionarul de la 
bancă plecase. 

— O să iei exact ce-ţi dau eu. Sper că nobilul docher de faţă va 
înţelege că am fost nevoită să mă îngrijesc puţin şi de sufletul 
meu. O să primeşti cei douăzeci şi cinci de mii de dolari pe care 
mi i-ai cerut, dar restul sunt banii mei, am şi eu nevoile mele. De 
ce te uiţi aşa de ciudat la mine? 

— Ce-o să se-ntâmple cu dumneata, signora! Unde o să te 
duci, ce-o să faci? 

— O să afli răspunsuri la toate întrebările tale diseară, copilul 
meu iubit pe care-l ador. 

— Dacă într-adevăr mă adori, de ce nu-mi spui nimic despre 
tine? Mi-ai zis că diseară mă părăseşti, că dispari, te evapori şi 
eu o să rămân singur... Nu poţi să mă înţelegi şi pe mine, Cabi? 
Am devenit o parte din tine. Eram un nimeni şi acum sunt cineva, 
din cauza ta. O să mă gândesc la tine tot restul zilelor mele. Nu 
poţi pur şi simplu să dispari şi să mă laşi aşa, nedumerit. 

— N-o să mai fie nici o nedumerire, cât despre singurătate, 
doar o ai pe Angelina, nu? 

— Nu e totul decât o speranţă vagă. 

— Destul cu vorba, spuse Bajaratt, traversând încăperea în 
care se aflau până în dreptul biroului şi deschizând plicul cu bani. 
Scoase douăzeci şi şase de mii de dolari, îi întinse lui Nicolo o 
mie şi puse restul de douăzeci şi cinci pe birou. Inchise plicul la 
loc şi i-l întinse şi pe acesta tânărului docher din Portiei. 

— Asta ar trebui să-ţi ajungă de cheltuială cât mai rămâi la 
New York, spuse ea. Pot fi oare mai onestă cu tine decât atât? 

— Grazie, zise Nicolo. O să-i dau plicul Angelinei, după-masă, 
când ne întâlnim. 

— Ai încredere în ea, docherule? 

— Da. Ea nu e una din lumea ta şi nici n-a crescut pe malul 
apei. Am vorbit cu ea acum câteva minute, era în drum spre 
aeroport, ia avionul de ora opt spre Washington. O să fie aici pe 
la două, două şi jumătate, poate şaptesprezece. Abia aştept să o 
văd. 

— Şi ce ai de gând să-i spui frumoasei tale fete? 

— Tot ce-mi va dicta inima, signora, în nici un caz nu voi lăsa 
să vorbească mintea, raţiunea. 


Bruce Palisser fusese trezit de un telefon de la Casa Albă la 
5:46 dimineaţa. La şase fără zece era deja în maşină, în drum 
spre Biroul Oval. Apăruse o criză între Siria şi Israel, cele două 
ţări erau pe punctul de a declanşa ostilitățile - erau luate în 
consideraţie inclusiv cele nucleare - dacă eforturile reunite ale 
Statelor Unite, Angliei, Franţei şi Germaniei nu reuşeau să 
aplaneze diferendumul. La şase şi treisprezece minute soţia lui 
Palisser răspunse la telefon, era  locotenent-comandant 
Hawthorne, care dorea să vorbească imediat cu domnul Secretar 
de Stat. Era o problemă urgentă. p 

— Se pare că nu e singura, îi răspunse Janet Paliser. Il găsiți la 
Casa Albă. 


— Îmi pare rău sir, mi s-a dat ordin să nu întrerup şedinţa de 
consiliu sub nici o formă... 

— Presupune, îl întrerupse Tye nervos pe omul cu care vorbea, 
încearcă să presupui că în chiar acest moment spre Casa Albă se 
îndreaptă o rachetă balistică! Atunci mi-ai da legătura? 

— Vreţi să spuneţi că e o rachetă balistică... 

— Nu, nu vreau să spun aşa ceva! Nu vreau să spun decât că 
vreau să vorbesc cu domnul Secretar de Stat, e o problemă 
extrem de urgentă! 

— Sunati la Departamentul de Stat. 

— Nu pot suna la Departamentul de Stat!... Mi-a ordonat 
răspicat să nu vorbesc cu nimeni altcineva decât cu dânsul! 

— Atunci sunaţi la numărul pagerului dânsului... 

— Nu ştiu cum să... 

— Dacă nu v-a dat numărul, înseamnă că nu puteţi avea o 

problemă atât de presantă. 

— Omule, te rog înţelege, trebuie să-i transmit un mesaj 
domnului Secretar de Stat Palisser imediat! 

— O clipă... cum spuneaţi că vă numiţi? 

— Hawthorne! 

— Dumnezeule, îmi pare rău, sir. Numele dumneavoastră a 
fost trecut exact la sfârşitul listei de la calculator. Literele sunt 
atât de mici... sper că mă înţelegeţi! Mesajul dumneavoastră, vă 
rog, Sir. 

— Să mă sune imediat. Ştie unde, aştept telefonul dânsului. l-l 
transmiteţi imediat? 

— Chiar în momentul ăsta sir: Se auzi un declic şi legătura se 
întrerupse. 

Hawthorne se întoarse spre Poole, care stătea într-un fotoliu şi 
ascultase convorbirea. 

— La Casa Albă e o întrunire de urgenţă şi centralistul trebuie 
să mă ia la bani mărunți ca să pot ajunge la Palisser şi să-i spun 
că maniacul ăla de general - care probabil că e chiar în sala de 
şedinţă - e trup şi suflet alături de conspiratorii care pun la cale 
asasinarea Preşedintelui. 

— Şi acum ce facem? 

— Aşteptăm, zise Tyrell. E tot ce poate fi mai neplăcut. 


Bărbatul şi femeia ieşiră din vamă şi intrară în terminalul 
principal al aeroportului internaţional Dulles din Washington. 
Comportamentul lor era perfect natural, chiar dacă motivul 
prezenţei lor în Statele Unite era extrem de stresant. Erau agenţi 
ai Mossad-ului şi misiunea lor era, poate, una din cele mai 
importante din întreaga istorie a renumitului serviciu de 
informaţii. Cunoşteau identitatea bărbatului care era piesa cheie 
în complotul organizat de Bajaratt, un senator pe nume Nesbitt 
care, în pofida oricărei raţiuni, o conducea pe teroristă către ţinta 
ei, către un asasinat care putea avea loc deja în orice moment. 

Sosiseră cu zborul £/ A/ numărul 002, de la Tel Aviv şi, după 
cum explicaseră şi la vamă, vizita lor urma să fie foarte scurtă. 
Erau ingineri, funcţionari ai guvernului israelian, sosiți la 
Washington pentru o conferinţă pentru strângere de fonduri, 
destinate realizării unor proiecte de irigaţii în deşertul Negev. 
Vameşul plictisit le aplicase câte o ştampilă pe paşapoarte, le 
urase politicos o şedere cât mai plăcută şi-şi îndreptase atenţia 

către următorii pasageri. 

Ofițerii Mossad-ului o porniră rapid prin terminal, două siluete 
cu alură sobră, femeia îmbrăcată într-un costum-taior negru, 
bărbatul într-un costum gri-fer, amândoi cu serviete diplomat 
identice în mână. Se îndreptară spre primul şir de telefoane 
publice pe care-l zăriră. 

— O să sunăm mai întâi la numărul său personal de la 
Departamentul de Stat, zise femeia brunetă, cel pe care ni l-a 
dat colonelul Abrams. 

— Rapid, spuse colegul ei, un bărbat blond, al cărui păr era 
vizibil rărit de un început de chelie. Dar adu-ţi aminte să închizi, 
dacă nu răspunde până la al cincilea apel. 

— Da, ştiu. Şi, după ce auzi cele cinci apeluri, femeia închise 
telefonul. Nu răspunde, comentă ea inutil. 

— Atunci să-l sunăm acasă. Trebuie să evităm orice apel prin 
centrale de instituţii. 

— Formez imediat numărul. Femeia ridică moneda restituită 
de aparat, o băgă din nou în fantă şi formă numărul. 

— Alo? Era o voce de femeie. 

— Cu domnul Secretar de Stat, vă rog. Este vorba de o 
problemă urgentă. 

— Nu ducem în nici un caz lipsă de chestiuni urgente pe aici, 
răspunse vocea pe un ton iritat. Dacă aveţi să-i comunicaţi ceva 
urgent domnului Secretar, aşezaţi-vă la coadă şi sunaţi la Casa 
Albă. Eu una o să dispar, mă duc la casa noastră de odihnă de la 
St Michels. 

— O doamnă cam furioasă, care mi-a trântit telefonul, spuse 
uimită agenta Mossad-ului, întorcându-se spre căpitan. Mi-a zis 
să sun la Casa Albă... 

— Ceea ce ne este absolut interzis, o întrerupse subordonatul 
ei. Nu trebuie să vorbim decât cu Secretarul de Stat, personal. 

— lar el este la Casa Albă. 

— Nu putem să-i spunem nimic dacă sunăm printr-o centrală 
nu putem avea încredere în nimeni, numai în domnul Palisser. 
Abrams i-a transmis prin canale diplomatice să aştepte doi 
curieri. Colonelul şi Secretarul sunt prieteni şi, ştiind cine este 
Abrams, probabil că Palisser şi-a dat seama că e vorba de ceva 
urgent. 

— Atunci o să trecem peste instrucţiunile noastre. Din moment 
ce Palisser este la Casa Albă, nu văd de ce să nu-l sunăm şi să-i 


237 


transmitem un mesaj. Abrams zicea că fiecare oră poate fi de 
importanţă vitală. 

— Ce mesaj să-i transmitem? Nu putem spune pur şi simplu 
cum ne cheamă. 

— O să spunem că au sosit verii prietenului său, domnul 
colonel David şi că-l vom suna cât de repede, la unul din 
numerele sale personale de telefon, fie acasă, fie la birou. 

— La birou? o întrerupse căpitanul, încruntându-se. 

— Fiecare oră de întârziere poate fi fatală, răspunse doamna 
maior. Noi nu vom spune cum ne cheamă, iar el va avea 
posibilitatea să lase instrucţiuni unui servitor sau unei secretare, 
ca să putem lua legătura cu el. Trebuie să-i spunem despre 
Nesbitt... Hai să închiriem o maşină cu telefon. 


Vameşul mai aşteptă câteva minute, să fie sigur că cei doi nu-l 
pot observa. Odată convins că plecaseră, aşeză o plachetă roşie, 
pe care era scris Pauză, pe ghişeul lui şi ridică telefonul. Apăsă 
trei taste şi obţinu imediat legătura cu şeful său de la 
Immigration Security, aflat într-unul din birourile de la etaj, o 
încăpere în care erau montate două rânduri de monitoare de 
televiziune, deasupra unui şir de console. 

— Cei doi posibili suspecți israelieni, zise funcţionarul. Un 
bărbat şi o femeie, care corespund în linii mari descrierilor. 

— Ocupaţii? 

— Ingineri, afirmate şi verbal şi în scris. E trecut pe fişele 
completate chiar de ei. 

— Scopul vizitei? 

— Colectare de fonduri pentru diverse proiecte din deşertul 
Negev. În momentul ăsta probabil că sunt undeva în terminal. 
Femeia este puţin mai înaltă decât bărbatul, îmbrăcată în negru, 
el are un costum gri, amândoi au genţi diplomat. 

— li prindem pe monitor şi verificăm. Mulţumesc. 


Şeful serviciului Immigration Security, un bărbat obez de 
vârstă mijlocie, cu o faţă buhăită şi ochi inexpresivi, se ridică de 
la biroul lui, aflat în spatele unui perete de sticlă şi o porni către 
partea cealaltă a încăperii, unde, în faţa consolelor, se găseau 
cinci oameni. 

— Căutaţi o pereche, le ordonă el. Femeia e puţin mai înaltă 
decât bărbatul, îmbrăcată în negru, el e într-un costum gri. 

— l-am prins, răspunse o femeie, la mai puţin de treizeci de 
secunde de când primise ordinul. Vorbesc la telefon. 

— Bravo. Şeful se alătură femeii. Dă-mi un plan mai apropiat. 
Femeia învârti un buton pe consolă care, la rândul lui, puse în 
funcţiune mecanismul de transfocare al camerei de televiziune 
aflată în terminal. Figurile celor doi evrei apărură mărite pe 
ecran, dar faptul păru să-l nemulţumească profund pe şef. 

— lisuse, nu arată nici pe departe ca fotografiile. O lăsăm 
baltă. Nu-s ăştia oamenii noştri... 

— Ce cauţi, Stosh? întrebă un tehnician. 

— O pereche, ce încearcă să introducă ilegal în ţară diamante. 

— Pe ăştia doi, pot să-i conduc la bijutierul meu, să facă rost 
de câteva? 

Şeful izbucni în râs, împreună cu ceilalţi membri ai echipei de 
serviciu şi o porni spre uşă. 

— Pentru asta, ca pedeapsă, răspunzi la telefon în locul meu. 
M-am dus până la toaletă. 

Omul ieşi pe coridorul îngust, o luă la stânga şi o porni grăbit 
spre capăt, unde se observa un grilaj ce împrejmuia un balcon şi 
mai îngust decât coridorul, din care se putea vedea aproape tot 
terminalul. Se căută în buzunar şi-şi scoase aparatul de radio 
portabil, pe care-l avea în dotare de la aeroport, umblă la 
comutatorul de frecvenţe, îl apropie de buze şi începu să 
vorbească, căutând în mulţime până când îi văzu pe cei doi 
oameni la care se uitase şi pe monitor: 

— Rattler, aici Catbird. Recepție. 

— Rattler, recepție. Ce este? 

— Obiectivele sunt confirmate. 

— Perechea M? Unde sunt? 

— Se îndreaptă spre platforma cu maşini de închiriat. El e într- 
un costum gri, ea e în negru şi e ceva mai înaltă. Dati-i drumu’! 

— l-am văzut, şopti o a treia voce în aparat. Sunt la vreo 
cincisprezece metri de ei. lisuse, văd că bagă viteză, sunt tare 
grăbiţi. 

— Şi noi suntem la fel de grăbiţi, cap sec, spuse şeful 
serviciului Immigration Security, trecut pe lista Scorpio la poziţia 
paisprezece. 


Cei doi ofiţeri ai Mossad-ului erau aşezaţi pe bancheta din 
spate a limuzinei şi-şi puseseră servietele pe strapontine. Cea a 

căpitanului era deschisă. Acesta ţinea în mâna stângă o bucată 
de carton tare, de vreo zece centimetri pe cincisprezece, unde 
erau trecute toate numerele de telefon nesecrete de care ar fi 
putut avea nevoie în Statele Unite, de la adresele unor 
ambasade şi consulate importante, de la agenţii de informaţii 
aliate şi inamice, până la restaurante preferate şi la baruri, 
incluzând câteva doamne, despre care avea senzaţia că merită 
ceva atenţie din partea lui. 

— De unde ai luat asta? îl întrebă doamna maior. 

— De nicăieri, mi-am făcut-o eu singur, răspunse căpitanul. Mă 
enervează la culme să tot caut prin cărţile de telefon. Cred că-ţi 
aduci aminte că am fost în misiune aici timp de optsprezece luni. 
introduse o cartelă de credit în fanta telefonului instalat în 
maşină şi aşteptă, până când pe micul display al aparatului 
apăru Formati numărul. Acum te rog să taci din gură, zise el, 
apăsând cu arătătorul pe taste. Sun la centrala de la Casa Albă şi 
ăştia nu-şi bat capul să pună prea multe întrebări. Primesc numai 
mesajele şi le transmit mai departe. 

— Ai mai făcut asta şi mai înainte...? 

— Frecvent. Era o domnişoară foarte dulce, îngrijitoare la 
apartamentul particular de la etajul trei... Ssst/ Mi-a răspuns 
centralista. 

— Casa Albă, rosti o voce de femeie în receptor. 

— Vă rog să mă scuzaţi, doamnă, tocmai am vorbit cu soţia 
domnului Secretar de Stat, doamna Bruce Palisser şi mi-a spus 
că soţul dânsei este într-o şedinţă cu domnul Preşedinte. Aş dori 
să las un mesaj pentru domnul Palisser, dacă se poate. 

— Sunteţi trecut pe lista de priorităţi, sir! Altfel nu pot 
întrerupe şedinţa de consiliu. 

— Nici nu-mi pot permite să vă rog aşa ceva, doamnă, nu 
vreau decât să las un mesaj, pe care vă rog să-l transmiteţi, când 
va fi posibil. 

— Bine, sir. 

— Vă rog să-i spuneţi domnului Secretar că verii vechiului său 
prieten, domnul colonel David, au ajuns aici şi că vom lua 
legătura cât de des cu putinţă cu locuinţa şi cu biroul său. Íl 
rugăm să ne lase vorbă cum să luăm legătura direct cu dânsul, 
atunci când va fi posibil. 

— Doriţi să lăsaţi şi un număr de telefon? 

— Ar fi de-a dreptul nepoliticos din partea noastră să facem 


240 


una ca asta şi, oricum, nu aş vrea să vă deranjez mai mult decât 
e cazul. 

— Domnul Secretar va primi mesajul dumneavoastră, imediat 
ce se va termina şedinţa. 

Căpitanul puse telefonul la loc, închizându-l şi se lăsă pe 
spate, sprijinindu-se de perna maşinii. 

— O să sunăm cu rândul acasă şi la birou, din cinci în cinci 
minute, zise el. După cum ai spus şi tu, trebuie să-i transmitem 
numele senatorului Nesbitt, chiar dacă, până la urmă, va trebui 
să o facem la telefon. Căpitanul se aplecă spre faţă, să pună 
înapoi, în servietă, cartela de carton când, dintr-o dată, îşi aruncă 
ochii spre stânga, pe fereastra deschisă a maşinii. In dreptul lor 
apăruse o a doua limuzină, care parcă voia să le taie calea! 
Fereastra din spate a acesteia era deschisă... şi în spaţiul 
întunecat al acesteia se zăreau ţevi de arme! 

— Culcat! strigă el, aruncându-se deasupra femeii, pe când de 
afară începu o rafală ce părea că nu se va mai sfârşi niciodată şi 
ale cărei gloanţe trecură prin sticla şi metalul maşinii, 
pătrunzând în trupurile celor aflaţi înăuntru. În timpul atacului 
ucigător, prin fereastra spartă a maşinii atacate fusese aruncată 
şi o grenadă. 

Limuzina ieşi de pe autostradă, începu să se dea peste cap şi 
continuă să se rostogolească, până când fu oprită de un perete 
solid, de metal, unde explodă şi luă foc. 

Autostrada ce ducea la aeroportul internaţional Dulles era într- 
un hal fără hal, carambolajul era îngrozitor. Nu mai puţin de 
treizeci şi şapte de vehicule erau avariate, se ciocniseră unul de 
celălalt şi se transformaseră aproape în grămezi de fier vechi. 
Mai mult, se declanşase şi un incendiu, care acum se propaga în 
explozii succesive printre maşini, întreţinut de carburantul scurs 
din rezervoarele perforate. În câteva minute aerul dimineţii era 
străpuns de sunet de sirene ale pompierilor şi de bătăile 
asurzitoare ale rotoarelor de helicopter, urmate aproape imediat 
de semnalele ambulanţelor, care încercau să-şi croiască drum 
cât mai aproape de răniţi. 

Accidentul fusese fatal nu numai pentru cei doi curieri de la 
Tel Aviv, ci pusese capăt şi vieţii altor douăzeci şi doi de bărbaţi 
şi femei, complet nevinovaţi, care, în momentul respectiv, nu-şi 
doreau nimic altceva decât să ajungă mai repede acasă, în 
mijlocul familiilor lor. O întâmplare macabră, generată de o 
conspirație macabră, născută în mintea unei copile, cu ani în 
urmă, atunci când, într-un sat uitat de lume, din Pirinei, fusese 
obligată să privească cum îi sunt decapitaţi părinţii. O nebunie 
începută în Spania, dar care-şi arătase colții peste ani, într-o 
dimineaţă însorită, lângă Washington, exact la ora 10:52. 

Ora 11:35 dimineața 


Bajaratt îşi pierduse aproape complet cumpătul şi începea să 
simtă că-şi va pierde de-a dreptul minţile de furie. Nu reuşea sub 
nici o formă să-l găsească pe senatorul Nesbitt. li răspunsese mai 
întâi centralista, apoi un secretar oarecare, urmat de secretarul 
personal şi, în cele din urmă, de consilierul şef al senatorului. 

— La telefon contessa Cabrini, zise Bajaratt cu glas ferm. Sunt 
absolut sigură că domnul senator doreşte să vorbească cu mine, 
avem nişte probleme urgente de discutat. 

— Aveţi dreptate, contessa, ţine foarte mult să vorbească cu 
dumneavoastră, dar, din păcate, pentru moment nu este la 
birou. Cred că ştiţi, contessa, că în această perioadă senatul este 
în vacanţă şi, de aceea, programul nostru nu mai este la fel de 
strict ca în timpul sesiunilor. 

— Vreţi să spuneţi că nu ştiţi unde poate fi găsit? 

— Da, contessa, încercăm din toate puterile să luăm legătura 
cu dânsul, dar, până acum, n-am reuşit. Poate că este lao 
partidă de golf sau în vreo vizită... 

— Are o menajeră şi un şofer, tinere. Nu se poate ca aceşti 
oameni să nu ştie unde este domnul senator. 

— Tot ce ne-a spus menajera este că domnul senator a plecat 
cu maşina, dar de la telefonul din maşină nu primim decât 
răspunsul automat, că nu se află nimeni în vehicul. 

— Asta este de-a dreptul intolerabil. Doresc să vorbesc 
imediat cu domnul senator, personal. 

— lar eu sunt sigur că şi dânsul doreşte acelaşi lucru, 
contessa, dar, dacă doriţi să aflaţi date suplimentare despre 
întâlnirea de la Casa Albă, vă pot asigura că programarea este 
fermă. E trecută cât se poate de clar în agenda noastră, o am în 
faţă. Vă vom lua de la hotelul Carillon astă seară, la ora şapte şi 
cincisprezece fix. Poate că vi se pare cam devreme, dar nu este 
decât o măsură de precauţie, în caz că traficul va fi cumva prea 
aglomerat. 

— Asta m-a mai liniştit. Vă mulţumesc mult. 

Ora 12:17 


Hawthorne se năpusti la telefonul de pe biroul din camera lor, 
de la hotelul Shenandoah Lodge. 

— Da? spuse el. 

— Palisser la telefon. Sunt surprins că nu m-ai căutat. 

— Nu v-am căutat? V-am sunat de cel puţin zece ori! 

— Da?... Ciudat, eraţi trecuţi pe lista de priorităţi, mesajele de 
la dumneata ar fi trebuit să-mi parvină imediat. 

— Ştiu, mi-a spus şi operatorul de la centrală. De fiecare dată 
când am sunat mi-a zis că vă anunţă că v-am căutat. 

— Nu mi-a ajuns nimic. Pe de altă parte, toată ziua am fost ca 
la un meci de baschet. S-a declanşat o criză internaţională, dar, 
cu puţin noroc şi cu ceva ameninţări mai mult sau mai puţin 
voalate, sper că am dezamorsat-o... Ce s-a întâmplat la generalul 
Meyers? Sincer să fiu, tot timpul şedinţei s-a comportat ca un 
dobitoc. A ţinut-o tot timpul una şi bună, nu ştia să spună decât 
bomba, bombita mea! 

— Cum adică? 

— Rachete care să lovească ţinte precise, unde se află 
conducătorii celor două părţi implicate - idiotul era chiar serios. 

— E mai mult decât un simplu idiot, avem toate dovezile că 
este membru al reţelei Scorpio. Deţine nişte informaţii pe care 
nu le putea avea decât prin canalele lor. Este unul dintre ei, 
dincolo de orice dubiu. Credeţi-mă, sunt absolut convins de asta. 
Puneţi mâna pe el, izolaţi-l, umpleţi-l cu chimicale şi o să vedeţi 
ce rezultă. 

— Am şi eu ceva nou. Un prieten al meu din Israel, colonel din 
Mossad, care este convins că noi suntem atât de penetraţi că 
semănăm cu o sită, mi-a trimis doi curieri cu nişte informaţii pe 
care el le consideră vitale. Altfel n-ar fi recurs la o asemenea 
soluţie. Să aşteptăm până ce ajung la mine şi apoi ne vom pune 
în mişcare pe toate fronturile. 

— Mie îmi convine soluţia asta. Punem mâna pe toţi, dintr-o 
singură lovitură şi căţeaua aia o să rămână în fundul gol. 

— Uiţi vorba înţeleptului, domnule comandant? De la vorbă 
până la faptă... Să sperăm că totul o să meargă bine. 

Pe când Hawthorne închidea telefonul, la televizor apăreau 

imagini ale carnajului de pe autostrada de acces spre aeroportul 
internaţional Dulles, luate dintr-un helicopter care survola 
împrejurimile. Camerele de luat vederi transmiteau imagini ale 
vehiculelor în flăcări, explodând din când în când, trupuri arse 
întinse pe carosabil sau pe trotuar, o tragedie care depăşea 
puterea de exprimare a cuvintelor. 


Obezul şef al serviciului Immigration Security simţi imediat 
impulsurile scurte şi puternice ale pagerul său ce recepționa 
semnalele de apel ale reţelei Scorpio, părăsi sub un pretext 
plauzibil sediul şi se îndreptă grăbit spre cel mai apropiat telefon 
public de pe coridor. 

— Numărul Paisprezece, zise el după ce formase toată litania 
de cifre necesară. 

— Aici Numărul Unu, îi răspunse vocea aspră de la capătul 
firului. Excelent, Paisprezece, bine lucrat. E pe toate canalele de 
ştiri. 

— Sper din toată inima că i-am depistat corect, răspunse 
Scorpio 14. Toată cheia a fost povestea aia, cu colecta de fonduri 
pentru deşertul Negev. 

— A fost corect. Mi-a transmis-o sursa mea din lerusalim, e un 
ticălos al dracului de bine înfipt. Dacă ar putea aduce toată 
administraţia noastră în faţa plutonului de execuţie, ar face-o cu 
dragă inimă. O să-l sun şi pe el, să-i dau vestea cea bună. Vrea 
exact ce vreau şi eu, împreună putem domina orice situaţie. 

— Nu-mi spune nimic, Numărul Unu, nu vreau să ştiu despre 
ce e vorba. 

— Fii liniştit, Numărul Paisprezece. 


La douăsprezece mii de kilometri de Washington, pe strada 
Ben Yehuda din Ierusalim, un bărbat corpolent, cu piept voinic, în 
vârstă, de peste şaptezeci de ani, stătea la biroul lui şi studia 
atent conţinutul unui dosar. Avea faţa pământie, plină de cute 
adânci, iar ochii îi erau mici şi răi. Incepu să sune telefonul său 
particular - dacă ar fi fost vreunul din membrii familiei sale, i-ar fi 
retezat-o scurt, pentru că avea nevoie de telefonul acela, 
telefonul acela trebuia să nu fie ocupat cu nimicuri domestice. 

— Alo, răspunse bătrânul evreu. 

— Shalom, Mustangule, se auzi o voce de la celălalt capăt al 
firului. 

— Să te ia toţi dracii, Armăsarule, ce ţi-a luat atâta timp? 

— Linia e asigurată? 

— Nu pune întrebări prosteşti. Vorbeşte. 

— Curierii au fost deturnaţi... 

— Pentru numele lui Dumnezeu, nu eşti într-un buncăr plin de 
microfoane, vorbeşte inteligibil! 

— Perechea din limuzină a fost mai întâi împuşcată, după 
aceea i-am aruncat cu totul în aer... 

— Ceva documente? întrebă aspru evreul. Instrucţiuni, acte de 
identitate? 

— Nimic n-ar fi putut scăpa din explozie şi, chiar dacă ar mai fi 
scăpat ceva, va dura zile întregi până când vreun laborator 
criminalistic ar putea reconstitui ceva. Şi atunci va fi, oricum, 
prea târziu. 

— Aha! Mai ai deci să-mi spui şi altceva? 

— Din spusele omului nostru de la Agentie, evenimentul va 
avea loc în seara asta. Londra a interceptat o convorbire. 

— Dumnezeule, atunci se va da alarma la Casa Albă! 

— Nu, de loc. Omul nostru a scurtcircuitat canalul intern de 
transmitere a informaţiilor. Nimeni nu mai are habar aici, la 
Washington, de operaţiunea de interceptare efectuată de MI 6. 
Pentru toată lumea, seara care vine este o seară ca oricare alta. 

— Bravo, Armăsarule! Exact ce ne doream, nu-i aşa? 

— Datorită ţie, Mustangule. 

— Teroarea o să se răspândească asupra lumii ca un bulgăre 
de foc! Şi dacă şi loviturile de la Londra şi de la Paris vor reuşi - 
fie ca Domnul-Dumnezeul meu, în nesfârşita Lui înţelepciune, să 
ne ajute - pârjolul se va transforma într-o conflagrație globală, 
iar noi, soldatii, ne vom afla din nou în frunte. 

— Asta ziceam şi eu puţin mai devreme. Dar nimic nu ar fi fost 
posibil dacă nu m-ai fi sunat, bătrâne prieten. 

— Prieten? izbucni evreul. Nu, noi nu suntem prieteni, 
generale. Tu eşti unul dintre cei mai convinşi antisemiţi pe care 
mi-a fost dat să-i cunosc. Avem pur şi simplu nevoie unul de 
altul, fiecare pentru motivele lui. Tu vrei să-ţi iei înapoi jucăriile 
tale atomice masive, iar eu vreau ca Israelul să-şi menţină 
puterea lui, ceea ce este imposibil fără dărnicia Americii. Când 
totul o să se termine şi vom termina şi noi cu toţi arabii ăştia din 
Valea Baaka, sper ca administraţia şi Congresul vostru să-şi 
deschidă baierile pungii pentru noi - pentru că cei ce doresc să 

ne distrugă pe noi, doresc să vă distrugă şi pe voi. 

— Avem acelaşi mod de a gândi, Mustangule şi nu-ţi poţi 
imagina cât de recunoscător îţi sunt pentru că m-ai sunat. 

— Ştii de ce am făcut-o? 

— Cred că deja mi-ai spus-o. 

— Nu, nu, nu e vorba de acel de ce, ştii care a fost acel cum, 
de dinainte de: de ce? 

— Nu te înţeleg. 

— Abrams, intelectualul ăla atât de înclinat spre 
Compromisuri, colonelul Abrams, a avut încredere în mine. li 
poţi imagina una ca asta, aşa-zisul geniu al serviciului nostru de 
informaţii să creadă că sunt de partea lui, că doresc să fac pace 
cu împuţiţii ăştia mizerabili de arabi sălbatici, uitând că am fost 
cel mai mare luptător din istoria ţării noastre şi că susţinerea 
mea faţă de idioţii care ne guvernează acum nu e decât din 
vârful buzelor, ca să-mi menţin postul şi să rămân în atenţia 
opiniei publice... Mi-a spus cu gura lui, el mi-a zis asta - jur pe 
sfânta Tora: „Scurgerile sunt prea importante, prea profunde, nu 
mai pot avea încredere în canalele normale de comunicaţii”... 
Aşa că i-am zis la rândul meu:” „In cine poţi avea încredere?” iar 
el mi-a răspuns: „Numai în Palisser. Pe când eram ataşat militar 
la ambasadă, ne întâlneam frecvent, mi-am petrecut chiar un 
weekend cu el, la casa lui de vară. Avem vederi similare”... 
Atunci eu i-am zis: „Trimite doi curieri, nu unul singur, pot 
interveni probleme, dar să nu-i comunice nimic decât personal. 
Dă-i drept ingineri - ingineri găseşti peste tot - iar eu o să te 
sprijin, am mai multe proiecte în Negev”... A înghiţit momeala ca 
un căţelandru, nu mai contenea să-mi laude imaginaţia. Și pe 
mine. lar acum, acest senator Nesbitt, din Michigan, nu mai este 
la ordinea zilei pentru unii! 

— Abia după aia m-ai sunat, spuse calm americanul. 

— Da, te-am sunat pe tine, încuviinţă evreul corpolent. Noi ne- 
am mai întâlnit de două ori, prietene şi de fiecare dată am avut 
în faţa ochilor un om plin de ură, o ură care o egala pe a mea şi 
care era generată de aceleaşi motive. Intuiţia mea era poate 
riscantă, dar trebuia să fac pasul. Eu am prezentat faptele, iar 
concluziile le-ai tras dumneata. 

— Intuiţia ta a fost foarte corectă. 

— Soldaţii remarcabili, mai ales conducătorii testaţi în luptă, 
trebuie să ştie să citească unul în sufletul celuilalt, nu crezi? 

— Greşeşti într-o singură privinţă. Nu sunt antisemit. 

— Ba sigur că eşti şi tot astfel sunt eu însumi! Eu pun pe 
primul loc luptătorii şi abia pe al doilea pe evrei, la fel cum tu pui 
pe primul loc tot luptătorii şi laşi creştinii pe locul al doilea! 
Sinagogile şi bisericile devin prea des obstacole în privinţa asta, 
ne stânjenesc. 

— Dacă mă gândesc mai bine, ai dreptate. 

— Ce-o să faci - diseară? N 

— O să mă ţin aproape, sau o să fiu chiar la Casa Albă. In fond, 
va trebui să preiau conducerea, foarte repede şi foarte ferm. 

— Crezi că aşa se va întâmpla? 

— Cum altfel?... Nu cred că vom mai vorbi vreodată. 

— Nici eu. ţi doresc o zi cât mai bună, Armăsarule. 

— Shalom, Mustangule. 

Generalul Meyers, preşedintele JCSC, puse telefonul înapoi în 
furcă. 

35 


2:38 după-amiază 


Angel Capell ieşi pe poarta şaptesprezece de la aeroportul 
Dulles înconjurată de pasageri şi de ziarişti, care-i adresau fel de 
fel de întrebări. Îl zări pe il barone-cadetto şi pe mătuşa lui pe 
când un funcţionar de la compania de transporturi aeriene îi 
conducea spre un birou. 

— Imi pare aşa de rău, Paolo! Probabil că eşti foarte 
dezamăgit de toată prostia asta. 

— Asta înseamnă că toată lumea te iubeşte! Cum ar putea să 
mă dezamăgească una ca asta? 

— Pe mine a început să mă obosească. Singura mea consolare 
este că, la o lună din clipa în care se va termina serialul, voi fi o 
fostă şi voi auzi remarci de genul: „Parcă ea era Angel Capell, nu- 
i aşa?” 

— În nici un caz! 

Bajaratt le întrerupse discuţia, dându-i lui Angel plicul sigilat 
pe care-l ţinea în mână. 

— Tatăl lui Dante Paolo nu vrea ca el să citească instrucţiunile 
astea, până mâine. 

— De ce? 

— Nu pot să-ţi răspund Angelina, pentru că nici eu nu ştiu. 

Fratele meu este un om foarte deştept şi ne dă uneori 
dispoziţii neaşteptate, pe care m-am obişnuit să le execut fără să 
le mai discut, pentru că au fost, totdeauna, bine întemeiate. Nu 
sunt sigură decât de un singur lucru, mâine voi fi ocupată, am 
treburile mele care mă vor obliga să mă despart de Dante Paolo 
şi el mi-a spus că dimineaţă vrea să se ducă la New York, să-ţi 
facă o vizită, ţie şi familiei tale. 

— Cu permisiunea ta, Angel, bineînţeles, adăugă Nicolo pe un 
ton interogativ, cu sprâncenele încruntate şi având un aer 
temător. 

— Să-ţi permit eu? Sfinte Dumnezeule, dar asta e de-a dreptul 
fantastic! Le-am cumpărat alor mei o casă de vacanţă în 

Connecticut, pe malul unui lac. O să mergem acolo cu toţii, o să 
petrecem un weekend formidabil şi o să-ţi demonstrez de ce 
talente culinare dispune o actriţă, tinere nobil! 

Funcţionarul de la compania de transport, care-i condusese în 
încăpere, deschise brusc uşa. 

— Domnişoară Capell, am luat legătura cu studioul 
dumneavoastră şi au fost şi ei de acord, vă vom transporta la 
New York cu un avion special, o cursă charter. Va fi mult mai 
simplu şi nu veţi mai fi atât de solicitată. 

— Nu mă deranjează solicitările. In fond, toţi oamenii ăştia 
sunt publicul meu, domnule. 

— Ei bine, dacă o să mergeţi cu o cursă normală, pasagerii o 
să se tot scoale de pe locurile lor în timpul zborului şi o să se 
îngrămădească în jurul dumneavoastră. 

— Ah, aşa deci! Asta înseamnă că, practic, dumneavoastră 
sunteţi cei deranjaţi. 

— Apar probleme relativ la siguranţa zborului, domnişoară 
Capell. 

— Ah! Bine, în privința asta nu vă pot contrazice. 

— Vă mulțumim foarte mult. Dacă nu vă deranjează, am dori 
să plecaţi imediat. La poarta şaptesprezece este o îmbulzeală de 
nedescris. 

Angel se întoarse către Nicolo. 

— Hei, tinere nobil, dacă îţi surâde, mă poţi săruta înainte de 
plecare. Nu sunt nici fotografi pe aici, nici taică-meu. 

— Mulţumesc, Angel. Se îmbrăţişară, se sărutară cu multă 
afecţiune, după care tânăra stea de televiziune ieşi din încăpere 
împreună cu funcţionarul de la compania aeriană, ducând cu ea 
douăzeci şi patru de mii de dolari într-un plic maro, gros. 

3:42 după-amiaza 


— Aţi pus mâna pe el? întrebă Hawthorne la telefon. Sunt 
aproape trei ore de când nu aţi mai dat nici un semn de viaţă! Nu 
e prea cinstit să ne faceţi una ca asta! 

— N-am primit nici o veste de la cei doi israelieni, care 
trebuiau să-mi transmită informaţiile acelea de importanţă 
capitală. Asta e şi mai puţin cinstit, domnule comandant, 
răspunse Secretarul de Stat Palisser, făcând eforturi să-şi 
stăpânească furia. 

— Dar ce faceţi cu Meyers? 

— L-am pus sub supraveghere strictă, asta e singura măsură 
ce a fost aprobată de Preşedinte, până când vom dispune de 
dovezi mai concludente. Mi-a dat de înţeles, în mod mai mult 
decât explicit, că arestarea unui erou de talia lui Meyers ar fi o 
măsură extrem de nepopulară, ce se va reflecta asupra întregii 
administrații. A propus chiar să ducem toate dovezile de care 
dispunem în faţa senatului şi să-i lăsăm pe ei să decidă. 

— E tot numai vână, domnul Preşedinte, nu credeţi? 

— Nu pot să nu admit că e cam oscilant. 

— Ei bine, unde e Meyers la ora asta? 

— In mod normal la el la birou, îndeplinindu-şi obligaţiile de 
rutină pe care le are. 

— Telefonul lui e supravegheat? 

— Şi-ar da imediat seama. Nici să nu te gândeşti la asta. 

— Ceva noutăţi de la CIA? 

— Absolut nimic. Am vorbit personal cu directorul interimar şi 
nici el nu a aflat nimic nou. Evident că povestea de la Londra a 
fost un rateu, altfel MI 6 şi propria noastră unitate specială ar fi 
dat alarma pe toate căile disponibile. In plus, se pare că avem 
atât de multe scurgeri de informaţii, încât nu mai îndrăznesc să 
mă interesez de nimic, nici măcar utilizând cele mai sigure 
canale de comunicaţii ale noastre. 

— Ciudat să vă aud vorbind astfel, domnule Secretar. Când se 
întâmplă ca nişte manevre să fie un eşec total, este mai indicat 
să laşi totul să se stingă, cât mai repede şi cât mai pe tăcute. lar 
dacă cineva insistă cu comentariile, te faci că nici măcar nu ştii 
despre ce dracu' vorbeşte. 

— Ce-ar trebui să facem acum, Hawthorne? Sau, mai exact, ce 
poţi face dumneata personal? 

— Ceva ce aş prefera să evit, dar mi-e teamă că nu mai am 
încotro. O să mă duc să o văd pe Phyllis Stevens. 

— Crezi că ea ştie ceva, că îţi poate spune ceva important? 

— S-ar putea. Când era vorba de Henry, totdeauna se 
manifesta de o manieră protectoare. Era ca un zid de beton care- 
| sprijinea tot timpul. Nimeni nu putea trece peste ea. S-ar putea 
chiar să ştie mult mai multe decât îşi închipuie ea că ştie, oricum 
e zona pe care nu am explorat-o încă deloc. 

— Poliţia a trecut totul sub tăcere, dar oricum, tot nimic n-a 
descoperit până acum... 

— Oamenii cu care avem noi de-a face n-au obiceiul să lase 
urme, îl întrerupse Tyrell. Cel puţin nu din cele pe care să le 
descopere poliţia. Ceea ce i s-a întâmplat lui Henry Stevens are, 
cumva, de-a face cu mine. 

— Eşti sigur de asta? 

— Nu, nu absolut sigur, dar sunt destule şanse să fie aşa. 

— De ce? 

— Pentru că Hank a făcut o greşeală, acelaşi gen de greşeală 
pe care a mai făcut-o şi la Amsterdam. In ciuda reticenţelor sale 
profesionale perfect normale, a vorbit prea mult într-un moment 
în care nu trebuia să o facă. Exact acelaşi lucru l-a făcut şi la 
Amsterdam. 

— Vrei să fii ceva mai explicit? 

— In fondul fondului, de ce nu? Directorul dumneavoastră, 
Gillette, ştia că între Henry şi mine era o chestiune serioasă, 
practic de sânge, mi-a spus-o mie cu gura lui. Şi, fapt mult mai 
periculos, cunoştea motivaţia care stătuse la baza acestei erori şi 
care era strict personală. O mutare extrem de greşită din partea 
lui Henry. 

— Incă nu-mi dau seama de ce dai atâta importanţă acestui 
fapt. Din câte îmi aduc aminte, n-ai făcut un secret din ostilitatea 
pe care o manifestai, când era vorba de căpitanul Stevens. Era 
bine cunoscut faptul că nu a reuşit să te recruteze şi din cauza 
asta a trebuit să recurgem la englezi. 

— Ostilitate, da, aveţi dreptate, dar niciodată n-am dat detalii. 
N-am vrut nici un moment altceva decât să fie clar că nu-i sunt 
subordonat lui. 

— Cred că ai început să despici firul în patru. 

— Aveţi dreptate. Dar în fond asta mi-e meseria şi despre asta 
e, de fapt şi vorba... Există un fel de axiomă, care datează de pe 
vremea când faraonii au trimis prima dată spioni în Macedonia. 
Acuzatul poate face orice afirmaţie doreşte, datoria acuzatorului 
este să-şi ţină gura bine închisă. De ce să fi vorbit Henry cu 
cineva despre detaliile diferendumului dintre noi? Asta ar fi putut 
ridica întrebări în legătură cu propria lui conduită. Şi aici este, în 
fond, punctul delicat al întregii probleme, cu cine altcineva a mai 
discutat chestiunea asta? Pentru că cineva a sesizat imediat ce 
avantaje ar avea prin suprimarea lui: mi-ar fi tăiat orice legătură 
cu centrul şi nu aş mai fi putut fi contactat. 

— De data asta chiar că nu mai înţeleg nimic, protestă 
Secretarul de Stat. Cum să nu mai fii contactat? 

— Până am ajuns la dumneavoastră, domnule Palisser, 
căpitanul Stevens era singura mea legătură cu cercul restrâns. 

— Tot nu înţeleg... 

— Nici eu nu înţeleg chiar în totalitate, spuse Tyrell 
întrerupându-l. Dar sper că Phyllis ne poate ajuta cu ceva. 

4:29 după-amiaza. 


Aerul era atât de încărcat de vapori, încât silueta ce se afla în 
colţul băii de aburi era abia vizibilă. Şuieratul aburului încetă, uşa 
încăperii se deschise şi intră o a doua persoană. Lăsând uşa larg 
deschisă în urma sa, noul intrat se îndreptă cu un prosop în 
mână către cel ce zăcea gol puşcă pe o banchetă de lemn. 
Aburul ieşea afară în vălătuci denşi, dezvăluind privirii trupul 
acoperit de sudoare al senatorului Nesbitt. Privirea acestuia era 
încă tulbure, nici total conştientă, nici complet pierdută, gura îi 
era deschisă şi respira cu destulă greutate. 

— lar am fost inconştient Eugen, nu-i aşa? zise el cu glas 
aspru pe când se ridica nesigur în picioare, iar noul venit - 
şoferul şi gardianul lui personal - îi punea prosopul pe umeri. 

— Da, sir. Margaret a observat primele semne, imediat după 
prânz... 

— Dumnezeule, este deja după-amiază? izbucni senatorul 
neliniştit, aproape în panică. 

— N-aţi mai făcut aşa de destul de mult timp, sir, spuse 
şoferul, conducându-şi patronul afară din încăpere, către un loc 
aflat la câţiva metri de uşă. 

— Slavă Domnului că e vară şi că senatul e în vacanţă... M-aţi 
dus cumva... în Maryland? 

— N-am avut cum, nu era timp. Dar a venit doctorul aici. V-a 
făcut câteva injecții şi ne-a spus ce avem de făcut. 

— Nu era timp...? 

— Aveţi audienţă la Casa Albă, domnule senator. La ora şapte 
şi un sfert trebuie să ne întâlnim cu contesa şi cu nepotul ei. 

— Oh, lisuse, am ajuns o epavă! 

— O să vă simţiţi bine, sir. După ce vă faceţi un duş, Maggie o 
să vă facă o injecție şi un masaj zdravăn şi apoi vă puteţi odihni 
o oră înainte, de a pleca. O să fiţi în cea mai bună formă, şefu' 
credeţi-mă. 

— Formă bună, Eugene? Expresia întipărită pe faţa lui Nesbitt 
era patetică. Dragul meu, mi-e teamă că ăsta e un lux pe care nu 
mi-l mai pot permite, oricât de mult mi l-aş dori. Trăiesc cu un 
coşmar oribil lângă mine, într-un coşmar oribil. Un coşmar care 
mă loveşte fără nici un avertisment şi pe care nu-l pot stăpâni 

absolut de loc. Uneori nu pot să nu mă gândesc că Atotputernicul 
mă pune astfel la încercare până la limita îndurării, să vadă dacă 
nu cumva voi comite păcatul mortal de a-mi lua singur viaţa, 
spre a scăpa de durere. 

— Câtă vreme o să fim noi prin preajmă, aşa ceva n-o să se 
întâmple, îi răspunse şoferul, ajutându-l grijuliu să se aşeze pe un 
scaun de plastic aflat sub duş. Dădu drumul la apă, mai întâi 
călduţă, apoi din ce în ce mai rece, până ce deveni ca gheaţa, 
continuând să vorbească: 

— Vă simţiţi uneori puţin ameţit şi cu capul cam tulbure, sir, 
dar, cum spunea şi doctorul, vă bucuraţi de o sănătate mai bună 
decât a majorităţii colegilor dumneavoastră... Acum o să fie un 
pic cam rece, dar vă rog să rămâneţi pe loc, sir. 

— Ahh! strigă Nesbitt simțind răceala şuvoiului. Destul, Eugen, 
îmi ajunge! 

— Nu încă, sir, mai rezistaţi vreo câteva clipe. 

— Dar îngheţ de tot! 

— Mai încercaţi să rezistaţi încă o jumătate de minut, aşa a zis 
doctorul, sir. 

— Dar nu mai pot suporta! 

— Patru, trei, doi, unu, gata, sir. Şoferul îi puse din nou 
prosopul pe umeri şi-l ajută să se ridice în picioare. Cum vă 
simţiţi, domnule senator? Aţi revenit pe tărâmul nostru, sir! 

— Doctorul zice că boala e incurabilă, Eugene, răspunse încet 
senatorul, pe când ieşea de sub duş cu ajutorul şoferului. Zicea 
că ori se atenuează cu timpul, ori eşti obligat să recurgi masiv la 
medicamente. Şi aşa ceva, evident, îţi tulbură serios creierul. 

— Câtă vreme suntem noi cu dumneavoastră, sir, nu e nevoie 
să vă gândiţi la aşa ceva, v-am mai spus. 

— Da, te cred, Eugene şi vă sunt profund recunoscător, o să 
vă daţi seama şi tu şi Margaret de asta când eu nu voi mai fi. 
Dar, pentru numele lui Dumnezeu, în mine sunt doi oameni! Şi 
nu pot şti niciodată care dintre ei este la cârmă. E un adevărat 
iad! 

— Ne dăm seama, sir, la fel cum îşi dau seama şi prietenii 
dumneavoastră din Maryland. Vom avea toţi multă grijă de 
dumneavoastră. 

— ţi dai seama, Eugene, că nu am nici cea mai vagă idee de 
unde au răsărit aceşti prieteni ai mei, din Maryland? 

— Ba dimpotrivă, sir. Doctorul lor a început să vină la noi după 

incidentul acela neplăcut, din cinematograful din Bethesda. Nu 
aţi făcut nimic deosebit, atâta doar că au fost vreo două perechi 
care credeau că v-au recunoscut. 

— Nu-mi aduc aminte de nimic. 

— Aşa şi-a închipuit şi doctorul... Dar acum totul s-a terminat, 
nu-i aşa, şefu'? V-aţi revenit complet şi diseară o să fiţi mare, nu- 
i aşa? E vorba de Preşedinte, sir. Contesa asta şi mai ales 
nepotul ei o să vă aducă o mulţime de voturi, nu-i aşa? 

— Da, cred că da, Eugene. Cheam-o pe Margaret să-mi facă 
masajul şi după aceea o să trag un pui de somn. 

5:07 după-amiaza 


Secretara permanentă a directorului interimar al CIA primise al 
treilea telefon de la Londra şi răspunsese, în cele din urmă, 
răspicat, că noul director, „după ce primise ştirea de la unitatea 
Little Girl Blood”, era ocupat până peste cap cu şedinţe de 
urgenţă, în diverse locuri din Washington, chiar în momentul ăsta 
participă la o şedinţă de cabinet cu Preşedintele, la Casa Albă. Va 
lua legătura cu MI 6 imediat ce situaţia de criză se va afla sub 
control. Fusese pe cât de fermă putea să fie o secretară, poate 
chiar periculos de fermă, dar nu mai avea altă alternativă. După 
ce operaţiunea de la aeroportul Dulles fusese încununată de 
succes, ea era cea mai importantă piesă aflată în joc, ştirile de la 
Londra nu trebuiau să treacă de ea nici în ruptul capului. Aruncă 
o privire spre ceasul de cristal de pe biroul ei: erau ultimele 
minute pe care le mai petrecea în această încăpere. 

Scorpio 17 strânse materialele pe care le avea în faţă, se 
ridică de la birou, se apropie de uşa şefului ei şi bătu. 

— Intră! răspunse vocea dinăuntru. 

— Vă rog să mă scuzaţi, sir. Secretara deschise uşa şi intră, 
având în mână hârtiile ce fuseseră pe birou şi o grămadă de note 
telefonice. Acestea sunt materialele pe care le-aţi cerut, sir şi 
acestea sunt mesajele pe care le-aţi primit în timp ce vorbeaţi la 
telefon. Dumnezeule, parcă ar fi un Who's Who al Washington- 
ului. Toată lumea încearcă să ia legătura cu dumneavoastră. 
Puse toate hârtiile pe biroul directorului. 

— Toată lumea se grăbeşte să-mi dea sfaturi bune şi să-mi 
spună cât de mult mă apreciază. Evident că imediat ce domnul 
Preşedinte va face o numire permanentă, eu voi dispare de pe 
firmament. 

— Dar credeam că ştiţi... 

— Ce să ştiu? 

— Pe Beltway se zvoneşte că Preşedintelui îi place de 
dumneavoastră, că priveşte cu mult respect rezultatele pe care 
le-aţi obţinut până acum aici şi că este la curent cu preferința 
conducerii Agenției, ca dumneavoastră să preluaţi funcţia şi să 
nu mai fie numit un amator, pe considerente politice. 

— Am auzit, dar nu dau prea mulţi bani pe asta. Preşedintele 

are datorii politice faţă de foarte mulţi oameni şi eu unul - un 
pârlit de director adjunct - nu fac parte dintre aceştia, sunt 
absolut sigur. 

— Cine ştie... Ei bine, sir, dacă nu mai aveţi nevoie de mine, aş 
vrea să mă duc acasă. 

— N-ai primit nimic de la unitatea Litt/e Girl Blood? Trebuia să 
fiu informat imediat ce apare ceva nou. 

— Aveţi mesajul între celelalte primite. Când a sosit, vorbeaţi 
cu domnul Vicepreşedinte. 

— La toţi dracii, trebuia să mă fi întrerupt! 

— Nu aveam nici un motiv să vă întrerup, sir: Nu cunosc 
amănunte, dar presupun că nici o scofală la Londra înseamnă că 
operaţia de acolo a fost un eşec. 

— La dracu”! explodă directorul temporar al CIA. Dacă 
reuşeam să pun mâna pe căţeaua asta, poate că aş mai fi avut o 
şansă!... Unde e flăcăul ăla, şeful unităţii Litt/e Girl Blood? 

— Şi el şi ceilalţi, au venit azi dimineaţă la trei, au lucrat 
cincisprezece ore fără întrerupere şi nu prea avuseseră parte de 
mult somn nici înainte. Mi-a zis ceva de genul că are de gând să 
tragă obloanele şi să închidă prăvălia, că mai e şi mâine o zi, 
poate că una mai bună, dacă nu o să mai fie cu ochii roşii de 
oboseală. 

— Bine, o să mă văd cu el dimineaţă. Şi cu dumneata. 

— Dacă mai aveţi nevoie de mine, eu pot să mai rămân. 

— Pentru ce? Să vezi cum îmi ling rănile şi cum în iau rămas- 
bun de la biroul ăsta, frumos şi impozant? Mai bine du-te acasă, 
Helen, pierzi timpul de pomană. 

— Bună seara, domnule director. 

— Sună frumos, nu-i aşa? 


Secretara opri maşina în dreptul primului centru comercial ce-i 
ieşi în cale, pe când încă mai era în Langley, Virginia, o încuie şi 
se îndreptă spre un telefon public de pe trotuar, aflat lângă un 
supermarket. Introduse o monedă în aparat, formă un număr pe 
care-l ştia de mult pe dinafară şi aşteptă, până când auzi seria 
normală de beep-uri. Apoi formă încă cinci cifre şi, în câteva 
clipe, de la celălalt capăt al firului îi răspunse o voce anonimă: 

— Doriţi să luaţi legătura cu Utah-ul? 

— Aici Numărul Şaptesprezece... Aşa cum probabil că se va 
întâmpla cu noi toţi, mi-a venit şi mie rândul. Dimineaţă nu mai 

pot reveni la serviciu. i 

— Mi-am cam închipuit. In noaptea asta o să te scot din țară, 
ia-ți cu tine cât mai puţine lucruri cu putință. 

— Nu-mi voi lua practic nimic. Tot ce-mi trebuie este deja în 
Europa, de câțiva ani buni. 

— Unde anume? 

— Asta nu vă priveşte. 

— Corect. Când vrei să pleci? 

— Cât mai repede posibil. N-am nevoie de nimic de acasă, 
exceptând paşaportul şi câteva bijuterii. O să ajung acolo cu un 
taxi. Totul trebuie să rămână exact aşa cum e acum, să pară că 
nici măcar n-am mai ajuns acasă. Locuiesc în apropiere, aşa că 
nu va dura mai mult de cincisprezece minute, cel mult douăzeci. 

— După aia iei tot un taxi şi te duci la baza Andrews, la 
aeroport. Acolo cauţi serviciul de securitate. O să ai un loc 
rezervat, la prima cursă diplomatică spre Paris. 

— Excelent. Când pleacă? i 

— Peste vreo oră şi jumătate. |ţi urez o viaţă lungă şi plăcută, 
Șaptesprezece. 

— O să-mi dau toată silinţa. O merit din plin. 

După ce-l lăsase pe Poole lipit de telefonul de la motelul 
Shenandoah Lodge, mai mult ca să afle noutăţi despre Cathy 
Nielsen, Hawthorne o pornise spre locuinţa căpitanului Henry 
Stevens, fostul şef al NI. Acum se găsea în maşină, pe o stradă 
mărginită de copaci, pregătindu-se să ia curba spre rondul din 
faţa casei fostului său superior. Pe aleea de acces se afla o 
maşină gri a Departamentului Marinei, un vehicul de patrulă şi 
pază. Uşa i-o deschise un subofițer, în uniformă şi înarmat, care-i 
făcu un semn cu capul către sufragerie, unde se vedea o femeie 
îmbrăcată în negru, care privea spre fereastra situată în partea 
opusă uşii. 

Întâlnirea dintre Phyllis şi Tye semăna, în primul moment, cu 
orice revedere între doi prieteni apropiaţi, separați involuntar de 
o mare pierdere a unuia dintre ei. Acum se revedeau în nişte 
circumstanţe în care, inevitabil şi dureros, nu puteau să nu-şi 
aducă aminte de tragedia de la Amsterdam. Până când 
Hawthorne ajunse destul de aproape ca Phyllis să i se arunce în 
braţe, cu lacrimile curgându-i şiroaie, se înţeleseseră din priviri, 
fără nici o vorbă. 

— E inutil, totul este atât de inutil! strigă ea. 

— Ştiu, Phyll, ştiu prea bine. 

— Bineînţeles că ştii! 

Se ţineau în braţe, înţelegându-se dincolo de cuvinte - doi 
oameni cumsecade care suferiseră nişte pierderi teribile în viaţă 
şi care nu reuşiseră să-şi explice de ce fusese nevoie ca cei dragi 
lor să-şi dea viaţa. Trecură clipe lungi până când Hawthorne o 
lăsă uşurel din braţe pe soţia lui Henry Stevens. 

— Cu ce să te servesc, Tye? Un ceai, o cafea, sau poate vrei să 
bei ceva? 

— Nu, mulţumesc, nu e nevoie, răspunse Hawthorne. 

— Atunci te rog să iei loc. Sunt sigură că nu ai venit până aici 
doar din compasiune, cred că eşti prea ocupat să mai ai timp 
chiar acum şi de aşa ceva. 

— Cât de multe ştii, Phyll? 

— Sunt soţia unui ofiţer de informaţii, poate că nu sunt extrem 

de inteligentă, dar cred că am dedus poate chiar mai multe 
decât bănuia Henry. Dumnezeule, omul ăsta a stat la serviciu 
aproape patru zile, fără să închidă ochii... şi era groaznic de 
îngrijorat în legătură cu tine, Tye. Probabil că şi tu eşti extenuat. 

— Deci ştii că urmărim pe cineva? 

— Evident. O cineva extrem de periculoasă, sprijinită de 
oameni la fel de periculoşi... 

— „0O"? Deci ştii că e vorba de o femeie? 

— Hank mi-a spus, e vorba de o teroristă din Valea Baaka. 
Dacă nu era aşa de obosit, nu cred că mi-ar fi spus nici atât. 

— Phyllis, zise Hawthorne, aplecându-se şi privind-o drept în 
faţă pe văduvă. Trebuie să-ţi pun nişte întrebări, despre ce s-a 
întâmplat în ultimele zile. Ştiu că nu e momentul, dar... 

— Te înţeleg, Tye. Nu uita că am mai văzut destule scene din 
astea, ani de zile. 

— Stai singură aici? 

— Nu, a venit sora mea care locuieşte în Connecticut, o să 
stea un timp cu mine. Acum a ieşit puţin. 

— Voiam să ştiu dacă tu şi Hank locuiaţi singuri aici... 

— Da, bineînţeles, dar eram păziţi permanent. Maşini de 
patrulă ale Marinei, cu oameni înarmaţi, limuzine speciale, care 
veneau să-l ia pe el la birou şi-l aduceau acasă, plus un sistem de 
alarmă care ar fi pus pe gânduri şi un savant. Aveam securitatea 
asigurată din toate punctele de vedere, dacă asta voiai să mă 
întrebi. 

— Te rog să mă ierţi, dar cred că nu era chiar aşa. Cineva a 
venit aici şi l-a omorât pe Henry, chiar în timp ce vorbeam cu el 
la telefon. 

— Nu ştiam că vorbea cu tine, dar am discutat despre asta şi 
cu poliţiştii şi cu cei de la NI. Telefonul normal, cel din bucătărie, 
era căzut din furcă. Dar într-o anumită privinţă ai dreptate, e 
evident. Vin aici fel de fel de comisionari şi de oameni pentru 
diverse reparaţii, ca la orice casă normală. Şi nu pot fi toţi opriţi 
şi controlaţi, am fi stigmatizaţi, probabil că nu am mai fi putut 
comanda nici măcar o pizza dacă s-ar proceda aşa. In general 
Hank nu chema patrulele decât atunci când aveam musafiri, dar 
altfel neglija frecvent asta. Aici ni se părea că e absolut inutil, nu 
era la fel ca la Amsterdam. El zicea că e un sindrom paranoid. 

— Cu alte cuvinte, un tip în salopetă şi cu o trusă de scule, sau 
unul în costum şi cu o servietă, sau un militar în uniformă 

probabil că nu ar fi fost oprit pentru percheziţie, spuse Tyrell. 

— Probabil că nu, încuviinţă văduva, dar să ştii că le-am spus 
asta şi poliţiştilor şi celor de la NI. Şi tot ei i-au interogat 
amănunţit şi pe militarii din patrulă care erau de serviciu de 
dimineaţă. Cei doi soldaţi au spus că, în afară de băiatul care 
aduce ziarele, nimeni nu s-a mai apropiat de casa noastră. 

— Au avut tot timpul maşina parcată afară, pe alee? 

— Adevărul e că nu, nu aşa cum stau acum, dar asta nu e 
ceva teribil de relevant. După cum ţi-am spus, de obicei patru/au. 
Henry insistase să se procedeze la modul ăsta, atât din motive 
practice, cât şi din cauza vecinilor. 

— Patrulau? 

— În jurul blocului, un tur se parcurge în mai puţin de un minut 
şi zece secunde dacă eşti în maşină. 

— lar motivele practice ale lui Hank constau în faptul că „o 
patrulă staţionară, cu sau fără însemne, constituie o ţintă”, spuse 
Hawthorne dând din cap. 

— Totdeauna erau fără însemne, îl întrerupse Phyllis. Dar chiar 
şi aşa, vecinii noştri tot nu s-ar fi simţit bine, văzând maşini 
străine parcate tot timpul în faţa casei. Dacă n-am fi fost atât de 
bătrâni, probabil că ar fi început să se întrebe dacă nu am 
înfiinţat cumva vreo casă de rendez-vous. 

— Nu eşti de loc bătrână, Phyllis şi eşti o femeie frumoasă. 

— Ah, a reapărut domnul galant! Să ştii că mi-a lipsit foarte 
mult asta, după ce ai plecat tu de la ambasadă. 

— İn concluzie, pe Henry l-ar fi putut omori oricine era la 
curent cu rutina zilnică de pe aici. Un minut şi zece secunde 
poate fi o un interval de timp extrem de mare, într-o situaţie 
tactică dată. 

— Vrei să spui că a fost cineva de la Marină? 

— Sau cu un grad şi o funcţie suficient de mare pentru a fi la 
curent cu amănuntele. 

— Te rog să fii mai clar, îi spuse Phyllis gravă. 

— Acum îmi este imposibil. 

— Dar e vorba de soţul meu! 

— Atunci o să-ţi spun exact atât cât ţi-ar fi spus şi soţul tău şi 
o să fiu cât de sincer este posibil. Sunt multe lucruri pe care încă 
nu ţi le pot spune. 

— Rahat, Tyrell! Am tot dreptul să ştiu! Un privilegiu câştigat 
de-a lungul a douăzeci şi şapte de ani de căsnicie! 

— Haide Phyll! Hawthorne îi apucase mâinile şi i le ţinea strâns 
în ale lui. Fac exact ceea ce ar fi făcut şi Henry, dacă ar fi acum 
aici, în locul meu. Contrar celor ce le afirmam şi celor ce i le 
spuneam şi lui destul de des, el era un analist teribil de bun - 
poate că nu era un agent de teren formidabil, nu ăsta era 
punctul lui forte - şi în domeniul ăsta puţini erau capabili să-i 
stea alături. Pentru asta îl respectam mult... şi îl respectam încă 
şi mai mult pentru că te avea pe tine de soţie. 

— Ah, termină odată, linguşitor neisprăvit! spuse Phyllis 
zâmbind scurt şi trist, pe când îi îndepărta mâinile şi-şi le elibera 
pe ale ei din strânsoare. Dă-i drumul mai departe cu întrebările 
tale. 

— De fapt, totul se reduce la trei, esenţiale. Când, cât de des 
Şi cui l-ai auzit pomenind numele meu? 

— Doar atunci când ai fost împuşcat în staţiunea aceea din 
Maryland - îşi ieşise pur şi simplu din minţi, credea că iar este 
responsabil de... 

— lar! 

— Mai încolo, te implor, Tye, spuse văduva încet. 

— Ingrid! 

— E foarte complicat. Mai încolo, te rog. 

— Bine. Hawthorne înghiţi în sec, avea faţa roşie din cauza 
sângelui pe care-l simţise cum i se suie în cap. Continuă te rog. 

— Ţi-a pronunţat numele de vreo trei sau patru ori, cerând să- 
ţi fie acordat cel mai bun tratament cu putinţă şi amenințând că-l 
va spânzura cu mâna lui pe cel care va face altfel. 

— Cu cine vorbea, Phyll? 

— La dracu', nu ştiu. Cu cineva care era la curent cu ceea ce 
făceai tu. Hank a spus că vrea să fie transmis imediat un raport 
detaliat - despre asta n-am nici un dubiu. 

— Ceea ce înseamnă că tot cercul Little Girl Blood era la 
curent, inclusiv domnul de categorie grea. 

— Ce tot zici acolo? 

— N-are importanţă... 

— Aş vrea să nu te mai aud spunând asta. La Amsterdam, ori 
de câte ori te întorceai cu braţul într-o eşarfă, sau cu un ochi 
vânăt şi vreunul dintre oamenii cărora le păsa de tine te întrebau 
ce s-a întâmplat, tot aşa ziceai: „N-are importanţă”. 

— lartă-mă Phyll, îmi pare sincer foarte rău. Tyrell se 
încruntase şi scutura încet din cap. 

— Mai e şi altceva, dragul meu? îl întrebă văduva. 

— Nu-mi pot da seama. Am găsit o structură de ansamblu. 
Aşa-mi zicea mereu şi Henry: „Trebuie să fie o structură de 
ansamblu, asta trebuie să cauţi”, când eu mă încăpăţânam să 
caut doar nişte amănunte disparate. 

— Dar Henry nu reuşea să deducă nici o structură de 
ansamblu, până când nu veneai tu cu acele detalii disparate. Te 
aprecia foarte mult pentru asta, chiar dacă nu ţi-o spunea direct. 

— Nu mi-o spunea direct... OK, cel puţin am mai aflat ceva util 
pentru capcana pe care trebuie să i-o întindem generalului ăsta 
nebun. Nu ştiu ce să te mai întreb, Phyll, doar dacă nu-ţi trece ţie 
ceva prin minte, orice crezi că e important. 

— Cred că telefoanele de la Londra... 

— Londra! 

— Au început pe la şapte sau opt dimineaţa, a răspuns sora 
mea, eu am refuzat să vorbesc. 

— De ce? 

— Pentru că m-am săturat de toată porcăria asta, dragul meu, 
mi-a ajuns şi mie! Henry şi-a dat viaţa pentru toate murdăriile 
astea şi eu, una, nu mai vreau să aud de nici un telefon de la 
Londra, sau de la Paris, sau de la agenţiile din Istanbul, din 
Kurdistan, sau ale flotei din Mediterana, nu mai vreau să ştiu de 
nimic de genul ăsta. Pentru numele lui Dumnezeu, omul ăla a 
murit! Să-l lase şi pe el - şi pe mine - în pacea şi-n liniştea lui! 

— Phyll, dar oamenii ăia nu ştiu că el a murit! 

— Şi ce dacă? l-am spus surorii mele să le zică să sune la 
Departamentul Marinei. Să-şi debiteze ticăloşii ăia în voie 
minciunile lor, eu nu mai pot rezista la asta. 

— Unde e telefonul? 

— Henry n-a admis niciodată să montăm unul în sufragerie. E 
pe verandă - sunt pe verandă - sunt trei, de culori diferite. 

Hawthorne se ridică şi se năpusti în verandă. In colţul din 
stânga, pe o masă, văzu trei telefoane: bej, roşu şi albastru 
închis, toate parţial ascunse de un panou, ridicat numai pe 
jumătate. Ridică receptorul telefonului roşu, apăsă pe butonul pe 
care era marcată litera O şi-i spuse operatorului, care-i răspunse 
imediat: 

— Sunt comandant Hawthorne, actualmente aghiotant al 
domnului căpitan Henry Stevens. Te rog să-mi faci legătura cu 
ofiţerul de permanenţă de la NI. 

— Îndată, sir. 

— Căpitan Ogilvie, firul roşu, îi răspunse o voce de la sediul NI. 
Vă numiţi Hawthorne? Un moment, să verific. 

— Exact, domnule căpitan. Vreau să vă pun o întrebare. 

— Pe linia asta vă voi spune absolut tot ce ştiu. 

— Aţi primit vreun mesaj de la Londra pentru domnul căpitan 
Stevens? 

— Din câte ştiu eu, nici unul, domnule comandant. 

— Cred că din câte ştiu nu-mi ajunge, domnule căpitan. Am 
nevoie, repet, am neapărată nevoie, de un răspuns precis, fie că 
e afirmativ, fie că e negativ. 

— Un moment. Urmară circa zece secunde de tăcere, apoi 
Ogilvie reveni pe fir. Nimic de la Londra, domnule comandant. 
Absolut nici un mesaj. 

— Vă mulţumesc, domnule căpitan. Tyrell închise telefonul şi 
se întoarse în sufragerie. La birou nu este nici un mesaj pentru 
Henry, spuse el. 

— E absurd, ripostă Phyllis, întorcând brusc capul către Tyrell. 
Au sunat de cel puţin cinci ori. 

— Mă întreb dacă legătura este bilaterală, zise Hawthorne. Ştii 
pe ce telefon au fost apelurile? 

— Nu. Ţi-am spus, a răspuns sora mea. Nu mi-a zis decât că 
de fiecare dată a vorbit cu acelaşi om, un englez foarte agitat. Şi 
de fiecare dată ea i-a spus să sune la Departamentul Marinei. 

— Dar acolo n-a mai sunat, spuse Hawthorne. Şi a continuat să 
sune aici. De ce?... Ce ţi-a mai spus sora ta? 

— Nu prea multe şi nici nu eram atentă la ce zicea ea. 

— Ea unde e acum? 

— S-a dus până la supermarket, să ia câte ceva de mâncare. 
Trebuie să se întoarcă dintr-o clipă în alta. Când ai venit tu, am 
crezut de fapt că e ea. De afară se auzi un claxon scurt. Auzi, a 
venit. L-a chemat pe subofițer, să o ajute cu pachetele. 

Prezentările fură scurte şi rapide, sora lui Phyllis sesiză 
imediat că era vorba de ceva urgent. Subofiţerul rămase să se 
descurce singur cu pachetele, în timp ce Tyrell o conducea în 
sufragerie. 

— Doamnă Talbot, începu el. 

— Mai bine zi-mi Joan. Phyll mi-a spus foarte multe despre 
dumneata. Dar, pentru numele lui Dumnezeu, ce s-a întâmplat? 

— Exact asta vreau să aflu de la dumneavoastră... Telefoanele 

de la Londra, cine era la aparat? 

— Au fost pur şi simplu oribile, nu m-am simţit niciodată atât 
de prost, de când mă ştiu! exclamă Joan Talbot. Omul ăla 
îngrozitor îl tot cerea pe Henry, zicea mereu că e ceva urgent şi 
că trebuie să vorbească imediat cu el. lar eu trebuia să-i răspund 
că o să încercăm să-l găsim şi că e mai bine să sune direct la el, 
la birou, dar el îmi răspundea că cei de la Departamentul Marinei 
i-au spus că domnul căpitan lipseşte - Dumnezeule, auzi! 
Lipseşte, omul e mort şi cei de la Marină nu vor să recunoască, 
iar eu nu o pot spune! Imi venea să vomit şi sufletul din mine! 

— Există nişte motive serioase pentru asta, Joan, foarte bine 
întemeiate... 

— Ca sora mea să fie obligată să suporte un asemenea iad? 
De ce crezi că nu mai vrea - iar eu nici n-o s-o mai las - să 
răspundă la telefon? Nu voi mai răspunde decât eu, sau 
„amiralul” din hol. De când s-a întâmplat nenorocirea, pe Henry 
l-au căutat fel de fel de oameni, tot timpul şi ea era obligată să le 
răspundă „Ah, face un duş”, sau „Ah, e la o partidă de golf”, sau 
„E la o şedinţă”, ca şi cum l-ar fi aşteptat să intre pe uşă în 
fiecare clipă! Ce fel de vampiri sunteţi voi, oameni buni? 

— Joane, termină! spuse soţia lui Henry Stevens. Tye îşi face 
pur şi simplu meseria, oricât de mult îi displace şi lui asta. 
Răspunde la ce te-a întrebat. Cine era la telefon? 

— A fost mai mult o mormăială decât o convorbire civilizată, 
accentul aristocratic al ticălosului ăla de englez era oribil, abia 
înţelegeam ce spunea, lua-l-ar toţi dracii! 

— Cine era, Joan? 

— Nu mi-a spus cum îl cheamă, doar „M”-şi-încă-ceva şi nu- 
ştiu-cum „Speciale”. 

— MI 6? întrebă Hawthorne. Operații Speciale? 

— Da, cred că da. 

— lisuse, de ce? şopti Tyrell ca şi cum ar fi vorbit de unul 
singur, tensionat la maximum, neavând în cap decât o furtună de 
confuzii. Legătura trebuie să fie bilaterală. 

— lar mormăieli? spuse sora lui Phyllis. 

— S-ar putea, admise Tyrell. Doar dumneata îmi poţi spune 
dacă vor mai fi şi altele. La ce telefon a sunat englezul? 

— La cel albastru, numai la cel albastru. 

— Aşa e, la băieţelul albastru. Linii telefonice directe, speciale, 
protejate permanent împotriva interceptărilor din exterior. 

— Încep să înţeleg, adăugă şi Phyllis. Hank folosea telefonul 
ăla ori de câte ori voia să vorbească cu vreunul dintre omologii 
lui, din Europa sau din Orientul Apropiat. 

— Evident. E vorba de o reţea de comunicaţii globală, 
proiectată pentru şefii serviciilor de informaţii civile şi militare 
aliate. Sunt cele mai sigure mijloace de comunicaţii 
internaţionale, dar ca să comunici cu cineva trebuie să ai un 
număr de telefon şi eu nu-l am. O să-l sun pe Palisser, să mi-l dea 
el. 

— Vorbeşti de numărul de la Londra? întrebă Joan Talbot. Dacă 
despre ăla e vorba, e pe hârtia de lângă telefon. 

— Englezul ţi l-a dat? 

— Doar după ce mi-a repetat de două ori că... mâine 
dimineaţă va fi schimbat, doamnă, pronunţând fiecare cuvânt ca 
şi cum ar fi fost un blestem satanic. 

— Poate că nu e chiar aşa. Hawthorne se întoarse repede pe 
verandă, găsi hârtia şi formă cele paisprezece cifre ale numărului 
de la Londra. Pe când făcea asta, simţi o durere acută în piept - 
acută şi totuşi difuză - un fel de avertisment de care avusese de 
prea multe ori parte mai înainte, ceva ce nu avea nici o legătură 
cu starea lui fizică, ci cu cea psihică, o manifestare ce exterioriza 
la nivel senzorial pericolul grav pe care-l detectase la nivel de 
instinct. Interogând-o atât de insistent pe Phyllis, sperase să 
găsească ceva, un amănunt cât de mic, o vorbă, un cuvinţel, 
care să-i permită să facă o legătură între persoana lui şi 
asasinarea lui Henry Stevens. Acum ştia că găsise acea legătură, 
era vorba de raportul acela detaliat despre starea lui, care fusese 
transmis la cererea lui Henry după întâmplarea de la Cliesapeake 
Beach, un raport destinat să-i asigure /ui o îngrijire cât mai bună 
cu putinţă şi care, inevitabil, ajunsese la toţi cei implicaţi în 
operaţiunea Little Girl Blood, inclusiv la acel Scorpio care 
răspundea la numele de Meyers, Maximum Mike Meyers, o 
scursură ordinară care, în calitatea lui, avea evident acces la 
detaliile modului în care se efectua paza la locuinţa lui Stevens. 
Această informaţie era legătura pe care o căuta, dar, între timp, 
apăruseră acele apeluri repetate de la Londra, telefoane date 
direct acasă la Stevens, ocolind canalele oficiale ale NI. Faptul în 
sine era mai mult decât neobişnuit, sugera un eveniment 
excepţional şi crea un sentiment incipient de panică, iar această 
panică datorată necunoaşterii era factorul care declanşase 

durerea din pieptul lui Tyrell. Axiomă: teme-te de imprevizibilul 
necunoscut, mai ales când informaţia provine din teritorii 
prietene. Ceva ieşise din parametri, cum ar fi zis Poole. 

— Alo? îi răspunse aproape urlând vocea de la Londra. 

— Stevens la telefon, minţi Hawthorne, sperând că vorbele 
rostite rapid vor ascunde diferenţele de pronunție, dacă cumva 
omul de la Londra îl cunoştea pe Henry Stevens. 

— Pentru numele lui Dumnezeu, domnule căpitan, ce tot faceţi 
voi pe acolo? Mi-e imposibil să dau de directorul CIA şi încerc să 
ajung la dumneata de aproape zece ore! 

— Am avut o zi foarte grea... 

— Sper din toată inima că a fost grea! Dar, cum până acum nu 
ne-am cunoscut, dă-mi voie să mă prezint. Mă numesc Howell, 
John Howell - există şi un sir înaintea numelui dacă ai de gând să 
verifici pe calculator, însă în rest poţi să uiţi liniştit apelativul, mi- 
ar face chiar plăcere. 

— MI 6, Operații Speciale? 

— Ei bine bătrâne, cred că, de fapt, sunt un fel de rândaş al 
Majestății Sale. Presupun că v-aţi luat toate măsurile de 
siguranţă. Noi cel puţin aşa am făcut şi acelaşi lucru se întâmplă 
şi la Paris. Nu ştiu ce se întâmplă la lerusalim, dar, de obicei, 
flăcăii ăia sunt cu mult înaintea noastră. Cred că la ora actuală 
omul lor este în vreun tunel de sub muntele Sinai. 

— John, toată ziua am fost în şedinţe, a fost o criză 
internaţională acută. Ca să vorbim aceeaşi limbă, n-ai vrea să 
mă pui la curent cu ultimele evenimente? 

— Cred că glumeşti! urlă Howell. Doar dumneata eşti 
controlorul lui Hawthorne, nu-i aşa? 

— Da, desigur, răspunse Tyrell, încercând să gândească pe cât 
de rapid era în stare, să găsească o urmă de logică în nişte 
aserţiuni aparent ilogice. Şi fiindcă veni vorba, vă mulţumesc că 
aţi reuşit să-l recrutaţi... 

— E isprava lui Geoffrey Cooke, odihnească-i Domnul sufletul 
în pace, nu a mea personal. 

— Da, ştiu. Cum îţi spuneam, n-am primit mesajul dumitale 
decât când am ajuns acasă, la birou nu era absolut nimic. 

— La toţi dracii, căpitane, doar nu era să-mi dau prenumele, 
numele şi funcţia ofițerului dumitale de permanenţă. Am căzut 
de acord cu noul vostru director de la Agenţie să ţinem totul cât 
mai secret cu putinţă, să nu transmitem nimic decât între noi 

trei, direct şi personal. Te-am inclus şi pe dumneata doar pentru 
că eşti controlorul lui Hawthorne. Dar ce dracu se întâmplă la 
voi? Directorul CIA nu a luat legătura cu dumneata? Secretara lui 
- o căţea al dracului de arogantă, dacă-mi pot permite să mă 
exprim aşa - mi-a zis că şeful ei a fost anunţat direct de unitatea 
voastră specială şi că are totul sub control, dar nu înţeleg cum s- 
ar putea întâmpla asta fără să vorbească şi cu dumneata. 

— M-am ocupat toată ziua de povestea asta Israeliană, se 
lamentă Tyrell. La ora asta o poţi auzii în toate buletinele de ştiri 
şi de la radio şi de la televizor. 

— O porcărie! îl întrerupse şeful MI 6. Fac pe nebunii şi unii şi 
ceilalţi. Dinspre partea mea, n-au decât să-şi spargă capetele cât 
vor dori. Chestiunea asta, căreia trebuie să-i facem noi faţă, este 
treabă serioasă, nu joaca lor de copii tâmpiţi. 

— Stai o clipă, Howell, zise Tyrell calm, începând să se 
albească la faţă şi simțind cum îl cuprinde din ce în ce mai mult 
panica, pe care ceva mai devreme o presimţise numai. Ziceai 
ceva despre o unitate specială a noastră... te referi cumva la 
operaţia combinată de interceptare telefonică efectuată de 
băieţii dumitale şi de Agenţie! 

— E absurd! Vrei să-mi spui că nu ai aflat nimic! 

— Ce să aflu, John? Hawthorne simţea că nu mai poate să 
respire din cauza încordării. 

— Va avea loc astă-seară. Bajaratt susţine că va da lovitura în 
seara asta. Ora voastră locală! 

— Dumnezeule mare... spuse Tyrell abia audibil, expirând 
încet, cu faţa acum albă ca varul. Şi vrei să spui că unitatea 
noastră specială a transmis informaţia asta directorului? 

— Bineînţeles. 

— Eşti sigur! 

— Dragul meu, am vorbit cu afurisita aia de secretară a lui, 
personal. Spunea că directorul era prins în şedinţe în diverse 
locuri din Washington şi, când am sunat-o ultima dată, mi-a spus 
clar că flăcăul era la o întrunire a cabinetului de la Casa Albă, 
prezidată chiar de domnul Preşedinte. 

— Cabinetul?... Pentru ce mama dracului? 

— Bătrâne, e ţara voastră, nu a mea. Dacă ar fi fost vorba de 
primul nostru ministru, acesta s-ar fi aflat evident sub paza 
întărită a Scotland Yard-ului - de fapt chiar asta şi este situaţia la 
ora actuală - şi nici nu s-ar fi pus problema vreunei întruniri a 

cabinetului la Downing Street 10. Prea mulţi dintre băieţii ăia 
sunt potenţial interesaţi să-l vadă sărind în aer. 

— Nu e exclus să fie la fel şi aici. 

— Poftim? 

— N-are importanţă... Cu alte cuvinte, dumneata crezi că 
directorul CIA cunoaşte situaţia şi, extrapolând - din moment ce 
era atât de prins în şedinţe - ai crezut că a dat alarma peste tot 
pe unde trebuie, la Washington? 

— Uite ce e bătrâne, flăcăul e nou în funcţie şi e evident că a 
intrat în panică, nu-l trata cu prea multă asprime. Poate că şi eu 
trebuia să fiu ceva mai circumspect. Am luat de bună ce mi-au 
spus oamenii mei, cum că ar fi un om cu multă experienţă şi un 
profesionist excepţional. 

— Probabil că nici nu au greşit. Dar au neglijat un mic detaliu, 
probabil destul de important. 

— Care anume? 

— Nu cred că directorul CIA cunoaşte situaţia! 

— Ce! 

— Sir John, te rog să nu schimbi acest număr de telefon. O să 
ard hârtia pe care e scris şi o să iau din nou legătura cu 
dumneata pe canalele normale. 

— Dar, pentru numele lui Dumnezeu, vrei să-mi spui şi mie ce 
se întâmplă pe acolo, pe la voi? 

— Nu mai am timp. Revin mai târziu. Tyrell închise brusc 
telefonul, ridică receptorul celui roşu şi apăsă pe butonul pe care 
se afla litera O. | se răspunse imediat. 

— Sunt comandant Hawthorne... 

— Da, domnule comandant, tot cu mine aţi vorbit şi mai 
devreme, îi răspunse operatorul. Sper că l-aţi găsit pe ofiţerul de 
permanenţă de la NI. j 

— Da, aşa e, îţi multumesc. Insă acum am nevoie să vorbesc 
urgent cu domnul Secretar de Stat Palisser, de preferință tot pe o 
linie protejată specială, dacă se poate. 

— Se poate, sir. |l căutăm imediat. 

— Rămân pe fir. Este ceva extrem de urgent. Pe când aştepta, 
Tyrell încerca să formuleze modul în care îi va transmite 
Secretarului de Stat incredibilele noutăţi de ultimă oră, nişte 
informaţii pe care Palisser ar fi putut foarte bine să nici nu le 
accepte ca veridice. Operația combinată de interceptare 
telefonică Londra-Washington nu fusese un eşec, dimpotrivă! 

Comunicaţiile lui Bajaratt fuseseră interceptate, vocea ei fusese 
înregistrată clar pe bandă: va da lovitura astă seară! Nebunia 
mare era că nimeni nu părea să aibă habar de asta!/... Greşit, 
murmură Hawthorne, cineva avea habar şi acel cineva 
scurtcircuitase canalele de transmitere a informaţiei. Unde 
dracu' era Palisser! 

— Domnule comandant...? 

— Te ascult. L-ai găsit pe domnul Secretar? 

— Pare ceva mai greu decât credeam, avem oarecari 
dificultăţi, sir. Avem numărul dumneavoastră de telefon pe firul 
roşu, aşa că, dacă doriţi, atunci când îl găsim vă dăm imediat 
legătura. 

— Nu, rămân pe fir. 

— Am înţeles, sir. 

Din nou tăcere pe fir. Cu cât dura mai mult, cu atât simţea că 
durerea din piept devine mai acută. E trecut de şase, îşi zise 
Hawthorne, întorcându-şi mâna şi uitându-se la ceas - era trecut 
bine, era aproape şi jumătate. Incepuse să se întunece. 

— Fire-ai al dracului Palisser, pe unde eşti? 

— Domnule comandant... 

— Da? 

— Nu ştiu cum să vă spun, sir, dar pur şi simplu nu-l putem 
găsi pe domnul Secretar de Stat. 

— Cred că glumeşti! urlă Tyrell, la fel cum urlase şi sir John 
Howell la el, un pic mai înainte. 

— Am vorbit cu doamna Palisser, sir, se află la St Michaels, 
Maryland şi dânsa ne-a spus că domnul Secretar a sunat-o puţin 
mai devreme şi i-a zis că se opreşte la ambasada Israelului după 
care, cam într-o oră, urma să sosească şi dânsul acolo. 

— Şi? 

— Am sunat la ambasadă, am vorbit cu primul secretar - 
ambasadorul este pentru moment la lerusalim - şi ne-a spus că 
domnul Secretar Palisser a fost acolo, a stat circa douăzeci de 
minute. Au discutat, după cum spunea el, „nişte probleme ţinând 
de competenţa Departamentului de Stat”, după care domnul 
Secretar Palisser a plecat. 

— Ce probleme? 

— Mi-e teamă că noi nu ne puteam permite să punem o 
asemenea întrebare, sir. 

— Dar de când se duce Secretarul de Stat al Statelor Unite ale 

Americii la o ambasadă, când, de obicei, se procedează exact pe 
dos, vine ambasadorul la el, când îl cheamă? 

— Mi-e teamă că eu nu pot răspunde la întrebarea asta, sir. 

— Poate că eu o să pot... Fă-mi legătura imediat cu primul 
secretar de la ambasada Israelului, spune-i că e o problemă mai 
mult decât urgentă. Dacă nu mai e la ambasadă, găseşte-l din 
pământ din iarbă verde. 

— Am înţeles, sir. 

Treizeci şi nouă de secunde mai târziu în receptor răsună o 
voce gravă. 

— La telefon Asher Ardis, de la ambasada Israelului. Mi s-a 
spus că este vorba de o convorbire urgentă, că sunt chemat de 
un ofiţer superior din cadrul US NI. Aşa este? 

— Mă numesc Hawthorne şi sunt în subordinea directă a 
domnului Secretar de Stat, Bruce Palisser. 

— Un om extraordinar. Cu ce vă pot ajuta? 

— Sunteţi la curent cu desfăşurarea unei operaţiuni cu numele 
cod Little Girl Blood! Suntem pe un fir roşu, aşa că puteţi vorbi 
fără nici o grijă. 

— Ca să pot vorbi ceva, domnule Hawthorne, ar trebui să am 
habar de aşa ceva şi nu am. Este vorba de o operaţiune 
desfăşurată în cooperare cu guvernul nostru? 

— Da, domnule Ardis. Mai exact cu Mossad-ul. Domnul Palisser 
v-a spus ceva despre doi agenţi ai Mossad-ului, care trebuiau să 
sosească astăzi şi să-i înmâneze un colet? Este o problemă 
extrem de presantă şi importantă, sir. 

— Cuvântul colet poate avea multe semnificaţii, domnule 
Hawthorne, nu credeţi? Poate fi o bucăţică de hârtie, nişte 
desene, sau chiar şi o lădiţă de fructe exotice, nu credeţi? 

— N-am timp pentru asemenea şarade, domnule Ardis. 

— Nici eu, dar sunt realmente curios. Ne-am manifestat 
curtoazia punându-i la dispoziţie domnului Secretar de Stat o 
cameră separată, cu un telefon direct cu Israelul, pe linie 
specială, pentru a putea vorbi cu domnul colonel Abrams, de la 
Mossad - evident. Trebuie să recunoaşteţi că atât cererea cât şi 
răspunsul au fost mai mult decât obişnuite, nu credeţi? 

— Nu sunt diplomat. Aşa că nu vă pot răspunde. 

— Mossad-ul nostru operează de multe ori pe căi prea puţin 
ortodoxe, ceea ce, nu de puţine ori, este extrem de iritant. Dar 
noi, diplomaţii, încercăm să fim înţelegători, mai ales că 


272 


organizaţia asta trebuie să se lupte şi pentru a-şi menţine 
imaginea de caracatiţă implacabilă în lumea clandestină, ale 
cărei tentacule ajung peste tot şi nu iartă niciodată... 

— Am impresia că nu sunteţi chiar un admirator înflăcărat al 
acestei instituţii, îl întrerupse Tyrell. 

—O să vă spun un singur nume: Jonathan Pollard, 
actualmente pensionar pe durată nedeterminată al sistemului 
dumneavoastră de penitenciare. E nevoie de mai mult? 

— Repet, nici nu mă interesează şi nici nu mă privesc 
rivalităţile dumneavoastră interdepartamentale, sir. Nu mă 
interesează decât vizita pe care v-a făcut-o domnul Secretar de 
Stat Palisser. A reuşit să vorbească cu domnul colonel Abrams şi 
dacă da, despre ce era vorba? Faptul că vorbesc pe un fir roşu 
sper că este garanţie suficientă că sunt autorizat să deţin 
informaţii strict secrete şi, în fond, doar lucrăm împreună, pentru 
numele lui Dumnezeu! Dacă mai aveţi nevoie de vreo 
confirmare, vă rog să o solicitaţi, o veţi obţine imediat! 

— Sunteţi foarte nervos, domnule Hawthorne. 

— Termină domnule cu rahaturile astea! 

— İn sfârşit o atitudine hotărâtă! Revolta unui om inteligent 
dezvăluie totdeauna un adevăr. 

— N-am nevoie de nici o afurisită de parabolă talmudică în 
momentul ăsta! Ce s-a întâmplat când Palisser a luat legătura cu 
Abrams? 

— Adevărul e că nu a reuşit să vorbească cu el. Misteriosul 
colonel de la Mossad lipsea pe moment, dar când va reveni la 
birou va primi un mesaj, care-l anunţă că trebuie să-l sune 
imediat pe Secretarul dumneavoastră de Stat, i-a lăsat şase 
numere de telefon, trei pe linie specială şi trei pe linii normale. 
Răspuns satisfăcător pentru întrebarea anterioară? 

Dezgustat, Tyrell trânti telefonul şi se întoarse în sufragerie. 
Aproape chiar în uşă îi ieşi înainte Phyllis Stevens. 

— Te-a căutat un oarecare locotenent Poole, a sunat la 
telefonul normal, am vorbit cu el din bucătărie... 

— Cathy? A spus ceva despre o doamnă maior Nielsen? Cum 
se simte? 

— Nu, era vorba de domnul general Michael Meyers, 
preşedintele JCSC. Te-a căutat la telefon. Vrea să vă întâlniți 
imediat. Spunea că e o problemă urgentă. 

— Cred şi eu că e urgentă. Are nevoie de ţinte mobile pentru 

poligonul lui personal de tir. 

6:47 după-amiaza 


Limuzina cu numărul de înmatriculare DOSI mergea cu viteză 
pe Şoseaua 50, îndreptându-se spre sud, de-a lungul coastei 
statului Maryland, către mica localitate St Michaels. Pe bancheta 
din spate, Secretarul de Stat tot apăsa pe tastele telefonului său 
celular special, din ce în ce mai iritat. In cele din urmă, 
exasperat, cobori geamul ce-l despărţea de şofer şi i se adresă 
acestuia: 

— Nicholas, ce dracu s-a întâmplat cu telefonul ăsta? Nu pot 
să formez nici un număr! 

— Nu ştiu, domnule Secretar, îi răspunse şoferul pus la 
dispoziţia lui de Serviciul Secret. Şi eu am avut necazuri cu 
aparatul meu de radio. Nu am putut lua legătura cu dispeceratul 
nostru de la bază. 

— la stai puţin. Dumneata nu eşti Nicholas. El unde e? 

— A trebuit să fie înlocuit, sir. 

— Înlocuit? De ce? Unde s-a dus? Doar el conducea când am 
ajuns la ambasada Israelului! 

— Probabil că i s-a întâmplat ceva în familie, sir. Mie mi s-a 
ordonat pur şi simplu să-l înlocuiesc, sir, altceva nu ştiu. 

— Asta e mai mult decât ciudat. Ar fi trebuit să fie informat şi 
biroul meu, să mi se ceară aprobarea, parcă asta e procedura 
standard. 

— Cei de la dumneavoastră de la birou nu ştiau unde vă aflaţi, 
sir! 

— Dar puteau să sune aici, în maşină. 

— Telefonul nu funcţionează, domnule Secretar. 

— la stai dom'le! Dacă cei de la mine de la birou nu ştiau unde 
sunt, dumneata cum de ai aflat? 

— Avem propriile noastre canale, sir. Doar suntem pregătiţi 
special, pentru activităţi clandestine. 

— Răspunde la întrebare! 

— Am obligaţia de a-mi spune numele, gradul, numărul 
matricol şi atât. Astea sunt singurele date care pot fi transmise 
inamicului. 

— Ce ai spus? 

— L-aţi aranjat bine aseară pe domnul general, l-aţi aranjat 

atât de bine încât Casa Albă l-a pus sub supraveghere. E 
dezgustător să-i faci aşa ceva unui om atât de mare cum e 
domnul general Meyers. 

— Numele dumitale, soldat? 

— Puteţi să-mi spuneţi Johnny, sir. Şoferul viră brusc, la 
stânga, intrând pe un drum prăfuit, abia vizibil de pe şosea. 
Imediat după aceea acceleră puternic şi maşina se îndreptă 
hurducându-se spre un mic luminiş, unde se vedea staționând un 
helicopter Cobra. 

— Puteţi cobori, domnule Secretar. 

Zdruncinat, Palisser bâjbâia după clapetă. Uşa se deschise cu 
o smucitură şi el se prăbuşi afară, pe iarba aspră şi tunsă scurt. 
La trei metri de el, în uniformă cu, mâneca dreaptă împăturită cu 
grijă şi prinsă pe umăr, stătea preşedintele JCSC. 

— Ai fost un bun soldat în timpul celui de-al doilea război 
mondial, Bruce, dar între timp ai uitat de lecţiile de tactică de 
luptă în incursiune, spuse generalul.. Când te afli în teritoriu 
inamic, fii foarte atent cui dintre oamenii locului îi acorzi 
încredere. La Casa Albă ai ratat. Dacă ar fi întrerupt azi şedinţa 
de consiliu să-ţi aducă vreun mesaj, omul ăla era sigur că ar fi 
fost împuşcat. 

— Dumnezeule mare, rosti Palisser calm. Eşti exact aşa cum 
mi te-a caracterizat Hawthorne. Nu te mulţumeşti numai să te ţii 
de-o parte şi să permiţi să fie asasinat Preşedintele, ci pur şi 
simplu îl ajuţi pe asasin. 

— Nu e decât un om ca oricare altul, Bruce, un politician greşit 
sfătuit, sub privirile căruia este decimată întreaga capacitate 
militară a Statelor Unite. Dar toate astea se vor schimba astă- 
seară, întreaga lume se va schimba în seara asta. 

— Astă-seară? 

— In mai puţin de o oră. 

— Ce dracu’ vrei să spui? 

— Aşa e, doar n-ai avut nici o posibilitate să afli, nu-i aşa? 
Doar curierii aceia de la Mossad n-au reuşit să ajungă la tine, nu-i 
aşa? 

— Abrams! zise Palisser. Colonelul Abrams! 

— Un om periculos, încuviinţă Meyers dând din cap. Din cauza 
moralității lui stupide şi inflexibile, nu-şi poate da seama de 
avantajele care decurg din situaţia în sine. Şi, cum nu mai avea 
încredere în nimeni de la noi şi-a trimis proprii lui oameni până 

aici, ca să-ţi transmită numele unui senator obscur, cu ajutorul 
căruia totul va deveni o realitate, în cel mult o oră. 

— Cum de ştii toate astea? 

— Prin intermediul unui individ pe care sunt convins că nu l-ai 
remarcat niciodată - unul din micii şi obscurii aghiotanţi de la 
Casa Albă, acelaşi om care a interceptat şi mesajele pe care a 
încercat să ţi le trimită tembelul ăla de Hawthorne, azi 
dimineaţă. Cârtița noastră de la Casa Albă este un adevărat 
yesman, Preşedintelui îi place foarte mult de el şi stau mult de 
vorbă împreună. Se întâmplă că înainte de a se duce la Casa 
Albă omul a fost unul dintre aghiotanţii mei - eu l-am transferat 
acolo. Şi stă şi cu mine mult de vorbă. Generalul îşi privi ceasul 
în lumina slabă a asfinţitului. Peste ceva mai puţin de o oră, 
Preşedintele, la insistenţele acelui obscur senator, va acorda o 
audienţă particulară, care nu e trecută în programul oficial - ghici 
cui, Bruce? Văd că ai ghicit, ai dreptate. Lui Litt/e Girl Blood... Şi 
după aceea, buum! O explozie care se va auzi în toată lumea! 

— Ticălos nebun! mugi Palisser îndreptându-şi trupul vârstnic 
şi năpustindu-se spre el, cu mâinile întinse. 

Preşedintele JCSC îşi luă mâna stângă de la spate şi trase o 
baionetă militară din teaca fixată la centură. In clipa în care 
mâinile vârstnicului Secretar de Stat îi atinseră gâtul, Meyers 
împlântă lama grea în stomacul lui Palisser şi, cu o mişcare 
bruscă, o făcu să pătrundă în sus, în cuşca toracică. 

— Să faci să dispară cadavrul, îi ordonă el adjutantului său. Şi 
să arunci maşina de pe barajul de pe insula Taylor. 

— In regulă, Maximum. 

— Şoferul unde e? 

— Unde n-o să-l găsească nimeni, niciodată. Garantat. 

— Bine. O să fie doar o altă pată albă în istorie, atâta tot. 
Peste o oră nu va mai conta, nu va mai conta absolut nimic. Mă 
duc la Casa Albă cu helicopterul. O să stau în apartamentul 
pentru oaspeţi de la etajul doi. 

— Să fii atent. Cineva trebuie să ia bine hăţurile în mână. 


Pe o stradă lăturalnică din lerusalim, într-un intrând, în ploaie, 
zăcea un om. Hainele îi erau fleaşcă, iar sângele ce i se scurgea 
din trup se amesteca, cu apa ce cădea din cer şi, împreună cu 
ea, curgea peste pietrele pavajului, spre rigolă. Colonelul Abrams 
din Mossad fusese împuşcat de şase ori, cu un pistol cu 

amortizor. Pe strada Sharafat mergea calm un bătrân corpolent 
şi cărunt, care era convins că făcuse exact ceea ce trebuia făcut. 

Bajaratt îşi controla cu atenţie ţinuta, rochia pe care o 
îmbrăcase pentru cel mai important moment al întregii ei vieţi, 
clipa ei supremă de împlinire. Pe când se privea atent în oglinda 
înaltă, în faţa ochilor îi apăru imaginea unei copile de zece ani, 
ce o privea şi cu uimire, dar şi cu admiraţie nedisimulată. 

Am reuşit, draga mea! Acum nimeni nu ne mai poate opri din 
drum, vom schimba istoria lumii. Toate durerile ce le-am îndurat 
acolo sus, în munți, se vor ostoi pentru totdeauna azi, când 
lumea asta va fi acoperită de valul de sânge pe care-l vom 
declanşa noi de aici, ne vom găsi astfel împlinirea şi vom fi 
răzbunat toate ororile pe care am fost obligate să le îndurăm... Iti 
aduci aminte cum se rostogoleau pe stânci capetele mamei şi 
tatei, desprinse de trupurile lor, cu ochii mari, deschişi 
imploratori spre Dumnezeul lor obscen, care totuşi lăsa să se 
întâmple asemenea monstruozităţi? Poate că în ultima clipă, 
ultima lor privire, ne implora pe noi să ne aducem aminte de 
ceea ce vedeam pentru tot restul zilelor? Muerte a toda 
autoridad ... O să reuşim, draga mea, iubita mea, pentru că 
suntem de neînvins! 

Pe măsură ce se apropia de oglindă, imaginea dispăru. Acum 
îşi privea cu atenţie şuviţele argintii din păr şi figura palidă - 
rezultatul utilizării unui fond de ten de culoare deschisă - cu 
uşoare cearcăne sub ochi, tot machiajul fiind gândit pentru a-i 
îmbătrâni faţa într-un mod foarte subtil. Era îmbrăcată elegant şi 
cu mult bun gust: o rochie bleumarin până imediat sub genunchi, 
cu garnituri de pasmanterie aplicate la bust şi pe şolduri, croită 
excelent, ce completa de minune impresia generală de femeie 
între două vârste, luptându-se cu stoicism să păstreze aparenţa 
unei siluete mai tinereşti, pe care voia să o degaje. La toaletă se 
mai adăuga un şirag dublu de perle scumpe, ciorapi tot 
bleumarin şi pantofi Ferragamo, de piele cel puţin la fel de fină 
ca o mănuşă. Se degaja din ea parcă prin toţi porii aerul de 
aristocrată elegantă şi bogată, a cărei prezenţă pe Via Condotti 
era o apariţie absolut familiară. Şi, pentru ca totul să fie perfect, 
în mână avea o poşetă-plic micuță, pe a cărei clemă străluceau 

două perle, despre care nimeni nu se putea îndoi că nu erau 
naturale, la fel cu cele de la gât. 

La încheietura mâinii avea un ceas micuţ şi delicat, încrustat 
cu diamante, care, la prima vedere, părea un Piaget de cea mai 
bună calitate. Dar nu era. Nu era decât o imitație excelent 
lucrată, un dispozitiv făcut să reziste oricăror intemperii sau 
şocuri, care, dacă apăsai de trei ori pe geam, era capabil să 
emită un impuls radio suficient de puternic pentru a putea fi 
recepționat până la cincisprezece metri, trecând prin ziduri, 
geamuri sau lemn. Receptorul acordat pe frecvenţa şi modulaţia 
ceasului era montat în căptuşeala de mătase de pe unul din 
pereţii poşetei de seară: un mic modul circular, ataşat la un disc 
exploziv care, atunci când era detonat, făcea să explodeze 
încărcătura principală, aflată în celălalt perete al genţii, unde, 
într-un recipient ermetic, se aflau aproape nouă sute de grame 
de nitroglicerină. Dispozitivul avea puterea de explozie a unei 
bombe normale de două sute de livre. Muerte a toda autoridad! 
Moarte tuturor celor care, direct sau indirect, aveau puterea de a 
ordona moartea altor oameni! 

— Cabi! Vocea lui Nicolo, venind din dormitor, o făcu să 
tresară. Se întoarse de la oglindă şi se duse repede spre uşa 
dintre camere. 

— Ce este? 

— Nu-mi pot pune prostiile astea de aur la manşetă. Pe cel din 
stânga am reuşit să-l bag, dar pe cel din dreapta... 

— Evident, doar eşti dreptaci, dragul meu, îl întrerupse 
Bajaratt, intrând în cameră. Totdeauna ai necazuri cu butonul de 
la mâna dreaptă, ai uitat? 

— Nu mai ţin minte nimic, nu mă gândesc decât la ziua de 
mâine şi la Angelina. 

— Nu eşti impresionat chiar de loc de întâlnirea pe care o 
avem în seara asta? Chiar dacă e vorba de Preşedintele Statelor 
Unite ale Americii? 

— lartă-mă, signora, asta te impresionează poate pe tine, 
pentru mine nu înseamnă nimic. Mintea mea e deja la New York, 
sunt atât de nerăbdător să o văd! Ai auzit ce spunea la aeroport? 
Spunea că o să ne petrecem weekend-ul undeva pe malul unui 
lac, împreună cu familia ei. 

— O să ai posibilitatea să o cunoşti şi tu mai bine, Nicolo. 
Bajaratt îi puse butonul la manşetă, apoi se dădu un pas înapoi 

şi-l privi cu atenţie: Arăţi nemaipomenit, docherul meu iubit şi 
frumos. 

— Dar pentru tine tot docher rămân, nu-i aşa, signora! izbucni 
Nicolo privind-o drept în ochi. Nu vrei să mă laşi nici o clipă să uit 
de unde vin. M-ai urcat pe culmi, dar nu vrei să uit de unde am 
plecat. Ce plăcere găseşti în asta? 

— Te-am urcat pe o culme de unde vei putea face tot ceea ce 
îţi va hărăzi Dumnezeu! 

— Ciudat să te aud spunând asta. Tu nu ai nici un Dumnezeu, 
mi-ai spus asta cât se poate de răspicat. Tu nu faci decât să 
alergi după o himeră, despre care nu ştiu nimic şi pe care nu o 
pot înţelege. Mi-e milă de tine, te plâng şi mă rog pentru tine, 
fiindcă, oricât de nobilă ar fi această cauză a ta, ceea ce faci tu 
este rău şi greşit în faţa Domnului. 

— Să nu mă plângi, Nicolo. Eu mi-am acceptat destinul. 

— Destino! O vorbă atât de mare signora... Mă depăşeşte! 

— S-o lăsăm moartă... Pune-ţi haina. Tânărul se conformă şi 
ea se dădu încă un pas înapoi, admirându-l aşa cum îşi admiră 
orice artist creaţia pe care o simte ca fiind o capodoperă. Arăţi 
extraordinar. Inalt, umeri largi şi talie subţire, frumos... Şi cununa 
aia a ta de păr negru şi cârlionţat!... Sp/lendido...! 

— Termină, mă faci să mă simt prost. Fratele meu e mai înalt 
ca mine cu trei centimetri dacă te interesează, are unu' 
nouăzeci. 

— Da, ştiu, l-am văzut şi pe el, însă e un animale. Faţa şi ochii 
lui sunt lipsiţi de orice fel de expresie, e încet la minte... 

— Este un băiat foarte cumsecade, signora şi este mult mai 
puternic decât mine. Dacă vreun bărbat nu se poartă cum 
trebuie cu surorile noastre, el poate să dea cu omul ăla de un zid 
de la patru metri. Eu nu reuşesc decât de la vreun metru. 

— Spune-mi Nicolo, iei exemplu de la el? 

— Trebuie, pentru că e mai mare decât mine şi, de când a 
murit tata, el e şeful familiei. 

— Dar chiar îi urmezi exemplul, asculţi de el, // respecţi! 

— Surorile mele pur şi simplu îl adoră. Acum el e //padrone, el, 
cu puterea lui, are grijă de noi toţi. 

— Dar tu, Nicolo, tu! Il adori şi tu? 

— Ah, signora, termină odată, asta e non importante. 

— Pentru mine este, dragul meu băiat, pentru că vreau să 
înţelegi foarte bine de ce te-am ales pe tine și nu pe el. 

— Pentru ce anume m-ai ales! 

— Incă o întrebare la care n-o să-ţi răspund. Dar spune-mi, ce 
părere ai tu despre fratele tău mai mare? 

— Aaaah! zise Nicolo, scuturând supărat din cap. Dacă insişti 
atât, află că am impresia că la el muşchii ţin loc de creier. Vrea 
să fie şeful celor din docuri doar prin puterea lui şi atât. O să fie, 
dar numai până când o să se ivească un alt /upo, să-l omoare şi 
să-i ia locul. Stupido! 

— Vezi, asta era! Eu căutam perfecțiunea şi, cu tine, chiar că 
am găsit-o! A 

— Cred că eşti cam pazzo, signora. |lmi dai voie s-o sun pe 
Angelina la New York? Probabil că a ajuns deja acasă. 

— Sigur că da. Poţi să suni liniştit, dar să nu dureze mai mult 
de zece minute. Peste dgovăzeci de minute vine domnul senator 
să ne ia. 

— Aş vrea să rămân singur cât vorbesc cu ea. 

— Naturalmente, zise Bajaratt, după care ieşi din dormitor şi 
închise uşa după ea. 

7:09 seara 


Hawthorne era pe punctul de a exploda. Absolut toţi cunoscuţii 
lui şi ai lui Phyllis, care lucrau în diverse servicii de informaţii din 
Washington, erau ori plecati în delegație, ori lipseau, ori nu 
doreau să vorbească cu un comandant de care nici nu auziseră. 
Faptul că menţionau codul Litt/e Girl Blood nu spunea nimic, 
nimănui. Măsurile de securitate fuseseră atât de restrictive, 
cercul restrâns fusese atât de restrâns de data asta, încât nimeni 
nu-şi putea lua responsabilitatea de a da un ordin, pentru că 
nimeni nu avea autoritatea să o facă. Era un circ, dincolo de 
orice imaginaţie: nimeni nu putea da alarma, pentru că nimeni 
nu putea lua legătura cu cei a căror funcţie le permitea asta, 
pentru că nimeni nu era autorizat să facă asta! Cel mai rău 
fusese când vorbise cu centrala de la Casa Albă. 

— Primim zeci de telefoane ca ăsta în fiecare zi, sir. Dacă vă 
bazaţi, într-adevăr, afirmaţiile pe ceva, sunaţi la Serviciul Secret, 
sau la Pentagon. 

Cei de la Serviciul Secret fuseseră cât se poate de tranşanţi: 

— Am luat notă de sesizarea dumneavoastră, sír şi vă putem 
asigura că domnul Preşedinte este cât se poate de bine păzit, 
însă, domnule comandant, v-am ruga să nu mai insistaţi, avem şi 
noi treabă şi presupunem că şi dumneavoastră sunteţi destul de 
ocupat. Bună seara! 

La Pentagon, Tyrell nu putea suna. L-ar fi alarmat inutil pe 
Maximum Mike Meyers, iar şeful reţelei Scorpio probabil că ar fi 
găsit o modalitate să taie orice cale de comunicaţie. 

Bruce Palisser, Secretarul de Stat, era de negăsit, la fel şi 
legătura lui din Israel, colonelul Abrams de la Mossad. 
Dumnezeule, ce se întâmpla oare? 

Pe verandă începu să sune un telefon şi, cum Phyllis Stevens 
era mai aproape de el, se repezi să răspundă. 

— Tye! strigă ea. E Israelul. Telefonul roşu! 

Tyrell ţâşni din scaun şi se năpusti spre verandă şi spre 
aparatul care-l adusese în pragul nebuniei, înşfăcând receptorul 
din mâna lui Phyllis. 

— Bună seara, zise el, puteţi vorbi cu mine, sunt la curent cu 
toate detaliile. Cine e la telefon? 

— Hai să ne lămurim de la bun început ce şi cum, îi răspunse 
vocea de la Ierusalim. Cine eşti dumneata? 

— Fost locotenent-comandant Tyrell Hawthorne, aghiotant 
temporar al domnului Secretar de Stat Bruce Palisser, agent 
coordonat de domnul căpitan Henry Stevens, USNI. Dacă e 
nevoie de explicaţii suplimentare, înseamnă că nu sunteţi o 
persoană care are dreptul să folosească acest aparat. 

— Nu e nevoie de nimic altceva, sunt o persoană autorizată, 
domnule comandant. 

— Ce voiai să ne spui, lerusalim? 

— Nişte noutăţi cât se poate de neplăcute, dar pe care trebuie 
să le aflaţi... Domnul colonel Abrams a fost scos din acţiune, a 
fost omorât undeva pe strada Sharafat. Poliţia i-a găsit cadavrul 
acum câteva minute... 

— Imi pare rău, îmi pare foarte rău... Din câte ştiu domnul 
Abrams trimisese încoace doi agenţi de-ai dumneavoastră, 
pentru a lua legătura cu domnul Palisser? 

— Exact, chiar eu le-am pregătit documentele pentru drum. Eu 
sunt - mă rog, am fost - aghiotantul personal al domnului colonel 
Abrams. Domnul Secretar Palisser a lăsat şase numere de 
telefon, unde să-l caute domnul colonel. Printre ele se găsea şi 
acesta la care am dat de dumneata. 

— Imi puteţi da ceva detalii? 

— Da, pot şi sper să fie şi utile. Cheia întregii operaţii este un 
anume senator Nesbitt, din statul Michigan. Asta era informaţia 
pe care agenţii noştri trebuiau să i-o transmită domnului Palisser. 

— Un senator de Michigan? Şi ce dracu înseamnă asta? 

— Nu ştiu, domnule comandant. Dar asta trebuiau să-i 
comunice agenţii noştri domnului Palisser. Conform celor spuse 
de domnul colonel Abrams, această informaţie era atât de 
importantă, încât nu putea fi încredinţată nici măcar canalelor de 
comunicaţii diplomatice. 

— Mulţumesc, lerusalim. 

— Cu plăcere, domnule comandant. Şi dacă aflaţi cumva ce s- 
a întâmplat cu agenţii noştri, v-am fi extrem de recunoscători 
dacă ne-aţi comunica imediat şi nouă. 

— Veţi afla instantaneu tot ce vom descoperi şi noi. Tyrell 
închise telefonul. Nu mai înţelegea absolut nimic. 

7:32 seara 


Se întâmplase ceva! Maşina lui Nesbitt întârzia, întârziase 
aproape douăzeci de minute! Nu era tocmai comportamentul la 
care te-ai fi aşteptat din partea unui politician cu situaţie incertă, 
care, în urma acestei scurte vizite în Biroul Oval, ar fi putut 
obţine investiţii în valoare de sute de milioane de dolari în statul 
său, asigurându-şi astfel realegerea în senat... Vă vom lua de la 
hotelul Carillon astă-seară, la ora şapte şi cincisprezece fix. Poate 
că vi se pare cam devreme, dar nu este decât o măsură de 
precauție, în caz că traficul va fi cumva prea aglomerat. Erau 
vorbele consilierului şef al senatorului. Şapte şi cincisprezece 
fix... Dumnezeule! Să fi făcut Nesbitt una din crizele lui? Să fie 
oare el acum deghizat în bătrânel petrecăreţ, cu o perucă aiurită, 
dând târcoale prin locurile pe unde se practică comerţul stradal 
cu sex? Să ruineze dedublarea asta de personalitate, a unui om 
uzat, cel mai important, cel mai măreț moment al unei vieţi de 
chinuri, începută în iadul din Pirinei? Nu putea accepta una ca 
asta, nu voia nici măcar să se gândească la aşa ceva! 

— Nicolo, dragul meu, spuse Bajaratt, cu un ton din care, în 
ciuda tuturor eforturilor ei, răzbătea încordarea, te rog să rămâi 
aici şi să te uiţi după maşina domnului senator. Eu mă duc până 
înăuntru, să dau un telefon. Mă găseşti la primul telefon public. 

— Certamente, răspunse băiatul, rămânând sub copertina de 
la intrare. Inaltul tânăr era o apariţie atât de izbitoare, încât 
atrăgea privirile tuturor trecătorilor ca un magnet, fiecare avea 
impresia că e vorba de o personalitate celebră, căreia îi uitase 
numele, sau de o vedetă de cinema al cărui nume îi scăpa. 

Bajaratt formă numărul de telefon din Silver Spring cu taxă 
inversă, de la telefonul public din faţa recepţiei. 

— Eu sunt, rosti ea în aparat. Avem o problemă. 

— Poţi vorbi fără grijă Amaya, linia este sigură, îi răspunse 
grăbită vocea păpuşii arabe cu care vorbise cu o zi înainte. 

— Maşina lui Nesbitt întârzie, mult mai mult decât ar fi normal. 
Se simte cumva rău! 

— A avut un acces după-masă, dar l-a văzut doctorul... 

— Nu se poate! şopti gutural Bajaratt. Atunci, o să mă duc 
singură. Audienţa este, în fond, programată! 

— Mi-e teamă că nu e chiar aşa. Nu este trecută în registrul 
oficial şi n-o să reuşeşti nici măcar să intri pe poartă, dacă te 
duci fără el. g 

— O să reuşesc eu cumva, trebuie. inseamnă că Scorpionii s- 
au întors împotriva mea şi încearcă să-mi stea în cale. Probabil 
că l-au reţinut pe Nesbitt! 

— Perfect posibil, draga mea, pentru că lor le place status qua 
şi ceea ce ai tu de gând să faci este, într-un fel, o ameninţare 
pentru ei. Dar nu e bine să te pripeşti, rămâi pe fir. O să-l sun pe 
senator în maşină, de la un alt telefon. 

Bajaratt rămase la telefon, înţepenită, cu o expresie împietrită 
pe faţă. Brusc îşi dădu seama că în spatele ei se află o siluetă 
parcă familiară şi se răsuci pe călcâie. Fără să clipească, o 
recunoscu pe fosta ei gazdă din Palm Beach, femeia aceea cu 
dinţi prea mari pentru gura ei, îmbrăcată într-o rochie scumpă de 
seară. In mâna stângă ţinea o poşetă verde, destul de mare, 
deschisă. Mâna dreaptă o avea băgată înăuntru şi prin 
deschizătură se vedea ţeava unui pistol. 

— Până aici ţi-a fost, zise femeia Scorpio. 

— Crezi că o să ai parte de altceva decât de cuţitele miilor 
noştri de luptători, ce te vor căuta şi-n gaură de şarpe, ca să-ţi 
taie beregata? spuse Bajaratt rece. 

— Şi crezi că o să avem parte de altceva, dacă tu o să ne strici 
toate rosturile, din cauza unei toane de căţea în călduri? 

— Doamne-Dumnezeule, asemenea limbaj la o doamnă din 
înalta societate? 

— Cel mai adecvat pentru dumneata, stimată miss Valea 
Baaka, veni răspunsul. 

— Faci o greşeală imensă, insistă Bajaratt cu calm. Valea 
Baaka este a/ături de voi, a fost totdeauna alături de voi. Dovadă 
şi prietenul nostru comun, i/ padrone... 

— Bătrânul e mort, o întrerupse cealaltă femeie. Insula lui a 
dispărut, a sărit în aer, am aflat toţi asta. lar acum nu putem lua 
de loc legătura cu nici unul din primii cinci. Suntem izolaţi şi 
numai tu poţi fi singurul motiv al acestei izolări! 

— Hai mai bine să vorbim, dar nu cred că aici e un loc prea 
bine ales, spuse Bajaratt punând telefonul în furcă. Faptul că am 
întrerupt convorbirea nu va avea absolut nici o consecinţă şi, cu 
siguranţă, nu mă poţi împuşca aici, în plin hol, cred că nu ar fi 
prea convenabil pentru tine. Ai fi prinsă imediat, poate chiar 


286 


împuşcată la rândul tău... Hai, există o intrare laterală pentru 
furnizori şi pentru maşini diplomatice, putem vorbi acolo. O să fiu 
foarte cuminte, sunt perfect conştientă că tu ai un pistol, iar eu 
nu sunt, din păcate, înarmată. Pe când traversau holul spre 
intrarea laterală, Bajaratt continuă: Spune-mi te rog - întrebare e 
mai degrabă un compliment pentru tine - cum ai reuşit să mă 
găseşti? 

— Nu cred că te surprinde dacă îţi spun că sunt destul de bine 
cunoscută aici, în Washington, îi răspunse femeia, pe când 
mergea în dreapta ei, cu poşeta atingându-i şoldul, astfel încât 
Bajaratt simţea, din când în când, pistolul. 

— Când e vorba de tine, nu cred că mă mai poate surprinde 
ceva... 

— Faptul că sunt membră a reţelei Scorpio este evident... 

— Hai mai bine să începem cu începutul, cum s-ar zice... Cum 
m-ai găsit? 

— Ştiam că tu şi băiatul v-aţi dat la fund, evident că foloseaţi 
alte nume decât cele pe care le ştiam eu, dar nu vă puteaţi 
schimba şi înfăţişarea, cel puţin el nu putea să o facă. Aşa că am 
pus-o pe secretara mea să sune la toate hotelurile mai bune din 
oraş şi să întrebe de voi, pretextând că sărmanul meu soţ a uitat 
cum vă cheamă şi unde locuiţi - un obicei notoriu al lui. Restul a 
fost foarte simplu, madame Balzini. 

— Extrem de ingenios şi de eficient! exclamă Bajaratt, 
deschizând uşa spre un peron aflat într-o zonă de oraş în care te 
credeai într-un tunel, o stradă cu un trafic deosebit de intens. Nu 
e de mirare că te-au ales să faci parte din reţeaua Scorpio. 

— Şi o să şi rămân, o întrerupse femeia din Palm Beach cu 
vehemenţă. O să rămânem toţi. Ştim ce vrei să faci, dar pentru 
tine drumul se opreşte aici! 

— Dar, pentru numele lui Dumnezeu, ce crezi că am de gând 
să fac? 

— Termină, stimabilă miss Valea Baaka! exclamă doamna din 
înalta societate. Una dintre noi este - mai precis era - secretara 
directorului de la Langley. Acum Helen este deja în Europa, a 
dispărut pentru totdeauna, dar, înainte de a pleca, m-a sunat şi 
mi-a spus despre ce e vorba. Era îngrozită, speriată de moarte, 
dar nu avusese încotro, noul Scorpio 1 îi dăduse ordine precise 
şi, dacă voia să trăiască şi să scape, trebuia să le asculte 
orbeşte... Ei bine, nouă, celorlalţi, nu ne-a dat nimeni nici un 

ordin, iar nouă ne place foarte mult felul în care o ducem şi 
nimeni n-o să schimbe asta. Incă mai crezi că o să vină să te ia 
vechiul meu prieten, Nesbitt?... Ah, termină cu privirea asta 
mirată iubito, uiţi că îmi spune Sylvia şi că eu v-am făcut 
cunoştinţă? Am dat un simplu telefon la el acasă şi, cu ce mi-a 
spus Helen, nu cred că era mai greu decât să adun unu şi cu unu 
ca să deduc restul. Mi-e teamă că maşina lui a avut un accident, 
îmi pare rău. Dar cred că o să ai şi tu un accident, un glonţ 
rătăcit în timpul unui atac tâlhăresc, ca atâtea altele care se 
întâmplă în frumoasa noastră capitală... Şi ce loc crezi că e mai 
potrivit pentru aşa ceva decât caverna asta urbană în care ne 
aflăm, unde abia poţi să vezi şi unde nu mai auzi nimic la mai 
mult de cinci paşi? 

Femeia se uită în jur şi începu să scoată pistolul din poşetă. 

— Să fiu în locul tău eu n-aş face una ca asta, spuse Bajaratt, 
observând că se apropie o maşină de gunoi enormă, care se 
oprise la poarta de acces spre stradă a hotelului. 

— Dar nu eşti în locul meu. 

— Viaţa nu înseamnă nimic pentru mine, continuă Bajaratt, 
dar se pare că tu îi preţuieşti mult deliciile, mergând până la a 
trăda interesele reţelei Scorpio. 

— Ce spui...! 

— Silver Spring, Maryland. leri i-am făcut o vizită acelei 
doamne bogate, de origine arabă - eşti pe statul ei de plată. l-ai 
vândut pe Scorpioni pentru bani, mulţi bani. Pentru nimic altceva 
decât bani, ca şi cum ei nu te-ar plăti îndeajuns! 

— Absurd! 

— Atunci o să-i poţi da o explicaţie convingătoare lui Scorpio 
1. Tu nu ai putut lua legătura cu el, dar eu pot. Şi am vorbit deja 
cu el. Dacă astă seară nu ajung la Casa Albă, mâine dimineaţă, la 
prima oră, şeful tău va avea pe birou un raport detaliat în 
legătură cu trădarea ta... Se pare că uiţi cu cine ai de-a face. 
Numele meu e Bajaratt. Nu încetez nici un moment să observ, să 
caut şi, când găsesc vreo slăbiciune la cineva, să o transform 
într-o sursă de putere pentru mine. Bajaratt se trase uşor către 
dreapta, pe când fosta ei amfitrioană de la Palm Beach rămăsese 
ca împietrită, cu gura deschisă şi ochii mari, al căror machiaj nu 
reuşea să ascundă groaza din privirile ei. Ei bine, signora acum 
poţi să-mi spui dacă mai ai de gând să mă omori? 

Răspunsul rămase nerostit pe vecie, pentru că Bajaratt se 

dădu un pas înapoi şovăind, ca şi cum ar fi alunecat pe pavaj, 
după care se aruncă înainte, izbind-o în plin cu umărul pe femeia 
de alături şi trimiţând-o drept în faţa uriaşei maşini de gunoi, 
care luase viteză şi se îndrepta spre platforma unde se găseau 
ele. Se auzi un scrâşnet disperat de frâne, dar tragedia nu mai 
putea fi evitată. Celebra doamnă a societăţii mondene din Palm 
Beach fusese făcută zob de roţile din faţă. 

— O ambulanță, să vină o ambulanţă! ţipă Bajaratt, luând-o la 
fugă spre intrarea hotelului. Imediat ce trecu de uşă încetini 
ritmul şi, mergând repede, perfect stăpână pe sine, se îndreptă 
spre cel mai apropiat telefon public. 

— Alo? îi răspunse femeia din Silver Spring. 

— M-au găsit, răspunse Bajaratt pe un ton monoton şi rece. 
Maşina lui Nesbitt a avut un accident. 

— Am aflat. l-am trimis alta, o să ajungă la tine în câteva 
minute. 

— Reţeaua Scorpio s-a întors împotriva mea! 

— Era de aşteptat, doar ţi-am spus. 

— Adineauri am întrerupt pentru că mă ameninţa căţeaua aia 
a voastră din Palm Beach! 

— Nu e o surpriză prea mare. Are relaţii peste tot pe aici. Şi 
este extrem de strâns legată de reţeaua Scorpio. 

— Mi-a spus, a marcat un punct serios pe chestiunea asta. Dar 
pentru ea a fost şi ultimul. E moartă, a nimerit sub roţile unei 
maşini de gunoi. Acolo îi e de fapt şi locul. 

— lţi mulţumesc că ne-ai scăpat pe noi de o grijă. Cu cât se 
prăbuşeşte mai repede reţeaua Scorpio, cu atât ne vom ridica 
noi... Şi acum să revenim la promisiunea pe care ţi-am făcut-o 
ieri. Am schimbat maşina, senatorul vine să vă ia şi mergeţi la 
Casa Albă. Acolo totul este deja pregătit. La ora opt, doi agenţi 
FBI, cu permisele de acces la Casa Albă prinse cu clemă de 
buzunarul de la piept al hainelor, vor cobori din apartamentul 
pentru oaspeţi de la etajul doi. Lor li se va alătura un şofer, de 
asemenea cu permis de Casa Albă, căruia i se va da o armă în 
interior, în caz că apar necazuri. Toţi trei o vor porni pe culoarul 
ce duce la Biroul Oval şi te vor aştepta până ieşi. După cum ţi-am 
spus, parola este Askelon. li urmezi cât poţi de repede. 

— Agenţi de la FBI...? 

— Când facem o treabă, o facem bine, Amaya Aquirre. Asta e 
tot ce trebuie să afli. Acum urmează-ţi calea, iubită copilă a lui 

Alah. 

— Nu sunt copila lui Alah, nu sunt copila nimănui, spuse 
Bajaratt. Sunt eu însumi. 

— Atunci du-te tu însuți, să-ţi îndeplineşti menirea! 


Bajaratt şi Dante Paolo, barone-cadetto di Ravello se urcară în 
limuzină, aşezându-se lângă senatorul de Michigan, pe spaţioasa 
banchetă din spate. 

— Îmi cer multe scuze pentru întârziere, exclamă Nesbitt. Am 
avut un accident, toată faţa maşinii a fost făcută praf şi, pe 
deasupra, şoferul care ne-a lovit a mai şi fugit de la locul 
accidentului. Noroc cu oamenii de la mine de la birou, au reuşit 
imediat să-mi trimită o altă maşină. 

— Personalul dumneavoastră merită să fie felicitat pentru o 
asemenea eficienţă, signor Senatore. 

— Sunt nişte oameni într-adevăr foarte cumsecade... Dar dați- 
mi voie să vă spun că domnul Preşedinte este foarte nerăbdător 
să vă cunoască. Mi-a spus cu gura dânsului că are impresia că l-a 
cunoscut pe domnul baron şi pe tatăl dânsului - adică pe tatăl 
dumneavoastră - când a debarcat la Anzio, în timpul celui de-al 
doilea război mondial. Şi a adăugat că mulţi dintre moşierii din 
zonă le-au fost de mare ajutor. Pe vremea aceea domnul 
Preşedinte era proaspăt locotenent. 

— Perfect posibil, spuse contessa. Familia noastră a fost 
împotriva nebunilor de fascişti de la început. Pe faţă erau numai 
loialitate faţă de porcul de Duce, dar pe la spate lucrau mână-n 
mână cu partizanii, au ajutat o mulţime de piloţi aliaţi să scape. 

— Atunci aveţi amintiri comune... 

— Imi pare rău, domnule senator, eu m-am născut abia după 
război... 

— Da, evident... bineînţeles. 

— Fratele meu este ceva mai în vârstă decât mine. 

— Vă rog din inimă să mă scuzaţi, contessa... 

— Non e importante, răspunse Bajaratt, privind zâmbitoare 
către Nicolo. In fond, nu mai sunt chiar tânără. 

Limuzina îşi continua drumul prin Washington, mergând spre 
est. Dacă nu se mai întâmpla nimic neprevăzut, în cel mult 
cincisprezece minute vor fi la Casa Albă. 

7:33 seara 


Operatorul care-i răspundea la telefonul roşu îi dăduse lui 
Hawthorne numărul de telefon de acasă al senatorului Nesbitt. li 
răspunsese o femeie, care ori nu ştia, ori nu voia să-i spună 
nimic. 

— Eu nu sunt decât o biată menajeră, sir. Domnul senator nu 
are obiceiul să-mi spună mie unde se duce şi ce face, iar eu nu- 
mi pot permite să-l întreb aşa ceva. Treaba mea e să am grijă să 
fie gata masa când îmi cere dânsul. 

— La dracu’? mugi Tyrell, trântind receptorul telefonului bej în 
furcă. 

— Ai încercat la el la birou? îl întrebă Phyllis, venind şi ea pe 
verandă. i 

— Bineînțeles. Imi răspunde un afurisit de robot, care începe 
să-mi debiteze fel de fel de inepţii, înregistrate pentru alegătorii 
lui... „Domnul senator, sau un membru al biroului său va lua 
legătura cu dumneavoastră, telefonic sau în scris, dacă vă veţi 
spune numele, adresa şi numărul de telefon. Domnul senator 
este permanent la dispoziţia dumneavoastră” ... etc., etc., etc., 
et cetera. 

— Dar asistenții şi consilierii lui? insistă văduva. Când Hank 
avea nevoie urgent de anumite informaţii, reuşea de multe ori să 
le obţină mai degrabă de la un consilier principal al cuiva, decât 
de la persoana în cauză, mai ales când această persoană nu 
putea fi găsită. 

— Problema noastră nu e chiar minoră, să te poţi adresa 
oricăruia dintre asistenții lui Nesbitt. Şi, pe deasupra, n-am nici 
cea mai vagă idee cum să dau de cineva care lucrează pentru el. 

— Hank avea idee, spuse Phyllis, repezindu-se la o piesă de 
mobilier solidă, înaltă de vreo şaptezeci şi cinci de centimetri şi 
lată de vreo şaizeci, din lemn de culoare închisă, ornamentată cu 
figuri traforate, orientale. Asta e dulapul în care-şi ţinea el 
dosarele, continuă ea în timp ce se apleca şi căuta ceva cu 
degetele pe partea dreaptă a dulăpiorului. Dumnezeule, l-a 
încuiat şi eu nu ştiu combinaţia, ca să-l deschid. Hank zicea că nu 
trebuie să o ştiu. 

— Ce vrei să spui, Phyll? 

— Asta e o cutie în care se afla un imens puzzle chinezesc, am 
cumpărat-o cu ani în urmă, pe când Hank fusese numit la Hong 
Kong. Dacă resortul lateral nu o deschide, trebuie să apeşi 
diverse figuri decupate de pe uşă, într-o anumită ordine. 

— Dar ce e înăuntru? 

— Henry avea liste la zi cu toate persoanele importante din 
Washington, inclusiv consilierii lor principali, orice om de care ar 
fi putut avea nevoie în caz de urgenţă, bineînţeles că erau toţi 
senatorii şi congresmanii. In privinţa asta... 

— Da, ştiu, o întrerupse Hawthorne. Când era vorba de chestii 
din astea, era mai rău decât cel mai rău maniac. Cum o putem 
deschide? 

— O spargem. Phyllis Stevens apucă un lampadar cu suport 
solid şi-i trase firul din priză. Sparge-o, Tye! 

Hawthorne lovi de mai multe ori cu suportul greu al 
lampadarului în partea de sus al cutiei. Abia la a şaptea încercare 
lemnul cedă şi se sparse, iar Tyrell şi Phyllis îngenuncheară în 
faţa ei, îndepărtând aşchiile şi apucând nerăbdători dosarele 
aflate înăuntru. 

— Uite-l! exclamă văduva lui Henry Stevens, trăgând afară un 
dosar gros. Cameră şi Senat. Aici e tot ce ne trebuie! 

Urmară mai multe telefoane la care răspundeau roboţi şi, în 
sfârşit, cineva care era acasă, din păcate o persoană nu tocmai 
importantă, un asistent al cărui nume începea însă cu A. 

— Am auzit nişte zvonuri că în seara asta domnul senator 
urma să fie primit la Casa Albă, domnule comandant, însă mi-e 
teamă că nu vă pot da amănunte. Am început să lucrez de scurt 
timp pentru domnul senator, am o diplomă în ştiinţe politice... 

— Să fii sănătos, spuse Tyrell, întrerupând legătura şi 
întorcându-se către Phyllis. Altul, însă caută şi tu pe cineva cu o 
oarecare importanţă în ierarhia lor, adăugă el. 

— Cred că tipa asta e mai potrivită, spuse Phyllis. Ea 
întocmeşte fel de fel de hârtii, dictate chiar de senator... 

Al doilea apel îl puse în legătură cu secretara personală a 
senatorului Nesbitt. Vorbele ei îl făcură pe Tyrell să îngheţe şi să 
simtă cum durerea din piept devine aproape de nesuportat, 
răspândindu-i-se în tot corpul. 

— Este absolut extraordinar, domnule comandant. Domnul 
senator are o audienţă personală la domnul Preşedinte în seara 
asta. O însoţeşte pe doamna contesă Cabrini şi pe nepotul ei, fiul 

unui baron italian foarte bogat, care va face investiţii masive... 

— O contesă şi nepotul ei? O întrerupse Tyrell. O femeie şi un 
tânăr? 

— Da, sir. Nu ştiu dacă trebuia să vă dau toate detaliile astea, 
dar, pentru şeful meu, e o adevărată lovitură. Cu atâtea milioane 
investite în statul nostru... 

— La ce oră este programată întrevederea? 

— In jurul orei opt, între opt şi opt şi un sfert cred. Casa Albă 
este totdeauna destul de flexibilă în privinţa acestor întâlniri 
personale şi neprotocolare. 

— Întâlnirea va avea loc în apartamentul personal al domnului 
Preşedinte? 

— Ah nu, sir. Prima Doamnă a fost cât se poate de categorică 
în privinţa asta, mai ales că are toţi nepoţii la ea. Intâlnirea va 
avea loc în Biroul Oval... 

Hawthorne, cu faţa palidă ca un mort, închise telefonul. 

— Bajaratt e în drum spre Casa Albă! şopti el. Apoi urlâna: Şi 
puştiul ăla e cu ea! lisuse, a reuşit să se strecoare prin toate 
măsurile noastre extreme de securitate!... Phyll, băieţii din 
patrula de afară... sunt buni? 

— Au ordin să nu plece de aici, Tye. 

— lar eu nu mai am timp de pierdut să contramandez un 
asemenea ordin. Dar ştiu drumul, când am venit încoace am 
trecut chiar prin faţa Casei Albe ca să ajung la autostradă şi am o 
maşină de la Departamentul de Stat, iar pe bord un buton pe 
care e scris Sirenă... 

— Te duci de unul singur? 

— Nu am încotro. Nu-l pot găsi pe Palisser, CIA este ori scoasă 
din joc ori penetrată în ultimul hal, despre Pentagon nici nu poate 
fi vorba. Serviciul Secret nici nu vrea să mă asculte, iar dacă mă 
duc la poliţie, băieţii mă bagă direct în cămaşă de forţă, fără nici 
o discuţie. 

— Cu ce te pot ajuta? 

— la legătura cu orice om care-i era îndatorat lui Henry, cu 
orice individ din NI sau dintr-un alt serviciu fantomă de genul 
ăsta şi ajută-mă să intru în Casa Albă. 

— M-am gândit deja la câţiva, printre care şi la un amiral pe 
care Hank l-a scos basma curată atunci când s-a aflat că dăduse 
îndrumări unui industriaş care avea contracte cu Departamentul 
Apărării... Asta joacă poker cu şeful securităţii de la Casa Albă. 


293 


— Dă-i bătaie, Phyll, repede! 

7:51 seara 


Limuzina senatorului opri la poarta de sud de la Casa Albă, 
aşteptând ca numele lui să fie verificat pe lista gărzii. Apoi fu 
salutat cu eleganţă de soldatul din infanteria marină aflat în post. 
Câteva secunde mai târziu, după cum fusese stabilit, şoferul se 
îndreptă în viteză spre intrarea principală şi nu la stânga, către 
aripa de vest, unde se afla Biroul Oval. Odată ajunşi în faţa scării, 
Nesbitt o ajută pe contesă şi pe nepotul ei să coboare, schimbă 
câteva cuvinte cu soldaţii de gardă care flancau uşa şi-i invită 
înăuntru. 

— Dânsul este colegul meu din Michigan, spuse el repede. 
Celălalt senator din statul nostru. Işi strânseră toţi mâinile, era 
greu să reţii un nume în graba evidentă şi apăru un fotograf cu 
aparatul deja pregătit. După cum v-am spus, contessa, colegul 
meu face parte din partidul domnului Preşedinte şi şi-a folosit din 
plin relaţiile pentru a aranja această întâlnire. 

— Da, îmi amintesc, răspunse Bajaratt. Doreaţi să faceţi o 
fotografie, dumneavoastră, colegul dumneavoastră şi Dante. 

— Şi cu dumneavoastră, bineînţeles, dacă vă face plăcere. 

— Nu, signore, personalitatea principală în toată această 
afacere este nepotul meu, nu eu. Vă rog numai să vă grăbiţi. 

Abia avură timp să facă patru fotografii într-o succesiune 
rapidă când, pe unul dintre coridoare, apăru silueta unui bărbat 
mergând grăbit. 

— Vă rog să ne scuzaţi! strigă omul îmbrăcat într-un costum 
de culoare închisă pe când se apropia de ei. Se pare că s-au cam 
încurcat instrucţiunile. Trebuia să veniţi direct la intrarea de vest, 
acolo vă aşteptam. 

— Incurcătură pe dracu'! îi şopti celălalt senator de Michigan 
colegului său. Ţi-l poţi imagina pe şeful personalului permiţându- 
ne nouă să facem vreo fotografie? 

— Ssst! murmură Nesbitt. Acceptă scuzele, Josh şi las-o baltă. 

— Mda... bineînțeles. 

— Dacă nu ne-ar fi transmis soldatul de gardă prin radio că aţi 
sosit aici, probabil că aţi fi aşteptat mult şi bine, spuse 
însoţitorul. Haideţi, să mergem în aripa de vest. 

Patruzeci şi şase de secunde mai târziu, după ce traversaseră 

repede mai multe holuri, ajunseră în faţa Biroului Oval, unde fură 
prezentaţi şefului personalului. Era un om subţirel, nu prea înalt, 
cu o figură palidă, permanent încruntată şi încordată, ca şi cum 
s-ar fi aşteptat tot timpul la vreun atac prin surprindere, pornit 
din cine ştie ce colţ obscur pe care-l pierduse, pentru o clipă, de 
sub supraveghere. Totuşi, în ciuda aparenţelor, omul era plăcut, 
manierele lui nu erau câtuşi de puţin amenințătoare şi din vocea 
lui se degaja acea sinceritate specifică oamenilor suprasolicitaţi 
de munca lor. 

— E o mare plăcere să vă cunosc, spuse el, dând mâna cu 
Bajaratt şi cu Nicolo. Domnul Preşedinte trebuie să coboare 
imediat, dar, contessa, sper că ne veţi înţelege, întâlnirea va fi 
cât se poate de scurtă. 

— Nici nu am dorit altceva, signore. Doar o fotografie pentru 
fratele meu, i/ barone di Ravello. 

— Ei bine, domnul Preşedinte doreşte să ştiţi exact despre ce 
e vorba - probabil că vă va spune chiar dânsul asta - ar fi putut 
pune durata scurtă a acestei întrevederi pe seama unor 
probleme de stat oarecare, dar adevărul e că are musafiri, de o 
săptămână i-au venit în vizită toţi copiii, cu toţi nepoţii şi Prima 
Doamnă i-a făcut un program extrem de strict. 

— Care mamă şi mai ales care bunică n-ar fi făcut la fel? Noi, 
italienii, suntem renumiţi pentru familiile noastre numeroase şi 
suntem perfect conştienţi de tot haosul care însoţeşte asemenea 
întruniri. 

— Sunteţi foarte amabilă. Vă rog să luaţi loc. 

— Madre di Dio, încăperea asta este de-a dreptul 
extraordinară, nu-i aşa, Dante Paolo? 

— Cosa dici? 

— La stanza. Magnifica. 

— Ah, Si, zia mia. 

— Camera asta găzduieşte puterea întregului univers... ne 
simţim atât de onorati! 

— Despre univers, nu ştiu ce să zic, contessa... dar dacă vă 
referiţi la o bună parte din lumea asta a noastră pământeană, nu 
pot să nu fiu de acord. Domnilor senatori, nu doriţi să luaţi loc? 

— Îți mulţumim, Fred, dar „preferăm să nu ne aşezăm, 
răspunse senatorul mai tânăr. In fond, suntem toţi puţin cam 
grăbiţi, nu crezi? 

— Dumneavoastră, tinere...? Domnule baron...? 

— Nepotul meu este prea nervos ca să se aşeze, signore. 

— Ah, bene, zise Nicolo, cu aerul că înţelesese vag vorbele 
mătuşii lui. 

Dintr-o dată, de pe unul dintre coridoarele ce dădeau spre 
Biroul Oval, se auzi o voce puternică, silueta celui ce vorbea fiind 
ascunsă vederii de cei doi senatori: 

— Iisuse, dacă mai prind vreun puşti că mă pocneşte în 
stomac, sau că-mi dă palme peste faţă, sau că mă înhamă ca pe 
un cal, să mă călărească, o să încep să fac reclamă pentru pilule 
anticoncepţionale! 

Preşedintele Donald Bartlett dădu mâna scurt, aproape reflex, 
cu cei doi senatori şi intră în încăpere. Se apropia de şaptezeci 
de ani, avea aproape un metru optzeci înălţime, părul lins 
pieptănat cu grijă, iar faţa îi păstra trăsăturile bine definite 
specifice oricărui actor de vârstă înaintată, emanând încă destul 
din farmecul tinereţii. Un politician remarcabil, care-şi aflase 
împlinirea din toate punctele de vedere, o personalitate capabilă 
să găsească energia necesară pentru a face faţă oricăror 
momente ale vieţii, o prezenţă peste care era imposibil să treci 
cu vederea, oriunde s-ar fi aflat. 

— Contessa Cabrini şi nepotul dânsei, baron de... domnul 
baron, domnule Preşedinte, rosti şeful personalului. 

— Dumnezeule, îmi cer scuze! exclamă Bartlett cu sinceritate 
în glas. Am crezut că încă nu aţi sosit... Scusi, contessa. 
Veramente. Perdono. 

— Parlate Italiano, signor Presidente? întrebă Bajaratt cu 
uimire, ridicându-se de pe scaunul pe care Stătea. 

— Nu foarte bine, răspunse Preşedintele, dând mâna cu ea. 
Prego, sedetevi. Bajaratt se aşeză. Am fost obligat să învăţ ceva 
în timpul războiului, eram ofiţer de intendenţă în timpul 
debarcării din Italia. Vreau să vă mărturisesc că multe din marile 
familii aristocratice italiene ne-au ajutat fantastic atunci. Ştiţi 
despre cine e vorba, oameni care nu erau prea mulţumiţi de 
Mussolini. 

— II Duce, porcul! A 

— De câte ori n-am auzit vorbele astea, contessa. Inainte de 
debarcare, paraşutasem provizii în timpul nopţii în diferite 
puncte, în cazul în care lucrurile ar fi început să meargă prost 
pentru trupele noastre în marşul lor spre nord. Le spusesem 
puncte de distribuire. De fapt mi se pare că i-am şi spus 

domnului senator, am impresia că l-am întâlnit pe fratele 
dumneavoastră la Ravello. 

— Cred că e vorba de tată/ nostru, domnule Preşedinte. Un 
adevărat om de onoare, care nu putea să-i sufere pe fasciști. 

— Aveţi perfectă dreptate. Scusi, di nuovo. Încep să fiu atât de 
bătrân, încât deceniile îmi par ani! Evident că era vorba de tatăl 
dumneavoastră. Pe vremea aia probabil că dumneavoastră eraţi 
copil, sau încă nu vă născuseţi. 

— İn multe privinţe încă mai sunt copil, sir, dar un copil care-şi 
aduce aminte de multe lucruri. 

— Poftim? 

— Non e importante. Vă rog să-mi permiteţi să vi-l prezint pe 
nepotul meu, ;/ barone-cadetto di Ravello. Bajaratt se ridicase din 
nou de pe scaun, în timp ce Bartlett se întoarse şi dădu mâna cu 
Nicolo, din înfăţişarea căruia se putea vedea prea bine cât de 
onorat şi de încântat era de privilegiul ce-i fusese acordat. 

— Fratele meu, care e pe punctul de a începe să investească 
masiv în industria americană, ar dori foarte mult să aibă o 
fotografie a dumneavoastră, împreună cu fiul lui. 

— Nici o problemă, contessa. Dar nu pot să nu observ că 
tânărul, deşi e un viitor baron, ar putea fi foarte bine şi pivot de 
baschet... Hei, băieţi, cred că ar fi mai bine să mă urc pe ceva, 
tânărul mă face să par de-a dreptul pitic! 

— Să nu cumva să credeţi că nu mi-am făcut temele cu grijă, 
domnule Preşedinte, spuse fotograful Casei Albe. V-aş propune 
să vă aşezaţi amândoi pe scaun, în faţa biroului dumneavoastră 
şi să vă daţi mâna. 

Pe când fotograful şi Şeful Personalului aranjau scaunele, 
Bajaratt începu să strecoare mica ei poşetă de seară sub perna 
celui pe care stătea ea şi, în clipa în care blitz-ul intră în 
funcţiune, orbindu-i cu lumina lui pe toţi cei de faţă, apăsă cu 
putere, făcând-o să dispară complet dedesubt. 

— Este absolut fantastic, domnule Preşedinte. Fratele meu va 
fi atât de mulţumit şi atât de recunoscător pentru asta! 

— Eu voi fi cât se poate de recunoscător dacă Ravello 
Industries îşi va crea o bază industrială aici, la noi. 

— Puteţi fi convins de asta, sir. Nu aţi aflat amănunte de la 
domnii senatori? Le-am precizat cât se poate de clar poziţia 
fratelui meu şi vă pot asigura că în nici un caz nu veţi fi 
dezamăgiţi, domnule Preşedinte. 

— Am intenţia să o fac chiar acum, contessa, spuse Bartlett 
zâmbind şi dând din cap mulţumit, în timp ce el şi Nicolo se 
ridicau de pe scaunele lor. Măcar cât timp o să bem ceva, ca să 
mai rămân câteva minute departe de huliganii ăia de sus, care 
par să fi uitat de orice urmă de respect datorat unui Preşedinte al 
Statelor Unite. 

— Vorbiţi ca un adevărat brigante, signore! spuse Bajaratt 
izbucnind în râs. Dar eu ştiu cât de mult vă iubiţi şi familia şi 
nepoţii. 

— Aşa este, într-adevăr. Vă rog să-i transmiteţi salutări din 
partea mea fratelui dumneavoastră. 

— Dumnezeule! exclamă  Bajaratt, uitându-se imediat la 
ceasul încrustat cu diamante pe care-l purta la mână şi care 
arăta că este puţin trecut de opt. Fratele meu! Trebuie să vorbim 
cu el în mai puţin de o oră! Trebuie să sunăm noi, de la telefonul 
nostru special! 

— Maşina mea vă va duce imediat la hotel, contessa, spuse 
Nesbitt. 

— Vă conduc imediat la ieşire, contessa, adăugă cel care-i 
însoţise la venire. Am dat deja dispoziţie ca maşina domnului 
senator să vă aştepte acolo. 

— V-am răpit deja destul timp, domnule Preşedinte. lar 
baronul va fi foarte supărat dacă nu-l sunăm la timp. 

— Telefoane speciale, ore speciale, frecvenţe speciale, chiar şi 
sateliți, deja... spuse Preşedintele. Nu cred că o să mă obişnuiesc 
vreodată cu toată electronica asta! 

— l-aţi învins pe fascişti, tenente Bartlett! Aţi câştigat în toate 
privinţele, mai ales din punct de vedere uman, ce triumf poate fi 
mai mare ca ăsta? 

— Ştiţi, contessa, mi s-au spus şi s-au spus multe lucruri 
despre mine şi bune şi rele, e perfect normal să fie aşa. Dar cred 
că vorbele dumneavoastră sunt printre cele mai măgulitoare ce 
pot fi spuse despre un om ca mine. p 

— Atunci gândiţi-vă la ele, domnule Preşedinte. In fond, pe 
lumea asta a noastră, toti trebuie să fim câştigători din punct de 
vedere uman. Altfel nimic nu mai are nici un sens... Haide, Paolo, 
să nu-l facem pe tatăl tău să aştepte. 

8:02 seara 


Hawthorne intră cu maşina Departamentului de Stat prin 
poarta de sud de la Casa Albă. Accesul îi fusese permis în urma 
unui ordin primit pe firul roşu, din sursă mai mult decât 
autorizată. Nu i se ceruse nici măcar un act de identitate, pentru 
că maşina fusese prinsă pe radar imediat ce intrase pe aleea de 
acces. După toate aparențele, Phyllis Stevens îşi făcuse din plin 
datoria. Tyrell coti la dreapta, spre intrarea din aripa de vest, 
oprind în scrâşnet de frâne în faţa scării. Se dădu jos şi o luă la 
fugă pe treptele de marmură, spre căpitanul de infanterie marină 
care-l aştepta în faţa intrării, în fruntea unei patrule de patru 
soldaţi din detaşamentul de gardă al Casei Albe. 

— Spre Biroul Oval! rosti el şi în voce nu i se citea nici urmă de 
nesiguranţă. 

— Sper ca toţi dracii să ai toate acreditările necesare pentru 
aşa ceva, domnule comandant, spuse ofiţerul de infanterie 
marină, a cărui mână se sprijinea pe tocul deschis al pistolului 
său. Ei zic că le ai, dar nu ţin minte să se fi întâmplat vreodată 
aşa ceva pe aici şi, dacă eşti cumva un impostor, eu o să iau 
toate şuturile în fund care se vor da cu ocazia asta! 

— Impostorii nu reuşesc să treacă de poarta aia, căpitane. Să 
mergem, nu e timp de pierdut! 

— Stai aşa, stai pe loc! De ce la Biroul Oval? 

— O să întrerupem o întâlnire... Pe unde o luăm? 

— Pe nici o parte! urlă ofiţerul, dându-se un pas înapoi, 
scoţându-şi pistolul din toc şi făcând un semn cu capul la soldaţii 
din patrulă, care îl imitară imediat. 

— Ce dracu' faci? urlă la rândul lui Hawthorne, furios să se 
trezească cu cinci arme îndreptate spre el. Doar ai primit un 
ordin! 

— Ordinul nu mai are nici un efect din moment ce dumneata 
spui minciuni! 

— Ce! 

— Nu are loc nici o întâlnire! rosti ameninţător ofiţerul. Am 
primit telefonul ăla acum un sfert de oră şi între timp am 
verificat, am verificat chiar eu, personal. 

— Ce telefon? 

— Cel în urma căruia ţi s-a permis să intri aici, tipul care a 
ordonat asta ştia toate codurile şi toate parolele. Să fiu al 
dracului dacă-mi pot da seama cum ai reuşit să faci asta, dar pot 
să-ţi spun că până aici ţi-a fost... 

— Pentru numele lui Dumnezeu, despre ce vorbeşti? 

— „Localizaţi-l imediat pe Zeus” a ordonat tipul ăla de sus. 
„Scoateţi-l din întâlnirea la care ia parte şi duceţi-l imediat la 
adăpost, în siguranţă...” 

— Până aici totu-i în regulă... 

— Pe dracu'! Nu este nici o întâlnire în curs pe aici! Ne-am luat 
imediat picioarele în spinare şi ne-am dus drept la Biroul Oval. 
Acolo nu l-am găsit decât pe şeful personalului. Şi el ne-a spus - 
mi-a spus-o mie personal, verde-n faţă - să verificăm în jurnal, 
pentru că Preşedintele nu are nimic programat astă-seară. Şi că, 
dacă vrem să-l ducem undeva, să urcăm noi singuri în 
apartamentul dânsului şi s-o convingem pe Prima Doamnă de 
necesitatea asta, pentru că şefu' e acolo, cu toată familia lui, 
inclusiv cu nepoţii! 

— Asta nu corespunde cu informaţiile pe care le deţin eu, 
căpitane! 

— Ei bine, oricare ar fi informaţiile dumitale, te rog să le 
completezi cu ceea ce ţi-am spus eu acum, domnule comandant. 
Şi, ţinând cont că suntem o patrulă suplimentară mobilă. Şeful 
Personalului ne-a atras răspicat atenţia că, dacă zăreşte picior de 
ziarist de la cine ştie ce fiţuică de scandal prin preajmă, ne 
putem lua adio pe veci de la Corpul de Infanterie Marină. 

— Dar asta e tâmpenie curată... 

— Eu m-am exprimat altfel, dar sper că a înţeles despre ce e 
vorba, chiar dacă am folosit termenii respectuoşi îngăduiţi unui 
militar. Şi acum este rândul dumitale să înţelegi, domnule 
impostor. Vei spune tot ce ştii băieţilor de la... 

— Termină odată, eşti idiot! urlă Tyrell Nu ştiu care sunt 
jocurile care se joacă pe aici, dar ştiu foarte bine care este miza 
la ora actuală! Uite ce e căpitane, o să o iau la fugă pe coridorul 
ăla cât pot de repede şi n-ai decât să deschizi focul. Nu vreau 
decât să împiedic pe cineva să-/ asasineze pe Preşedinte! 

— Ce spui! De uimire, ofiţerul rămăsese stană de piatră, iar 
vocea abia i se mai auzea. 

— Exact ce-ai auzit, căpitane. Trebuie să-l scoatem din 
întâlnirea pe care o are în chiar acest moment. 

— Dar nu e nici o întâlnire! Şeful personalului spunea... 

— Poate că nu dorea să afli dumneata despre asta, poate că 
tot din cauza asta nici nu e trecută în programul oficial, poate că, 
din moment ce am putut intra aici din ordin, exact asta trebuie 
să afli dumneata! ... Să mergem! 

Tyrell o luă la fugă pe culoarul larg, pe când comandantul 
patrulei aruncă o privire spre soldaţii săi şi dădu aprobator din 
cap. În câteva secunde cei patru soldaţi îl flancau deja pe Tyrell, 
iar căpitanul ajunsese lângă el. 

— Ce căutăm? şopti ofiţerul cu respiraţia întretăiată. 

— O femeie şi un puşti... 

— Un puşti... un copil mic? 

— Un puşti mare, un tânăr. 

— Cum arată? 

— Nu contează, o să-i recunoaştem oricum... Cât mai avem de 
mers? 

— Imediat după colţ, o uşă mare pe stânga, răspunse 
căpitanul, arătând spre o fundătură în formă de T, care se găsea 
la vreo şapte metri în faţa lor. 

Tyrell ridică mâna, cerându-le însoţitorilor săi să nu mai fugă şi 
să meargă normal cât timp se apropiau de holul din faţa lor. 
Brusc se auziră nişte voci, nişte oameni care-şi luau rămas-bun 
într-un amestec de limbi: Adio, Arivederci, La revedere. Pe 
culoarul din partea opusă a holului, care ducea către aripa de est 
apăruseră trei bărbaţi, doi în costume oficiale de culoare închisă, 
al treilea în uniformă de şofer, cu o şapcă cu cozoroc pe cap. 

— Askelon! strigă şoferul, adresându-i-se cuiva din hol, o 
persoană ce nu putea fi văzută de Hawthorne şi de soldaţii care-l 
însoțeau. 

— Cine dracu’ sunteţi voi? întrebă uimit căpitanul de infanteria 
marină. 

— FBI, detaşaţi la Departamentul de Stat pentru paza 
persoanelor cu imunitate diplomatică, răspunse surprins omul de 
lângă şofer, în timp ce privea când la ofiţer, când la cei care 
ieşeau din Biroul Oval şi pe care acesta încă nu putea să-i vadă. 
O escortăm pe doamna contesă la hotel! Nu v-a comunicat 
dispecerul vostru? 

— Ce dispecer? FBI sau nu, când e vorba de Biroul Oval 
trebuie să mă anunţe securitatea noastră, cu cel puţin o oră 
înainte, procedură standard, ăsta e consemnul. 

— Omul ăla minte! murmură Hawthorne, trăgându-se mai în 
spatele ofițerului şi scoţându-şi, la rândul lui, pistolul de la 
centură. Au folosit parola Aske/on, asta înseamnă un singur 
lucru... Bajaratt! urlă brusc Tyrell răsucindu-se şi trăgând un foc 
în tavan, deşi îşi dădu imediat seama că acel foc de avertisment 
era complet inutil. Se auziră imediat alte focuri de armă, 
căpitanul fu atins şi se prăbuşi, cu sângele curgându-i din 
abundență din stomac, pe când soldaţii săi se lipeau de pereţii 
culoarului. Inamicii dădeau înapoi trăgând sălbatic, încercând să 
acopere astfel pe cineva care trebuia să li se alăture. Unul dintre 
soldaţi se aruncă spre colţul culoarului şi trase cinci focuri 
consecutive, reuşind să îi doboare pe cei doi care se dăduseră 
drept agenţi federali, înainte de a se adăposti. Unul dintre cei 
loviți se strânsese ghem şi continua să tragă, în momentul în 
care holul fu traversat în fugă de o femeie, ce începu să ţipe: 

— Omorâţi-l, omorâţi băiatul! Nu trebuie să scape! 

— Cabi... Cabi! se auziră ţipetele tânărului de după colţ. Ce tot 
spui?... Aaah! 

Un al doilea soldat ţâşni înainte şi trase două focuri, zburându- 
i creierii şoferului, care căzu în calea lui Bajaratt. Tyrell îl apucă 
de braţ înainte să mai facă vreo mişcare şi-i spuse urlând: 

— Scoateţi-l pe Preşedinte de acolo! Scoateţi-i afară! 

— Ce să fac, sir? 

— Executarea! 

Bajaratt împinse din drum corpul şoferului, înşfăcă pistolul 
acestuia şi o luă la fugă pe culoar, în clipa în care soldatul, însoţit 
de colegii lui, năvăleau în Biroul Oval. Hawthorne, cu arma în 
mână, în poziţie de tragere, se ghemui şi privi atent în jur, 
căutând-o pe femeia pe care cândva crezuse că o iubeşte, dar pe 
care acum o ura din tot sufletul, un şarpe cu ochii de sticlă, din 
gura căruia nu ieşea decât veninul cel mai rău. Ajunsese aproape 
de capătul culoarului! Tyrell ţâşni din locul în care se afla - 
făcuse mişcarea cu atâta forţă încât rana de la pulpă i se 
deschise imediat şi începu să sângereze puternic - şi o luă la 
fugă după ea. 

Când se afla la jumătatea culoarului, din Biroul Oval se auzi o 
explozie foarte puternică. Ingrozit, Hawthorne se răsuci în loc, 
năucit de fum şi de sfărâmăturile care zburau peste tot în jurul 
lui. Se simţi dintr-o dată uşurat când, printr-o uşă deschisă, din 
celălalt capăt al culoarului, zări afară, pe pajişte, nişte siluete ce 

se mişcau surescitate. Soldaţii reuşiseră să-şi îndeplinească 
misiunea, Preşedintele şi ceilalţi alergau în cerc, cuprinşi de 
panică, dar erau afară, afară din Casa Albă şi din calea răului 
care-i pândea acolo. Răsucindu-se din nou, Tyrell rămase ca 
paralizat - unde era Bajaratt! Dispăruse! O luă din nou la fugă, 
până când ajunse într-o încăpere mare, circulară, de unde, de 
sub o scară, porneau trei culoare. Pe unul dintre ele o luase ea, 
dar pe care anume? Brusc, peste tot în clădire începură să sune 
asurzitor fel de fel de sirene şi de sonerii. Apoi se făcură auzite 
voci de oameni - ţipete, ordine - parcă veneau de peste tot şi de 
nicăieri. Şi, dominând tot acest haos, pe scară începu să coboare 
calm un bărbat înalt, cu faţa imobilă şi cu ochii strălucind - 
expresie tipică pentru orice om crud, care tocmai comisese o 
faptă violentă ce-l surescitase profund. 

— S-a făcut, nu-i aşa, domnule general? urlă Hawthorne la el. 
Ai reuşit, nu-i aşa? 

— Tu! îi răspunse tot urlând preşedintele JCSC pe când holul 
rotund era traversat de un grup de militari şi de civili, care se 
năpusteau pe culoarul ce ducea la Biroul Oval, fără să-l bage 
câtuşi de puţin în seamă nici pe general, nici pe omul care se 
îndrepta şchiopătând spre el. 

— lar tu ai ajuns prea târziu, nu-i aşa, stimate domn? Meyers 
îşi duse braţul la spate, în timp ce privea ţintă la pistolul din 
mâna lui Tyrell. Am mai văzut mii de arme îndreptate către mine, 
dar asta nu m-a speriat niciodată! 

— Nici de asta nu trebuie să-ţi fie frică, generale. S-ar putea să 
fiu obligat să-ţi zbor ambele rotule, dar vreau să te prind viu. 
Vreau să-ţi facem praf toată masca asta oribilă a dumitale, 
bucăţică cu bucăţică, pentru că n-am ajuns prea târziu. Tu ai 
pierdut. 

Absolut prin surprindere, fără nici o mişcare ce ar fi putut fi un 
avertisment, Meyers îşi smulse braţul de la spate şi, dintr-o 
singură mişcare, trecu lama baionetei pe care o ţinea în mână 
peste pieptul lui Hawthorne. Tyrell sări în spate şi trase, simțind 
cum cămaşa începe să i se îmbibe cu sângele ce ţâşnise din 
tăietura proaspătă. lar generalul Maximum Mike Meyers se 
prăbuşi pe scară în jos. Capul abia i se mai ţinea lipit de restul 
corpului, glonţul îl atinsese în gât şi cea mai mare parte a 
acestuia nu mai era decât o masă de carne vie. 

Şi acum Bajaratt. /ncotro! 

O împuşcătură, un țipăt! De pe culoarul din dreapta, 
Dominique ucisese din nou - nu ea, Bajaratt. 

Mototolindu-şi cămaşa peste rana proaspătă pentru a absorbi 
şi a opri mai bine sângele, Hawthorne o porni şchiopătând pe 
culoarul de pe care se auzise împuşcătura şi strigătul de mai 
înainte. Pereţii acestuia erau de un galben palid, iar lumina 
venea din candelabre de cristal, cu becuri cu incandescenţă, nu 
de la nişte tuburi cu neon ordinare şi mult mai economice, care 
se utilizau curent în clădirile guvernamentale. Era vorba de un fel 
de mic hol în care dădeau mai multe anticamere, unde erau de 
obicei poftiţi să aştepte oaspeţii invitaţi cu diverse ocazii, două 
uşi pe dreapta şi alte două pe stânga. Nu se vedea nici urmă de 
cadavru, doar o dâră de pete roşii, de sânge, ca şi cum corpul 
neînsufleţit ar fi fost târât în cea de-a doua cameră pe dreapta. 
Un killer care întinsese o cursă, pe care numai un alt killer o 
putea simţi şi dejuca. Intr-o asemenea situaţie nu trebuia să te 
iei după dâra de sânge, trebuia să fii atent în direcţia opusă. 
Tyrell o porni pe hol, cu spatele lipit de peretele din stânga, 
simțind că rana din pulpă îi sângerează din ce în ce mai tare. 
Ajunse în dreptul primei uşi şi, adunându-şi puterile, se aruncă cu 
toată greutatea asupra ei, cu umărul înainte, învârtind în acelaşi 
timp mânerul ce o deschidea. Camera, deşi bogat decorată, era 
complet goală, nu se vedea decât imaginea lui Hawthorne, 
reflectată de mai multe oglinzi mari, aşezate pe înălţime. leşi 
repede înapoi pe culoar, în infernul sunetelor de sirene şi sonerii 
care încă nu se opriseră şi o porni către cea de-a doua uşă de pe 
stânga. Logic, aici trebuia să fie sanctuarul în care-şi găsise 
vremelnic adăpost femeia aceea, un loc ales printr-o inversare a 
logicii normale, o ştia şi o simţea. 

Incă o dată îşi adună bruma de resurse ce îi mai rămăsese în 
el şi se aruncă asupra uşii, trântind-o de perete. WNimeni!... Dar, 
înțelegând totul într-o fracțiune de secundă, se răsuci şi se 
aruncă spre dreapta: cunoscându-şi foarte bine urmăritorul, 
Bajaratt inversase capcana de două ori! lar acum apăru în goană 
prin uşa deschisă a încăperii aflată de cealaltă parte a culoarului, 
cu faţa contorsionată de ură şi de furie, cu ochii mari şi sălbatici. 
Trase de două ori, primul glonţ îl zgârie uşor pe Tyrell la tâmpla 
dreaptă, al doilea sparse o oglindă, apoi, în loc de al treilea foc... 
un clic. Rămăsese fără nici un glonţ în pistolul pe care-l luase de 
la fostul ei camarad. 

— Trage! ţipă ea. Omoară-mă odată! 

In capul lui Hawthorne parcă începuse furtuna, avea senzaţia 
unor trăsnete care-i şterg pur şi simplu gândurile - atât cât mai 
era în stare să gândească - şi-l lasă să suporte, fără nici o 
apărare, tortura reprezentată de imaginea pe care o avea în faţa 
ochilor. Chiar şi acum, în timp ce privea trăsăturile distorsionate 
ale femeii cu care dormise de atâtea ori în braţe - parcă era 
vorba de o altă eră, de o altă viaţă - uraganul de furie şi dispreţ 
care-i bântuia mintea era străpuns de aduceri aminte ale unor 
clipe de dragoste. 

— Pe cine să omor? întrebă el cu glas stins, respirând adânc. 
Pe Dominique sau pe terorista ce se numeşte Bajaratt? 

— Ce contează? Nici una dintre ele nu mai poate suporta să 
trăiască, nu poţi întelege asta? 

— O parte din mine înţelege, o altă parte însă nu e chiar 
sigură de asta. 

— Eşti s/ab. Ai fost totdeauna un om slab, capabil numai de o 
autocompătimire vrednică de tot disprețul! Acum eşti de-a 
dreptul patetic! Haide, fă-o!/ Nu cumva n-ai curaj? 

— Nu cred că de curaj e vorba. Nu e nevoie de prea multă 
bravură ca să omori un câine turbat. Dar s-ar putea să ai nevoie 
de ceva mai multă vlagă ca să prinzi acel câine şi să afli ce a 
provocat boala. Şi cu ce alţi câini turbaţi s-a împrietenit. 

— Niciodată! urlă Bajaratt, răsucindu-şi brăţara ei de aur pe 
mână şi năpustindu-se spre Hawthorne. Cum coapsa îi cedă 
imediat, Tyrell căzu pe spate, simțind că puterile îl părăsesc cu 
repeziciune, astfel că abia putea rezista puterii de nebună 
dezlănţuită cu care fanatica se aruncase asupra lui. Apoi, pe 
măsură ce brăţara ei i se apropia de gât, văzu o gaură deschisă 
în vârful unuia din spinii de aur, prin care se scursese o mică 
picătură de fluid. Atunci trase, în plin, în piept. 

Bajaratt suspină şi se rostogoli într-o parte, cuprinsă de 
spasmele morţii. 

— Muerte a toda... 

Capul lui Amaya Aquirre căzu la dreapta, rămânând sprijinit de 
umărul ei. Aveai impresia că acum, că nu mai emana atâta ură şi 
furie, faţa parcă îi întinerise, parcă era o copilă de zece ani care- 
şi găsise, în sfârşit, liniştea şi pacea. 

Epilog 
International Herald Tribune 
Ediţie Paris - (Pagina 3) 


ESTEPONA, Spania, 31 Aug. - leri ne-a parvenit ştirea că poliția 
spaniolă, însoțită de ambasadorul american, a sigilat vila lui 
Richard A. Ingersol, fost judecător la Curtea Supremă a Statelor 
Unite, care a suferit un atac de cord fatal în timp ce lua parte la 
funeraliile fiului său, în Virginia. Domnul Ingersol era un membru 
marcant al exclusivistei comunități Playa Cervantes, de pe Costa 
del Sol. Prezența domnului ambasador a fost necesară deoarece, 
conform dorinței succesorilor domnului Ingersol, toate hârtiile ce- 
i aparțineau trebuie repatriate în Statele Unite, inclusiv cele 
conținând informaţii confidentiale, căutate cu asiduitate de 
diverse oficialități ale guvernului SUA. 


Washington Post 
(Pagina întâi, dreapta jos) 
Moartea generalului Meyers. Presupus suicid. 


WASHINGTON DC, 5 Sept. - În această dimineață, în tufişurile 
aflate la câteva sute de metri de Memorialul Războiului din 
Vietnam, a fost descoperit corpul neînsuflețit al domnului general 
Michael Meyers, preşedintele JSCS. Moartea sa a fost provocată 
de o rană de glonț, la gât, tras dintr-o armă aflată la foarte mică 
distanţă, respectiva armă fiind găsită în mâna domnului general. 
Motivul acestei sinucideri este cel mai bine prezentat de chiar 
cuvintele domnului general Meyers, rostite în mai, la convenția 
națională a organizației Forever America: „Dacă va veni vreodată 
clipa în care infirmitatea mea mă va împiedica să-mi îndeplinesc 
îndatoririle altfel decât la maxima mea capacitate, voi prefera să- 
mi iau mai degrabă viața în tăcere, decât să devin o povară pe 
umerii țării mele, pe care o iubesc mai presus de orice. Dacă mi 

s-ar fi împlinit fierbintea mea dorință, acum aş fi lângă camarazii 
mei de arme, dispăruți, dar care au servit cu atâta credinţă şi 
atât de minunat națiunea noastră”. Domnul general, fost 
prizonier de război, a fost rănit de mai multe ori în luptă, în 
Vietnam. 

In secțiunea noastră de ferpare puteți citi o notă asupra vieții 
şi carierei militare a domnului general Meyers. Un purtător de 
cuvânt al Pentagonului ne-a transmis că la sediu steagurile vor fi 
coborâte în bernă timp de o săptămână şi că astăzi la prânz va fi 
păstrat un minut de reculegere în toate unitățile noastre militare. 


New York Times 
(Pagina 2) 
Epurare? 


WASHINGTON DC, 7 Sept. - Din surse apropiate de CIA, NI şi 
Immigration Service, aflăm că numeroşi funcționari ai acestor 
servicii sunt supuşi unei operații de reevaluare de mare 
anvergură. In această operație este cuprins şi personalul de 
legătură. Nimeni nu a comunicat oficial care este cauza 
declanşării acestei acțiuni, dar se confirmă că, până la ora 
actuală, au fost efectuate câteva zeci de arestări. 


Los Angeles Times 
(Pagina 47) 


MEXICO CITY - La sediul ziarului La Ciudad s-au prezentat doi 
piloți americani, Ezekiel şi Benjamin Jones, care susțineau că 
dețin informații în legătură cu „dispariția“ lui Nils Van Nostrand, 
milionar, renumit om de afaceri internaţional şi consilier al 
ultimelor trei administrații, ca şi al unui număr de comitete 
importante ale Congresului. Un purtător de cuvânt al domnului 
Van Nostrand a comunicat că n-a auzit niciodată de cei doi frați 
Jones şi că a fost cât se poate de amuzat să afle că domnul Van 
Nostrand a „dispărut”, deoarece acesta se află într-o croazieră 
de trei luni în jurul lunii, o vacanţă şi o excursie pe care şi-o 
dorea de mulți ani. Agenţia din Nashville, Tennessee, prin 


308 


intermediul căreia cei doi piloți susțin că au fost angajați, ne-a 
comunicat că numele lor nu a figurat niciodată pe listele pe care 
le deține. In dimineața aceasta, ni s-a mai transmis că doi 
bărbați, ale căror semnalmente corespund cu cele ale fraților 
Jones, au furat un reactor Rockwell şi, folosind un număr de 
înmatriculare fals, s-au deplasat pe calea aerului spre sud, 
probabil spre America Latină. 


— Acum cunoaşteţi tot adevărul, famiglia Capelli, spuse 
Nicolo, aşezându-se pe scaun. Sub jacheta pe care o avea pe 
umeri i se vedea pieptul bandajat, iar mâna stângă îi era prinsă 
într-o eşarfă. Se aflau toţi în sufrageria spaţiosului apartament de 
deasupra magazinului-restaurant. 

— Nu sunt decât un docher din Portiei, continuă tânărul, deşi 
mi s-a spus că această renumită familie din Ravello este gata să 
mă accepte ca fiu, pentru că semăn mult cu cel pe care l-au 
pierdut nu de multă vreme... Dar nu pot face asta, m-am minţit 
destul pe mine însumi şi am minţit şi atâţia alţi oameni. 

— Nu te judeca cu atâta asprime, Paolo... Nicolo, zise Angel 
Capell, din scaunul ei aflat în cealaltă parte a încăperii - mişcare 
tactică gândită de tatăl ei, care încă mai avea dubii serioase. 
Avocatul meu a discutat cu reprezentanţii guvernului... 

— Auzi, papa, avocatul ei! strigă fratele mai mic al actriţei, 
izbucnind în râs. Angelina are un avvocato. 

— Basta! i-o reteză tatăl lui. Dacă o să fii serios şi dacă o să-ţi 
dai multă osteneală, poate că într-o bună zi sora ta o să te 
aleagă pe tine de avocat... Ce ţi-a spus omul ăla, Angelina? 

— Că este vorba de o afacere guvernamentală de cel mai înalt 
nivel, papa şi că totul va fi trecut sub tăcere absolută. Nicolo a 
stat patru zile în izolare totală, a fost interogat de zeci de oficiali 
şi le-a spus tot ce ştia. Au existat câţiva care doreau să-l trimită 
în închisoare pentru ani de zile, dar, conform legislaţiei noastre, 
asta nu se poate decât în urma unui proces. Orice acuzat are 
dreptul să fie apărat de un avocat şi, sinceră să fiu papa, eu i-am 
dat dispoziţie omului meu să le transmită că Nicolo va fi apărat 
de cei mai buni avocaţi pe care voi fi în stare să-i angajez... 
Angel Capell, nee Angelina Capelli, făcu o pauză şi se roşi uşor, 
pe când zâmbea către Nicolo. Evident, asta înseamnă că se va 
face multă publicitate pe marginea acestor evenimente, ceea ce 
va produce multe neplăceri multor oameni şi din guvern şi din 

afara lui, pentru că au fost foarte mulţi care au ajutat-o pe 
terorista asta, sperând să obţină sume mari de bani de la ea... 

— Şi?tună Capelli senior. Totul pare încă incredibile! 

— Nu, papa. Printre documentele secrete ce-l privesc pe 
Nicolo se află deja şi declaraţiile sub prestare de jurământ ale 
celor patru soldaţi din infanteria marină şi a ofițerului care îi 
comanda. Fiecare dintre ei a auzit-o clar pe femeia aia dând 
ordin ca Nicolo să fie omorât - omorât, papa - şi fiecare dintre ei 
a declarat răspicat exact ce a auzit! 

— Madre di Dio, şopti doamna Capelli privind ţintă la Nicolo. E 
un băiat aşa de bun, poate că nu chiar perfect, dar, în nici un 
caz, nu e un maligno. 

— Da, mamma, ai dreptate. Nicolo a crescut pe străzi, la fel cu 
atâţia tineri de pe aici, care se adună în fel de fel de găşti şi fac 
tot felul de tâmpenii. Dar el nu e aşa, vrea din tot sufletul să 
devină un om bun, în toată firea. Gândiţi-vă numai, câţi dintre 
docherii din Italia urmează liceul? Nicolo l-a început! 

— Deci nu va intra la închisoare? întrebă Capelli junior. 

— Nu, răspunse Angel. Oficialităţile vor accepta că, pentru 
femeia aia oribilă, el n-a fost decât o marionetă - uno burattino, 
papa - şi că n-a ştiut, de fapt, ce urmărea ea. Nu trebuie decât 
să jure că nu va sufla o vorbă despre asta. Avocatul meu a 
întocmit hârtiile necesare, Nicolo le semnează după-masă. 

— Scusi, zise Capelli senior, cu ochii încă mari de uimire. 
Prietenul tău - i/ barone-cadetto... acest tânăr domn Paolo, sau 
Nicolo, cum zice că îl cheamă de fapt - a pomenit ceva deo 
sumă mare de bani aflată la Neapole, ca să nu mai vorbim de 
plicul ăla, plin cu atât de mulţi bani, încât mie mi-ar lua pe puţin 
şase luni de muncă zdravănă ca să-i pot câştiga... 

— Totul este exact cum a spus Nicolo, papa, răspunse Angel. 
Avocatul meu a luat legătura cu banca din Neapole... Dispoziţiile 
pe care le-a primit banca sunt cât se poate de clare. Dacă 
domnul Nicolo Montalvi din Portiei, având asupra sa acte de 
identitate corespunzătoare, va reclama acei bani, îi are oricând 
la dispoziţie. In eventualitatea morţii sale, întreaga sumă ar fi 
urmat să revină deponentului şi, dacă timp de şase luni nici unul 
dintre ei nu-i reclamă, fondurile urmează să fie transferate într- 
un cont secret de la Zurich. 

— Totul este adevăr gol-goluţ, signor Capelli, spuse şi Nicolo. 
Când am plecat cu femeia aia, nu ştiam nimic decât că va fi 

vorba de o sciarada, un joc pentru bani, pe care l-am jucat de 
multe ori pe cheiurile din Portiei. 

— Şi banii aceia sunt încă la dispoziţia ta? 

— Nu asta fusese intenţia doamnei, recunoscu băiatul şi pe 
faţă îi trecu o umbră de furie, ce-l făcu să închidă, pentru o clipă, 
ochii. Cum v-a spus şi Angelina, a dat ordin să fiu omorât, 
adăugă el pe un ton monoton. 

— Dar acum realitatea e că sunt a; tăi! exclamă Angel. 
Avocatul zice că putem să luăm primul avion spre Neapole, să 
mergem la bancă şi banii sunt toți; ai lui Nicolo! 

— Să ne ducem...? Voi amândoi? 

— El e un innocente, papa. Probabil că ar fi în stare să încurce 
şi avioanele, încă de la plecare! 

— Câţi bani sunt la bancă? 

— Un milion de dolari SUA. 

— la-ţi avocatul cu tine, Angelina, spuse Angelo Capelli, 
făcându-şi vânt cu un menu de la restaurantul de jos. Trebuie să 
ai un însoțitor respectabil, dar să ştii, dacă avocatul tău seamănă 
cu impresarul tău, cu viermele ăla care ţi-a schimbat numele, o 
să-l blestem şi pe el, din tot sufletul! 


Dragă Cathy, 


M-am bucurat foarte mult că te-am văzut ieri şi încă şi mai 
mult atunci când am aflat că o să te refaci complet, după o 
scurtă convalescență. Arătai formidabil, dar cred că ştii deja că, 
în ochii mei, tu arăţi totdeauna extraordinar. M-am hotărât să-ți 
scriu scrisoarea asta ca să nu-ți dau ocazia să-mi mai dai în cap 
cu aerele tale de ofițer şi superior direct şi nici să nu te apuci să 
vorbeşti cu mine la fel cum ai vorbi cu fratele mai mic şi cam 
tâmpiţel, care reuşeşte totdeauna să se piardă, când intri cu el 
într-un magazin. OK? 

Mi-a părut bine când am primit permisia asta atât de lungă pe 
care ne-au dat-o băieții, am apreciat gestul în sine, dar adevărul 
este că nu prea am ce face cu ea. Ştiu că am pomenit destul, de 
mult de tata, îmi aduc aminte şi de faptul că tu ziceai că nici 
măcar n-ai bănuit că e un avocat de renume şi că ti-ar fi făcut 
plăcere să-l cunoşti, dar cred că am uitat să-ţi spun că anul 
trecut tata s-a retras din activitate. Nu mai e chiar tânăr, Cathy. 

Despre mine şi despre sora mea se poate spune că suntem copii 
făcuți la bătrâneţe, pentru că, atunci când ne-am născut şi mama 
şi tata erau trecuți de patruzeci de ani. De fapt tata susține sus şi 
tare că exact din cauza asta am ieşit noi atât de deştepţi, pentru 
că şi el şi mama erau oameni în toată puterea cuvântului, ceea 
ce, evident, nu poate rezista la o examinare mai atentă din punct 
de vedere al biologiei eredității. Dar asta nu prea are importanţă, 
cred că mai mult contează faptul că, în momentul acesta, nu am 
nici un motiv să țin neapărat să mă duc acasă, pentru că părinţii 
mei sunt plecați. In general bântuie peste tot prin Europa, ca doi 
puşti îndrăgostiți şi, când se satură de Europa, o şterg spre alte 
meleaguri. Ultima dată când mi-au scris, se aflau undeva în 
Australia, într-un loc numit Adelaide, pentru că acolo au un 
cazinou formidabil - mama se dă în vânt după jocurile de noroc, 
iar tatei îi face mare plăcere să bea câteva pahare în compania 
unor cunoscuți de ocazie - şi se distrau formidabil. 

Am avut la un moment dat intenția să mă duc până în 
California, la sora mea, ea şi cu mine ne înțelegem foarte bine. 
Dar situația e delicată, îi face curte un tip care este proprietarul 
unei companii şi flăcăul vrea să o „fure“ de la compania la care 
lucrează ea acum şi să o facă vice-preşedinte la compania lui. 
Când am sunat-o, mi-a zis scurt: „Să nu cumva să te pună dracu' 
să-ți faci tocmai acum apariția, frățioare, pentru că flăcăul meu o 
să-ți ofere imediat ţie slujba aia şi te mănânc!”. Cred că trebuie 
să o înțeleg şi pe ea, Cathy. Puştoaica e bună în meserie, e 
inventivă, ştie multe, dar eu am învăţat-o aproape tot ce ştie. 
Aşa că nu pot să nu-i dau dreptate. Zău, cred că sunt o pradă pe 
care ar vrea să pună mâna oricine din industria particulară! OK, 
OK! Poate că exagerez niţel, dar nu mult şi, oricum, ştiu când 
trebuie să mă opresc. 

Aşa că, ce altceva să fac? Mă întorc în singurul loc care, la ora 
actuală, pentru mine are semnificația de „acasă”, adică la bază. 
Sper să nu fii necăjită din cauza asta, mă refer la faptul că plec 
aşa, fără să-mi iau rămas bun în persoană de la tine. Acum pot 
să spun câte ceva şi despre tine, stimată doamnă maior? Mai 
întâi cred că trebuie să te gândeşti serios la o mulţime de lucruri, 
dar, iertată fie-mi intruziunea în probleme atât de intime şi 
personale ce te privesc, cred că ai timpul şi necesar şi suficient 
ca să-ți pui ordine în toată mulţimea acestor gânduri. Te cunosc 
bine Cathy, sunt aproape cinci ani de când te urmăresc zi de zi şi 

nu cred că trebuie să-ţi mai spun că te iubesc din tot sufletul. 
Uneori gândurile mele o mai luau chiar razna pe căi nu tocmai 
platonice, dar am suficient bun-simt să nu mă întind mai mult 
decât mi-e plapuma. Şi, pe deasupra, eşti şi cu şapte sau opt ani 
mai mare ca mine, iar mie nu-mi place să profit de un asemenea 
avantaj - ho! Evident că glumeam, doamnă maior! Dar trebuie să 
subliniez că tu ai în faţă cel puțin două opțiuni care, în ceea ce 
mă priveşte, sunt sublime - adică lipsesc cu desăvârşire. Una 
dintre ele se referă la un tip pe care-l respect sincer, un bărbat 
care este într-adevăr un bărbat, deoarece, între multe altele, nu 
se gândeşte tot timpul doar că trebuie să-şi dovedească această 
bărbăție în faţa altora. El este pur şi simplu bărbat, asta e-n firea 
lui şi cu asta basta! Mi-am dat seama de asta pentru prima dată 
când a fost omorât Charlie, când eu derutasem binişor de tot şi 
el a reuşit să mă repună în circulație în doi timpi şi trei mişcări. 
Dar ştii bine despre ce e vorba, pentru că erai şi tu de față. Clipe 
de genul ăsta spun foarte multe despre un om, înţelegi ce vreau 
să zic? Poate că Tye a mai „sărit peste vapor” uneori, dar, în 
ceea ce mă priveşte, pentru mine el reprezintă aproape tot ce se 
înțelege mai valoros şi uman prin conceptul - e drept, 
demonetizat şi făcut de mulți de tot rahatu' - de „ofițer şi 
gentleman”. După cum am spus şi mai înainte, asta e pur şi 
simplu în firea lui şi, dacă i-aş spune vreodată în fată tot ce ti-am 
scris ție, probabil că n-o să-mi mai adreseze toată viața un singur 
cuvânt. 

Știu perfect că îți spuneam tot timpul că te-ai născut ca să 
ajungi la comanda Air Force, dar asta era înainte de a afla de la 
Tye despre ce visai tu să faci, dacă ţi-ai fi putut permite să 
urmezi un colegiu civil, nu West Point-ul. Poate că, aşa cum ti-a 
sugerat şi domnul comandant, încă nu e prea târziu să te 
gândeşti la asta. Sper din toată inima să te şi hotărăşti să o faci, 
pentru că atunci aş avea, în sfârşit, ceva şanse să ajung eu 
comandantul Air Force, în locul tău. 

Cei de la spital mi-au comunicat că ai primit uniforma. Sincer 
să fiu, cred că îți stă mult mai bine în rochie. 

Te iubesc sincer, Cathy, te voi iubi totdeauna. De aceea te rog 
insistent să te gândeşti bine la cele ce ti le-am scris. Mai ales că 
aş putea fi un „unchi” formidabil pentru copii tăi. In fond, câte 
familii au la dispoziţie un geniu veritabil, care să-i ajute pe copii 
la temele de matematică? lar glumeam - pe dracu”, de data asta 


313 


chiar de loc! 
Jackson. 


îmbrăcată în uniformă albastră de aviaţie, doamna maior 
Catherine Nielsen stătea într-un scaun cu rotile, singură la o 
masă de pe terasa restaurantului spitalului, cu vedere spre 
Potomac, în faţa ei se afla un pahar înalt de cafea frapată, iar 
lângă masă, într-o frapieră de metal, se răcea o jumătate de 
sticlă de vin alb. Se lăsa seara şi soarele mare şi portocaliu ce se 
pregătea să dispară spre apus arunca umbre lungi peste apele 
fluviului. O mişcare în dreptul uşilor de sticlă de la intrare o făcu 
să privească într-acolo, surprinzând astfel apariţia lui Tyrell 
Hawthorne care, şchiopătând, se strecura printre mese spre ea. 
Văzându-l, băgă repede scrisoarea de la Poole, pe care tocmai o 
citise, în geanta ce-i atârna pe umăr. 

— Salut! zise Tyrell aşezându-se. Să ştii că îmbunătăţeşti 
teribil estetica unei uniforme, când o pui pe tine. 

— M-am săturat să tot port îmbrăcăminte de spital şi, cum nu 
mă pot duce după cumpărături, Jackson mi-a trimis asta de la 
bază... Ti-am comandat nişte Chardonnay, sper să-ţi placă. Pe 
aici nu se servesc băuturi tari. 

— Probabil că e prea bun, stomacul meu o să se revolte. 

— Şi fiindcă veni vorba de stare fizică...? 

— Noile copci rezistă bine, mai ales că mi-au pus şi gips elastic 
pe deasupra. Căpitanul de infanteria marină e mai bine, glonţul 
ăla a trecut pur şi simplu prin el, a făcut ceva mizerie pe acolo, 
dar rana nu a fost prea grea. 

— Cum a fost la şedinţă? 

— Încearcă să-ţi imaginezi o cuşcă plină cu oceloţi, care se 
străduie să alerge prin noroi... Pur şi simplu nu ştiu ce s-a 
întâmplat, cum de a reuşit individa să treacă prin toate măsurile 
astea de securitate, considerate impenetrabile. 

— Haide, Tye, trebuie să recunoşti că strategia ei a fost cât se 
poate de ingenioasă. 

— Asta nu scuză nimic din cele întâmplate, Cathy. A fost 
ingenioasă pentru că noi eram atât de roşi de la interior, încât 
prin găuri ar fi putut să intre neobservat şi un ditamai camionul! 
Cristoase! Doar puştiul ăla apăruse în toate ziarele! E drept, falsa 
contesă s-a ţinut în umbră, dar a fost acolo tot timpul. Unde au 

fost la momentul respectiv toate supergeniile alea de la 
contrainformaţii, care folosesc grămada aia de calculatoare a lor, 
în stare să verifice, să răsverifice şi să răsrăsverifice orice şi pe 
oricine? 

— Din păcate pentru ei, tu nu ai intrat în joc decât destul de 
târziu, iar la consola calculatoarelor nu se afla Poole. 

— Mi-ar place mie să cred aşa ceva despre mine, dar, ca de 
obicei, n-au fost decât nişte accidente... Cu Poole sunt de acord - 
de altfel şi tu, stimată doamnă - aţi avut amândoi o prestație 
absolut remarcabilă... La şedinţa de la Casa Albă a participat prin 
cablu şi Howell - sir john Howell de la MI 6. Londra s-a descurcat 
bine, au pus mâna pe patru dintre complicii lui Bajaratt. Restul, 
dacă mai sunt şi alţii, au dispărut, ei cred că s-au întors imediat 
în Valea Baaka. Dar cel mai bine s-a descurcat Parisul. Băieţii de 
la Deuxieme au transmis chiar ei semnalul pe care se 
presupunea că îl aşteaptă comandoul din Valea Baaka: la două 
noaptea s-a anunţat şi la radio şi la televiziune că a fost 
convocată imediat o sesiune de urgenţă a Camerei Deputaţilor. 
Aşa ceva nu se poate întâmpla decât în caz de catastrofă globală 
majoră, care trebuie trecută, un timp, sub tăcere. Şi au pus mâna 
pe cinci bucăţi terorişti, pe care i-au luat ca din oală, pentru că, 
în locul în care-şi organizaseră ei ambuscada, nu aveau la 
dispoziţie decât o singură ieşire. 

— Şi lerusalimul? 

— Flăcăii de acolo sunt de-a dreptul minunaţi. Nu ne-au spus 
nimic, doar că situaţia este sub control. Şi moartea lui Van 
Nostrand o să fie muşamalizată. Undeva, cândva, pe parcursul 
următoarelor două luni şi jumătate, se va anunţa că a avut un 
atac de cord, sau că a suferit un accident oarecare, după care va 
fi elogiat in absentia. 

— Şi cu Casa Albă cum vor face? 

— O s-o ţină mai departe cu povestea despre renovarea 
Biroului Oval, pretextul sub care, de vreo două săptămâni, s-au 
suspendat deja orice vizite turistice în interior. Dacă va fi nevoie, 
băieţii pot prezenta imediat un deviz de lucrări şi o planificare, 
atât de la unul din Corpurile de Geniu ale armatei, cât şi de la o 
companie de construcţii particulară. 

— Asta o să înlăture orice bănuială? | 

— Cine poate contrazice aşa ceva? In momentul în care s-a 
produs explozia, despre Preşedinte se ştia că e sus, cu familia, 

iar zgomotul a fost mult mai puternic în interior decât afară. 

— Dar au fost omorâţi oameni Tye! 

— Băieţii de la Serviciul Secret se mişcă foarte repede şi-şi 
cunosc meseria bine de tot. Se apropie o chelneriţă cu care 
schimbară câteva amabilităţi, în timp ce ea deschidea sticla de 
vin. Mulţumesc, îi spuse Tye, după ce femeia îi umpluse paharul. 
O să comandăm puţin mai târziu. 

— Deci asta e tot, zise Cathy, în timp ce Tyrell îşi goli cea mai 
mare parte a paharului de vin din câteva înghiţituri lungi. 

— Asta e tot, încuviinţă Tyrell. Dar să ştii că ăsta nu e sfârşitul 
poveştii, nu e decât începutul. Nu va trece mult timp până când 
vor începe să se scurgă informaţii pe tema asta şi abia atunci să 
vezi nebunie! Dar acum, singura schimbare notabilă va fi că 
strigătul de luptă „Aske/on” va fi probabil înlocuit cu „Ba/aratt, 
amintiți-vă de Bajaratt' ... cunoscută şi sub numele de 
Dominique - Dominique Montaigne. Vocea lui Hawthorne se 
stinse şi el părea preocupat să-şi umple din nou paharul cu vin. 
Sper că de data asta am învăţat, într-adevăr, ceva folositor, 
adăugă el abia şoptit. 

— Ce anume? 

— Că trebuie să cunoşti şi să fii sigur de absolut fiecare verigă 
din lanţurile de comandă ale serviciilor secrete, să ai încredere 
absolută în fiecare individ cu care lucrezi. Altfel e de preferat să 
dai dracului totul de la bun început. Şi să dai totul publicităţii. 

— Dar asta n-ar crea, confuzie, panică, isterie de masă? 

___— Sincer să fiu, nu cred şi m-am gândit destul de mult la asta. 
In război, orice bombardament iminent este anunţat de sirene şi 
de reflectoare şi, în marea lor majoritate, cetăţenii merg în 
ordine în adăposturi, încredinţaţi că cei special pregătiţi pentru a 
face faţă unor asemenea evenimente vor face tot ce pot să îi 
apere şi să apere interesele ţării. Situaţia în care ne-am aflat nu 
e mult diferită de ce ţi-am spus eu, dar informarea publicului 
probabil că ar fi fost extrem de descurajantă pentru 
conspiratori...  Ilmaginează-ţi că  FBl-ul, împreună cu CIA, 
organizează o conferinţă de presă televizată - de fapt o punere 
în stare de alarmă la scară naţională - şi declară că o femeie şi 
un tânăr, intraţi ilegal în ţară, sunt în misiune de sacrificiu, 
ordonată de Valea Baaka... etc, etc. Crezi că lui Dominique... 
Hawthorne se întrerupse şi inspiră adânc, strângând puternic în 
mână paharul cu vin.. Bajaratt ar fi reuşit să se descurce la Palm 

Beach şi la New York aşa cum s-a descurcat? Eu unul nu cred. E 
aproape de neconceput ca vreun reporter să nu-şi fi dat seama 
de ceva şi să nu fi făcut legătura... Se pare că şi aşa, cu toată 
lipsa de informaţii, unul sau doi reporteri începuseră să aibă 
bănuieli, unul de la Miami Herald şi un specialist în mizerii de tot 
felul, pe nume Reylli. 

— S-ar putea să ai dreptate. Mă refer la datul cărţilor pe faţă, 
în public. 

— Fie că am sau nu, asta e singura recomandare pe care am 
făcut-o la şedinţă... Cred că mai vreau nişte vin. Tyrell făcu un 
semn discret spre chelneriţă, apoi arătă spre frapieră. Femeia 
dădu din cap şi o porni imediat către bar. 

— Le-ai spus... începu Cathy cu blândeţe în glas, le-ai spus 
cumva cine era Bajaratt în realitate? 

— Nu, răspunse repede Hawthorne, ridicându-şi ochii trişti şi 
obosiţi şi privind-o pe Cathy drept în faţă. Nu aveam nici un 
motiv să o fac. Bajaratt a murit şi odată cu ea s-au dus şi 
demonii care o mânau din urmă. Toate urmele ei duc direct şi 
strict la Valea Baaka, restul n-au fost decât diverse acoperiri care 
ar putea face rău unor oameni de care doar s-a folosit, la fel cum 
s-a folosit şi de mine. 

— N-am în nici un caz intenţia să te contrazic, zise ea, 
punându-şi mâna pe braţul lui. Cred că decizia ta e foarte 
corectă. Te rog să nu te superi. 

— lartă-mă, nu sunt deloc supărat, Dumnezeule, în nici un caz 
nu aş putea fi supărat pe tine. Insă îmi doresc foarte mult să mă 
întorc cât mai repede la bărcile şi la turiştii mei, să nu mai ştiu 
decât de prova bărcii care despică apa. 

— E o viaţă plăcută, nu-i aşa? 

— Cel mai plăcut balsam de Gilead cum ar zice erudiţii 
familiei, adică tata şi frate-meu. Hawthorne zâmbi şi din întreaga 
lui expresie nu se degaja nici urmă de nevoie de compasiune. 

— Da, îmi închipui că aşa e, spuse Cathy, reuşind să vadă 
totuşi dincolo de faţada lui Tyrell. Totuşi îmi pare rău pentru tine, 
îmi pare foarte rău pentru tot ce ţi s-a întâmplat. 

— Şi mie îmi pare rău, dar nu prea pot să mai fac mare lucru, 
aşa că de ce să insist? Se pare că am un talent deosebit să atrag 
sau să fiu atras de femei care - din motive întemeiate sau 
neîntemeiate - fac ce fac şi sfârşesc prin a fi omorâte. Dacă aş 
putea patenta chestia asta, probabil că ar fi o modalitate de a 

evita o mulţime de divorţuri. 

— Nu e prea frumos ce spui tu acum şi nici nu-mi trece prin 
cap să cred că gândeşti aşa ceva. 

— Aşa e, ai dreptate. Dar azi sunt un pic întors pe dos, OK? 
Ideea asta, că viaţa mea se desfăşoară în cicluri cam prea 
asemănătoare, mă sâcâie... Dar nu mai vreau să vorbim de mine 
- sunt sătu/, mai mult decât sătul. Să vorbim despre tine. 

— De ce? 

— Mi se pare că am revizuit deja capitolul ăsta împreună. 
Pentru că mă interesează persoana ta, pentru că îmi pasă ce se 
întâmplă cu tine. 

— Domnule comandant Hawthorne, repet, de ce! Pentru că 
suferit foarte rău - trebuie să admit că suferinţa ta poate 
considerată chiar groaznică - şi acum m-ai găsit pe mine, 
femeie căreia nu-i eşti indiferent şi pe care ai de gând să 
foloseşti la fel cum ai folosit-o şi pe Dominique? 

— Dacă astea sunt convingerile dumitale, doamnă maior, zise 
Tyrell băţos, dându-şi scaunul înapoi şi începând să se ridice de 
pe el, atunci toată discuţia noastră nu are nici un sens! 

— Stai jos, măgarule. 

— Ce...? 

— Ai spus exact ceea ce-mi doream să te aud spunând, 
prostu” dracului! 

— Da' ce dracu' am mai spus? 

— Că pentru tine nu sunt Dominique, sau Bajaratt, sau cum o 
chema. Şi că nu sunt nici fantoma lui Ingrid a ta... Că sunt eu 
însumi! 

— Bine, dar niciodată n-am gândit altfel... 

— Trebuia să o şi aud. 

— Ah, Iisuse! spuse Hawthorne, aşezându-se la loc şi lăsându- 
se pe spătarul scaunului. Şi acum ce trebuie să mai spun? 

— Ştiu şi eu? Propune şi tu ceva... Preşedintele a ordonat 
personal comandamentului Air Force să mi se acorde o permisie 
pe durată nelimitată, pentru recuperare completă, iar medicii 
sunt de părere că asta va dura între trei şi patru luni, pe puţin. 

— Din câte am înţeles, Poole a refuzat permisia care i se 
acordase lui, spuse Tyrell. 

— El nu avea pur şi simplu unde să se ducă, Tye. Aviația şi 
calculatoarele sunt, practic, viaţa lui. Dar asta nu e neapărat 
valabil şi pentru mine! 

Hawthorne se mută încet mai în faţă pe scaun şi se aplecă 
peste masă, privind-o din nou pe Cathy drept în ochi. 

— Dumnezeule, spuse el încetişor. Oare e posibil ca din 
uniforma aia să înceapă să răsară ceva nu prea regulamentar? 
Poate chiar o puştoaică, ce dorea cândva să ajungă arheolog? 

— Nu ştiu încă prea bine. Comandamentele ţipă cât le ţine 
gura din cauza retragerilor înainte de termen, tot spun că ţara 
nu-şi poate păstra capacitatea... Pur şi simplu pe moment nu-mi 
pot da seama. 

— Dar ştii că insulele Caraibe gem, pur şi simplu, de mistere 
arheologice încă nedescoperite? De exemplu coloniile indienilor 
Ciboney şi Couri, care se pare că se întindeau până şi în Guyana 
şi pe Amazoane. Şi civilizaţia triburilor Arawak, a căror legislaţie 
depăşise cu sute de ani epoca în care trăiau ei. Sau războinica 
nație a Caribilor, care cândva domina cea mai mare parte a 
Antilelor Lesser; tacticile lor de luptă de gherilă erau atât de bine 
puse la punct, încât conchistadorii spanioli ajunseseră să nu aibă 
dorinţă mai fierbinte decât să se ţină cât mai departe de ei... şi 
de dineurile lor în aer liber, unde, dacă erau prinşi, oamenii 
regelui prea-catolic erau serviţi pe post de trufandale. Von 
Clausewitz le-ar fi aprobat modul de a lupta în totalitate şi din 
punct de vedere strategic şi din punct de vedere psihologic... 
Toate astea s-au întâmplat mult înainte de a începe să se 
practice comerţul cu sclavi. E vorba de civilizaţii puternice, al 
căror liant era format de tobe uriaşe şi de marile canoe de 
război, precum şi de conducători ce se deplasau de pe o insulă 
pe alta împărțind dreptatea, la fel cum procedau şi judecătorii 
noştri itineranţi din vest, atunci când nu erau beţi cui sau 
necinstiţi. Sunt secole întregi, pline de o istorie fascinantă despre 
care nu prea se ştie mare lucru. 

— Doamne, cred că tu ar trebui să te apuci să le studiezi. Se 
pare că te pasionează serios. 

— Ah nu, eu sunt genul de om care stă lângă foc şi ascultă 
poveştile spuse de alţii, nu sunt genul studios. Dar tu ai putea fi. 

— Ar trebui să mă întorc la şcoală, să mă înscriu probabil la o 
universitate... 

— Sunt câteva universităţi foarte bune şi în Martinica şi în 
Porto Rico. Mi s-a spus că acolo predau nişte arheologi de mare 
renume. Ar putea fi un început, Cathy. 

— Da, nu se poate spune că nu eşti convingător... dar de fapt 

vrei să spui... 

— Da, doamnă maior. Vreau să spun să vii cu mine. Nu mai 
suntem copii, o să ne dăm rapid seama dacă merge sau nu. Şi, 
cum agendele noastre nu prea sunt încărcate la capitolul 
întâlniri, ce contează câteva luni? Unde să te duci, înapoi la 
fermă? 

— Poate vreo două zile, nu mai mult. După aia tata o să mă 
trimită precis să văd de vaci. Şi agenda mea este de-a dreptul 
imaculată la capitolul pe care-l pomeneai. 

— De ce să nu încercăm, Cath? Te declar agent independent, 
poţi să te retragi oricând doreşti. 

— Imi place să te aud spunându-mi Cath... 

— Se pare că domnul locotenent Poole are şi părţi bune. 

— Da, aşa e. Să-mi dai numărul tău de telefon. 

— Asta e tot ce ai de spus? 

— Nu, domnule comandant, nu e tot. Voi veni cu siguranţă, 
dragul meu. 

— Mulţumesc, doamnă maior. 

Zâmbiră amândoi şi începură să râdă în tăcere, în timp ce-şi 
căutau şi îşi împreunau mâinile. 

